
АНЫҚТАМАЛАР

Аксиология – (гр. axios – құндылық, құн және logos – ілім) адамдардың қажеттіліктерін, мүдделерін және тілектерін қанағаттандыруға қабілетті нәрселердің, құбылыстардың, үдерістердің сапалары мен қасиеттерін анықтайтын және зерттейтін құндылықтар теориясы.
Аксиологиялық тәсіл – құндылықтарды (ақиқат, ізгілік, әділет, мәдени-рухани нормалар) зерттеу мен бағалауға негізделген ғылыми-әдіснамалық бағыт.
Батырдың демократиялық типі – қазақ эпостары мен фольклорында әлеуметтік әділдікті, қарапайым халықтың мүддесін қорғауды жоғары қоятын қаһарман бейнесі.
Драматургия – театрлық қойылымға негіз болатын драмалық шығармалардың құрылымын, заңдылықтарын және көркемдік жүйесін зерттейтін әдебиеттану саласы.
Драмалық әрекет – пьеса ішіндегі кейіпкерлердің қақтығысы арқылы оқиға дамуын алға жылжытатын негізгі қозғалыс жүйесі.
Драмалық мәтін (пьеса) – театр сахнасында немесе кинода қоюға арналған драмалық шығарма. Ол диалог, әрекет және сахналық қимыл арқылы жүзеге асады.
Диалог – драмалық шығармадағы кейіпкерлердің өзара сөйлесуі арқылы оқиға мен характерді ашу тәсілі.
Драма жанры – трагедия мен комедияның аралығында орналасқан, өмір шындығын қайшылықтар арқылы бейнелейтін әдеби жанр.
Драматург – драмалық шығармаларды жазатын автор.
Драматургиялық конфликт – пьесадағы кейіпкерлер арасындағы немесе ішкі қайшылықтар арқылы туындайтын негізгі қақтығыс.
Интрига – драмалық шығармадағы оқиғаның қызығушылық тудыратын құпия, шиеленіс және күтпеген жағдайлар желісі.
Катарсис – көрерменнің трагедиялық оқиға арқылы рухани тазару, эмоциялық әсер алу үдерісі.
Композиция (драмалық композиция) – пьесаның құрылымдық ұйымдасуы: экспозиция, шиеленіс, кульминация және шешім кезеңдерінің жүйесі.
Конфликт – драмалық шығарманың негізгі қозғаушы күші болып табылатын қарама-қайшылық.
Либретто – (итал. libretto – «кітапша») опера, балет, оперетта, мюзикл немесе оратория сияқты музыкалық-сахналық шығармалардың әдеби-драмалық негізі.
Мемлекетшілдік рационализм – мемлекеттің тұтастығы мен дамуын ақыл-ой және прагматикалық тұрғыдан негіздейтін көзқарас.
Мен-тұжырымдамасы (Self-concept) – адамның өз-өзі туралы қалыптасқан жалпы түсінігі мен өзіндік бағасы.
Моральдық императив (кесімді императив) – адамның ар-ұжданы мен ішкі моральдық міндетін білдіретін этикалық ұстаным.
Мультимодальды оқыту (Multimodal learning) – ақпаратты мәтін, сурет, дыбыс және бейне сияқты әртүрлі форматтар арқылы қатар қабылдап, өңдеуге негізделген оқыту тәсілі.
Нарратологиялық талдау – көркем шығармадағы баяндау құрылымын, сюжет пен форманың байланысын зерттейтін әдіс.
Намыс – адамның өз Отаны, ұлты, отбасы және қоғам алдындағы қадір-қасиетін терең сезінуінен туындайтын рухани қасиет.
Отан – адамның туған жері, тарихи-мәдени кеңістігі және рухани отаны.
Оқырман реакциясына негізделген сын – көркем шығарманың мәні оқырман қабылдауы арқылы қалыптасатынын зерттейтін әдебиеттанулық бағыт.
Пәнаралық оқыту – екі немесе одан да көп пәнді біріктіру арқылы біртұтас дүниетаным қалыптастыратын білім беру тәсілі.
Перформанс зерттеулері – адам әрекеті мен мәдени тәжірибені театр, рәсімдер және күнделікті өмір контекстінде зерттейтін пәнаралық бағыт.
Практикалық бағдарлану қағидасы – теориялық білімді өмірлік тәжірибемен ұштастыруға негізделген ұстаным.
Постколониалды педагогика – білім беруді отарлық ықпалдан арылтуға бағытталған тәсіл; жергілікті халықтың тарихы, тілі мен мәдениетін білім мазмұнында нығайтуды көздейді.
Реляциялық қағида – құбылыстарды олардың өзара байланысы арқылы түсіндіретін әдіснамалық ұстаным.
Рефлексивтік қағида – адамның өз тәжірибесін талдау арқылы өзін-өзі жетілдіруге бағытталған ұстаным.
Соматикалық парадигма – адамды дене және тәндік тәжірибе арқылы түсіндіретін ғылыми-теориялық ұстаным.
Спектакль (қойылым) – пьеса негізінде театр сахнасында қойылатын көркем шығарма.
Трагедиялық тұлға – биік мұрат жолында күресіп, қайшылықты тағдыр иесі болатын кейіпкер.
Цифрлық гуманитарлық ғылымдар – гуманитарлық салаларды цифрлық технологиялармен біріктіретін пәнаралық зерттеу бағыты.













БЕЛГІЛЕУЛЕР МЕН ҚЫСҚАРТУЛАР

	ЖОО – Жоғары оқу орны. Білім беру бағдарламалары бойынша мамандар               даярлайтын және ғылыми-зерттеу жұмыстарын жүргізетін оқу мекемесі.
ҚР	– Қазақстан Республикасы
ҚР ҒжЖБМ – Қазақстан Республикасы Ғылым және жоғары білім министрлігі 
БӨЖ – білім алушының өзіндік жұмысы. Білім алушының оқытушыдан тыс уақытта өз бетімен орындайтын оқу-ізденіс әрекеті.
БОӨЖ – білім алушының оқытушымен орындайтын өзіндік жұмысы. Білім алушының оқытушының нұсқауымен және жетекшілігімен жүзеге асыратын оқу-танымдық әрекеттері.
СТО	– сыни тұрғысынан ойлау
ИОТ	 – интерактивті оқыту технологиясы ЭТ	– эксперименттік топ

	PhD	– философия докторы
ДС	– дәріс сабағы
ПР	– практикалық сабақ
СС	– семинар сабағы

	ЖИ (AI) – Жасанды интеллект (Artificial Intelligence). Компьютерлік жүйелердің адам интеллектісіне тән тапсырмаларды орындау қабілетін сипаттайтын технология.

	БТ	– бақылау тобы


  ЭТ – Эксперименттік топ.  
  Т.б.	– тағы басқа














КІРІСПЕ
Зерттеу тақырыбының өзектілігі: Қазіргі жаһандану дәуірінде ұлттық бірегейлікті сақтап қалу және болашақ ұрпақтың бойында отансүйгіштік қасиеттерді қалыптастыру – мемлекеттік маңызы бар басым бағыттардың бірі. Бұл тұрғыда қазақ драматургиясы халықтың рухын көтеріп, ұлттық намысты ұлықтайтын, мемлекеттілік пен елдік мүддені қорғайтын қуатты идеологиялық құрал болып табылады.
Қазіргі жаһандану жағдайында ұлттық рухани құндылықтарды сақтау және жаңғырту мәселесі ерекше өзектілікке ие. Бұл тұрғыда Отанға адалдық, намыс, азаматтық жауапкершілік сияқты құндылықтар тұлғаның рухани-адамгершілік қалыптасуында негізгі рөл атқарады.
Қазақстан Республикасының қоғамдық даму стратегиясында ұлттық бірегейлікті нығайту, жастардың патриоттық санасын қалыптастыру және тарихи жадыны жаңғырту басым бағыттардың бірі ретінде айқындалған. Бұл бағыт Қасым-Жомарт Тоқаевтың бағдарламалық құжаттарында және Ұлттық құрылтай аясындағы баяндамаларында жүйелі түрде көрініс табады.
Қазақстан Республикасының Президент Қасым-Жомарт Тоқаев «Адал азамат» тұжырымдамасын ұсына отырып, білім беру мазмұнын құндылықтық негізде жаңғырту міндетін алға тартты. «Адал азамат» ұғымы адал еңбек, әділдік, жауапкершілік сияқты қасиеттерді қалыптастыруды көздейді және оны өмірлік ұстаным ретінде қабылдауды талап етеді [1].
Осы контексте қазақ драматургиясы – ұлттық құндылықтарды көркем формада жеткізетін маңызды рухани-мәдени құрал болып табылады. Әсіресе тарихи драмалар Отан мен Намыс ұғымдарын нақты тарихи оқиғалар мен тұлғалар арқылы бейнелеп, олардың тәрбиелік және танымдық мәнін күшейтеді.
Сонымен қатар, жоғары оқу орындарында әдебиетті оқыту тек академиялық білім берумен шектелмей, студенттердің құндылықтық бағдарын қалыптастыруға бағытталуы тиіс. 
«Құндылық» термині психологияда, философияда, социологияда, этикада көптеген әртүрлі анықтамалар беріледі. Құндылық –  іс-әрекеттің әдісі мен құралдарын анықтайтын идеяның, көзқарастың және оларға сәйкес әлеуметтік психологиялық құрылымдардың жиынтығы. 
Философиялық сөздікте «құндылық» – бұл танымның, белгілі бір объектінің адам үшін, топ үшін, қоғам үшін қасиетті деп танылуы. Құндылыққа ешқандай күмін келтіруге болсады, ол барлық адам үшін идеал, эталон қызметін атқарады»  – деген анықтама беріледі [2, б. 525].
Қазақ драматургиясындағы Отан және Намыс құндылықтарын оқыту әдістемесін жетілдіру – ұлттық әдеби мұраны заманауи білім беру талаптарымен сабақтастыратын маңызды ғылыми-педагогикалық мәселе. Қазақ драматургиясы халықтың тарихи жадысын, рухани дүниетанымын, ұлттық мінезі мен құндылықтық бағдарларын көркемдік тұрғыдан бейнелейтін әдеби мұра ретінде өскелең ұрпақтың азаматтық ұстанымын қалыптастыруда ерекше орын алады. Осы тұрғыдан алғанда, драмалық шығармалардағы Отан мен Намыс ұғымдарының көркемдік-идеялық мазмұнын ғылыми тұрғыдан зерделеу және оларды жоғары оқу орындарында оқытудың тиімді әдістемелік жүйесін қалыптастыру білім беру үдерісінің сапасын арттыруға мүмкіндік береді. 
Жоғары оқу орындарында әдебиетті оқыту барысында студенттердің тек теориялық білімін ғана емес, сонымен қатар құндылықтық бағдарын қалыптастыру өзекті мәселе болып отыр. Сондықтан аталған құндылықтарды оқытудың тиімді әдістемесін әзірлеу қажеттілігі туындайды.
Бұл зерттеу қазақ драматургиясының тәрбиелік әлеуетін ашуға және оны білім беру үдерісінде тиімді пайдалануға мүмкіндік береді.
Зерттеу жұмысының өзектілігі мынадай факторлармен айқындалады:
1. Ұлттық құндылықтарды жаңғырту қажеттілігі: Қазақ драматургиясының дәстүрлі арналарындағы Отан мен Намыс концептілерін бүгінгі күннің талабына сай жаңаша теориялық-әдіснамалық тұрғыдан пайымдау қажеттілігі туындап отыр. Бұл құндылықтардың психологиялық және әлеуметтік-философиялық негіздерін ашу – ұлттық драматургияның ішкі мазмұнын тереңірек түсінуге жол ашады.
1. Тарихи сана мен Алаш идеясын дәріптеу: Драматургиялық шығармалардағы халық мүддесін қорғаушы батыр бейнесі мен ұлттық сана, Алаш идеясы сияқты маңызды тақырыптарды талдау арқылы студенттердің тарихи жадын жаңғырту және мемлекетшілдік санасын қалыптастыру өзекті мәселе.
1. Оқыту әдістемесін жетілдіру: Жоғары оқу орындарында қазақ драматургиясын оқыту барысында тек әдеби талдаумен шектелмей, оның тәрбиелік мәніне, дидактикалық негіздеріне баса назар аудару қажет. Отан және Намыс құндылықтарына негізделген шығармаларды оқытудың тиімді жолдары мен әдістерін жүйелеу – болашақ мамандардың кәсіби біліктілігі мен рухани деңгейін көтерудің кепілі.
1. Тәжірибелік қажеттілік: Теориялық білімді практикамен ұштастыра отырып, студенттердің бойындағы ұлттық құндылықтар деңгейін анықтау, бақылау және оның нәтижелерін ғылыми негізде дәлелдеу әдістемелік тұрғыдан үлкен сұранысқа ие.
Қазақ драматургиясындағы Отан мен Намыс идеяларының көркемдік табиғатын ашу және оны ЖОО студенттеріне оқытудың ғылыми-әдістемелік жүйесін жасау – қазіргі қазақ әдебиеттану ғылымы мен педагогика саласы үшін аса өзекті болып табылады.
Зерттеу нысаны: Жоғары оқу орнында қазақ  драматургиясындағы  Отан және Намыс құндылықтарының мазмұндық-әдістемелік аспектілерін оқыту үдерісі.
Зерттеу пәні: Жоғары оқу орнында қазақ  драматургиясындағы  отан және намыс құндылықтарының мазмұндық-әдістемелік аспектілерін оқытудың әдеби-танымдық мазмұны мен әдістемелік жүйесі.
Зерттеудің мақсаты – қазақ драматургиясындағы Отан және Намыс құндылықтарының теориялық-әдіснамалық негіздерін, психологиялық және әлеуметтік-философиялық сипатын кешенді түрде айқындау. Драмалық шығармалардағы ұлттық сана, Алаш идеясы және халық мүддесін қорғаушы батыр бейнесінің көркемдік жүйесін жіктей отырып, осы құндылықтарды ЖОО студенттеріне оқытудың тиімді дидактикалық жолдары мен әдістемелік жүйесін жасау және оның нәтижелерін тәжірибелік-эксперименттік жұмыс арқылы негіздеу болып табылады.
Зерттеудің міндеттері: 
1. Қазақ драматургиясының тарихи-теориялық даму ерекшеліктерін саралап, Отан мен Намыс құндылықтарының сюжет пен кейіпкер жүйесін қалыптастырудағы рөлін және олардың ұлттық болмысты айқындайтын әлеуметтік-мәдени код ретіндегі мазмұнын анықтау.
1. Қазақ драматургиясындағы Отан мен Намыс құндылықтарының психологиялық негіздері, әлеуметтік-философиялық мәні және трансформациялық сипатын саралау.
1. Поэтикалық драмадағы батыр бейнесінің интеграциялық үлгілерін жүйелеп, тұлғатанымдық тұжырымдамаларды айқындау.
1. Алаш идеясы мен ұлттық сананың Отан және Намыс құндылықтарымен өзара сабақтастығын, олардың көркемдік даму динамикасын зерттеу
1. Тәжірибелік-эксперименттік жұмыс арқылы нәтижені дәлелдеп,  ұсынылған әдістемелік жүйенің тиімділігін анықтау және бақылау кезеңдері арқылы тексеріп, зерттеу нәтижелерін қорытындылау
Зерттеу болжамы: Егер,  ЖОО-да қазақ  драматургиясындағы  отан және намыс құндылықтарының мазмұндық-әдістемелік аспектілерін талдауда интеграциялық, цифрлық және ЖИ-негізделген заманауи педагогикалық әдістемелерді қолдану жүзеге асырылса, онда студенттердің әдеби, сыни ойлау, мәдени-рухани және пәнаралық дағдылары тиімді түрде қалыптасып, оқу-тәрбие үдерісінің сапасы артады.
Зерттеудің жетекші идеясы: қазақ  драматургиясындағы  Отан және Намыс құндылықтарының мазмұндық-әдістемелік аспектілерін интеграциялық, цифрлық және ЖИ-негізделген заманауи педагогикалық әдістер арқылы оқыту арқылы ғана болашақ қазақ тілі мен әдебиеті мамандарының әдеби, сыни ойлау, мәдени-рухани және пәнаралық құзыреттіліктері толық қалыптасады. Мұндай үдеріс студенттердің тарихи-мәдени санасын жаңғыртып, шығармашылық және зерттеушілік қабілеттерін дамытуға, сондай-ақ заманауи білім беру талаптарына сай жаңа буын филолог-мамандарды даярлауға жағдай жасайды.
Зерттеудің теориялық және әдіснамалық негіздері:
Қазақ драматургиясын қалыптастырудың негізгі көзі – халық ауыз әдебиеті.  Фольклорлық сюжеттер драма заңдарына сәйкес түрлене келе, ұлттық драманы асыл қасиеттермен, өр мінезбен, ұшқыр ойлармен толықтырды. Бұл жанр дамуындағы бастапқы нүкте еді. Қазақ драмасының қалыптасуына тән ерекшелік –  драматургия эстетикасының алуан түрлілігін  жедел меңгеруі.  Халық театры мен драматургиясының  негізгі үрдістері туралы 1958 жылы Т.Ахтанов былай деген: «Әдетте дәстүрлер ғасырлар бойы ... біртіндеп қалыптасады. Бірақ бұл әдетте:   ережеге бағынбайтын сәттер де болады.  Қазақ театры отыздан жаңа асты. Алайда осы мерзімде  ол өзін анықтайтын үрдістер мен белгілерге ие болды» [3].
Кәсіби театрдың өркендеуіне мүмкіндік беретін көркемдігі жоғары дәрежедегі драматургия.  Отандық әдебиеттің дамуына  орыс әдебиетінің, оның көркем-эстетикалық үрдістерінің ықпалы мол болды. Көп жылдар бойы бұл шығармашылық байланыс бір қырынан ғана қарастырылды. Ұлттық драма жетістіктері  кеңес әдебиетінің көркем әдістерінің әсерімен түсіндірілді.  Мұндай баға идеологиялық тапсырыстан туындап, шығармашылық процес мәнісін мүлде тарылтып жіберді.  Қазақ және орыс драматургиясы дамуының негізгі үрдістерін тарихи-әдебиеттану тұрғысынан талдау, ғылыми әдеби кеңістікті жаңа тұжырымдамаларымен байыту мәселелері М.Әуезовтің  елу томдық шығармалар жинағында, «Белгісіз Әуезов» кітабында қарастырылған. Олар орыс және батыс драмасының даму ерекшеліктерін дұрыс ұғынуға толық мүмкіндік береді [4]. Ортақ географиялық-экономикалық, қоғамдық-саяси, идеологиялық кеңістік барлық туысқан кеңес әдебиеті сөз өнерінің дамуына  бағыт-бағдар бергені рас. Сол себепті  көркем әдебиет шығармаларын бағалаудағы эстетикалық және идеологиялық критерийлерді бірге қарастыру үрдісі қазіргі қазақ әдебиетінде де сақталып отыр.  Бұл бағдар барлық жанрларды қамти отырып,  тақырыптама мен проблематиканы, кейіпкер келбетін таңдауға нұсқау бере отырып, көркем тартысты белгілі идеологиялық өлшемдермен тарылтып, көркем форма мен көркем мазмұнға өз әсерін тигізбей қойған жоқ.
Қазақ драматургиясын ХХ ғасыр басында пайда  болған әдеби тек ретінде зерттеу ғылыми құндылық болып табылып, әдебиеттану ғылымының  құрамдас компоненті болып келеді.  Сонымен қатар қазақ драматургиясын зерттеуде талдаудың белгілі бір бағалары мен әдіснамалық ұстанымдары  ескірді. Мысалға, идеологияға негізделген тұжырымдамалар, олар  шығарманың көркем-эстетикалық қабылдануын жасанды түрде шектеп, автор ұстанымының орнына  таптық, идеялық ұғымдарды енгізді. Мұның өзі жағымды/ жағымсыз бейне мінездемелеріне түбегейлі өзгеріс енгізді. Қазіргі ғылым көптеген мұрағат деректеріне, бұрын тыйым салынған  тұжырымдарға қол жеткізе алуына байланысты мәселені тарихи аспектіде көрсетуде жаңа мүмкіндіктерге ие, осы мәселелерді қарастырудың жаңа көкжиегін ашады, қазақ драматургиясының қалыптасуындағы шешуші сәттер ғылыми тұрғыдан қайта ұғынуда, ұлттық драматургияның әлемдік әдеби процестегі орны мен байланыстары терең зерделенуге  бағыт алуда. 
Қазақ драмасын зерттеуге арналған қазіргі жұмыстар санаулы. Ең алдымен, бұл С.Ордалиевтің «Қазақ драматургиясының очеркі» (1964), [5],  Ә.Тәжібаевтың «Қазақ драматургиясының тууы мен қалыптасуы» (1971), [6]. Бұл еңбектер қазақ драматургиясының қалыптасуын фольклорлық дереккөздермен байланысында қарастыратын маңызды мұра. Драматургиялық сын классикасы  –  Р.Рүстембекованың   «Қазақ совет комедиясы» (1975), [7], М.Дүйсеновтің «Қазақ драматургиясының жанр, стиль мәселесі» (1977), [8], Е.Жақыповтың «Дастаннан драмаға» (1979), [9], Н.Ғабдулиннің «Ғ.Мүсірепов – драматург» (1982), [10] еңбектері.  Әсіресе Р. Нұрғалиевтің еңбектерін ерекше атап кеткен жөн. Оның «Драма поэтикасында» (1979), [11] ұлттық драматургиясы дамуының  қайнар көздері мен үрдістері, «Айдынында» (1985) [12]  драма жанры мәселелері, «Драма өнерінде» (2001) [13] драманың көркем өзгешеліктері зерттелген. Драмадағы тарихи тұлға мәселесі үзінді түрінде А.Маловичконың «Историко-биографическая пьеса в казахской драматургии» (1952), С. Баишевтың «Проблема жанра и образа в трагедии «Абай» М.Ауэзова и Л.Соболева» (1988) диссертацияларында қарастырылған. 	Қазіргі көрнекті драмтургтардың ерекшеліктері  Т.Есембековтың «Драматургия А.Абишева» (1986) [14], С.Құлбарақовтың «Т.Ахтанов драматургиясы» (1993) [15] диссертацияларында зерттелген. Қазақ драматургиясының әдеби сынына М.Ысқақовтың жұмысы арналған (1992), [16]. Соңғы кезде әдебиеттану арнайы зертеулермен толықтырылды.  Қ.Мұхаметжановтың драматургиясын халықтың күлкі мәдениеті дәстүрімен байланыстыра зерттеу Ж.Әбіловтің еңбегінің басты мақсатына айналды [17]. Драматург С.Жүнісовтің шеберлігіне  А.Шапауовтың  диссертациясы мен монографиясы арналды [18], [19]. Н.Насиеваның зерттеу нысаны – С.Мұқанов драматургиясындағы мінез бен тартыс мәселелері. Алғашқы қазақ пьесаларының қалыптасу кезеңін өз диссертациясында Л.Әупбаева зерттеген [20]. М.Әуезовтің «Хан Кене» трагедиясындағы тарихилықты Л.Серғазы зерттеді [21]. А.Мырзабекованың еңбегі классикалық және қазіргі орыс драматургиясының ерекшеліктеріне арналды. Көріп отырғанымыздай, зерттеушілердің қызығу аясында  жеке драматургтардың поэтикасы мәселелері,  драма жанрларының  қалыптасуы, жеке шығармаларды талдау.
Тарихи драматургия көркем ойлаудың ерекше әдісін көрсетудің біртұтас жүйесі ретінде, халықтың өзін-өзі рухани тануындағы көкейтесті сұрақтарға жауап беруге талпынған ұлттық әдебиеттің маңызды компоненті ретінде осы күнге дейін арнайы ғылыми талдау нысанына айналған емес.
[bookmark: _Hlk231713002][bookmark: _Hlk231715059]Тұлға мен қоғамның көркем тұжырымдамасы мәселелері проза негізінде  М.Қаратаевтың [22], З.Қабдоловтың [23],  С.Қирабаевтың [24], Ә.Марғұланның [25], Н.Ғабдулиннің [26], Т.Кәкішевтің [27], К.Жұмалиевтің [28],  Ш.Елеукеновтың [29],  А.Нарымбетовтің [30],  М.Мағауиннің [31],  Ж.Тілеповтің [32] жұмыстарында зерттелген. 
[bookmark: _Hlk231720258]Қазақ әдебиетінің тарихилығының белгілі бір қырлары  Р.Нұрғалидың [33], С.Қасқабасовтың [34], Ж.Дадебаевтың [35], М.Мырзахметовтің [36],  Б.Майтановтың [37], Д.Ысқақұлының [38], А.Еспенбетовтің [39], Р.Бораштың [40] еңбектерінде қарастырылады. 
Зерттеушілер  Б.Әбдіғазыұлы, З.Бисенғали, Қ.Алпысбаев, С.Негімов, К.Рүстемова, Т.Рахымжанов, К.Әбдезұлы,  Р.Тұрысбек, Т.Жұртбай, Д.Қамзабек,  А. Жақсылықов, З.Жұмағали, К. Жүсіп, С.Тахан,  Б.Ыбырайым, Ф.Оразаев, Ш.Амантай, Б.Мамыраев, Т.Тебегенов, С.Мақпырұлы, А. Смақова, К.Бейбітова, Т.Сыдықов  көркем шығармашылықтағы тарихилық ұстанымын өткен, осы, келер шақтардың өзара терең байланысын қамтитын құбылыс  ретінде  бағалайды.
Қазақ тарихи драматургиясында тарихи тұлғалар образы Отан мен Намыс құндылықтарын бейнелейтін маңызды аксиологиялық өзек ретінде қарастырылады. Бұл мәселе Б. Құндақбайұлының  «Заман және театр» [41], Т.Тебегеновтың «Қазіргі қазақ әдебиетіндегі драматургия» [42],  Г.Орданың  «Драматург шығармаларындағы тарихи тұлғалар бейнесі» [43], А. Мұқанның «Жастардың ұлттық сана-сезімін қалыптастырудағы көркемөнердің рөлі» атты ұжымдық монографиясы [44], А.Қажыбай «Төлеген Қажыбай драматургиясындағы Хан Кененің образы» [45], Г.Каримованың «Қазіргі қазақ драматургиясы және оны оқыту әдістемесі» [46], Bakhtikireeva U.,  Bekbenbetova K. «The national idea through prism of historical drama» зерттеулерінде  жан-жақты қарастырылған [47]. 
Тұлға мәселесі орыс әдебиетануының көптеген зерттеулерінде қарастырылды. Мысалы, Д.Лихачев пікірінше, авторлық тұлғаның құндылығы оның көркем шығармаларында. ( «Человек в литературе Древней Руси» 1970). В.Гаршин, В.Короленко сияқты жазушылар мысалында тарихтағы тұлға рөлін В.Каминский зерттейді. («Герой и  героическое в литературе переходного периода» 1971), кеңестік Шығыстың әдебиетіндегі тұлғаның көркем тұжырымдамасы З.Османованың монографиясында орын алған. 
[bookmark: _Hlk219011947]Жалпы әдеби үдерістегі құндылықтар проблематикасы М.Әуезов атындағы Әдебиет және өнер институты ғалымдарының «Қазіргі әдебиеттегі жалпыадамдық құндылықтар» (2014) [48] атты ұжымдық монографиясында, сондай-ақ  Т. Ғабитов [49], С. Нұрмұратов еңбектерінде мәдени-философиялық тұрғыдан жүйеленген [50]. Ж. Молдабеков, Ә. Нысанбаев [51], А. Құлсариева [52] еңбектері құндылықтар жүйесін философиялық және рухани кеңістік аясында түсіндіруге теориялық негіз береді.
Пәнаралық байланыс пен кіріктірілген оқыту мәселелері классикалық педагогикада К.Д. Ушинский [53] еңбектерінен бастау алып, Е.Н. Кабанова-Меллер [54], Н.А. Талызина [55], М.Р. Львов [56], Ю.К. Бабанский [57] зерттеулерінде теориялық тұрғыдан дамытылды. Отандық педагогикада бұл бағыт ХХ ғасыр басындағы Алаш зиялыларының ағартушылық-педагогикалық идеяларымен сабақтасады. Алаш қозғалысының көрнекті өкілдері                                  А. Байтұрсынұлы [58], М. Жұмабаев [59], Ж. Аймауытов [60], Х. Досмұхамедов [61] еңбектерінде білім мазмұнын ұлттық дүниетаныммен ұштастыру, оқыту үдерісін өмірмен байланыстыру, тұлғаның рухани-мәдени қалыптасуын қамтамасыз ету мәселелері жан-жақты қарастырылған. Бұл еңбектерде оқу мазмұнын ұлттық құндылықтармен және мәдени-тарихи тәжірибемен сабақтастыра ұйымдастыру идеясы айқын көрінеді.
[bookmark: _Hlk231729489]Қазіргі кезеңде пәнаралық және кіріктірілген оқыту мәселелері                      А.А. Бейсенбаеваның «Пәнаралық байланыс негізінде оқу процесін ұйымдастыру» [62] атты еңбегінде теориялық-әдістемелік тұрғыдан негізделсе,                                   Ә. Мұханбетжанова мен А. Мұханбетжанованың [63] «Кіріктірілген білім беру: теория және тәжірибе» монографиясында кіріктірілген оқытудың философиялық, педагогикалық және әдіснамалық негіздері жан-жақты талданған. 
Зерттеу әдістері: Зерттеу жұмысының мақсаты мен міндеттерін жүзеге асыру барысында философия, психология, педагогика және әдебиеттану ғылымдарының әдіснамалық қағидаларына негізделген кешенді зерттеу әдістері қолданылды.
Зерттеудің теориялық кезеңінде ғылыми еңбектерге аналитикалық талдау жасау, ғылыми деректерді жүйелеу, салыстыру, жалпылау, жинақтау, саралау және тұжырымдау сияқты теориялық әдістер пайдаланылды. Бұл әдістер қазақ ұлттық драматургиясындағы дәстүр мен жаңашылдықтың теориялық-әдіснамалық негіздерін айқындауға, Отан және Намыс құндылықтарының психологиялық және әлеуметтік-философиялық негіздерін ашуға мүмкіндік берді. Сонымен қатар, драмалық шығармалардағы халық мүддесін қорғаушы батыр бейнесін, ұлттық сана мен Алаш идеясын және Намыс ұғымының мәні мен маңызын анықтауда көркем мәтінді жүйелі және салыстырмалы талдау әдістері қолданылды.
Зерттеудің тәжірибелік бөлімінде ЖОО студенттеріне драматургия саласындағы Отан және Намыс құндылықтарын оқытудың дидактикалық негіздерін зерделеу мақсатында педагогикалық бақылау, сауалнама жүргізу, сұрақтар жүйесін әзірлеу, педагогикалық эксперимент ұйымдастыру және алынған нәтижелерді талдау сияқты эмпирикалық әдістер пайдаланылды. Сонымен қатар оқу үдерісінде ұлттық құндылыққа негізделген қазақ драматургиясын оқытудың тиімді жолдары мен әдістерін қолдану арқылы көркем мәтінді интерпретациялау және талдау мүмкіндіктері қарастырылды.
Эксперимент барысында студенттердің драмалық мәтінді интерпретациялау, әдеби-танымдық талдау жасау және Отандық, Елдік, Ерлік тақырыптарына арналған ұлттық құндылықтарды түсіну деңгейі анықталды. Студенттердің ауызша және жазбаша жұмыстары талданып, тәжірибелік-эксперименттік жұмыс нәтижелері сандық және сапалық тұрғыдан өңделді. Зерттеу нәтижелерін жүйелеу мен қорытындылауда статистикалық өңдеу, салыстырмалы талдау және қорытындылау әдістері қолданылды.
1. Жүйелі талдау әдісі: Қазақ драматургиясының дәстүрлі арналары мен тақырыптық-идеялық ерекшеліктерін, оның ішінде Отан мен Намыс тақырыптарын біртұтас көркемдік жүйе ретінде қарастыру үшін қолданылады.
1. Салыстырмалы-тарихи әдіс: Драматургиядағы дәстүр мен жаңашылдық үдерістерін зерделеуде, сондай-ақ Алаш идеясы мен ұлттық сананың тарихи кезеңдердегі даму динамикасын салыстыру мақсатында пайдаланылады.
1. Әлеуметтік-философиялық және психологиялық: драмалық шығармалардағы құндылықтардың философиялық астарын ашу және кейіпкерлердің ішкі жан дүниесін, ұлттық намыстың психологиялық негіздерін сипаттау үшін қажет.
1. Герменевтикалық (интерпретациялау) әдісі: Драматургиялық туындылардағы Намыс ұғымының мәні мен маңызын, батыр бейнесінің демократиялық типі мен тұлғатанымдық тұжырымдамаларын терең түсіндіру және талдау үшін қолданылады.
1. Педагогикалық модельдеу және дидактикалық жүйелеу: ЖОО студенттеріне Отан және Намыс құндылықтарын оқытудың тиімді жолдары мен әдістемелік негіздерін құрастыру кезінде басшылыққа алынады.
1. Тәжірибелік-эксперименттік әдіс:
-  Анықтау (констатациялық) кезеңі: Студенттердің бойындағы ұлттық құндылықтар деңгейін алғашқы кезеңде анықтау.
- Бақылау кезеңі: Ұсынылған әдістемелерді енгізу нәтижесіндегі өзгерістерді қадағалау және зерттеу нәтижелерін нақтылау.
7. Сауалнама және бақылау әдістері: Оқытудың тәрбиелік мәнін және таңдалған әдістердің тиімділігін студенттермен кері байланыс орнату арқылы тексеру үшін қолданылады.
Бұл әдістер кешені зерттеу жұмысының әдеби-теориялық жағын да, әдістемелік-практикалық жағын да толық қамтуға мүмкіндік береді.
Зерттеудің негізгі кезеңдері:
1-кезең (2018–2019 ж.ж.). Зерттеу тақырыбы нақтыланып, қазақ драматургиясындағы Отан және Намыс құндылықтарының мазмұндық-теориялық аспектілеріне және олардың психологиялық, әлеуметтік-философиялық негіздеріне жүйелі талдау жасалды. Қазақ ұлттық драматургиясындағы дәстүр мен жаңашылдықтың теориялық-әдіснамалық негіздері мен жанрдың тақырыптық-идеялық ерекшеліктері зерделенді. Зерттеу мәселесіне қатысты ғылыми еңбектер сарапталып, Отан мен Намыс идеяларының көркемдік табиғатын ашудың өзектілігі дәлелденді. Ғылыми ізденістердің нәтижесінде зерттеудің бағыты, мақсаты мен міндеттері нақтыланып, теориялық негіздері қалыптастырылды.
2-кезең (2019-2022 ж.ж.) – Тәжірибелік-эксперименттік жұмыс жоспары құрылып, драматургиядағы халық мүддесін қорғаушы батыр бейнесі, ұлттық сана мен Алаш идеясы сияқты негізгі бағыттар бойынша нақты шаралар атқарылды. Отандық, Елдік және Ерлік тақырыптарына арналған әлеуметтік-тұлғатанымдық тұжырымдамалар жүйеленіп, болашақ мамандардың кәсіби құзыреттілігін қалыптастыруға арналған әдістемелік алғышарттар айқындалды. Драматургиялық шығармалардағы Намыс ұғымының мәнін түсіндіруге бағытталған оқытудың дидактикалық негіздері мен тиімді әдіс-тәсілдері белгіленді.
3-кезең (2022–2025 ж.ж.) – Зерттеу материалдары сараланып, анықтау және бақылау кезеңдерінен тұратын тәжірибелік-эксперименттік жұмыстар жүргізілді. Эксперимент барысында жиналған деректер талданып, ұлттық құндылыққа негізделген қазақ драматургиясын оқытудың тәрбиелік мәні бойынша педагогикалық-әдістемелік ұсыныстар жасалды. ЖОО студенттеріне арналған оқытудың тиімді жолдары мен әдістері, сондай-ақ арнайы силлабус үлгілері мен нұсқаулар әзірленді. Ғылыми мақалалар жарияланып, диссертацияны рәсімдеу жұмысы аяқталды.
Зерттеудің ғылыми жаңалығы:  
1. Қазақ ұлттық драматургиясының дәстүрлі арналары мен тақырыптық-идеялық ерекшеліктері алғаш рет Отан және Намыс құндылықтарының көркемдік эволюциясы мен мазмұндық-теориялық аспектілері тұрғысынан жүйелі түрде сараланып, ғылыми айналымға түсті.      
1. Қазақ драмасындағы «Отан» мен «Намыс» категорияларының ұлттық сананы қалыптастырушы және кейіпкер тұлғасын трансформациялаушы саяси-антропологиялық құрылым ретіндегі рөлі дәлелденді.
1. Отан мен намыс ұғымдарының ұлттық құндылықтар жүйесіндегі драмалық дискурс пен ұлттық танымды қалыптастырудағы аксиологиялық рөлі ғылыми тұрғыдан негізделіп, зерделенді.
1. Қазақ драмасында «намыс» – ұжымдық жауапкершілік, ал алауыздық –«ішкі дерт» ретінде сипатталды. Бұл Абылай хан формуласы негізінде мемлекеттің «тәні» мен «жанының» бірлігін көрсететін соматикалық-антропологиялық модельі айқындалды.
1. Қазақ драматургиясындағы батыр бейнесінің күрделі тұлғаға трансформациялануы мен намыс категориясының стратегиялық-ұжымдық жауапкершілік деңгейіне көтерілуі негізделді.
1. «Хан Кене» трагедиясында Кенесары тұлғасының трагедиялық табиғаты мен ұлттық сана эволюциясы Алаш идеясы мен мемлекетшілдік концепциясы тұрғысынан жаңаша пайымдалды.
1. «Намыс» категориясының драмалық мәтін өзегі және ұлттық мемлекеттілік идеясын айқындайтын әлеуметтік-мәдени код ретіндегі рөлі сараланды.
Зерттеудің теориялық маңызы. Зерттеу нәтижелері қазақ әдебиеттану ғылымындағы драмалық мәтінді әдеби-танымдық тұрғыдан талдау мәселелерін тереңдетуге мүмкіндік береді. Қазақ драматургиясының мазмұндық және көркемдік ерекшеліктерін ұлттық дүниетаным, тарихи жады және Отан мен Намыс сияқты рухани құндылықтар жүйесімен сабақтастыра талдау ұлттық драматургияның ғылыми интерпретациясын кеңейтеді. Зерттеу барысында драмалық шығармалардағы Отан және Намыс құндылықтарының психологиялық және әлеуметтік-философиялық негіздері айқындалып, бұл туындыларды жоғары оқу орнында оқытудың теориялық-әдіснамалық қағидалары жүйеленді. Драматургиялық шығармаларды әдебиеттану, психология және педагогика ғылымдарының тоғысында қарастыру қазақ әдебиетін оқыту әдістемесінің ғылыми негіздерін толықтыруға жол ашады.
Зерттеу нәтижелері көркем мәтінді оқытуда пәнаралық байланыс пен интерпретациялық талдау тәсілдерін қолданудың теориялық негіздерін нақтылап, жоғары оқу орнында ұлттық құндылықтарға негізделген әдебиетті оқытудың ғылыми-әдістемелік бағыттарын дамытуға үлес қосады
Зерттеудің тәжірибелік маңызы. Зерттеу нәтижесінде қазақ драматургиясындағы Отан және Намыс құндылықтарын оқытуда қолданылатын тиімді жолдар мен әдістер жүйеленіп, олардың нәтижелілігі тәжірибелік-эксперименттік жұмыстың анықтау және бақылау кезеңдері арқылы дәлелденді. Әзірленген әдістемелік ұсыныстар мен дидактикалық негіздер білім алушылардың ұлттық құндылықтарға деген танымдық белсенділігін арттыруға, драмалық шығармаларды талдау мен интерпретациялаудағы шығармашылық ойлау және өз бетімен іздену қабілеттерін жетілдіруге мүмкіндік береді. – Зерттеу барысында студенттердің бойында халық мүддесін қорғаушы батырлар бейнесі мен Алаш идеясы негізінде ұлттық намыс, отансүйгіштік, мақсат қоя білу және өз көзқарасын дәлелдеп қорғау сияқты тұлғалық қасиеттері қалыптасады. Жасалған әдістемелер мен инновациялық тәсілдер жоғары оқу орындарының оқу процесіне, атап айтқанда қазақ драматургиясын оқыту курстарына, педагогтердің біліктілігін арттыру бағдарламаларына, сондай-ақ колледждер мен мектептердің әдебиет сабақтарындағы тәрбиелік жұмыстарға енгізуге болады.
Қорғауға ұсынылатын тұжырымдар:
1. Қазақ ұлттық драматургиясының дәстүрлі арналары мен тақырыптық-идеялық ерекшеліктері Отан және Намыс құндылықтарының көркемдік эволюциясы мен мазмұндық-теориялық аспектілері тұрғысынан алғаш рет жүйелі түрде сараланды. Бұл құндылықтар жанрдың ішкі табиғатын қалыптастырушы басты мазмұндық-теориялық негіз ретінде ғылыми айналымға енгізілді.
1. Қазақ драматургиясындағы «Отан» және «Намыс» категориялары ұлттық сананы қалыптастырушы негізгі аксиологиялық жүйе және кейіпкерлердің іс-әрекетін реттейтін этикалық өлшем ретінде негізделді. Драматургия бұл құндылықтар арқылы билік пен халықты жақындастырушы идеологиялық институт қызметін атқарып, қоғамдық сананы «Мәңгілік ел» мұратына бағыттайтын рухани күш ретінде сипатталды.
1. Қазақ поэтикалық драматургиясының біртұтас көркемдік жүйесі қарастырылып, тарихи кейіпкерлерді ұлттық рухтың архетиптік символдары деңгейіне көтеру арқылы «дәстүр мен жаңашылдық» сабақтастығы сараланды. «Қанжар» мен «Түркістан картасы» секілді материалдық нышандар уақытқа бағынбайтын еркіндік идеясының символдық тасымалдаушысы ретінде анықталды. «Іштегі дерт» экзистенциалды категория ретінде, ұлттық бірлікке нұқсан келтіретін алауыздық пен сатқындық мәселесі жай ғана мінез-құлықтық кемшілік емес, мемлекеттілік пен тәуелсіздікке төндіретін қауіпті философиялық категория деңгейінде зерделенді.
1. Қазақ драматургиясында батырдың интроспективті тұлғаға трансформациялануы негізінде Намыс – ұжымдық жауапкершілік, ал Отан –экзистенциалдық мұрат ретінде негізделді. Бұл модель мемлекеттің «тәні» мен «жанының» бірлігін бейнелейтін соматикалық парадигма және ұлттық алауыздыққа қойылған әлеуметтік-психологиялық диагноз («іштегі дерт») арқылы айқындалды
1. Қазақ драмасындағы халық мүддесін қорғаушы батыр бейнесінің демократиялық типі мен елдік, ерлік тақырыптарына арналған әлеуметтік-тұлғатанымдық тұжырымдамалар жүйеленіп, шығармалардың тақырыптық жіктелімі жасалды. Бұл классификация ұлттық драматургиядағы тұлғатану мәселесін жаңаша теориялық деңгейде зерделеуге мүмкіндік береді.
1. Қазақ драматургиясындағы батыр бейнесі дәстүрлі эпикалық идеалдан сапалық тұрғыдан жаңарған «демократиялық типке» трансформацияланған. Бұл жаңа көркемдік модельде батырлық жеке ерлік категориясынан әлеуметтік жауапкершілік пен ұжымдық намыс (халық мүддесі) деңгейіне көтеріліп, кейіпкердің ішкі психологиялық тартысы мен трагедиялық санасы арқылы күрделенуі көрсетілді.
1. Қазақ тарихи драмасында тұлға концепциясының мемлекетшілдік рационализмге трансформациялануы мен оның қаһармандық және прагматикалық-реалистік модельдері негізделді.
1. М. Әуезовтің «Хан Кене» трагедиясында Алаш идеясы мен мемлекеттілік мұратының тарихи тұлғаның ішкі қайшылықтары арқылы отарлық идеологиядан тыс көркемдік реконструкциялануы пайымдалды.
1. Қазақ драматургиясындағы намыс категориясы – көркем мәтіннің сюжеттік және құрылымдық өзегі болып табылады, Намыс – тек жеке адамның қасиеті емес, пьеса сюжетін жүргізетін басты күш. Ол ұлтты сақтайтын және мемлекетшілдік идеясын біріктіретін маңызды мәдени кодқа айналды.
1. ЖОО студенттеріне Отан және Намыс құндылықтарын оқытудың дидактикалық принциптері мен тәрбиелік мәні негізделіп, ұлттық құндылықтарды меңгертудің ең тиімді жолдары мен әдістерінің авторлық жүйесі ұсынылды. Бұл әдістемелік жүйе болашақ мамандардың кәсіби біліктілігі мен рухани-патриоттық деңгейін көтерудің кепілі болып табылады.
Зерттеу жұмыстарының талқылануы мен жариялануы. Диссертацияның негізгі мазмұны мен тұжырымдамалары Қазақстан Республикасы Ғылым және жоғары білім министрлігінің Ғылым және жоғары білім саласында сапаны қамтамасыз ету комитетінің тізіміндегі журналдарда, және шетелдік, отандық халықаралық ғылыми-теориялық, практикалық конференция материалдарында ғылыми мақалалар түрінде жарияланды.
Зерттеу жұмысы бойынша 9 мақала, 1 оқу әдістеме, ҚР БҒМ Білім және ғылым саласындағы сапаны қамтамасыз ету комитеті ұсынған ғылыми басылымдарда 4 мақала, шетелдік, отандық халықаралық ғылыми-теориялық, практикалық конференция материалдары жинағында 3 мақала, 2 мақала Scopus және WoS халықаралық деректер базасы тізіміндегі ғылыми журналдарда жарық көрді.
Scopus және WoS халықаралық деректер базасы тізіміндегі ғылыми журналдарда жарияланған ғылыми еңбектер:
1.The development of teachers multicultural competence in the context of modern higher education /Развитие межкультурной компетентности преподавателей в контексте современного высшего образования. // Journal is included to Scopus. – 2017 issues. Database:https://astrasalva.wordpress.com/wp-content/uploads/2017/12/astra-salvensis-year-v-no-10.pdf 
ORCID: https://orcid.org/0000-0002-1639-5794 
Сілтеме: https://www.scopus.com/sourceid/82170?origin=sbrowse

1 ҚАЗАҚ ҰЛТТЫҚ  ДРАМАТУРГИЯСЫНДАҒЫ ДӘСТҮР МЕН ЖАҢАШЫЛДЫҚТЫҢ ТЕОРИЯЛЫҚ-ӘДІСНАМАЛЫҚ НЕГІЗДЕРІ 

1.1 Қазақ драматургия жанрының дәстүрлі арналары және тақырыптық-идеялық ерекшеліктері
 	Бұл  бөлімде біз  қазақ драматургиясын үш қырынан қарастырамыз: біріншісі – дәстүрлі арналар, екіншісі – тақырыптық-идеялық өзек, үшіншісі – осы екеуінің драмалық формада жаңаша  түрленуі.  
 Қазақ драматургиясының дәстүрлі бастаулары, ең алдымен, ауыз әдебиеті мен халықтық көркем ойлау жүйесінен өрбиді. Бірқатар ғылыми еңбектерде драманың генезисі мифологиялық таныммен, ғұрыптық әрекеттермен, эпикалық дәстүрмен, аңыздық сюжеттермен, тарихи жырлармен, ұлттық салт-дәстүрлермен, халықтық этикалық қағидалармен және көшпелі мәдениеттің дүниетанымдық негіздерімен сабақтастырыла қарастырылады. Кей зерттеулерде сюжет құраудың өзі «мифтерге, ғұрыптарға және эпостық мұраға» арқа сүйейтіні арнайы атап өтіледі. Осы тұрғыдан алғанда, қазақ пьесасының поэтикасы сырттан енген дайын үлгілердің нәтижесі емес, керісінше, жыршылық дәстүр, айтыс өнері, дастандық баяндау, аңыздық әңгімелеу және салттық-ритуалдық әрекеттер секілді ауызша-орындаушылық мәдениеттің табиғи эволюциясы негізінде қалыптасқан.
Әуезов М.  және Тәжібаев Ә. еңбектерінде қазақ халқында арнайы театр мен драма терминдері болмағанымен, оның орнына ұлттық тұрмысқа сай қалыптасқан «халық театры» болғаны дәлелденеді. Қазақтың тұрмыс-салт ойындары, той-думандары, ақындар айтысы мен билер соты – табиғи сахналық әрекетке құрылған көркем формалар ретінде драматургияның алғышарттары саналады.
Ұлттық драматургияның дамуына ақын-жыраулар поэзиясы ерекше ықпал етті. Толғаулар мен айтыстардағы ой қақтығысы, сөз сайысы – драмалық диалогтың көркем үлгісі. Осы тұрғыдан алғанда, драманың түпкі тегі халық поэзиясымен тығыз байланысты. Бұл пікірді Рымғали Нұрғали да қолдап, қазақ драмасының фольклорлық негізден өсіп шыққанын ғылыми тұрғыда дәлелдейді.
Қазақ драматургиясының кәсіби деңгейде қалыптасуы XX ғасырдың басында басталды. Әсіресе М. Әуезов шығармашылығы ұлттық драманың дамуына зор ықпал етті. Оның «Еңлік-Кебек», «Қарагөз», «Абай» сияқты трагедиялары ұлттық мазмұн мен әлемдік драматургия дәстүрін үйлестіре білді. Сонымен қатар Ғ. Мүсірепов («Қозы Көрпеш – Баян сұлу»), Б. Майлин (комедия жанры), Ж. Шанин еңбектері де ұлттық сахна өнерінің дамуына елеулі үлес қосты.
Қазақ драмаларында композициялық құрылым ретінде монолог пен диалогтың ерекше қызметі байқалады. Мысалы, Қозы Көрпеш – Баян сұлу трагедиясында монологтар әрбір көріністің бастамасы ретінде қолданылып, кейіпкердің ішкі әлемін ашумен қатар, оқиға дамуына бағыт береді. Ал диалогтар тартысты тереңдетіп, идеялық мазмұнды айқындайды. Бұл тәсіл қазақ эпосындағы дәстүрлі поэтикалық құрылыммен сабақтас.
Жалпы, қазақ драматургиясының дәстүрлі арналары – халықтың тұрмыс-тіршілігі, салт-санасы, фольклорлық мұрасы және поэтикалық ойлау жүйесімен тығыз байланысты. Осы негізде қалыптасқан ұлттық драма кейін әлемдік драматургия тәжірибесімен ұштасып, көркемдік тұрғыдан кемелдене түсті.
Қазақ драматургиясындағы эпикалық дәстүрдің М.Әуезов шығармашылығынан бастау алғаны және оны әрі қарай жалғастырған                         Ғ. Мүсірепов шеберлігі, осы жанрдың оның классик ретінде қалыптасуындағы бірден-бір бастау, алғышарт болғаны дәлелденеді.
Тақырыптық-идеялық жағынан қазақ драматургиясы ұлттық болмыс, елдік мұрат, тарихи жад, адамгершілік тартыс, әлеуметтік әділет, еркіндік пен тәуелсіздік идеяларын көбірек көтереді. Ерте кезеңдегі пьесаларда тарихи тұлғалар, тарихи өлеңдер мен аңыздар негізінде жазылған шығармалар, конфликт пен мінез жасаудың ұлттық үлгілері басым болса, тәуелсіздік дәуірінде әлеуметтік-рухани өзгеріс, тоталитарлық жүйенің салдары, ұлттық сананың жаңғыруы, Семей қасіреті, экологиялық және тілдік мәселелер алдыңғы қатарға шыққан. «Кез келген көркем шығармада автор өз ойын кейіпкердің пікірі, көзқарасы, сөз саптауы арқылы береді. Ал бұл жайт драмалық шығармаларда кейіпкерлердің диалогы арқылы іске асады. Сондықтан да драматургиялық шығармалардағы жауап алмасу мақсатындағы диалогтар қысқа да нұсқа, ұтқыр ойға құрылатындықтан, нағыз шеберлікті талап етеді. Драматургия жанрының қиындығы да осында» [64, б.246].
Қазақ драматургиясының алғашқы кезеңіндегі пьесалардың басым бөлігі тарихи жырлар мен аңыздық сюжеттерге, халық жадында сақталған оқиғаларға негізделді. Ғылыми зерттеулерде драмалық шығармалардың бастауы ретінде тарихи дастандар мен аңыз-әпсаналардың ықпалы ерекше аталады. Сонымен қатар, бірқатар еңбектерде Ғ.Мүсірепов, М.Әуезов және Б.Майлин шығармаларындағы халықтық дәстүр мен көркемдік жаңашылдықтың сабақтастығы қарастырылған. Бұл қазақ драматургиясының қалыптасу үдерісінде тарихи тұлғалар бейнесі, халық қаһармандарының ерлігі, ғашықтық трагедиялар, әлеуметтік қайшылықтар мен ұлттық мұраттарды арқау еткен сюжеттік желілердің маңызды орын алғанын көрсетеді.
Мұндай шығармаларда оқиға желісі жай баяндау емес, сахналық тартысқа айналады. Сондықтан қазақ драматургиясының дәстүрлі арналары мазмұндық және композициялық мәнге ие. Бұл жерде фольклорлық сюжеттер сахна заңдылығына бағындырылып, драмалық әрекет жүйесіне айналады.
Қазақ драматургиясы тақырыптық және идеялық жағынан ұлт тағдыры, тарихи жады, әлеуметтік әділдік пен рухани бірлік мәселелерін кеңінен қамтиды. Зерттеулердің бірінде қазақ драмасының поэтикалық табиғаты, стильдік ерекшеліктері мен негізгі тақырыптары сараланса, тәуелсіздік кезеңіндегі еңбектерде жаңа тарихи жағдайлар мен қоғамдық өзгерістердің драматургияға тигізген әсері қарастырылады. Бұл шығармаларда кейіпкердің жеке жан күйзелісі қоғамдық ауқымдағы қайшылықтармен тығыз байланыста бейнеленеді. руаралық қақтығыстар, отаршылдық езгі, кеңестік жүйенің салдары, ұлттық ар-намыстың сыналуы, әділет жолындағы күрес пен азаттыққа ұмтылыс сияқты мәселелер негізгі орын алады. Қазақ драматургиясының идеялық тереңдігі де осы ерекшеліктен көрінеді, авторлар өз ойларын тікелей насихат арқылы емес, тартысқа құрылған оқиғалар, кейіпкерлердің шешімдері және тарихи кезеңнің психологиялық ықпалы арқылы жеткізеді. Сондықтан бұл жанрдағы идея ұлттық болмыспен, тұрмыс көріністерімен және тілдік көркемдікпен өзара сабақтасып жатады.
Жанрлық-стильдік жағынан қазақ драматургиясының маңызды белгісі дәстүр мен жаңашылдықтың қатар жүруі. Қарастырылған еңбектердің бірі «жаңашылдық дәстүрі және фольклорлық (халықтық) бағыт» мәселесін арнайы қарастырса, ал екіншісі фольклор мотивтерінің қазақ театры мен драмасындағы орнын егжей-тегжейлі сипаттайды [21, б.56]. Қазақ драматургиясы бір жағынан халықтық поэтикалық жүйеге сүйенсе, екінші жағынан замана талабына сай жаңа көркемдік шешімдерге ұмтылады. Мұнда диалогтың ықшамдылығы, тілдің бейнелілігі, тартыстың өткірлігі, кейіпкердің ішкі күйін сыртқы әрекетпен астастыра беру, сахналық уақытты үнемді пайдалану сияқты қасиеттер ерекше көрінеді. Ұлттық мінез, салттық ишара, этнографиялық деталь және философиялық астар бір-бірін толықтырып, драматургтің көркемдік қолтаңбасын айқындайды. Сол себепті қазақ драматургиясы тек оқиға айтатын жанр емес, ұлттың ойлау, сөйлеу, қайғыру және үміттену мәдениетін сахнада қайта тірілтетін өнер түрі болып қалыптасты.
Қазақ драматургиясының дәстүрлі арналары фольклорлық, мифтік, эпикалық және ғұрыптық негіздерден тұрады. Оның тақырыптық-идеялық ерекшелігі ұлттық тағдыр, тарихи жад, әлеуметтік әділет, еркіндік пен рухани жаңғыру мәселелеріне шоғырланады. Қаралған еңбектер драманы сырттан енген жанр емес, қазақтың ауызша көркем ойлауы мен сахналық сезімінің табиғи жалғасы ретінде тануға мүмкіндік береді. 
Қазақ халқының ұлттық театр өнерінің қалыптасып дамуында М. Әуезовтің атқарған ролі ерекше. Ұлттық әдебиетімізде драматургиялық дәстүрдің жоқтығына қарамай, ең алғаш классикалық әдебиеттер үлгісінен сабақ ала отырып, М.Әуезов жанр шарттарына толық жауап бере алатын «Еңлік-Кебек» трагедиясын тудырды. Қазақ әдебиетінің классиктерінің бірі С.Мұқанов: «Қазақ әдебиетінде драматургия жанры тек М. Әуезов қана ашқан жаңалық. Одан бұрын қазақтың ұлттық әдебиетінде ауызға аларлық пьесаның өзі түгіл, иісі де болған жоқ. Қазақ драматургиясының алғашқы жолын, Мұхтар Әуезовтің қаламынан 1917 жылы туған «Еңлік-Кебек» пьесасы тартты. Қазақ драматургиясының тарихына Мұхтардың өзі жиырмадан астам пьеса қосты», – деп жазған еді [65]. 
М. Әуезов – қазақ драматургиясының негізін қалаушы. Өзінің жоғарыда аталған еңбектерінде қазақ даласында бұрыннан-ақ театрдың болғандығын көреміз. Соны негізге ала отырып, қазақтың өзінің ұлттық драматургиясын қалыптастырды. Артына осындай ұлы іс қалдырған тұлғаға халқымыздың алғыстан өзге айтары жоқ.  
Қазіргі таңдағы ұлттық драматургия жайында Д. Исабеков massaget.kz сайтында жарияланған сұқбатында: «Драматургия деген бұл өзі беті шымырлап жататын, асты ағын өзен сияқты. Проблеманы екшей білу, ұлттық драматургия бола тұрып, ол бәріне ортақ болуы тиіс. Ол енді драматургтың құпиясы. Оған ешкімді оқытып, тәрбиелей алмайсың. Оны сезіне білу, түйсіне білу керек. Мен столда жазып отырғанда ағылшын үшін жазбаймын ғой немесе неміс үшін, француз, орыс үшін жазбаймын. Өзімнің, менің жүрегімді тербеген проблемамды айтқым келеді. Соны айту үстінде ұлттық шеңберде қалып қалмай, тек өзіңе ғана тән түсінікті алмай, ортақ нәрсені алу. Ұрыс-керіс, достық, татуласу осылардың бәрі ортақ. Біздің әрі ерекшелігіміз, әрі қиындығымыз біздің ұлтта азиялық ұғым, шығыстық түсінік басым. Сол шығыстық ұғымды ала отырып, әлемдік тенденцияны ұмытпау», [66] – деп түйіндеген. 
Д.Исабековтың  драматургиялық мұрасы тақырыптық әралуандылығымен ерекшеленеді: тарихи тұлғалардың өмірі мен қызметі, адамгершілік пен рухани құндылықтар, ұлттық мінез бен болмыс – осы мәселелер оның пьесаларының өзегін құрайды. Д.Исабековтың драмалары психологиялық тереңдігімен, диалогтың ықшамдылығымен және кейіпкер бейнесін жан-жақты ашу мүмкіндігімен сипатталады.
Драматург ретіндегі шеберлігі оның пьесаларының республикалық және халықаралық деңгейде танылуынан айқын көрінеді. Оның шығармалары М.Әуезов атындағы Қазақ мемлекеттік академиялық драма театры, Ғ.Мүсірепов атындағы Қазақ мемлекеттік академиялық балалар мен жасөспірімдер театры, сондай-ақ өңірлік театрларда сәтті сахналанып, кең көрерменге жол тапқан. Атап айтқанда, «Жаужүрек» пьесасының республикалық конкурста бас жүлдеге ие болуы – жазушының драматургиялық шеберлігінің жоғары бағаланғанының дәлелі.
М.Әуезов атындағы Қазақ мемлекеттік академиялық драма театрының 86-маусымынан (2011) бастап Д.Исабековтың екі драмасы сахналанған, ал Ғ.Мүсірепов атындағы Қазақ мемлекеттік академиялық балалар мен жасөспірімдер театрында бір пьесасы қойылған. Атап айтқанда: «Жаужүрек», «Жүз жылдық махаббат», «Құстар фестивалі».
Белгілі болғандай, тапсырыс негізінде жазылған шығармалар кейде көркемдік деңгейі жағынан төмен болып, идеялық айқындықтан жұрдай келуі мүмкін. Алайда Д.Исабековтың бүгінгі таңда театр сахнасында орын алған аталмыш пьесалары тапсырыс бойынша дүниеге келгенімен, көрерменнің толыққанды қанағатын қамтамасыз ете алған. Бұл факт драматургтің шығармашылық жауапкершілігі мен кәсіби шеберлігінің айғағы болып табылады.
Жазушы өзінің «Зорлап пьеса жаздыруға бола ма?» атты мақаласында жоғарыда аталған үш пьесаның жазылу тарихына егжей-тегжейлі тоқталады. «Құстар фестивалі» пьесасының туындау тарихына қатысты автор шығарманың режиссермен бірлескен шығармашылық үдерістің нәтижесінде дүниеге келгенін баяндайды. «Жаужүрек» және «Жүз жылдық махаббат» драмалары да осындай тапсырыстық негізде жазылған. «Жаужүрек» (бастапқы атауы – «Шыңдағы шындық») пьесасы республикалық конкурста бас жүлдеге ие болып, алдымен Солтүстік Қазақстан облыстық драма театрында, кейін М.Әуезов атындағы Қазақ мемлекеттік академиялық драма театрында сахналанды. Мағжан мен Зылиха өміріне арналған «Жүз жылдық махаббат» драмасы да театр директоры Қуандық Қасымовтың бастамасымен жазылған.
Осылайша, Д.Исабековтың шығармашылық тәжірибесі театр мен драматург арасындағы бірлескен шығармашылық үдерістің жемісті үлгісін көрсетеді. Драматург «Ана тілі» газетіне берген сұхбатында ұлттық намыс мәселесіне ерекше мән береді: «Қазақ үшін ақша да, алтын да, байлық та, үлде мен бүлдеге оранып жатқан тоқшылық та қымбат емес. Маған ең қымбаты – ұлттық намыс... Тіліміз, рухымыз, қайсарлығымыз сақталса, қазақтың намысы биік болатын болса, халық аштыққа да, суыққа да, жалаңаштыққа да төзе біледі» – деп атап өткен [67]. Бұл пікір жазушының шығармашылық ұстанымымен тікелей үндесіп, оның драматургиялық туындыларындағы ұлттық рух пен азаматтық позицияның идеялық негізін айқындайды.
Тәуелсізік жылдары шоқтығы биік тұлғалардың драмтургиялық шығармалары сахна әлеміне жол тартқан. Соның бірі Әкім-Тарази. Ол туралы: «Тарази – өзгеден тағдыры да, болмысы да бөлек, қазақылықтан гөрі жаңашылдығы басым, өре мен талғам әуелден сергек, тағдыры дара суреткер. 
Көпірме сөзге жоқ, ұзақ қарап отырып, бір-ақ ауыз сөз айтып, тұрып кете беретін жұмбақ, ішінде піл өліп жатыр ма, ит өліп жатыр ма, сөзге сараң. Отбасы, тұрмыс, туыс, жекжат деп аталатын тұсауға санасын малтық-тырмаған. Жалқылықты, саяқтылықты таңдаған. Ғарышпен ғана үндестіретін жанына өзі ғана иелік еткісі келеді. Жауапкершілік алып, өзгенің тағдырын қамыт етіп, біреудің сыңары болғысы келмеген. «Сыңар», «егіз» деген ұғымға оның табиғаты келе бермейді. Ортадан да, қатардан да, ағайыннан да безініп жүретіні сондықтан. Бұл жаратылысты біреу түсінісе, біреу түсінбеуі бек мүмкін», [68] – деп жазады өзінің «Менің Таразиім» мақаласында Р. Мұқанова. Осы драматург «Мысықтар патшалығы» автордың көңілі толық толатын шығармаларының бірі. «Бұл шығарма шетелдіктердің «Тәуелсіз драматургия» номинациясында                  1-орынды иеленді. «Мысықтар патшалығын» өз деңгейіндегі құнды шығарма деп санаймын. Оны қою үшін, біріншіден, жүректі режиссер керек. Екіншіден, театрдың жаңа шығармаға, жаңа туындыға, жалпы өнерге деген тазалығы керек. «Мысықтар патшалығы» қазір өзінің режиссерін күтіп тұр» – деп өз пікірін берген сұхбатында айтады [69]. 
Бүгінде көзқарасы жаңаша, тақырыптары мен идеясы жаңадан құралған драматург – С.Асылбек. «Желтоқсан түні» пьесасы көпшілік қауымның айтуы бойынша 1986 жылдық 16 желтоқсан күні туралы деректі фильмдері мен шығармаларынан ерекшелігі оның жастарды ұрып соғуы ғана емес, саяси астарында бере алуы. Оқиға бір отбасының бір түнде басынан кешкені жайында. «Әр ұлтқа өз басшысы болсын» деп, әділдік сұрап Алматының орталық алаңына шыққан жастарды күшпен басқан немесе таяқ астына алған өкіметтен қашып, Алматының есігі ашық бір пәтерінен пана сұрай кірген екі жасты үй иелері үрейленсе де, қабылдайды. Үй иелері ақсақал мен бәйбәшесі. Өздеріде Кеңес үкіметінің тісі батқан жандар. Баймырза атай тарихшы Кенсары Қасымұлы көтерілісі жайында зерттеу жұмыстарын жасағаны үшін Сібірде 10 жыл қамауда болған. Осындай қиындық көргендіктен де екі жасты құшақ жая қарсы алуға жүрексінген, алайда қуып шығуға да дәті жібермейді. Тәуекелшіл қария шешімі бәйбішесін де атқанына көндіреді. Отағасының шешімімен еріксіз келіскен әйелі үрей үстінде болады, соғылған қоңырау, кңрген көрші барлығынан екі жасты тасалауға тырысып, жанұшырып жүреді. Осылайша пьеса жақсы адамдар мен ұлтым деп алаңға жалындап шыққан жастардың ойын анық көрсетуге тырысқан. Бейбіт шерудің соңы қарулы басуға айналған көтерілістің саяси идеясын радиодан берілген хабарға қария Баймырзаның айтқан сыны арқылы түсіндіріледі. Ал өз ұлтына жаны ашымайтын, намыссыз қазақтардың ұлтын сатуын адасып кірген доцент бейнесімен көрсетеді автор. Сол биология ғылымдарының кандидатының іс-әрекеттері мен сөздерінен сатқындырдың бейнесін көреміз, оқиғаларды шебер кіріктіре білген автор демонстрацияны жан-жақты көрсете алған. Бұл шығарма тарихилығымен құнды деп білеміз. 
Қазіргі таңда қазақ драматургиясында өзіндік ерекшелігімен танымал болған ірі тұлғалардың бірі – С. Балғабаев. С. Балғабаев 80-ші жылдардан бастап драматургия жанрында жемісті еңбек етіп келеді. «Қыз жиырмаға толғанда», «Біз де ғашық болғанбыз», «Қазақша күрес» (Қазақстан Мәдениет министрлігінің жабық бәйгесінде жүлде алған), «Әйелдер әлемі немесе ең жақсы еркек», «Ең әдемі келіншек», «Ғашықсыз ғасыр», «Тойдан қайтқан қазақтар», «Жымбала, Мико және қасқыр», «Сағыныш пен елес», «Өтірік айтпайтын адам», «Әйелдер әлемі» атты пьесалары республикалық театрларда сахналанған. Автордың драмалық шығармалары «Ең әдемі келіншек», «Біз де ғашық болғанбыз» деген атпен екі рет кітап болып жарық көрген. Драматургтің бүгінге дейін бірнеше шығармалары театр сахнасында қойылған болатын. С. Балғабаев драматург ретінде де кең танылғанын жоғарыда айтып өттік, бүгінде осы таңның тақырыбында драмалар жазып жүрген авторлардың бірі. Қазақстандағы театрлардың ішінде оның пьесаларын қоймаған театр жоқтың қасы болар. Отанымыздан бөлек көрші мемлекеттер де шығармаларн сахналауда. Бұл дегеніміз автордың шығармаларының қоғам қажетіне жарап, тақыры мен мазмұны жағынан бүгіннің мәселесін айта алғандығы. Алматыдағы М. Әуезов және Ғ. Мүсірепов атындағы драмалық театрларда Сұлтанәлінің бес бірдей пьесасы сахналанды деп білеміз. «Қыз жиырмаға толғанда», «Ең әдемі келіншек» атты драмалары көрермендерін ширек ғасырдан бері қуантып келеді, спектакльдің құндылығын залдың көрермендермен толы болатындығынан қарап айта аламыз. Оның қайсы дүниесі болса да ескерусіз, елеусіз қалған емес. Режиссерлер де жазушымыздың шығармаларын үнемі асыға күтіп, нәтижелі жұмыс бастауға асығып жүреді. Бұлай болғаны автордың шеберлігі мен сауаттылығында. Шығармаларының бүгінгі тақырыпты қозғайтындығы, жай ғана емес өте көркем, әр жанның жүрегіне жетерліктей болып жазылуында жатыр бас сыр. Оның драмалары уақытпен үндес, заманауи мәселелерді дәл мезгілінде көтере алатын қасиетімен құнды. Драматург қаламы нәзік лиризмге бейім. Көрермендерін үнемі жаңа дүниемен, мәселеге толықтай еніп жасалған туындыларымен жаулап отырады. «Ең әдемі келіншек», «Біз де ғашық болғанбыз», «Ғашықсыз ғасыр», «Әйелдер әлемі» тек С. Балғабаевтың ғана емес, қазақ драматургиясының табысы. Соңғы 5 жылдықта С. Балғабаевтың Ғ.Мүсірепов атындағы жасөспірімдер мен балалар театрында «Ең алғашқы жаңа жыл атты» пьесасы қойылған. 
Қазіргі қазақ драматургиясы – қазақтың XX ғасырдағы классикалық әдебиеті дамуының заңды жалғасы. Драматургия – көркем әдеби тек (драма, трагедия, комедия) жанрларының өнернамалық жүйесі. Қазақ сөз өнеріндегі дәстүрлі негізі әдебиет шығармалары мен фольклор мұраларында (би-шешендер сайыстары, ақындар айтыстары, жар-жар, беташар, алтыбақан, т.б.) негізі қаланған ұлттық сөз өнерінің бұл саласы қазақтың рухани мәдениетінің әлем өркениетіндегі көрнекті орнын да танытты. Драматургия шығармалары қаламгерлердің тарихи кезеңдердегі халық тағдырын көркем шындық поэтикасы зандылықтары аясында бейнелеуімен ерекшеленеді. Драматургия туындылары (пьесалар, спектакльдер, либреттолар) арқылы әдеби тек саласы драма жанрларының (драма, трагедия, комедия) теориялық ерекшеліктері саралана айқындалады. Драматургия ұғымының аясында театр сахналарындағы туындылар мен деректі, ғылыми-фантастикалық, көркем фильмдердің де қойылымдық-режиссуралық көркемдік шешім ерекшеліктері айқындалады. Қалай десек те, жастарды жақсы пьеса жазуға баулу да оңай дүние емес. Ал қазақ театрының болашағы да осы жастар қолында екені белгілі. Сондықтан драматургияның жас толқынын қалыптастыру мәселесі немқұрайлықты көтермейді. Сол жас буынды қалыптастыруға тек білім ордалары мен жеке адамдар ғана емес, театрлар да мүдделі болуы керек. Біріншіден, дарынды жастарды театрға тартып, оларды драматургияға бейімдеу қажет. Жақсы пьеса жазу үшін сахнаның ерекшелігін түсініп, көрерменді қалай баурап алуға болатыны жөнінен ізденіс керек. Бұл жас өрендерді тәрбиелеуде де белгілі бір жүйе қалыптасып, 4-5 жылда нағыз театр драматургтері шығып жатса қандай жақсы. Кез келген драматург тек театрда қалыптасып, театрда ғана танымал болады ғой. Екіншіден, жас драматургтердің шығармалары театрларда қойылуы тиіс. Себебі  қазақ театры репертуарына жаңаша серпіліс қажет сияқты. Бұл өскелең ұрпақтың осынау киелі өнерге деген қызығушылығын арттыратын демеу болары анық. Мемлекет тарапынан бұл мәселе қолдауға зәру. Мемлекет жылына жас қаламгерлердің бір не екі шығармасын қою туралы театрға талап қойса, бұл да өз әсерін тигізер еді. Үшіншіден, жас драматургтер клубы не ұйымы болуы керек. Жас драматургтер, жас режиссерлер аға буын өкілдерімен бас қосып, әлем театрларындағы жаңалықтар, қазіргі драматургияның ерекшеліктері сынды тақырыптарды талқыға салып, өз ойларымен бөліскендері жөн. Жоғарыда айтқанымыздай, қазақ театры өз қазанында қайнап жатпай, әлем театрларымен байланыста болғаны абзал.  Кез келген елдің театры өзінің ұлттық драматургиясына арқа сүйегенде ғана оны бүкіл әлем танып, мойындайды емес пе?!    
Қазіргі қазақ драматургиясындағы замандас бейнесі немесе бүгінгі кейіпкер жайында Т. Жүргенов атындағы өнер академиясының оқытушысы Ж. Сұлтанова былай дейді: «Қазақ театрларында замандас бейнесін, әр кезеңнің өз қаһармандарын сомдайтын, күн тәртібіндегі тақырыптарды қозғаған спектакльдер қай кезеңде де болған. Ондай қойылымдар қазір де бар. Онсыз театр да болмас еді. Ол тек тарихи тақырыпты ғана көтере беретін болса, өзінің замана жаршысы болып табылатын рөлінен де айрылып қалар еді. Бізде бүгінгі күннің тақырыбын қаузап, замандас бейнесін жасап жүрген жазушы-драматургтер де баршылық. Осы орайда менің ойыма 1992 жылдан бері сахнадан түспей келе жатқан, осы жылдардың бәрінде өзінің өзектілігін жоғалта қоймаған С. Балғабаевтың «Ең әдемі келіншек» атты драмасы бірінші болып оралады. Бұл пьесаның бір артықшылығы – 20 жылдан астам мерзім аралығында оны республикалық театрлардан бастап, облыстық драма театрлары арасында сахнаға шығармағандары кемде-кем. Оның алғашқы премьерасы Ғ. Мүсірепов атындағы жастар театрында өткен болатын. Қойылымды көруге келген көрермендерден залда көпке дейін ине шаншарлық орынның болмағанын да өз көзімізбен көрдік. Біз ол кезде театртану мамандығы бойынша білім алып жатқан студенттер едік. Аталмыш спектакльді түрегеп тұрып көрген кезіміз де болды. Бізді сол жолы Гүлбаршын роліндегі актриса Л. Каденова, Абдолла роліндегі актер Б. Есенәлиевтің ойындары ерекше тебірентіп еді. Өкінішке қарай, қазіргі күндері облыстық драма театрларында қойылып жүрген «Ең әдемі келіншекті» дәл сол кездегідей тебіреніп қабылдай алмаймын. Себебі, қазіргі актерлердің ойынынан бұрынғы Лидия мен Байғали сомдаған Гүлбаршын мен Абдолланы көре алмаймыз.       
Бүгінгі тәуелсіз әдебиетімізде қазіргі заман кейіпкерлері жоқ емес. Дегенмен, соны көре білетін сезімтал режиссерлер жоқтың қасы. Әлі күнге дейін аударма пьесалардың маңайын төңіректейтін олар төл әдебиетімізде болып жатқан жаңалықтарға селқос қарайды. Мен сондай жаңа леппен жазылған туындылар қатарына белгілі жазушы-драматург Р. Мұқанованың «Шатыр астындағы Мен», «Мысықтар патшалығы» атты драмаларын жатқызар едім. Міне, осыларды неге қоймасқа?! Бұлардың екеуі де сахнаға сұранып тұрған шығармалар. Және олардың кез-келген театрдың репертуарын байыта түсетініне күмәнім жоқ. Біздің режиссерлеріміз талантты жазушы-драматург                               Д. Исабековтің «Әпке» драмасын да әлі өз деңгейінде қоя алмай келе жатқандай болып көрінеді. Мен жақында оның телеарнада көрсетілген сериал түріндегі нұсқасын көріп, біраз қынжылдым. Осыншама керемет туындының ортаңқол деңгейге дейін түсіп кеткені қарын аштырды. 
Өткен жылы Астана қаласындағы Қ.Қуанышбаев атындағы мемлекеттік академиялық қазақ музыкалық драма театрында қойылған көрнекті жазушы-драматург Ә.Таразидің «Люстра» атты фарс трагедиясының сахналық нұсқасын көрген едік. Қоюшы-режиссер Ә. Оразбеков оны «Үкілі жұлдыз» деген атпен сахнаға шығарды. Пьеса монологында адамның сай-сүйегін сыздататын «Қисық заманның адамы есікті де қисық ашады», «Төсіңді емген бала төстен тепті» деген тіркестер бар. Мұнда да біз осы заман тақырыбына тұшынып, бүгінгі күннің кейіпкерлеріне жолығамыз. 
Жоғарыда аталған драматургтеріміздің замана тақырыбын арқау ететін бұдан да басқа пьесалары бар. Біздің мақсатымыз соларды тізіп шығу болмағасын, бәріне бірдей тоқталып отырған жоқпыз. Мұның бәрінің әлі де жеткіліксіз екенін біз жақсы білеміз. Бізде тың тақырыптар әлі де аз емес. Соның ішінде әйгілі Желтоқсан оқиғалары жайлы сыр шертетін дүниелерді көре алмай келеміз. Бірақ соңғы жылдары әдебиеттің барлық дерлік жанрларында жауыннан кейінгі саңырауқұлақтай қаптап өсіп келе жатқан жас толқынның қатары қалың екенін ойлағанда, бұл олқылықтың да орны толатын шақ тым алыс емес шығар деген ойға қазық байлағымыз келеді». Қазіргі қазақ драматургиясының дамығандығын, жетілгендігін оның бір ғана тақырып аясында қалып қоймай әртүрлі тақырыпты қамтып отыруы. Қашанда әдебиеттің басты тақырыбы сол қоғамның жанды жері болған. Қазіргі кезде барлық мәселе өзекті, адамдардың екіжүзділігі, азған қоғам, идеал жұмысшы, табысты азамат, ғашықтар хикаясы барлығы. Барлығы жақсы, бірақ аталған тақырыптардың ішінен жаңасын іздер болсақ онда адамдардың өздерін іздеуі деп айта алатын едік. Жаңа заманның жаңа адамдары ескіні аңсауда, өздерін қайта іздеуде. Өз ұлтын қайта танып біліп, жаңғыртуда. Соңғы жылдарда көп байқалатын ұлттық нақышта киіну, үйді ұлттық нақышта сәндеу, автокөлікті сәндеу үлкен әрі бір жақсы істің бастауы. Қазақ қайта өзін іздеп табуда. Енді осы үрдіске байланысты болар бәлкім басқа себеп тарихи тақырыпта жазылған пьесаларда көбейіп келеді. Қазақ әдебиетінде тарих беттеріндегі азаттықты аңсау көріністері намысты қайрап, рухты оятып, жігерді жанитын шығармалардың дүниеге келуіне себепші болды. Атап айтқанда, өткен ғасырдың сүбелі туындысы М.Әуезовтің «Еңлік-Кебек», І.Жансүгіровтің «Исатай – Махамбет», Т.Ахтановтың «Ант», Қ.Бекхожиннің «Ұлан асу» киносценарийі, Ш.Құсайыновтың «Томирисі», Ә.Кекілбаевтың «Абылай ханы», Р.Отарбаевтың «Сырым батыр» секілді тарихи шығармалар ұрпақтар мұрасынан қомақты орын алады. 
«Еңлік-Кебек» трагедиясы Қазақ академиялық драма театры сахнасына арада біраз жылдар салып 1957 жылы қайта қойылады. Шығарманың соңғы нұсқасы туралы көптеген сын пікірлер спектакль қойылған кезде айтылған. 
М. Әуезовтің басында халықтың аңызы негізінен туған «Еңлік- Кебек» пьесасы талант құдіретімен әлденеше рет редакцияланып, жаңғыртылып, байыту арқасында бейнелері кесек-кесек, тартысы шыңыраудай терең, тілі ғажап шұрайлы туындыға айналды. Қазақ драматургиясының классикалық шығармасы деген атқа әбден лайық. Бұл шығарма және жазушының театрға сіңірген кейінгі көп тамаша еңбектері оның қазақ драматургиясын әрі ұдайы өркендетуші, әрі бастан негізін салушы қайраткердің бірі екеніне даусыз дәлел. 
М. Әуезов пен Л. Соболев арасындағы шығармашылық достықтың тамаша жемісі – олардың 1939 жылы бірігіп жазған «Абай» трагедиясы. Пьеса қазақ академиялық драма театры сахнасында 1940 жылы қойылды. Шығарма орыс тілінде 1941, 1944, 1948, қазақ тілінде 1950, 1960 жылдары жарияланды. 
Пьесада Абайдың өмірі мен шығармашылық қызметі тұтас, толық қамтылмайды. Себебі, бұл шығарманың идеялық-көркемдік міндетіне енбейді және оның шеңберіне сыймайды да. Басты мақсат Абайдың өмірлік жарының бейнесін жасау болған. Қолжазбада пьесаның жарияланған нұсқасындағы Әйгерім - Еркежан, Оразбай - Ерден, Долгов - Долгополов болып алынған. Сосын біраз диалогтар, кей көріністер кейін пьесаға енбеген. Қолжазбадағы тағы бір өзгешелік –  мұнда ақын-әнші Әсет бар. Ол Абай аулына Зейнеппен келеді. Әсет кітапта мүлдем жоқ, оның кейбір сөздері Зейнепке көшірілген. Бұл өте жақсы жасалған түзету еді. Өйткені қолжазбада Әсет қосақ арасында жүрген қаһарман, оның тартысқа, шытырман оқиғаға тікелей қатысы жоқ. Қолжазба Абай өлімінен соң Әсет айтатын жоқтау өлеңмен аяқталады.  
Нұрғалиев Р.: «Қолжазбадағы көптеген беттер ағылып келген жалынды шабыттан іркілмей төгіліп отырғандай. Билік көрінісіндегі Жиренше, Керім, Абайлардың аузынан айтылатын ғажап шебер, орасан шешен, өрнекті, неше түрлі теңеумен, астар, емеурінмен қабаттасып, шендесіп жататын қуатты монологтар қағазға біз білетін қалпында күні бүтін көркемдігіне таңданып, тамсанатын күйінде түсіп отырыпты. Бірді-екілі сөздер ғана өзгертілген. Бұл Әуезовтің жазушылық талантына қатты әсер етіп, оның қалыптасуында үлкен роль атқарған қазақтың байырғы шешендік өнерінен келіп жатқан нәрлі қасиет. Түйдектетіп, төгіп-төгіп тастау дәстүрі Әуезовтің басқа да шығармаларының қолжазбаларына көз жүгірткенде, тамаша айрықша суреттердің бірден жазылып қалғанын көреміз. «Абай жолы» эпопеясының қолжазбасы туралы да осыны айтуға болады», [70] – деп жазды. Шынында да, Әуезовтың тіліндей бай, көркем тілді жазушылар жоқтың қасы. Қайсыбір шығармасын алмасақ та, өте ұшқыр тілмен, синонимдерді молынан қолданып, қайталауды болдырмауға тырысатынын байқаймыз. Алғашқы драмаларды дүниеге әкеліп, Абайдай ұлы түлғамыздың өмірін түбегейлі зерттеп, ол туралы эпопея жазып, пьеса жазып, ұрпағына таусылмас қазына қалдырған нағыз талант иесі дерсіз. Қазақ тілінің бейнелік жүйесін, шешендік үлгілерін, айрықша мәнді өрнектерін танытатын көріністің бірі – трагедиядағы Айдар - Ажар басына билік айтылатын тұс. Абай өмірінің трагизмін, оның отбасындағы бақытсыздықтардан жырып алып қарауға болмайды, ең шешуші түйін ұлы адамның идеалдарының, армандарының жүзеге аспауында, дәуірмен кереғар келуінде жатыр. Пьеса Абай өмірінің соңғы кезеңін суреттеуге арналған. Бұл ақын, ойшыл – Абайдың әбден кемеліне жеткен шағы. Шығарма көңіл қосқан жастар – Ажар мен Айдарды бір-бірінен айырып, оларды аяусыз жазаламақ болған Нарымбет, Оразбайлардың бүлікшіл, содырлық әрекеттерін суреттеуден басталады. Осыған байланысты туған тартыс барған сайын шиеленісе түсіп, драмалық нағыз өткір конфликтке айналады. Өздерінің бас бостандықтары үшін алысқан Айдар - Ажардың қыл көпір үстіндегі сәті, өліммен бетпе-бет келіп қалған қиын-қыстау шағы трагедияның алғашқы көріністерінде ширақ, аса шымыр бейнеленеді. Қаһармандар сөздерінің нақтылығы, қысқалығы, өткірлігі оқиғаның психологиялық атмосферасына сай, нанымды күйде келіп, қаһармандардың шындық болмысын реалистікпен қалыптайды. Шу дегеннен Оразбайдың ожарлығы, Жиреншенің залымдығы, Нарымбеттің әпербақандығы аян болса, Абайдың оларға көрсеткен тайсалмас ерлігі, Ажардың махаббат жолында жанын қияр шешімділігі көрінеді. Оразбай тобы Айдарларды өлтірмек. Мағауия, Әйгерімдердің оларға араша тілеп, басалқы айта сөйлеген сөздері олардың достық көңілін аңғартады. Олар Абайдың туған ағасы Тәкежанды да Абайға қарсы қояды. 
Айдарлардың кінәсіз екені рас, бірақ Жиреншелер оған көнбей, оларды дәстүр бұзған, арсыздар деп есептейді. Жазасы – өлім! Осы кезде сахнаға Абай шығады. Драматургтердің Абайды пьесаға бірден қоспауы, оны тартыстың оршіген тұсында көрсетулері өте тиімді. Екі жастың өміріне қауіп төнген шақта үміттің жалғыз сәулесі, соңғы тірек – Абай. 
Айдар мен Ажар ісінен өрбіген арна – Абайдың да, Жиреншелердің де ішкі сарайларын ашатын кілт. Айдарларды «Жалғыз - жәутек, қүл-құтан» деп кемсітеді. 
Алғашқы суреттегі Айдар - Ажар басы өлім мен өмір арасында түруы, Абайдың оларды қорғауы, зүлымдықпен күресуі, Оразбайлардың Айдарларды өлімге бүйыруы, ата-баба дәстүрі бойынша іс қылуы, жүгенсізді жүгендеуі, шеңбер атгап, шідер үзген тентекті жазалауы, екі жақтың да өз мақсатына жету үшін аянып қалмас сыңайы күресті ушықтыра түсіп, тартысты жалын аттырады. Екінші суретте оқиға дамуы аздап баяулайды. Ажар, Әйгерім, Қаныкей, Қарлығаш, Зейнеп, Мағыш мінездері –  бөлек-бөлек бейнелер. Қаныкей, Әйгерім диалогтарынан сенім, көзқарас қақтығысы көрінеді. Қаныкей - Әйгерім тартысы, Абай - Оразбай тартысының жалғасы іспетті. Есті, ойлы Әйгерім Қаныкейге санасына жетердей етіп айтқанымен, Ажар тағдырына шіміркенген ол жоқ. Баймағамбет әңгімелері – драмалық шығармаға эпостық элементті орынды өндірудің үлгісі. Олар пьеса сюжетімен біте қайнасып кеткен. Қаһармандардың бірінің келіп, екіншісінің кетуі, оқиғалардың өзгеруі, сюжеттің бірде шұғыл өрістеп, бірде баяулауы сахналық әрекетті молайтады. Трагедияда мұндай сахналық әрекет аса мол. Абайға Сырттан ақсақалдың келуі негізгі тартысты бірінші орынға шығарады. 
Сырттан аз сөзбен көп жайтты аңғартар, талай жерге қарауыл қойып, қақпан тастап сөйлейтін ескі би, әккі шешен. Абайдың алдына тосқауыл қойғанымен, Абай шегінбес қалпынан аумайды. Күрестің қиын боларын Абай ғана емес, Долгов, Мағауия, Көкбайлар да сезгендей: Керімге деген күдік алғаш төбе көрсетеді. Бұл жайт Зейнептің келуіне орай қалтарыста қалады. Зейнеп сөздері кестелі, нақышты. Ол Абайға деген халықтың ыстық махаббатын жеткізіп тұрғандай. Абайдың жанына ерген жас достары ортасында жарқын күліп отырып, аяқ астынан суырып салған афоризмдері табиғи, орынды беріледі. Керім қызғанышы, оның Айдармен таласуы бір желі тартыс болып өсіп келе жатады. 
Пьесада қаһармандар саны көп болмағанымен, әр түрлі әлеуметтік орта өкілдері көрсетіледі. Қазақ қырының көптеген типтерімен қоса, европалық білім алған Долгов пен Әзімхан бар. Долгов - Абайдың досы, Әзімхан - Оразбайлардың шашбауын көтеруші. Екеуі кездескенде, әрқайсысы өз мінез- құлықтарының бірталай сырларын ашады. 
Долгов үшін Әзімханның Петербург университетін бітіріп, ел үшін қызмет қылмай, өз басын ойлауы өте масқара тірлік. Драматургтер халықтық интеллигенция мен сатымсақ интеллигенция арасындағы күресті осы Долгов пен Әзімхан бейнелері арқылы бейнелейді. Бірінші суретте шиыршық атқан, көзге бірден түскен тартыс екінші суретте жұмарланып, астарланып қалса, үшінші суретте қайтадан ашық күйге ауысады. Бүл - әр түрлі қаһармандар мінез-құлқын бейнелеуді, Абайды қоршаған әлеуметтік ортаны реалистік тұрғыдан суреттеуді көздеп, таңдап алған сюжеттің обьективті ағымы. Негізгі арна –  Абайға тікелей қатысты сюжетпен қоса бірнеше тармақты оқиға желісі, тартыс өрмегі бар. Бірі Нарымбет - Мағыш арасындағы желіде бой көрсетеді. Нарымбет –  айтқанынан қайтпайтын, нойыс, дөрекі адам. Қарындасы Мағыштың Абайдың ұлы Әбдірахманды жылдар бойы сарылып күтуі –  сүйегіне мін, бетіне салық секілді. Айдар-Ажар оқиғасынан кейін Абаймен мүлдем жауласып алады. Қаныкей екеуі қарындасын райынан қайтаруға тырысып бағады. Бірақ Әбішті шын сүйетін Мағыш райынан қайтпайды. Конфликті Нарымбет - Абай тартысына, Әбіш сырқатына байланысты табиғи түрде асқынып, қаһармандар мінездерінің тереңдей ашылуына ықпал жасайды. Трагедиядағы билік көрінісіне тоқталсақ. 
Шымылдық ашылғанда ұмар-жұмар, шарт-шұрт қақтығысып қалған қарама-қарсы ниеттегі қаһармандар қайтадан бетпе-бет келді. Тартыс тез жоталанып, қаһармандар мінезіне көп шарпуын тигізді, біраз қалыпқа түскен жағдайды өзгертті. Алдымен гуманист Абайдың ата жүрегі, әділетшіл жүрегі, айтқыш шешендігі көрінді. Маңайында ұлы Мағауия, Көкбай, Қарлығаш, Зейнеп, Әйгерім, Мағыш, Долгов, Баймағамбет секілді дос-жарандары бар. Бұлардың бәрі де – сәтімен табылып, дара-дара, өздеріне тән драмалық мінез- құлықтарымен бейнеленген қаһармандар. Билік болатын жерге әйелдер жіберілмейтіндіктен, Қарлығаштың еркек киімін киіп ап ұрланып келіп отыруы, Көкбайдан әр нәрсені бір тықақтап сұрауы комикалық жоспарда берілген. Қысқа қайрылған Көкбай - Қарлығаш диалогтері еріксіз езу тарттырады. 
Көптеген даулы мәселелерді шешуге қатысқан Жиренше салған жерден заулай жөнеледі. Еш кібіртіктемейді. Ол үшін дауды тірілтуге титтей тиянақ жетіп жатыр, Сол мәселенің маңын аршып, кеулей қазғанда алғашқы сөздің неден басталғанын аңғармай қаласың. Керім болса Жиренше секілді емес, қара сөзге жорғалығына қоса, Шығыс поэзиясындағы Ғашық жырларды, Шекспир трагедияларын білетіні көрінеді. Жиреншеге қарсы әргі-бергі уақыттарда болған аянышты махаббат оқиғаларын қолданады. Жиренше Керімнің мысалдарына қазақтың ескі салтын, дәстүрін кесе- көлденең тартады. Енді тоқтамайды. Керімді үсті-үсті төгілген нөпір сөзбен тұншықтыра береді. Жиреншенің қақпанына түскен оның халі мүшкіл. Араға Абай түседі. Биліктің әр сөзін жібермей, қадала қарап, бағып отырған Абай Жиреншенің шектен тыс шығып, мүлде асқақтап кеткен орайында қарсы биді айыпкер етуді, бір тойда екі билік жасаудың ескі салттың өзіне сыйыспайтындығын тарс еткізіп айтып салады. Оразбайдың қырсық кекесіннен жарқ етіп тұтанып кеткен Абай бес- алты ауыз сөзбен-ақ оның сорлы, күйкі қалпын, бейшара надандығын, сол надандығы түбіне жететінін көрсетіп береді. Билік сахнасында Абай күнге шағылысқан алмас қылыш жүзінде өткірлікпен дұшпандарының кеудесін басады. Билік айту көрінісінде сөзден ұсталған, әділетке еріксіз бағынған Оразбайлар осымен тындым, біттім демек емес. Оңаша қалғанда Оразбай Абайға у беруді айтады. Нарымбетке салса, қазір-ақ қастандық жасамақ. Жиреншенің ойы Керімде. Үшінші пердедегі тартыс иірім-иірім қысқа көріністер арқылы берілгенімен, негізгі желі үздік-создық болып ыдырамайды, трагедияның басты тартысы қанат жая өрістейді. Жиі ауысатын оқиғалардың бәрінде де сахналық әрекет мол: ішкі әрекетті былай қойғанда, жүріс-тұрыс қаһармандардың бірінің келіп, екіншісінің кетуінің өзі көп. 
Керім мінезі әр түрлі жағдайда алуан қырлы психологиялық күйімен ашылады. Жиренше болжамы дұрыс келеді. Керім сыртымен ғана Абайға жақ, іштей разы емес, қарсы. Айдарды алдында тұрған кедергі, дұшпан деп біледі. Билік айтқанда солқылдақтық танытқаны содан. 
Бұлардың бәрін Абай білмейді. Бала-шаға, дос-жаранының арасында Абай аталық үлкен ұстаздың мінезін аңғарта отырады. Қарлығаш, Көкбайлармен арадағы болған қысқа әзілден, Зейнептің әйелдер атынан айтқан базынасына берген жауаптан, қызғаныш төбесі көрініп қалған ретте салған тиюдан –  Абайдың күрделі, терең мінезінің қырлары көрінеді. 
Баймағамбеттің Моцарт пен Сольери жайын әңгімелеу кезінде көрінген тартыс Айдар-Ажардың тойында бір сәт қалтарыста қалады. Той салтанаты ұзақ емес, Кокбай айтатын аужардың өзі Долговты іздей келген атшабардың айқай-шуымен бөлініп кетеді. 
Бірінші қатарға Айдар мен Керім арасындағы тартыс шығады. Екеуі оңаша. Қысқа диалогтер бірте-бірте зілдене, астарлана түседі. Айдардың Керім мінезін түсінгісі келеді. Керімге Айдардың «Еңлік-Кебегі» ұнамайды, аруақты қорладың деп ашуланады. 
Керім - Айдар арасындағы тартыс ұсақ қызғаныш, бақталастың күресі боп бейнеленбейді. Бұл қайшылық - дүниетаным қайшылығы. Керімнің: «... Мен тарихтың тай-тұлпары емеспін. Надандық пен қараңғыны қармайтын Оразбай да емеспін. Мен – Керіммін. Жолым даңғыл, құбылам менің орнында. Ислам! Мәңгі бағыт, жарқын жолым, бәрінен де жақын жолым бір ислам - дін ислам...», – деген сөздерінде оның өзекжарды сыры жатыр. Өз қатарынан бұған қарсы тұрар тек – Айдар. Сол себепті Керімге Айдардың көзін жою керек. Керім бойында екі жүзділік, ізін аңғартпас сүрқиялық бар. Той-томалақ ішінде, Долговтың кету қарсаңында Айдармен татуласқан болып, Керім оған у береді. Бүл залымдықты Оразбайлар мен өзінен басқа ешкім білмеуі психологиялық кризисті одан бетер ушықтырып, тартысты жани түседі. Аяқ астынан Айдардың төсек тартып ауыруы – Абайға келген төтенше соққы. Бұл қаралы оқиға бесінші суретте өтеді. Қайтпас өжеттігімен сүйікті болған жас ақынның көз жүмуы жақын-туыстың қабырғасын қайыстырады. 
Айдар дерті аямай жаншыған Абай енді аяулы ұлы Әбіштің қаралы, қайғылы, қүпия сырын естиді. Бүл керемет ауыр трагедиялық оқиға. 
Әбіш - Мағыш арасындағы қысқа диалог көп сырды, қиын-қыртыс психологиялық күйді, аса күрделі драмалық сәтті бәз қалпында көз алдыңа әкеледі. Әбішке байланысты тартыс түйіні осы жерде шешіледі. Өмірі қысқа Әбіш Мағыштан аяғандықтан, сүйгендіктен шегінеді. Бірақ Мағыш үшін оның бәрі қүр бос сөз. Ол не көрсе де Әбішпен көруге дайын. Әділет үшін күрескен Абай озбыр Нарымбетті болыс сайлауға қарсы шығады. Оразбай, Жиреншелердің шегіне жеткен жері осы. Олар Абайды қапыда соққыға жығады. 
Бұл – Абай өмірінде шын болған оқиға. Драматургтер сол оқапқа алып келген тартыс арналарын реалистікпен көрсете білді. Сойқан қылықтарымен танылған Оразбайлардың мүндай сүмдыққа баруы – қаһармандар ойынан туған заңды қадам. 
Соңғы пердеде Абай мен Керім арасындағы тартыс шырқау биікке жетеді. Қажылыққа барып келген Керім демократтық ойдағы Абайға дін жолын меңзейді. Жалпы өнер табиғаты, беймезгіл замандарда өмір сүрген суреткер мұрасының тағдыры, өткен тарихтар мен болашақ күндерге көзқарас – бұл төңіректегі Абайдың дана ойлары Керіммен арадағы тартыс үстінде айрықша көрініс береді. Айдар өлімі сырының ашылуы – Абай басына тиген ең ауыр соққы. Көзқарас алшақтығынан, теріс жолға беттеп кеткен Керімнің өз бауырын өлтіруі - мүлде күтпеген тосын қылық. Бұл көріністе Мағауия да қайтыс болады. Сол кездегі Абай қайғысы, өкініші монологпен өте орынды берілген. 
Ұзақ зүлымдықпен күресу, екі бірдей баласына және жақын шәкірті Айдардан айрылу, бауыры Керімнің сатқындығы – бәрі-бәрі Абай өмірін тоқтатып қойғандай. Осындай ауыр мүң үстінде, жан күйзелісіне үшыраған Абайдың өзі де қайтыс болады. Автор халықтың Абайдай үлының басындағы ауыр халді шынайы суреттей отырып, сол бір естірткендей болады, халықтың өз бойындағы трагедияны терең ашады. А Нұрқатов былай деп жазды: «Өз басынан қанша ауыр жан азабын, рухани кейістікті көп кешкенмен Абай сол бейуақтың өтетініне, халықтың болашағына сенеді. Осы сенімнен ол өмірінің ақтық деміне дейін айнымайды: «Туар ертең жаңа жыл... Келер ертең жаңа төл... Ең ақырғы сағатым... соңғы ғана тынысым ғой... Оны достарыма... достыққа берем, дүшпаным емес, еліме, еліме берем. Абай туралы трагедияның ерекше құндылығы оптимистік қуаты осы бір сөздерде айқын бейнеленген» [71]. 
Ал, «Абай» трагедиясы мен романы арасындағы ерекшеліктер туралы           Нұрғалиев Р. былай дейді: «Абай» трагедиясындағы негізгі сарындар, басты идеялар кейін классикалық эпопеяның үшінші, төртінші кітаптарында дамытылып, жеріне жеткенше ұлғайтылып көрсетіледі. Көптеген қаһармандар психологиясының ашылуы кең тынысты роман шарттарына лайық қалыпта өрбиді» [11, б.128-129]. 
«Абай» трагедиясы М. Әуезовтің ең бір таңдаулы шығармаларының бірі. Трагедия – Әуезовтің көркем шығармада ұлы ақынымыз Абай бейнесін жасаудағы ең тұңғыш сәтті табысы деуге болады.
Қазақ драматургиясына кеш келсе де, сан жағынан емес, сапалық жағынан өнімді еңбек сіңірген қаламгер – І. Жансүгіров. Драматургияға 1931 жылдан бастап қана кірісіп, бес-алты жылдың ішінде ірілі-ұсақты сегіз шығарма жазды. Оның жетеуі пьеса да, біреуі либретто. 
І.Жансүгіровтің 1931 жылы жазған күрделі пьесаларының бірі – «Кек» драмасы [72]. Аталмыш пьесамен Семейдегі Абай атындағы облыстық театр 1934 жылы өзінің тұңғыш шымылдығын ашты. Бұл пьеса туралы С.Ордалиевтің еңбегінде талдаулар берілген. «Пьесаның композициялық құрылысында кемшілік те жоқ емес, автор пьесаның оқиғасына негізгі арқау етіп он жылғы өмірдің көрінісін алғандықтан да оның орталық желісін таба алмаған. Кейде тартыс шиеленісе түсу орнына босыңсып кетеді де, оқиға сылбыр баяндалады, сюжет желісі шұбалаңқы суреттеледі. Бір жерде қажы әйелдерінің азғындық бейнесі көрінсе, екінші жерде кедейлердің байға қарсы топтасып күресу үшін ұйымдасу әрекеттері суреттелінеді, яғни бір оқиға мен екінші оқиғаның байланысы болмай, жібі үзіліп оқиға бірлігі ыдырайды. Дегенмен, бұл пьеса отызыншы жылдардағы колхоздастыру дәуіріндегі тап тартысын біркелкі дұрыс баяндайтын күрделі пьесалардың бірі» [4, б. 75]. 
І. Жансүгіровтың «Кек» драмасы – өз дәуіріндегі халықтың әлеуметтік жағдайын шынайы суреттейтін таңдаулы шығарма. Әртүрлі әлеуметтік топтың психологиясын, ішкі сырын аша түсетін реалистік драма. Пьесаны «Кек» деп атауының өзінде драмалық негіз бар. Кек – яғни, бір адам мен екінші бір адамның арасындағы күрес, драмалық тартысқа құрылған іс- әрекет. «Кек» пьесасының «мылқау сахна» деп аталатын прологында автор кейіпкерлерін тек қимыл арқылы үнсіз бейнемен береді. Бұл – қазақ драматургтері қолданбаған көркем тәсіл. Драманың негізгі кейіпкерлері – өмірде болған адамдар. Қаламгер өз ауылында өткен, көзбен көрген дүниелерді қағазға түсіргендігі белгілі. Ақсу атырабының ревком председателі Б. Көдесовтің Қарағаш ауылдық мектебінде І. Жансүгүровпен бірге оқуы, аталас ағайын болуы және қаза табуы оның «Кек» пьесасындағы Бейсенбай бейнесін жасауға себеп болды.  
«Кек» пьесасы ауылдағы тап тартысына арналып жазылған шығарма. Сол тұстағы жаңа өкіметтің ісіне қастандық жасап ілгерілеуге кедергі келтірген кайыршы кейіпіндегі Тәңірберген қажы, Есенғүл, Сейдахмет, Меделхан сынды кешегі билеушы таптың өкілдері мен колхоз бен жаңа өмір құрып жатқан Рақым, Мекенбек, Аятбай, Үндемес т.б. адамдардың арасындағы таптық тартыс пен күрес мейлінше нақты, реалистік бейнеде суреттелген. Сол кездегі драмалық шығармаға тән халық өкілдері мен екіншісі – халықты ғасырлар бойы билеп келген үстем тап өкілдерінің бұрынға тәртіпті қолдарынан жібергісі келмей тырысып бағуы, сол арада қарапайым халықтың билікті қолға алуы – екі лагердің қақтығысына, конфликт жағдайға әкеліп соқтырғаны, түбінде кісі өліміне әкеліп тіреледі. Осы арқылы шешімін тапқан эпизодпен драма желісі шарықтау шегіне жетеді. 
Пьесадағы қатысқан кейіпкерлердің көбі тарихи адамдар, олардың әрқайсысының прототиптері өз тұсында Ақсу жерінде аса танымал болған тарихи бұрмалау мен қитұрқы саясаттың кұрбандығына ұшыраған Маман әулетінің ұрпақтары. Өткен ғасырларда қазақ даласында алғашқылардың бірі болып оқу-тәрбие орнын ашқан, сондай-ақ өз ерекшелігімен білім жүйесін қалыптастырған Жетісудағы Қыдыралы бидің ұрпағы Қалқабайұлы Маманның ұлы Тәңірберген қажы, Есенғұл, Сейітбатталдың ұлы Сейдахмет, Бидахмет сынды адамдардың есімдері аталады. Шығарма кезең ыңғайымен жазылған. Ондағы билеушы таптар категориясындағы адамдардың жаулық іс-әрекеттері ойдан, творчестволық фантазиядан туындағанына күмән болмаса керек-ті. 
XX ғасырдың басында дүниеге келген қазақ драматургиясы әр уақытта замана тынысынан алшақтап, дәуір проблемаларынан бойын аулақ салған жоқ, мезгілдің көкейкесті мәселелері, кезеңнің толғақты сырлары сан алуан пьесалар тудырған. 
І.Жансүгіров 1936 жылы тарихи тақырыпқа арнап «Исатай - Махамбет» пьесасын жазды [73]. «Исатай - Махамбет» қойылымын абақтыға қамалардан бір ай бұрын сахнаға даярлайды, бірақ Ілиястың тұтқындалуына байланысты ол сахнаға шықпай қалады. Қамауға алынудан бір ай бұрын шамасында                             I. Жансүгіров өнер істері жөніндегі Басқармамен шартқа отырып, үш актылы, 6 картиналы «Исатай - Махамбет» операсының либреттосын жазып бермекші еді. Үрпақтарының қолына жеткені – либреттосы. Бұл екеуі де аяқталмаған «Көбік шашқан» поэмасы материалдарының негізінде дүниеге келген.
Дүниедегі көзі көрген, санасы жеткен қуаныш болсын, қайғы болсын – баршасын жан жүрегімен қабылдайтын ақын зорлыққа шыдамақ емес. Әсіресе халық басына күн туып, ел-жұрт жылап жатқан кезде, ақын сөзімен, ісімен найза ұшында. Махамбет басында дәл осындай күй бар. Үстем тап өкілдері салғырт-салық деп, зекет-шығыр деп халықты зар илеткенін көріп, біліп тұрған ақын қорған іздейді. Тығырықтан шығар жол шыңдалған шалғымен шөп шабу емес, жуандардың ауылын шабу деп біледі. Қашқындарды тауып бер деген Исатай сөзіне айтылатын жауап тіпті қатқыл. Екі мінезде екі түрлі сипат бар. Аты алты алашқа мәшһүр, арғы тегі түбірлі, әзір өз жанына сүңгі батпаған старшина Исатай өзі тұрғылас Қарауыл мен Балқыны бақталасым, дұшпаным деп санағанымен, ханға қарсылыққа әзір баспайды. Ханды халық қамқоры есептейді. Алып-ұшып, жұлқынып тұрған Махамбетке басу айтады, істің артын тосып, сабыр қылғанды жөн санайды. Бәрін көрген, зорлықтан әбден қажыған ақын сенген ері Исатай мынандай момындық, жуастық, бағыныштылық жолын айтып тұрғанда, ашу-ызадан ширығып, жалғыздық-жалқылық жайлы сыр шертеді, шер төгеді. 
Драматург Исатайдың өлім сценасын реалистік дәлдікпен, психологиялық тереңдікпен, өте сенімді бейнелеген. Ұлы Жақиямен қоштасу монологында ет жүрегі елжіреген әке махаббаты, екі көзден аққан қанды жас бар. Халық қолбасшысы мерт болып бара жатқанда Байеке (Баймағамбет) секілді жендеттер ер-азаматты өлтіргендері үшін қандай шен тағып, қандай шекпен киетіндерін ойлап, көңілдері күпті, тірідей қолға түсірмек. Исатайдың соңғы лебізінде қайғы, өкініш жоқ, келешекке деген зор сенім басым. 
Қазан мерекесінің жиырма жылдығына арналып жазылған пьеса 1937 жылдың зобалаңы мен қуғын-сүргін оқиғасына байланысты сахнаға шыға алмады. Ілияс театрда «Исатай-Махамбетті» оқыған тұста тыңдаушылардың бірі болған М.Қаратаев кейін «Қазақ совет әдебиеті» кітабында былай деп жазады: «...1936 жылы жазған, бірақ сахнаға қойылып үлгермеген «Исатай- Махамбет» пьесасы жазушының драматургиясындағы үлкен жеңісі еді. Мүнда ол өткен ғасырдың 30-жылдарында Россия патшасының отаршылдары мен Исатай-Махамбет секілді көтерілістің айбынды басшыларының образдарын жақсы жасаған, әрқайсысын өз ерекшеліктерімен айқын бейнелеген. Ілиястың бай ақындық тілі осы пьесада өзінің қуатын, әуенін бояуын молынан танытты. Махамбеттің арынды поэзиясының сырын терең ұғыну және оны драмалық образды бере алу - «Исатай-Махамбет» пьесасының кісі таңданарлық қасиеті», [74] – дейді. Иә, бұл пьеса арқылы көрермен елінің азаттығы үшін күрескен қос батырдың реалистік образын айқын көреді. Сол арқылы елге, отанға, жерге деген ыстық сезімнің одан әрі лапылдары хақ. 
XX ғасырдың басында туған қазақ драматургиясы 1920 жылдары көптеген шығармашылық қиындықтарды басынан кешіріп, соның нәтижесінде дамудың тың белестеріне бет алды.  
20 жылдар драматургиясын талдап айтқанда, ең алдымен, көңіл бөлетін жай – ескі өмір мен жаңа үміт әкелген жаңа қоғамға, оның адамдарына деген қызыға қар аушылық. Драматургтер жаңа ой, жаңа толғаныс әкелген заманның жай-жапсарын, хал-қадірін, бағытын түрлі суреткерлік тәсілдермен өрнектеп, оны замандастырына жеткізуді ойлады. 
Ұлы Отан соғысының халық жүрегіне салған жарасы тіптен тереңде жатыр. Оның қайғысы мен әкелген қасіреті, зардабы бүгінгі күнге дейін ұласқан. Кешегі қан майдан талай жандардың басын жұтып қана қоймай, талай тірілердің де шын сипатын, моральдық құқын анықтады. Ерлік пен елдік танылды. Адалдық пен сатқындық білінді. Бұндай актуалды тақырып жазушы-драматургтерді бейжай қалдырмады. Соғыс алапатын басынан өткерген жаушы Т.Ахтанов үшін де бұл тақырыптың орны ерекше. «Қаһарлы күндер», «Боран», «Шырағың сөнбесін» тәрізді кесек прозалық туындыларда кезең шындығының адамдардың жан-жүрегі, қабылдаулары арқылы суреттелінсе, бұл үрдіс оның драматургиясынан да көрінді. Соғыстың бұрқ- сарқ картинасынан бұрын, оның адамдар басына әкелген неше алуын ауыртпалығын ашу – «Боран» [75] драмаларының негізгі нысаны. 
Ахтанов Т. шығармаларындағы туындыларының драмаға айналып жатуы. әңгімеленетін осы екі шығарма: «Дала сыры» повесі негізінде «Боран» драмасы жазылса, «Жоғалған дос» әңгімесі «Күтпеген кездесу» драмасына өрістеді. Сырт көзге бұл процесс автордың өзін-өзі қайталаушылығы, шығармашылықтағы оңай жол болып көрінуі мүмкін. Бірақ негізі олай емес. Туындыларды салыстыра қарасақ, әрине басты ой, желі сақталғанымен әрқайсысы композициясы бөлек, жанр ерекшелігіне ыңғайланған, кейбір образдарды сапалық өзгеріске ұшыраған көркем дүниелер екендігі көрінеді.
Психологиялық толғаныс, философиялық астар, ішкі драматизм оның «Боран» пьесасына тән драмалық ерекшелік. Мұнда қайталанбас характерлер жасалған. Тағдыр тауқыметінің сұрапыл боранына душар болса да биік адамгершілік қасиетіне, азаматтығына кір келтірмей өмір кешкен Қопан мен Жаңыл бейнелері де қазақ драматургиясына қосқан үлесі болды. Өз кейіпкерлерін өмірдің қаншама ауыр өткелдерімен автор драмалық өлшемді тартыс логикасын дәл ұстайды. Барлық оқиғалар Қоспанның іс-әрекетіне үйлесімді шыққан. Өмір болмысының әлеуметтік келбетін ашу кейіпкерлердің рухани ой-өрісіне үңіліп, характер ерекшеліктеріне ден қою – автордың драматургиясында қалыптасқан сипат. Т.Ахтанов өзінің ғұмырлық, шығармашылық принциптерінен – суреткерлік эстетикасынан еш ауытқымай, еш айнымай отырып, кешегі шопан өмірінің мал шаруашылығының жоспарын экономикалық екпінді қозғалыстардың әлеуметтік тамырындағы небір келеңсіздікті, көзжұмбайлықты, көзбояушылықты, тоғышарлықты, қоғамдық жауапсыздықты жеріне жеткізе отырып әшкерелей алған. Т.Ахтанов драматургиясында қаһарлы күндер шындығы бүгінгі өмірмен байланыстырыла суреттелінеді. «Күтпеген кездесу» драмасындағы оқиға «Борандағы» сияқты бейбіт тұрмыста өтеді. Бірақ мұндағы басты тұлғалардың тағдыр талайы –   Ғайни бойындағы сөнбес сағынышы, Естемісовтің опасыздығы кешегі Ұлы Отан соғысына байланысты. 60-жылдардың соңы мен 70-жылдардың басында қазақ драматургиясында сәтті психологиялық пьесалар жазылып, театр репертуарын байытты. Олардың табысты қойылымдарына айналды. Бұл туындылардың ортақ ерекшелігі қаһармандарының драмалық тағдырына көбірек үңілу, сөйтіп, бұрыннан жиі байқалатын жадағай ақыл үйрету мен алған сезімнен арылуға бетбұрыс еді. Сол кездегі театр тарихында сондай ізденісті шығармалар қатарында Қ.Мұхамеджановтың «Жат елдесі», С.Жүнісовтың «Ажар мен ажалы», Ш.Хұсайыновтың «Қилы-қилы тағдырлары» және Т.Ахтановтың «Күтпеген кездесуі» аталды.  
Жоғарыда берілген мәліметтерде қазақ драматургиясының қалыптасу, даму жолы тереңде жатырғанын айқын көреміз. Өзіндік ұлттық танымына, салт-дәстүріне, тұрмысына сай дамыған қазақ драматургиясы - бүгінгі күнге дейін жеткен әдебиетіміздегі үлкен жетістік. 
 1.2 Қазақ драматургиясындағы Отан және Намыс тақырыптарын бейнелеген шығармалардың мазмұндық-теориялық аспектілері
Қазақ драматургиясындағы Отан және Намыс құндылықтары ұлттық идеяның концептуалдық өзегін құрайтын іргелі категориялар ретінде қарастырылады. Бұл ұғымдар тек тақырыптық мотив деңгейінде шектелмей, ұлттың тарихи-мәдени өзіндік санасын, мемлекетшілдік ойлау жүйесін және рухани тұтастығын айқындайтын базалық аксиологиялық құрылым қызметін атқарады.
Ғылыми тұрғыдан алғанда, Отан концептісі драмалық мәтіндерде кеңістік пен тарихи жадының, әлеуметтік бірегейліктің және саяси-мәдени тұтастықтың символдық моделі ретінде көрініс табады. Ол ұлттық болмыстың территориялық, тілдік және мәдени өлшемдерін біріктіретін интегративті категория болып саналады.
Ал Намыс ұғымы жеке тұлғалық және ұжымдық моральдық кодтың өзегін құрай отырып, кейіпкерлердің мінез-құлықтық стратегиясын, конфликт динамикасын және этикалық таңдаулар жүйесін айқындайды. Бұл категория ұлттық мінездің этикалық регуляторы ретінде қызмет етіп, драматургиялық шығармаларда әлеуметтік жауапкершілік, ар-ождан және тарихи міндет ұғымдарымен тығыз байланыста дамиды.
Осы тұрғыдан алғанда, Отан мен Намыс ұғымдары қазақ драматургиясында жай ғана көркемдік элемент емес, ұлттық идеяның концептуалдық негізін құрайтын жүйеқұраушы факторлар болып табылады. Олар ұлттың мемлекет болып қалыптасу үдерісіндегі идеологиялық, рухани және мәдени «ядро» қызметін атқарып, ұлттық дамудың аксиологиялық бағытын айқындайды.
Әр адамның туып-өскен жері, қоныстаған ата-мекені, ата-бабамыздан мирас болып қалған кең-байтақ, қасиетті мекен Отан деген ұғымға саяды. «Отан  отбасынан басталады» дейді халық. Отанды сүю отбасынан, туған жерге деген сүйіспеншіліктен бастау алады. Адам өз Отанын қадірлеп, оның өркендеуі үшін қызмет етуі тиіс. Біздің Отанымыз – терең тарихы, мұралық мәдениеті, тамаша табиғаты мен мол қазына байлығы бар Қазақстан. 
Намыс – жеке тұлғаның өз қадірін, арын, абыройын сақтау сезімі. Намыс – адамды әрекетке итермелейтін рухани қуат, ол ел мен жер алдындағы жауапкершілікті арттырады. Намысты болу – өз халқының мәртебесін қорғау, әділетсіздікке қарсы тұру, ел мүддесін биік қою деген ұғымды білдіреді.
Намыс – адамның жан дүниесінде орын алатын Отанының, отбасының, ұлтының, қоршаған орта мен қоғамның мәнін сезінуінен, әрекетінен, іс-қимылынан көрінетін ар-ұжданы, абыройы.
Намыс құндылығына жататын ұғымдар: жігер, рух, мінез.
А. Байтұрсынов «Адал адам, Отанын сүйеді. Адал, ақ жүрекке Отан анасындай. Отанның дегенін істеу -  қуаныш, мақтаныш. Отанға деген махаббаты бізде болмайды», Т.Тәжібаев «Өз Отанын, өз халқын, өз тілін, тамаша ұлттық дәстүрлерін жалынды жүрекпен сүйген, өзінің Отанға деген сүйіспеншілігін сөз жүзінде емес, іс жүзінде көрсеткен адам ғана нағыз патриот болып саналады» деген нақыл сөзі қазіргі ұрпақты елжандылық, отансүйгіштік сезімдерін  игі істер арқылы көрсете білуге шақырады [76, б.86-91].
Теориялық тұрғыдан алғанда, Отан –  драмалық шығармада тек географиялық кеңістік немесе мекен емес, ол – кейіпкердің ішкі дүниесіндегі «рухани күш» және оның тарихи миссиясын анықтайтын басты нысан. Драматургиялық ұлттық идея тұрғысынан Отан – халықтың бар күш-жігері мен іс-әрекетін замана алға тартып отырған аса жауапты тарихи міндетті жүзеге асыруға жұмылдыратын саяси платформа.
Отан –  кейіпкердің ішкі драматизмін тудырушы күш. Мәселен,                         Ә. Кекілбаевтың «Абылай хан» драмасында Отан – отансүйгіштік пафоспен беріліп, мемлекетшілдік қасиеттерді сіңірудің негізгі құралы ретінде суреттеледі.
Намыс – ұлттық бірегейліктің (идентификация) этикалық өлшемі. Драмада намыс категориясы халықтың өзін-өзі тануының, бодандыққа қарсы тұруының және «құл болмау» идеясының көркем көрінісі болып табылады. Намыс –  тұлғаның өз халқының бостандығы мен мемлекеттің тұтастығы жолындағы рухани жауапкершілігі. 
Намыс –  «іштегі дертпен» (алауыздықпен) күрес құралы. М. Әуезовтің «Хан Кене» трагедиясында ұлттық намыс тек сыртқы жаумен ғана емес, ел ішіндегі жікшілдікпен, сатқындықпен (арам бездермен) күресу арқылы шыңдалады.
Ұлттық-мемлекеттік идеология қоғамның әртүрлі әлеуметтік топтарын біріктіруде маңызды рөл атқарады. Драматургия бұл жерде билік пен халықты жақындастырушы рухани күш қызметін атқарып, Отан мен Намыс идеяларын көркем шешім арқылы халықтың санасына сіңіреді. Отан мен Намыс құндылықтарын оқыту жастардың бойына ұлттық ізгіліктер мен рухани байлықты сіңіруде ерекше рөл атқарады. Бұл құндылықтар –студенттердің азаматтық-патриоттық тәрбиесінің дидактикалық негізі. 
Ұлттық идея (Отан мен Намыс) – «Мәңгілік ел» мен тәуелсіздіктің мызғымас негізі. Ауызбіршілігі мен намысы жоқ елдің тәуелсіздігі тұрлаусыз болады, сондықтан драма бұл құндылықтарды «саяси платформа немесе әлеуметтік бағдарламадағы парадигма» деңгейінде бейнелейді.
Қазақ драматургиясындағы Отан мен Намыс – тарихи жадыны жаңғыртатын, ұлттық бірегейлікті сақтайтын және мемлекеттілікті нығайтатын базалық категориялар. Бұл құндылықтар кейіпкерлердің ішкі арпалысы (жан диалектикасы) мен сыртқы тартыстары (әлеуметтік-саяси проблематика) арқылы ашылып, оқырман мен көрерменді рухани жаңғыруға жетелейді.
Ғылыми тұрғыдан алғанда, ұлттық идея – кез келген халықтың мемлекет болып қалыптасуының өзегі және ұлтты дамытудың ядросы болып табылады. Драматургиялық шығармаларда бұл идея кейіпкерлердің Отанға деген сүйіспеншілігі мен ұлттық намысты қорғау жолындағы іс-әрекеттері арқылы көрініс табады. Ұлттық-мемлекеттік идеологияны қоғам мүшелерінің санасына сіңіруде ұлттық драматургияның маңызы айрықша, өйткені ол билік пен халықты жақындастырушы рухани күш. Ұлттық идея – кез келген халықтың мемлекет болып қалыптасуының негізгі өзегі және ұлтты дамытудың ядросы болып табылады. Бұл ұғымның аясында ұлттың өзі туралы түсінігі, оның әлемдегі орны мен тарихи миссиясы, өткені мен болашағы туралы ортақ көзқарастары шоғырланған. Осы орайда қазақ драматургиясындағы Отан мен Намыс тақырыптарының теориялық негіздерін келесі аспектілер арқылы кеңейтіп қарастыруға болады: ғылыми-теориялық тұрғыдан ұлттық идея халықтың бар күш-жігерін замана алға тартып отырған тарихи міндеттерді орындауға жұмылдыратын, әлеуметтік тұтастықты қамтамасыз ететін рухани күш және саяси платформа болып табылады. Драматургиялық шығармаларда бұл күш кейіпкерлердің елдік мүдде жолындағы намысты әрекеттері мен Отанға деген адалдығы арқылы ашылады. Мысалы, Ә. Кекілбаевтың «Абылай хан» драмасында ұлттық идея – отансүйгіштік пафоспен беріліп, жас ұрпақ бойына мемлекетшілдік қасиеттерді сіңірудің басты құралына айналады [77].
Ұлттық идея – «Мәңгілік ел» мен тәуелсіздіктің берік тұғыры. Ұлттық намысы жоқ немесе ауызбіршілігі жоқ елдің тәуелсіздігі тұрлаусыз болады. Драмада Отан тек географиялық кеңістік емес, ол – кейіпкердің ішкі драматизмін тудыратын, тарихи жауапкершілікті жүктейтін қасиетті ұғым. Бұл халықтың өзін-өзі іздеуі мен тануының көрінісі. М. Әуезовтің «Хан Кене» трагедиясындағы азаттық идеясы мен Кенесарының «Мені іштегі дерт жығып отыр» деген сөздері ұлттық намыстың алауыздықтан зардап шегуін көрсететін терең теориялық тұжырым.
Ұлттық-мемлекеттік идеология қоғамның барлық мүшелерін, әртүрлі этникалық және әлеуметтік топтарды біріктіруде маңызды рөл атқарады. Драматургия бұл жерде билік пен халық арасындағы алтын көпір қызметін атқарады.
Тарих көрсеткендей, идеологиялық жүйе біртұтас болғанда ғана қоғам тұтастығын сақтайды.
Д. Рамазанның «Керей-Жәнібек» немесе «Абылай ханның арманы» сияқты тарихи драмаларында хан мен қарашаның ортақ мақсаты – ел бірлігі мен намысын қорғау арқылы көрініс табады, бұл ұлттық идеологияның көркем шешімі болып табылады.
Ұлттық драматургияны оқыту жастардың бойына ұлттық ізгіліктер мен салт-сананы, рухани байлықты сіңіруде ерекше рөл атқарады. Тәуелсіз Қазақстан жағдайында идентификация мәселесі өзекті болғандықтан, драматургиядағы ұлттық идея студенттердің азаматтық-патриоттық тәрбиесінің дидактикалық негізіне айналуда.
Қазақ драматургиясында Отан тақырыбы 1930-40 жылдары әскери-патриоттық бағытта қарқынды дамыды.
М. Әуезовтың  «Шекарада» (1937) шығармасы қазақ драматургиясында Отан қорғау және сақтықты күшейту тақырыбын бастап берген туындылардың бірі.
Ә. Әбішевтің «Отан үшін» (1939) және «Жолдастар» (1940) пьесалары батырлық пен патриотизм идеяларын көркемдік тұрғыда насихаттап, кейіпкерлердің ел алдындағы азаматтық жауапкершілігін айқындайды. «Намыс гвардиясы» драмасында Бауыржан Момышұлының прототипі негізінде қазақ сарбаздарының соғыс кезіндегі ерлігі мен Отанға адалдығы бейнеленсе,                   Ғ. Мүсіреповтің «Амангелді» пьесасында басты кейіпкер ұлт-азаттық қозғалыстың жетекшісі әрі Отан тағдырына жауапты тарихи тұлға ретінде реалистік сипатта сомдалады.
Тарихи драмаларда ұлттық намыс пен тәуелсіздік идеясы тарихи тұлғалар бейнесі арқылы көркем түрде ашылып, қоғамның рухани жаңғыруына ықпал етеді. Ә. Кекілбаевтың «Абылай хан», М. Әуезовтің «Хан Кене», Д. Рамазанның тарихи драмалары және Т. Ахтановтың «Ант» шығармасында ұлттық бірлік, мемлекетшілдік және жауапкершілік мәселелері негізгі идеялық өзек ретінде көрініс табады. Ал қазіргі кезең драматургиясында, әсіресе Желтоқсан тақырыбын арқау еткен шығармаларда ұлттық намыс еркіндік пен азаттық жолындағы күрестің символына айналады. Жалпы алғанда, қазақ драматургиясында Отан мен Намыс ұғымдары ұлттық идеяны көркемдік-философиялық деңгейде бейнелейтін басты категориялар болып қалыптасқан.
Қазіргі қазақ драматургиясында ұлттық намыс мәселесі әсіресе Желтоқсан оқиғасын арқау еткен шығармаларда айқын көрініс тауып, 1986 жылғы тарихи жағдай халықтың отарлық жүйеге қарсы рухани қарсылығы мен еркіндікке ұмтылысының көркемдік символына айналады. С. Асылбекұлының «Желтоқсан желі» және «Желтоқсан түні» драмаларында жастардың азаматтық ұстанымы мен ұлттық намысы тоталитарлық жүйеге қарсы қойылып, бір жағынан патриоттық сана иелері, екінші жағынан билікке бейімделген тұлғалар арасындағы идеологиялық қақтығыс арқылы тарихи шындықтың әлеуметтік-психологиялық астары ашылады. Осы тұрғыдан алғанда, қазіргі драматургиялық мәтіндерде Отан мен Намыс категориялары тек тарихи-оқиғалық деңгейде емес, ұлттық жадыны жаңғыртушы және қоғамдық сананы қайта қалыптастырушы дискурсивтік құрылым ретінде қызмет атқарады. Теориялық тұрғыдан драмалық шығармалардағы Отан мен Намыс кейіпкердің ішкі драматизмін тудыратын негізгі аксиологиялық өзек болып, тарихи процесс пен жеке тұлға арасындағы диалектикалық байланысты айқындайды, ал бұл құбылыс фольклорлық дәстүр мен реалистік поэтиканың синтезі арқылы «Мәңгілік ел» идеясының көркем-философиялық бейнесіне ұласады.
Қазақ драматургиясындағы Отан, намыс және ұлттық идея мәселелері әлеуметтік-тарихи дамудың әр кезеңінде қоғамның рухани сұранысымен тығыз байланыста қарастырылып келді. Әсіресе тәуелсіздікке дейінгі және одан кейінгі дәуірлерде бұл тақырыптар көркем әдебиеттің идеологиялық-танымдық өзегіне айналып, драмалық шығармаларда халықтың тарихи жадын жаңғыртатын, азаматтық сананы қалыптастыратын маңызды эстетикалық құрал ретінде көрініс тапты. Драматургияда билік пен халық арасындағы рухани сабақтастық тек саяси қатынас деңгейінде емес, ұлттық тұтастықты сақтаудың терең философиялық негізі ретінде бейнеленеді. Бұл тұрғыда тарихи драмаларда хан мен қараша арасындағы ортақ мүдде, елдік мақсат пен намыс категориясы арқылы көрініс табатын бірлік идеясы ұлттық идеологияның көркемдік моделіне айналады. Мәселен, тарихи тақырыпты арқау еткен шығармаларда билік иелері жеке билікті сақтау мақсатында емес, ел тұтастығын қамтамасыз ету жолындағы жауапкершілік иесі ретінде сомдалады, ал халық осы тарихи үдерістің белсенді субъектісі ретінде танылады. Мұндай концептуалдық ұстаным Д. Рамазан сынды қаламгерлердің тарихи драмаларында айқын байқалып, онда мемлекетшілдік идея мен ұлттық намыс біртұтас рухани категория ретінде өріледі.
Ұлттық идеяның қоғамдағы тәрбиелік және әлеуметтік маңызы да ерекше. Драматургиялық шығармалар жас ұрпақтың тарихи танымын кеңейтумен қатар, олардың азаматтық позициясын қалыптастыруға ықпал ететін дидактикалық құрал қызметін атқарады. Тәуелсіз Қазақстан жағдайында ұлттық бірегейлікті сақтау мәселесі өзектілігін күшейткен сайын, драмалық мәтіндердегі патриоттық идеялар студенттік аудитория мен жалпы қоғам үшін рухани бағдар қызметін атқарып келеді. Бұл үдеріс драматургияны тек көркем өнер саласы ретінде ғана емес, әлеуметтік санаға әсер ететін идеологиялық институт ретінде де қарастыруға мүмкіндік береді. Отан мен намыс ұғымдары осы контексте құрғақ ұрандық сипаттан арылып, тарихи тәжірибе мен көркем қиялдың синтезі ретінде терең философиялық мазмұнға ие болады.
ХХ ғасырдың 30-40 жылдарындағы қазақ драматургиясында Отан қорғау және ерлік тақырыбы ерекше қарқынмен дамыды. Бұл кезең тарихи-саяси жағдайлардың күрделілігімен сипатталып, әдебиетте әскери-патриоттық бағыттың күшеюіне себеп болды. М. Әуезовтің «Шекарада» пьесасында шекаралық кеңістіктегі жауапкершілік пен Отан алдындағы парыз мәселесі көркем түрде бейнеленіп, мемлекетті қорғау идеясы өндірістік-әлеуметтік контекспен ұштасады. Ә. Әбішевтің «Отан үшін» және «Жолдастар» шығармаларында жеке тұлғаның рухани эволюциясы арқылы ұжымдық ерлік пен достық феномені ашылады, мұнда кейіпкер психологиясы қоғамдық жауапкершілікпен тығыз байланыста қарастырылады. Ал «Намыс гвардиясы» пьесасында соғыс жағдайындағы адамдық қадір-қасиет пен ұлттық намыс мәселесі алдыңғы қатарға шығып, Бауыржан Момышұлы прототипі арқылы әскери рух пен моральдық беріктік көркемдік тұрғыдан негізделеді.                            Ғ. Мүсіреповтің «Амангелді» драмасында ұлт-азаттық қозғалыс идеясы тарихи тұлға бейнесі арқылы терең философиялық мазмұнға ие болып, кейіпкердің әлеуметтік-психологиялық болмысы реалистік тәсілмен ашылады. Бұл шығармалар жиынтығы Отан мен ерлік тақырыбының тек саяси ұран емес, көркем ойлау жүйесінің күрделі құрылымы екенін дәлелдейді.
Ұлттық намыс мәселесі М. Әуезовтің «Хан Кене» трагедиясында ерекше тереңдікпен көрініс тапқан. Бұл шығармада Кенесары бейнесі ұлттық мемлекеттілік идеясын жүзеге асыруға ұмтылған тарихи тұлға ретінде сомдалып, оның күресі тек сыртқы отаршылдыққа қарсы бағытталмай, ішкі әлеуметтік алауыздықпен де байланыста қарастырылады. Трагедиядағы «ішкі дерт» концептісі ұлттық бірліктің әлсіздігі жағдайында намыстың да әлсірейтінін көрсететін маңызды философиялық тұжырым ретінде бағаланады. Осылайша автор ұлттық трагедияның себебін жеке тұлғадан емес, әлеуметтік құрылымнан іздейді, бұл драманың идеялық тереңдігін күшейтеді. Кенесары бейнесі арқылы ұлттық намыс тек әскери қарсылық емес, тарихи жауапкершілік пен моральдық таңдау категориясы ретінде танылады.
Ә. Кекілбаевтың «Абылай хан» драмасында тарихи шындық пен көркемдік пайымдаудың синтезі ұлттық мемлекеттілік идеясын жаңаша қырынан танытады. Абылай бейнесі арқылы хан мен халық арасындағы рухани тұтастық концепциясы қалыптасып, билік пен қоғамның өзара тәуелділігі көркемдік деңгейде зерделенеді. Шығармада символикалық бейнелер мен ішкі монологтар арқылы кейіпкердің моральдық таңдауы мен тарихи жауапкершілігі тереңдетіледі. Бұл туындыда ұлттық идея тек тарихи дерек ретінде емес, динамикалық рухани процесс ретінде көрініс табады.
Қазіргі қазақ драматургиясында Желтоқсан оқиғасы намыс пен тәуелсіздік символына айналған маңызды тақырып ретінде қалыптасты. Бұл бағыттағы шығармаларда 1986 жылғы тарихи оқиға тек саяси қарсылық ретінде емес, рухани ояну феномені ретінде қарастырылады. Серік Асылбекұлының драмаларында жастардың азаматтық позициясы мен әлеуметтік әділетсіздікке қарсылығы көркемдік тұрғыдан бейнеленіп, ұлттық намыс ұғымы жаңа тарихи контексте қайта пайымдалады. Бұл шығармаларда жеке тұлғаның трагедиясы мен қоғамдық сана эволюциясы өзара сабақтасып, тәуелсіздік идеясының көркемдік негізін қалыптастырады.
Жалпы алғанда, қазақ драматургиясындағы Отан, Намыс және ұлттық идея категориялары тарихи-мәдени дамудың әр кезеңінде трансформацияға ұшырай отырып, қоғамның рухани өзегін құрайтын әмбебап құндылықтар жүйесіне айналған. Бұл категориялар драмалық мәтіндерде тек оқиға желісін ұйымдастырушы элемент қана емес, сонымен қатар кейіпкер психологиясын, тарихи сананы және ұлттық болмысты айқындайтын концептуалдық негіз ретінде қызмет етеді. Осы тұрғыдан алғанда, қазақ драматургиясы ұлттық мемлекеттіліктің рухани-мәдени коды ретінде бағаланып, «Мәңгілік ел» идеясының көркем-философиялық көрінісін қалыптастырады.
Драматургиядағы Отан мен Намыс ұғымдарының өзара байланысы – ұлттық идеяның концептуалды негізі болып табылады. Дереккөзге сүйенсек, бұл екі категория бірін-бірі толықтырып, кейіпкердің іс-әрекеті мен мемлекеттілік мұратының негізгі қозғаушы күшіне айналады.
Отан мен Намыс – Мемлекеттіліктің Рухани Тұғыры. Дереккөз бойынша, ұлттық идея – кез келген халықтың мемлекет болып қалыптасуының өзегі және даму ядросы. Осы идея аясында Отан мен Намыс ұғымдары бөлінбес бірлікте қарастырылады:
Отан – мақсат пен мекен: Драмада Отан тек географиялық кеңістік емес, ол кейіпкердің тарихи миссиясын анықтайтын қасиетті нысан.
Намыс – қорғаныс механизмі: Намыс ұғымы халықтың «құл болмау» идеясымен және бодандыққа қарсы тұру еркімен тікелей байланысты.
 Ұлттық намысы немесе ауызбіршілігі жоқ елдің Отаны мен тәуелсіздігі тұрлаусыз болады. Мысалы, Д.Рамазанның «Абылай ханның арманы» драмасында Абылайдың: «Жоңғарлардың түбіне жеткен алауыздық, осы кесірлі дерттен арылмай, біздің де көсегеміз көгере қоймас!» деген сөзі намыс (бірлік) болмаған жерде Отанның тағдыры қыл үстінде болатынын айқындайды.
М.Әуезовтің «Хан Кене» трагедиясы (1928 ж.) – қазақ драматургиясындағы азаттық идеясы мен ұлттық намыс мәселесін тарихи шындық пен көркемдік қуат арқылы биік деңгейге көтерген бірегей туынды. Шығармадағы Кенесары бейнесі арқылы автор ұлттық мемлекеттілікті қалпына келтіруге ұмтылған тұлғаның қасіретін ғана емес, бүкіл халықтың басындағы тарихи трагедияны суреттейді.
Трагедиядағы басты тартыс тек Ресей отаршылдығына қарсы күрес қана емес, ел ішіндегі алауыздық пен сатқындыққа құрылған. Кенесарының: «Мені іштегі дерт жығып отыр. Менің жауым... өңшең азғын арам бездер. Солар ала қылды, солар адастырды елді де...» деген сөздері – кейіпкердің жан айқайы әрі тарихи жеңілістің басты себебінің көркем тұжырымы.
«Іштегі дерт» – бұл қазақ руларының басы бірікпеуі, жеке мансап пен байлықты ұлт мүддесінен жоғары қоюы.
«Арам бездер» – ханның айналасындағы сатқындар мен екіжүзді шонжарлар. Автор Кенесарыны сыртқы күштер емес, дәл осы ішкі «кесел» жеңгенін ашық көрсетеді.
Драматург Кенесарыны мемлекеттік дербестікке ұмтылған, өз ісінің әділдігіне шын сенген қайраткер ретінде сомдайды. Оның бойындағы ұлттық намыс – «құл болмау» мақсатынан туындайды. Алайда, халықтың бір бөлігінің күдікпен қарауы мен ру басыларының араздығы бұл намыстың аяққа тапталуына әкелді.
 Кенесары тағдырының қасіреті –  оның жоғары мақсатқа ұмтылғанымен, замандастарының оны түсінбеуінде және одан алыстауында жатыр. Пьесадағы Мұса, Бұғыбай сияқты кейіпкерлер арқылы автор намыссыздықтың Отан тағдырына қалай қауіп төндіретінін бейнелейді.
Трагедияның соңғы сахнасы – Кенесарының өлімі емес, оның қырғыздардың қолына тұтқынға түсуімен аяқталады. Бұл –  Әуезовтің батырды қажыған, жеңілген күйде емес, рухы мықты, өр мінезді күйінде қалдыру үшін жасаған әдейі шешімі.
Кенесары өз жеңілісінің себебін «іштегі дерттен» көре отырып, ақиқат алдында намысын жоғары ұстайды. Оның жан айқайында: «Мені жыққан сол жауыздар жұртты қоса жыққанын ұғар ма екен?» деген үлкен қоғамдық сұрақ жатыр.
М. Әуезовтің «Хан Кене» трагедиясы –  ұлттық бірлік болмаған жерде намыс та, Отан да қорғала алмайтынын ескертетін саяси-философиялық туынды. Кенесарының жеңілісі –  оның жеке трагедиясы ғана емес, ұлт ішіндегі алауыздықтың намысқа тигізген тарихи зардабы болып табылады.
Д.Рамазанның «Кенесары-Күнімжан» тарихи драмасы –  ұлттық драматургияда азаттық идеясы мен ұлттық намыс категорияларын жаңа эстетикалық деңгейде зерделеген нысаналы туындылардың бірі болып табылады. Шығарманың мазмұндық-идеялық өзегінде Кенесары ханның тек қолбасшылық қасиеттері ғана емес, оның Отан алдындағы тарихи жауапкершілігі мен ұрпақ болашағы үшін кешкен ішкі рухани арпалыстары жатыр.
Драмадағы Кенесары мен Қоңырқұлжа арасындағы өткір диалог – жеке бастың намысын жалпыұлттық мүддемен ұштастыратын концептуалды сәт болып табылады:
Намыс пен құлдық психологиясына қарсылық: Кенесарының Қоңырқұлжаға қарата айтқан: «Біз құл болу үшін жаралғамыз жоқ. Сен құл болсаң, мен құл болсам ертеңгі ұрпағымыз кім болмақ?» деген сауалы арқылы автор намыс категориясын тек жеке тұлғалық қасиет емес, ұлттық болмысты сақтап қалудың басты шарты ретінде негіздейді. Бұл жерде драматург намыс ұғымын бодандыққа көнбеу, «ақ патшаға» қызмет етіп күнін көрушіліктен бас тарту және ата-баба аманатына адал болу сияқты биік этикалық өлшемдермен байланыстырады.
Отан мен Болашақ бірлігі: Кенесарының бұл сөздері Отанның тек географиялық кеңістік емес, ол ертеңгі ұрпақтың еркін тыныстайтын рухани мекені екенін айқындайды; яғни кейіпкер үшін намыс – Отанның еркіндігі жолында өз басын бәйгеге тігу мен жанын құрбандыққа шалуға дайын болу деген ең жоғары мақсатты білдіреді. Автор кейіпкерінің аузына салған бұл ойлар арқылы тәуелсіз мемлекет құру идеясын халықтың табиғи қажеттілігі және келер ұрпақ алдындағы қасиетті борыш ретінде пайымдайды.
 Әдеби-теориялық тұрғыдан алғанда, Кенесарының бұл ұстанымы драмадағы басты тартыстың – ұлттық мүдде мен отаршыл жүйенің арасындағы ымырасыз қайшылықтың көркемдік шешімі болып табылады. Кейіпкердің «Азаттық үшін күресіп өлген артық!» деген байламы намыс категориясының трагедиялық пафоспен астасып, тұлғаның өз тағдырын ұлт тағдырымен тұтастырған батырлық типін қалыптастырады.
Драматург Д. Рамазан Кенесарының Күнімжанға деген нәзік махаббатын оның елі мен жеріне деген шексіз сүйіспеншілігінің бір көрінісі ретінде суреттей отырып, батырдың «жаужүрек» болмысын адамзаттық құндылықтар арқылы тереңдете түседі. Қорыта айтқанда, бұл туынды – азаттықты ту етіп, ұлттық намысты мемлекеттіліктің берік іргетасы ретінде дәріптейтін, студенттер мен жас ұрпақты отансүйгіштікке тәрбиелейтін құнды рухани жәдігер.
Драматургиядағы «іштегі дерт» ұғымы – тек жеке бастың күйзелісі емес, ұлттық тұтастық пен мемлекеттілік мұраттарының жолындағы ең үлкен рухани-философиялық кедергі ретінде қарастырылады. Бұл ұғымның философиялық астары М. Әуезовтің «Хан Кене» трагедиясы мен Д. Рамазанның тарихи драмаларында терең ашылған.
М. Әуезов Кенесары бейнесі арқылы «іштегі дерттің» қасіретін асқан шыншылдықпен бейнелейді. Хан Кененің жеңілісі сыртқы жаудың күштілігінен емес, ел ішіндегі жікшілдік пен опасыздықтан болады.
 Кенесарының соңғы монологындағы: «Мені қара қайрат алған жоқ... Мені іштегі дерт жығып отыр. Менің жауым... өңшең азғын арам бездер. Солар ала қылды, солар адастырды елді де...» деген сөздері ұлттық бірлік болмаған жерде ешқандай ұлы мақсаттың жүзеге аспайтынын меңзейді. Бұл жердегі «іштегі дерт» – халықтың өз ішіндегі «кесел», яғни жеке мүддені ұлт мүддесінен жоғары қоюдың қасіреті.
Д. Рамазанның пьесасында бұл ұғым Абылай ханның аузымен айтылатын көрегендікке толы тұжырым ретінде көрініс табады.
 	Абылай хан: «Жоңғарлардың түбіне жеткен алауыздық, осы кесірлі дерттен арылмай, біздің де көсегеміз көгере қоймас!» деп кесіп айтады. Мұндағы «дерт» ұғымы мемлекеттің құруына немесе жойылып кетуіне тікелей әсер ететін басты фактор ретінде қарастырылады. Бұл – ұлттың өзін-өзі жою механизмі ретіндегі философиялық пайым.
Драматургиялық тұрғыдан «іштегі дерт» – бұл биік мұратқа ұмтылған тұлға мен оны түсінбеген орта арасындағы қақтығыс.
Кенесарының трагедиясы тек мақсаттың орындалмауында емес, оның замандастарының одан алыстауында жатыр. Бұл дерт – халықтың рухани ұйқысы мен еркіндікке дайын еместігінен туындайтын «сана дерті». Авторлар бұл ұғымды пайдалана отырып, «адам өмірі дегеніміз не?», «тұлға тағдырын не анықтайды?» деген экзистенциалдық сұрақтарға жауап іздейді.
Ұлттық идеяның өзегі – Отан мен Намыс. «Іштегі дерт» осы екі құндылықтың арасын ажырататын кесел. Ел ішіндегі «арам бездердің» (сатқындардың) намыссыздығы мемлекеттің тәуелсіздігіне нұқсан келтіреді. Бұл дерттен арылудың жолы – тек бірлік пен азаттықты ту ету.
Қазақ драматургиясындағы «іштегі дерт» – бұл ұлттық болмысты ірітетін алауыздық, сатқындық және енжарлықтың жиынтық бейнесі. Ол кейіпкерлерді жеке трагедияға, ал ұлтты тарихи жеңіліске жетелейтін ең қауіпті рухани кесел ретінде философиялық деңгейде зерделенеді. Бұл ұғым Отан мен Намыс құндылықтары тұрғысынан қарағанда, елдік мүдденің алдындағы жауапкершіліктің жоқтығын және сатқындық пен алауыздықтың халықты тарихи жеңіліске қалай ұшырататынын көрсетеді.
М. Әуезовтің «Хан Кене» трагедиясында бұл ұғым кейіпкердің жеке трагедиясы арқылы бүкіл ұлттың қасіреті ретінде ашылады. Кенесары ханның жеңілісі сыртқы жаудың басымдылығынан емес, ел ішіндегі жікшілдік пен опасыздықтан болады.
Ханның: «Мені қара қайрат алған жоқ... Мені іштегі дерт жығып отыр. Менің жауым... өңшең азғын арам бездер. Солар ала қылды, солар адастырды елді де...» деген сөздері ұлттық намыс пен бірлік болмаған жерде ешқандай ұлы мақсаттың жүзеге аспайтынының философиялық тұжырымы болып табылады. Бұл жердегі «арам бездер» – ұлт намысын жеке басының мүддесіне сатқан опасыздардың жиынтық бейнесі.
Д. Рамазанның «Абылай ханның арманы» драмасында бұл ұғым тарихи перспектива тұрғысынан зерделенеді. Абылай хан жоңғарлардың жойылып кету себебін дәл осы «іштегі дертпен» байланыстырады.
Абылайдың: «Жоңғарлардың түбіне жеткен алауыздық, осы кесірлі дерттен арылмай, біздің де көсегеміз көгере қоймас!» деген сөзі Отан мен Намыс құндылықтарының негізі – ауызбіршілік екенін ескертеді. Егер ұлт іштен іри бастаса, ол мемлекет ретінде өмір сүруін тоқтататыны – драматургиядағы басты философиялық пайым.
Ұлттық идея – мемлекет болып қалыптасудың өзегі, ал алауыздық – сол өзекті шірітетін кесел.
Т. Ахтановтың «Ант» трагедиясында алауыздық пен ру араздығы қазақты біріктіруге кедергі болатын «ұлт індеті» ретінде суреттеледі. Намыстың жоқтығы кейіпкерлерді сатқындыққа (Баймағамбет Сұлтан, Барақ сұлтан бейнелері арқылы) жетелейді, бұл өз кезегінде Отанның тұтастығына нұқсан келтіреді.
Ұлттық идеясы немесе ауызбіршілігі жоқ елдің тәуелсіздігі мен оның мызғымастығы тұрлаусыз болады. «Іштегі дерт» осы тұрлаусыздықтың басты себебі ретінде көрсетіледі.
Драматургияда бұл кесел тұлғаның жалғыздығы мен рухани дағдарысына әкеледі. М. Әуезовтің Кенесарысы – биік мұратқа ұмтылған, бірақ оны түсінбеген ортаның құрбаны. Оның жеңілісі – ұлттың еркіндікке дайын еместігі мен рухани енжарлығының көрінісі. Бұл – тек өткен тарих емес, «Мәңгілік ел» болу жолындағы ұлттық сананың үнемі арпалысатын экзистенциалдық мәселесі.

1.2.1 Поэтикалық драмадағы жаңа идеологиялық құндылықтарды бағдарлау 
Поэтикалық драма – драмалық әрекет пен поэзиялық ойлаудың синтезінен туындайтын күрделі көркем құбылыс. Оның басты ерекшелігі оқиға мен тартысты ғана көрсету емес, тарихи кезеңнің рухани-идеялық мазмұнын терең философиялық және эстетикалық деңгейде бейнелеуінде. Қара сөзбен жазылған драматургияда кейіпкерлердің іс-әрекеті мен оқиғалардың логикалық дамуы басымдыққа ие болса, поэтикалық драмада ұлттық құндылықтар, тарихи жады, тұлғаның рухани әлемі және қоғамдық мұраттар символдық-бейнелі жүйе арқылы көркем жинақталады. Осы ерекшелік поэтикалық драманы Отан мен намыс сияқты іргелі құндылықтарды көркемдік тұрғыдан танытудың тиімді жанрына айналдырады.
Поэтикалық драманың мазмұндық негізінде көбінесе халық тағдыры, ел тәуелсіздігі, азаттық күресі, тарихи тұлғаның қоғамдық жауапкершілігі сияқты мәселелер жатады. Мұндай тақырыптар қара сөзбен баяндалған жағдайда тарихи оқиғалардың себеп-салдарлық байланысын ашуға мүмкіндік берсе, поэзиялық форма олардың рухани және эмоциялық мәнін күшейтіп көрсетеді. Өлең тілі тарихи оқиғаны дерек ретінде ғана емес, халық жадында сақталған ұлттық құндылық ретінде қабылдауға ықпал етеді. Сондықтан поэтикалық драмадағы Отан ұғымы белгілі бір географиялық кеңістік немесе мемлекеттік құрылым ғана емес, ұлттың тарихи жадымен, мәдени болмысымен және рухани бірлігімен сабақтас тұтас құндылық ретінде танылады.
Поэтикалық драма әдебиеттануда поэзия мен драманың көркемдік синтезінен туындайтын ерекше жанрлық құбылыс ретінде қарастырылады. Бұл жанрда драмалық әрекет дәстүрлі оқиғалық дамуға емес, поэтикалық тілдің бейнелілік қуатына, символдық құрылымына және философиялық мазмұнына сүйенеді. Сондықтан поэтикалық драманың табиғатын түсіндіруде отандық, орыс және шетелдік әдебиеттану ғылымында қалыптасқан теориялық тұжырымдардың маңызы зор.
Поэтикалық драманың теориялық бастаулары антикалық дәуірден бастау алады. Аристотель «Поэтика» еңбегінде драманың негізі әрекет екенін атап көрсетіп, трагедияның көркемдік табиғатын түсіндіреді [78]. Кейін Г.В.Ф. Гегель [79] драманы объективті және субъективті бастаулардың синтезі ретінде қарастырып, кейіпкердің рухани әлемі мен идеялық ұстанымының көркемдік қызметіне назар аударды. В.Г. Белинский [80] поэзияның эпос пен драмамен байланысын саралай отырып, драмалық шығарманың поэтикалық сипатын анықтауға негіз қалады. А.Н. Веселовскийдің [81] тарихи поэтикасы көркем жанрлардың қалыптасу заңдылықтарын анықтаса, М.М. Бахтин [82] драмалық мәтіндегі диалогизм мен көпдауыстылықтың маңызын негіздеді. Ю.М. Лотман [83] көркем мәтінді күрделі семиотикалық жүйе ретінде қарастырып, оның құрылымдық ұйымдасу ерекшеліктерін көрсетті. Ал Р.О. Якобсон [84] поэтикалық тілдің қызметін анықтап, көркем мәтіндегі сөздің эстетикалық әлеуетін айқындады. Бұл зерттеулер поэтикалық драманың басты ерекшелігі ретінде тілдің драмалық әрекетке айналу механизмін түсіндіруге мүмкіндік береді.
Поэтикалық драманың арнайы теориясы шетелдік әдебиеттануда кеңінен қарастырылды. Т.С. Элиот «Poetry and Drama» еңбегінде [85] поэзия мен драманың табиғи тұтастығын негіздеп, поэтикалық тілдің сахналық әрекетті ұйымдастырудағы рөлін көрсетті. Оның пікірінше, поэтикалық драмада сөз тек кейіпкердің ойын жеткізуші құрал емес, драмалық шиеленісті қалыптастыратын негізгі көркемдік күш болып табылады. Дж. Стайнер [86] трагедия табиғатын зерттей отырып, мифологиялық сана мен поэтикалық құрылымдардың драматургиядағы қызметін айқындады. П. Шонди [87] қазіргі драманың эволюциясын талдап, поэтикалық драманың дәстүрлі драмадан өзгеше көркемдік жүйесін сипаттады. М. Эсслин [88], Э. Бентли [89] және П. Брук [90] еңбектерінде драмалық мәтіннің театрлық кеңістікте жүзеге асу ерекшеліктері мен поэтикалық сөздің сахналық мүмкіндіктері сараланды. 
Қазақ әдебиеттануында драматургияның жанрлық және поэтикалық мәселелері С. Ордалиев [91], А.М. Мұсаев [92], С. Қирабаев [93] және                       Н. Оразалин [94] еңбектерінде қарастырылды. 
С. Ордалиев қазақ драматургиясының даму кезеңдерін зерттеп, оның қоғамдық-идеялық мазмұнын талдады. А.М. Мұсаев драмалық жанрлардың көркемдік жүйесін саралап, қазақ драматургиясының поэтикалық ерекшеліктерін анықтады. С. Қирабаев әдеби шығармадағы көркемдік шындық мәселелерін қарастырып, драмалық туындылардың идеялық-көркемдік табиғатын бағалады. Ал Н. Оразалиннің пьесалары мен драматургия туралы ой-толғамдары ұлттық поэтикалық драманың тарихи-философиялық мазмұнын, символдық жүйесін және көркемдік ізденістерін түсіндіруге мүмкіндік береді.
Отандық, орыс және шетелдік ғалымдардың еңбектерін саралай отырып, поэтикалық драманың негізгі белгілерін анықтауға болады. Біріншіден, мұнда вербалдық әрекет үстемдік етеді, яғни сөз оқиғаның орнын басып, драмалық қозғалыстың негізгі құралына айналады. Екіншіден, кейіпкерлер көбіне психологиялық тұлға ретінде емес, белгілі бір идеяның, дүниетанымның немесе құндылықтық ұстанымның өкілі ретінде көрінеді. Үшіншіден, поэтикалық драмада мифопоэтикалық кодтар, символдар мен архетиптер маңызды қызмет атқарады. Төртіншіден, мәтін құрылымында жеке дауыс пен ұжымдық сананың үндестігі байқалып, көпдауысты дискурс қалыптасады.
Осыған байланысты поэтикалық драманы драмалық әрекет поэтикалық сөз арқылы жүзеге асатын, идеялық-философиялық мазмұны терең, мифопоэтикалық ойлау жүйесіне негізделген және поэзия мен драманың көркемдік мүмкіндіктерін біріктіретін синкретті жанрлық форма ретінде анықтауға болады.
Қазақ поэтикалық драматургиясында Отан идеясы көбіне халықтың азаттыққа ұмтылысы арқылы көрінеді. Мәселен, І.Жансүгіровтің «Исатай–Махамбет» трагедиясында ел тағдыры үшін күрес жеке адамдардың мүддесінен жоғары қойылады. Мұнда Отан ұғымы халық еркіндігімен, әділет үшін күреспен және ұлттық тұтастықпен байланыста көрінеді. Кейіпкерлердің поэтикалық монологтары мен ұрандық сипаттағы сөздері тарихи көтерілістің саяси мазмұнын ғана емес, оның рухани мәнін де ашады. Өлең формасы арқылы еркіндік идеясы эмоционалдық қуатқа ие болып, көрерменнің тарихи оқиғаларды терең сезінуіне мүмкіндік береді.
Поэтикалық драмалардағы негізгі құндылықтардың бірі – намыс. Қазақ дүниетанымында намыс жеке адамның абыройын ғана білдірмейді, ол ел намысымен, жер намысымен және ұлт тағдырымен тығыз байланысты ұғым болып табылады. Осы себепті тарихи драмалардағы басты кейіпкерлердің әрекеті көбінесе намыс категориясы арқылы түсіндіріледі. Махамбет бейнесіндегі қайсарлық, Абылай тұлғасындағы мемлекетшілдік, Кенесарының тәуелсіздік жолындағы күресі немесе Шоқанның ағартушылық қызметі ұлттық намыстың әртүрлі көріністері ретінде қабылданады. Поэзиялық тіл бұл құндылықтарды қарапайым саяси ұран деңгейінен көтеріп, терең рухани-этикалық категория ретінде танытады.
Поэтикалық драманың көркемдік жүйесінде Отан мен намыс идеялары әртүрлі поэтикалық құралдар арқылы беріледі. Символдар, метафоралар, қайталамалар, халықтық поэзия элементтері, жыраулық дәстүрден бастау алған толғаулар мен шешендік интонациялар ұлттық құндылықтардың көркем бейнесін қалыптастырады. Мысалы, «Абылай» драмасындағы «Абылай! Абылай!» ұраны жеке тұлғаның есімінен әлдеқайда кең мағынаға ие болып, халықтың бірлік пен тәуелсіздікке деген ұмтылысының символына айналады. Сол сияқты «Исатай-Махамбет» трагедиясындағы күрес мотивтері халық намысының көркем бейнесі ретінде қызмет етеді.
Поэтикалық драманың тәрбиелік әлеуеті оның әдістемелік мүмкіндіктерін де айқындайды. Жоғары оқу орындарында мұндай шығармаларды оқыту барысында студенттердің әдеби-теориялық білімін жетілдірумен қатар, олардың ұлттық құндылықтарға деген көзқарасын қалыптастыру міндеті жүзеге асырылады. Отан мен намыс ұғымдарын тарихи тұлғалардың қызметімен байланыстыра талдау студенттердің азаматтық ұстанымын нығайтуға ықпал етеді. Бұл тұрғыдан тарихи драмаларды оқыту тек әдеби мәтінді меңгеру емес, ұлттық дүниетанымды игеру үдерісі болып табылады.
Әдістемелік тұрғыдан поэтикалық драмаларды оқытуда бірнеше бағыт тиімді нәтиже береді. Біріншіден, тарихи дерек пен көркем мәтінді салыстырмалы талдау арқылы студенттер тарихи оқиға мен оның көркем интерпретациясының ерекшелігін түсінеді. Екіншіден, кейіпкерлердің монологтары мен диалогтарын құндылықтық тұрғыдан талдау Отан, ерлік, намыс, әділет сияқты ұғымдардың көркемдік қызметін ашуға мүмкіндік береді. Үшіншіден, драмалық мәтіндегі символдық жүйені талдау арқылы ұлттық мәдени кодтың ерекшеліктері айқындалады. Төртіншіден, рөлдік интерпретация және пікірталас әдістері студенттердің тарихи тұлғалардың шешімдерін бағалау қабілетін дамытады.
Поэтикалық драмаларды тұлғатану тұрғысынан оқытудың да маңызы зор. Тарихи кейіпкерлердің көркем бейнесі арқылы студенттер тұлғаның қоғам алдындағы жауапкершілігін, ұлттық мүддеге адалдықтың мәнін және рухани көшбасшылықтың ерекшеліктерін түсінеді. Бұл жағдайда тұлға тек тарихи кейіпкер емес, ұлттық құндылықтардың тасымалдаушысы ретінде қарастырылады. Сондықтан поэтикалық драмадағы тұлға концепциясы Отан мен намыс құндылықтарын игерудің негізгі құралына айналады.
Поэтикалық драма қазақ әдебиетіндегі ұлттық рухты, тарихи сананы және азаматтық жауапкершілікті қалыптастыратын ерекше көркемдік жүйе болып табылады. Оның қара сөзбен жазылған драмадан басты айырмашылығы – тарихи оқиғаларды эмоционалдық, символдық және философиялық деңгейде жинақтап көрсетуінде. Осы ерекшелік поэтикалық драманың Отан мен намыс құндылықтарын бейнелеудегі мүмкіндігін кеңейтеді. Сондықтан поэтикалық драмаларды жоғары оқу орындарында оқыту әдеби білім берумен қатар, жастардың ұлттық бірегейлігін, патриоттық санасын және рухани мәдениетін қалыптастырудың маңызды тетігі ретінде қарастырылуы тиіс.
Поэтикалық драманың басты ерекшелігі – тарихи оқиғаны бейнелеуден бұрын, сол оқиғаның ортасындағы адамның рухани әлемін ашуға ұмтылуы. Сондықтан І. Жансүгіровтің «Исатай-Махамбет» және Ғ.Слановтың «Махамбет» [95] пьесаларында тарихи шындық тек фондық қызмет атқарып, негізгі нысан тұлғаның ішкі дүниесі мен ұлттық құндылықтарды танытуға бағытталады. Көркем антропология тұрғысынан алғанда, бұл шығармалардағы Исатай мен Махамбет бейнелері нақты тарихи адамдар ғана емес, қазақ халқының ұлттық мінезінің, отансүйгіштік рухының және намыс феноменінің көркем моделі ретінде танылады.
Поэтикалық драма – драмалық әрекеттің оқиғаға емес, поэтикалық тілдің семантикалық энергиясына сүйенетін гибридті жанр. Бұл типте драматургиялық құрылым дәстүрлі фабуладан гөрі риторикалық, ырғақтық және дискурсивтік ұйымдасуға бағынады. Яғни, әрекет «болып жатқан оқиға» емес, айтылып жатқан тіл актісі ретінде іске асады.
Теориялық тұрғыдан поэтикалық драманың үш негізгі параметрі бар:
1. Вербалдық әрекет үстемдігі (сөз – оқиға орнына өтеді) 
2. Хорлық/коллективтік дауыс құрылымы (жеке субъекті мен ұжым дауысы қабаттасады) 
3. Мифопоэтикалық кодтардың сақталуы (тарих емес, архетиптер қозғалады). 
Осы тұрғыдан алғанда, поэтикалық драмада кейіпкер – психологиялық тұлға емес, идеологиялық және тілдік позицияның өкілі.
І. Жансүгіровтің «Исатай–Махамбет» пьесасының композициялық өзегі тек тарихи оқиғаны сахналау емес, ол – Отан ұғымының дағдарысы мен намыс категориясының қақтығысын сахналық тілге айналдыру. Бұл жерде Отан статикалық кеңістік емес, билік пен халық арасындағы моральдық-экзистенциалдық тартыстың алаңы ретінде көрінеді.
Пьесаның басталуындағы хорлық-диалогтық құрылым осы дағдарысты бірден ашады:
«Қай заман – хан заманы азабы көп,
Қуалаған масадан да мазамыз жоқ,
Халықты қамысқа айдап қамағандай,
Қалып па тек Қарауылға жазалы боп!»
Бұл репликаларда Отан ұғымы романтикалық кеңістік емес, әлеуметтік жараланған орта ретінде беріледі. Яғни, авторда «ел» мен «жер» біртұтас қасиетті тұтастық емес, билік қысымымен бөлшектенген құрылым.
І.Жансүгіров драматургиясындағы негізгі принцип – классикалық драмадағыдай сыртқы сюжеттік «оқиға» емес, әрекетке айналған сөз болып табылады. Дереккөзде атап көрсетілгендей, драма жанрының неғұрлым өзгеше белгісі – «әрекет өзіндігі»: мұнда барлық репликалар, монологтар, диалогтар мен хорлар біртұтас компонентке бірігіп, бір сахналық іс-қимылды бойлайды.
Бұл жердегі «әрекет өзіндігі» тұжырымын нақтылай түссек, бұл – жай ғана кейіпкердің ішкі сезімін білдіретін психологиялық әрекет емес, идеологиялық тіл әрекеті. Себебі:
Пьесаның поэтикасы тарихи кезеңнің идеологиялық басымдықтарын іске асыру мақсатында қызмет етеді. Әрбір реплика мен дауыс формасы (мысалы, шөп шабушылардың хоры, Махамбет пен Исатайдың дуэттері) кейіпкерлерді жаңа идеологиялық құндылықтарға бағдарлаудың құралы болып табылады. Тілдік қолданыс та идеологиялық сипатқа ие: Исатайдың таза қазақ тіліндегі сөзі мен Жәңгір ханның араб, орыс сөздері араласқан мақамы – екі түрлі әлеуметтік-саяси көзқарастың қақтығысын көрсететін тілдік әрекеттің көрінісі.
І.Жансүгіров драмасындағы реплика, хор мен монологтардың сахналық әрекетке теңесуі – шығарманың идеологиялық жүйесін қалыптастыратын негізгі әдістемелік ерекшелік болып табылады. Бұл сөздің жай ғана ақпарат беруші емес, әлеуметтік және таптық тартысты қозғаушы күш екенін дәлелдей.
Пьесадағы басты оппозиция – тіл арқылы көрінеді. Бұл өте маңызды көркем-антропологиялық механизм.
- Исатай – таза қазақ тілдік кодында сөйлейді;
· Жәңгір – аралас (араб, орыс, татар элементтері бар) билік тілінді сөйлейді. 
Мысалы: 
«Мағлұмыңыз, халық – көжуси, мұнафиқ,
Сахрауи, сасық, надан, былапыт». Бұл жерде Отан идеясы хан дискурсында теріске шығарылады. Яғни, «Отан = халық» формуласы жойылып, оның орнына   
«Отан = билік аппараты» моделі қойылады.
Осылайша трагедиялық ядро пайда болады:
Отан бар, бірақ ол халыққа тиесілі емес.
Бұл – поэтикалық драманың ең қатал философиялық формуласы.
Намыс категориясы бұл пьесада физикалық батырлық ретінде ғана емес, сөздің этикалық позициясы ретінде көрінеді.
           Исатайдың репликасы:
«Исатай тұр ел үшін,
Елім де тұр мен үшін
Ойнамай отпен әрмен жүр!»
Бұл жерде «намыс» жеке қасиет емес, символдық келісім: ел мен тұлға бірін-бірі ақтайтын құрылым.
Ал Жәңгірмен қақтығыс кезінде намыс ашық конфронтацияға өтеді:
«Кетерсің, қожам, үйтіліп,
Қаларсың, қожам, түтіліп...»
Бұл – қарапайым қарғыс емес. Бұл билік легитимділігін жоққа шығаратын тілдік акт. Яғни, намыс – тіл арқылы жасалатын саяси, поэтикалық қару.
Пьесадағы негізгі тартыс тек сыртқы сюжеттік оқиғалар шеңберінде ғана емес, ең алдымен тілдік кодтар мен дискурстардың қақтығысы арқылы өрбиді. Автор екі түрлі дүниетанымды олардың сөйлеу мақамы мен қолданатын лексикасы арқылы бір-біріне қарама-қарсы қояды.
 Жәңгір ханның бейнесі арқылы халықтан алшақтаған, жаттанған биліктің тілдік коды берілген. Ол таза қазақ тілінде емес, араб, орыс және татар сөздерін араластырып (мысалы: «һам», «һужум», «низамсызлық», «недоимкам», «расходы», «почтовой») сөйлейді. Ханның халық туралы пайымы келесі репликада айқын көрінеді:
Бұл жерде халық ұғымы семантикалық тұрғыдан толықтай терістеліп, «сасық, надан» ретінде сипатталады. Бұл – билік үшін халықтың субъектілік қасиетін жоғалтып, тек басқарылуы тиіс нысанға айналуының белгісі. Осы тұста Отан мен халықтың ажырауы орын алады: Жәңгір бейнесіндегі «Отан» түсінігі халықтың мүддесімен емес, империялық тәртіп пен жеке билік мүддесімен үндеседі. Полковник Гекенің «Өтірікші, ұры қазақ» деген пікірі де осы билік дискурсын толықтырып тұр.
Бұған қарама-қарсы Исатай мен Махамбеттің тілі – таза ұлттық кодқа негізделген. Исатай үшін «халық еркі» – ең басты ұғым. Оның: «Исатай тұр ел үшін, Елім де тұр мен үшін» деген сөздері Отан мен халықтың ажырамас тұтастығын паш етеді.
Тілдік қақтығыс тек прозалық сөздерде емес, поэзияда да жалғасады. Махамбеттің қайратты, өткір және тәуелсіз ақындық дарынына Жәңгірдің асыранды ақыны Жанзақтың икемделгіш, жасанды және нәзік поэзиясы қарсы қойылады. Бұл – екі түрлі әлеуметтік тап пен екі түрлі идеологияның тілдік және көркемдік деңгейдегі бітіспес майданы.
Автор моделінде тұлға – психологиялық характер емес, тарихи-идеялық вектор.
Исатайдың сөзі:
Исатай тұр ел үшін,
Елім де тұр мен үшін»
Бұл құрылымда «мен» мен «ел» симметрияға түседі. Мұнда тұлға Отанды білдіреді, ал Отан тұлға арқылы анықталады. Бұл – классикалық трагедиялық формула: Тұлға = Отанның этикалық көрінісі.
Алайда осы симметрия бұзылады, себебі билік жүйесі Отанды иемденіп алған. Осылайша, І.Жансүгіров поэтикалық драмасындағы тілдік кодтардың қақтығысы – шығарманың ең өткір антропологиялық бұрылысын айқындайды. Отан түсінігі халықтың рухымен емес, биліктің өктемдігімен байланыстырылған тұста, Исатай мен Махамбет сол ажыраған тұтастықты тілдік және қарулы күрес арқылы қайта қалпына келтіруге ұмтылған тұлғалар ретінде бой көрсетеді.
І.Жансүгіровтің «Исатай-Махамбет» пьесасында тұлға (Исатай мен Махамбет) тек жауынгерлік ерлік көрсеткен батырлар емес, олар – Отан ұғымын жаңаша пайымдауға және оны қайта анықтауға ұмтылған тарихи субъектілер. Пьесадағы Махамбеттің мынадай жалынды шақыруы:
«Күніміз туды, жігіттер, Күңірентіп ұран салатын! Көк сүңгіні қолға алып, Көк орданы шабатын! Азаматтар, атқа мін!».
Бұл үндеуде Отанды жай ғана сыртқы жаудан қорғау емес, «Көк орданы шабу» арқылы оны қайта иелену, әділеттілік пен халықтық билікті орнату әрекеті жатыр. Алайда, тұлғаның қасіреті мен трагедиясы – осы ұлы мақсаттың сол тарихи кезеңде іске асуының мүмкін еместігінде. Тарих деректері көрсеткендей, 1838 жылы Ақбұлақ өзенінің жағасында Исатай жасағының жеңіліске ұшырауы бұл күрестің тарихи тұрғыдан трагедиямен аяқталғанын дәлелдейді.
Поэтикалық драматургияның басты жетістігі – тарихи тұлғаны қарапайым өмірбаяндық деңгейден ұлттық миф пен символ деңгейіне көтеруінде. Жансүгіровтің кейіпкерлері тек нақты тарихи адамдар емес, олар – ұлттық рухтың көркем бейнелері. Осы тұрғыдан алғанда, поэтикалық драмадағы тұлға феномені келесі үш деңгейде көрініс табады:
1. Тарихи тұлға: 1836–1837 жылдардағы Бөкей ордасындағы көтерілістің нақты басшылары, архивтік деректер мен тарихи кезеңнің өкілдері.
2. Ұлттық тұлға: Халықтың мұң-мұқтажын жоқтаушы, «елім де тұр мен үшін» деп ел бірлігін ту еткен халық мұратының шынайы өкілдері.
3. Архетиптік тұлға: Еркіндік пен намыстың мәңгілік нышанына айналған, уақыт пен кеңістік шеңберінен шығып, рухани константаға айналған бейнелер.
Махамбеттің тарихи тұлға ретіндегі шынайы кейпі ұлт жадында және оның ақындық мұрасында мәңгілікке сақталған. Сондықтан «Исатай-Махамбет» пьесасындағы Отан мен намыс құндылықтары өтпелі кезеңнің идеологиясы ғана емес, қазақ халқының мәдени жадында берік орныққан, ұрпақтан-ұрпаққа жалғасатын рухани негіздер (константалар) ретінде танылады. Тұлғаның трагедиясы оның физикалық өлімімен емес, оның идеяларының ұлттық жадта сақталып, символға айналуымен биіктей түседі.
Пьеса құрылымында хор мен дуэттер маңызды рөл атқарады. Олар жеке кейіпкерді емес, қоғамдық сана қабаттарын білдіреді.
«Қай заман – хан заманы азабы көп,
Қуалаған масадан да мазамыз жоқ...»
Бұл хорлық құрылым драманы жеке трагедиядан ұжымдық тарихи күйзеліс деңгейіне көтереді. Осылайша, сахна тек оқиға орны емес, идеологиялық резонанс алаңы ретінде қызмет атқарады. Ақын моделіндегі ең маңызды теориялық нәтиже – Отан концептінің екіге бөлінуі:
· ресми Отан (билік дискурсы) 
· экзистенциалды Отан (халықтық сана) 
Бұл екі жүйе бір кеңістікте өмір сүргенімен, бір-бірін жоққа шығарады.
Сондықтан пьесаның негізгі трагедиясы – жеке адамдардың қазасы емес,
        І. Жансүгіров поэтикалық драмасы қазақ әдебиетінде үш іргелі жаңалық енгізеді:
· Тарихты оқиға емес, тілдік дискурс ретінде көрсету 
· Тұлғаны психология емес, идеялық позиция ретінде құру 
· Отан мен намысты этикалық емес, саяси-антропологиялық категория ретінде ашу 
Сондықтан бұл модельді былай түйіндеуге болады:
Поэтикалық драма – бұл оқиға театры емес, Отанның тіл арқылы қайта құрылу трагедиясы.
Көркем антропологиялық зерттеулерде адам белгілі бір мәдениеттің тасымалдаушысы ретінде қарастырылады. Осы тұрғыдан алғанда, І.Жансүгіров драмасында Исатай мен Махамбет жеке тағдыр иелері емес, халықтың рухани кодының көрінісі болып табылады. Олардың барлық әрекеті ұлттық құндылықтармен сабақтасып жатады.
Мысалы, Исатайдың:
«Исатай тұр ел үшін,
Елім де тұр мен үшін»,
деген жолдары кейіпкердің жеке бас мүддесінен жоғары тұрған ұлттық жауапкершілігін көрсетеді. Бұл жерде «ел» ұғымы тек әлеуметтік қауым емес, адамның өмір сүруінің рухани негізі ретінде көрінеді. Көркем антропология тұрғысынан қарағанда, Исатайдың тұлғалық болмысы туған жерден, халықтан және тарихи жадтан тыс өмір сүре алмайды. Оның «мені» мен «елі» біртұтас ұғымға айналған.
Осы ерекшелік поэтикалық драманың табиғатына да тән. Қара сөзбен жазылған тарихи драмада кейіпкер оқиғаның қатысушысы ретінде көрінсе, поэтикалық драмада ол ұлттық рухтың көркем өкіліне айналады. Сондықтан Жансүгіров кейіпкерлерінің сөзі қарапайым тұрмыстық тілден гөрі жыраулық поэзияға жақын келеді.
Махамбеттің:
«Күніміз туды, жігіттер,
Күңірентіп ұран салатын!
Көк сүңгіні қолға алып,
Көк орданы шабатын!»
деген сөздері әскери шақыру ғана емес. Бұл – намыстың поэтикалық декларациясы. Мұнда жеке адамның ашуы емес, ұлттық ар-намыстың көркем бейнесі беріледі. Поэтикалық драманың ерекшелігі де осында: намыс ұғымы әлеуметтік категориядан көркем-философиялық категория деңгейіне көтеріледі.
Қазақ дүниетанымында намыс адамның жеке қасиеті ғана емес, оның руымен, халқымен, жерімен байланысын анықтайтын моральдық өлшем болып табылады. Жансүгіров пьесасында намыс көбіне қару, ерлік және сөз арқылы көрінеді.
Бұған Байеке сұлтанның алдына кірген кездегі Махамбеттің сөзі дәлел:
«Арыстан азуын қақтырса,
Ақиық тегеурінін шаптырса,
Біткені де».
Бұл жерде қаруды шешуден бас тарту әскери қыңырлық емес. Ол – ұлттық еркіндіктің белгісі. Батырдың қаруы оның жеке заты емес, рухани болмысының жалғасы ретінде қабылданады. Сондықтан қаруды тапсыру – намысты тапсырумен тең.
Көркем антропологияда мұндай әрекеттер «мәдени код» ретінде түсіндіріледі. Қазақ батырлық мәдениетінде қару адамның әлеуметтік мәртебесін ғана емес, оның рухани тұтастығын білдіреді. Жансүгіров осы мәдени кодты поэтикалық тәсілмен ашып көрсетеді.
І. Жансүгіровтің «Исатай-Махамбет» драмасындағы қанжар бейнесі – жай ғана соғыс құралы емес, шығарманың бүкіл идеялық-көркемдік мазмұнын ашатын, кейіпкерлер арасындағы қарым-қатынас пен ұлттық идеяның динамикасын көрсететін ең басты символдық нышан.
Қанжардың көркем деталь ретіндегі атқаратын қызметін және оның символдық эволюциясын келесідей саралауға болады: Драматург символика тәсілін өте сабырлықпен және табиғи түрде қолданған. Пьеса барысында қанжар Исатай мен Махамбет арасында үш рет ауысады, бұл кездейсоқтық емес, оқиға дамуының маңызды белестерін айқындайтын көрсеткіш.
1.Бірінші рет: Көтерілісшілердің қайта қалыптасқан бірлігі мен ынтымағының белгісі ретінде көрінеді.
2.Екінші рет: Кейіпкерлер арасындағы түсінбеушілік нышанына айналады. Махамбет Исатайдың ханмен келісімге келу саясатына наразылық ретінде «Сөз бітті! Мә, қайырдым қанжарыңды!» деп, қаруды лақтырып кетеді. Бұл тұста қанжар – идеологиялық алшақтықтың символы.
3.Үшінші рет: Пьесаның соңғы актісінде халсіз жатқан Исатайдың: «Мә, мынаны... жауыңа жұмсарсың» деп қанжарын Махамбетке беруі – күрес тізгінін сенімді қолға тапсыру, яғни тарихи аманат.
Автор көркем антропологиялық нышан және еркіндік идеясын қанжардың қолдан-қолға өтуі – ұлттық азаттық күресінің үзілмейтін сабақтастығын білдіреді. Дереккөзде бұл деталь күрес жалғасының шынайы нышаны ретінде бағаланады. Ол материалдық нысан деңгейінен көтеріліп, халықтың бостандыққа деген ұмтылысын, еркіндік идеясын сақтаушы және тасымалдаушы «мәдени жадының» белгісіне айналған.
І.Жансүгіровтің поэтикасындағы бұл символ кейіпкерлердің ішкі психологиялық күйін (мұңаю, араздық, бірігу) сыртқы әрекет арқылы нақты көрсететін реалистік нышан болып табылады. Ол драмадағы тартыстың тек жеке мүдделер қақтығысы емес, үлкен қоғамдық идеялар жанталасы екенін айқындап тұр. Қанжар – І.Жансүгіров драматургиясындағы жаңа идеологиялық құндылықтарды (халық бірлігі, азаттық жолындағы қажырлылық) жинақтап көрсететін, көркем детальдан тарихи-философиялық рәмізге дейін көтерілген бейне.
Ақынның «Исатай-Махамбет» және Ғ.Слановтың «Махамбет» пьесалары поэтикалық драматургиядағы тұлға танудың көркем антропологиялық үлгісін қалыптастырады. Бұл шығармаларда Отан ұғымы туған жерге деген тарихи жауапкершілік пен рухани байланыс арқылы ашылса, намыс құндылығы ұлттық еркіндік пен адамдық қадір-қасиеттің өлшемі ретінде көрінеді. Кейіпкерлердің монологтары, символдық детальдар (қанжар, бас сүйек), жыраулық интонациялар мен поэтикалық тіл тарихи тұлғаларды ұлттық рухтың көркем бейнесіне айналдырады. Нәтижесінде поэтикалық драма тарихи оқиғаны баяндаушы жанр ғана емес, адамның ұлттық болмысын, рухани әлемін және мәдени жадын зерттейтін көркем антропологиялық кеңістік қызметін атқарады.
І.Жансүгіровтің «Исатай–Махамбет» поэтикалық пьесасы қазақ драматургиясындағы жаңа идеологиялық құндылықтарды бағдарлаудың көркемдік үлгісі болып табылады. Мұндағы басты ұғымдар дәстүрлі түсініктен шығып, жаңа сапалық деңгейге көтерілген:
Отан – билік пен халық арасындағы дискурсивтік алаң: Пьесада Отан тек географиялық немесе тұрақты кеңістік емес, ол – екі түрлі әлеуметтік топтың (билік пен халықтың) қақтығысқа түсетін семиотикалық аймағы. Жәңгір ханның дискурсында Отан халықтан ажыратылған; ол үшін халық – «сасық, надан, былапыт» қауым, демек, билік үшін Отан – тек салық пен низамның (тәртіптің) мекені. Ал Исатай мен Махамбет үшін Отан – халықпен тұтасқан ұғым: «Исатай тұр ел үшін, Елім де тұр мен үшін». Осылайша, Отан түсінігі екі түрлі тілдік кодтың (ханның шұбарланған тілі мен халықтың таза поэтикалық тілі) күрес алаңына айналады.
Намыс – тілдік қарсылық формасы: Намыс категориясы драмада жеке адамның моральдық күйінен гөрі, биліктің легитимдігін бұзатын поэтикалық қару ретінде көрінеді. Бұл әсіресе Махамбеттің өткір тілі мен жауынгерлік дәстүрді сақтауынан (хан алдында қаруын шешпеуі) айқын байқалады. Намыс – әрекетке айналған сөз. Исатайдың ханға: «Кетерсің, қожам, үйтіліп, қаларсың, қожам, түтіліп...» деуі – мораль айту емес, бұл билікке қарсы бағытталған тілдік акт, символдық соққы. Махамбеттің қайратты поэзиясы хан ортасының жасанды, нәзік поэзиясына намыс деңгейінде қарсы тұрады.
 Драмада Исатай мен Махамбет тек батырлық миссияны орындаушы кейіпкерлер ғана емес, олар – халық мұраты мен тарихи шындық арасындағы идеялық делдалдар (медиаторлар). Тұлға мұнда психологиялық мінезден гөрі, тарихи-идеялық векторды білдіреді. Олардың бейнесі арқылы ұлттық азаттық идеясы мен жаңа идеологиялық басымдықтар тоғысады. Тұлға – Отанның этикалық көрінісі; ол халықтың наразылығын «атқа міну» ұранына, яғни саяси әрекетке айналдырушы күш. Қанжардың қолдан-қолға өтуі де тұлғаның осы «аманат тасымалдаушы» (делдалдық) қызметін нышандайды.
 І.Жансүгіров драмасындағы бұл үш концепт бірігіп, поэтикалық драманың идеологиялық тіл әрекетіне негізделген жаңа жүйесін құрайды. Бұл жүйеде тұлға намыс арқылы Отанды халыққа қайтаруға ұмтылатын субъект ретінде танылады. Ең маңыздысы: пьеса «ерлік туралы» емес, Отанның кімге тиесілі екені туралы сұрақтың трагедиялық шешілмеуі туралы мәтін.
Поэтикалық драма – драматургия мен поэзияның синкреттік табиғатынан туындайтын күрделі жанрлық форма. Бұл жанрда оқиға тек әрекет арқылы ғана емес, поэтикалық тіл, символ, метафора, ырғақ, интонация, философиялық астар арқылы ашылады. Сондықтан поэзиялық драманы оқыту кәдімгі прозалық драманы талдаудан әлдеқайда күрделі әдістемелік дайындықты қажет етеді. Жоғары оқу орындарында поэзиялық драманы оқыту барысында студент тек сюжеттік-композициялық құрылымды емес, мәтіннің поэтикалық табиғатын, авторлық дискурсты, тарихи-мәдени контексті, символдық кодтарды және сахналық интерпретацияны қатар меңгеруі тиіс.
Қазақ әдебиетіндегі поэзиялық драманы оқыту мәселелері әдіскер-ғалымдар Қ. Бітібаева, А. Дайрабаева, С. Жиенбаева, Б. Майтанов еңбектерінде де көрініс тапты. Қ.Бітібаева әдебиетті оқытудың инновациялық технологияларын енгізіп, драмалық шығармаларды проблемалық оқыту, рөлдік талдау, инсценировка әдістері арқылы меңгертудің тиімділігін дәлелдеді.
ХХ ғасырдың басындағы І. Жансүгіровтің «Исатай-Махамбет» драмасы мен тәуелсіздік дәуірінің туындысы –  Қ. Бегмановтың «Мұстафа Шоқай» поэтикалық пьесасы арасындағы рухани сабақтастық қазақ сөз өнерінің ішкі біртұтастығын паш етеді. Арада бір ғасыр уақыт өтсе де, қос туынды ұлттық азаттық идеясының үзілмейтін желісімен, авторлық танымның тереңдігімен және идеялық үндестігімен құнды.
Бұл үндестік «дәстүр мен жаңашылдық» тұрғысынан тұлға феноменін екі автор да тарихи кейіпкерлерді қарапайым өмірбаяндық шеңберден шығарып, оларды ұлттық рухтың архетиптік символдары деңгейіне көтереді.
І. Жансүгіровтегі «Қанжар» мен Қ.Бегмановтағы «Түркістан картасы» –уақытқа бағынбайтын еркіндік идеясының материалдық нышаның символдық сабақтастығы  әрі мәдени жадының тасымалдаушысы. Екі драмада да басты тартыс «Отан» ұғымын халықтық мазмұнда қайта анықтауға бағытталып, ұлттық намыс категориясын басты орынға шығарады. Осылайша, бұл шығармалар – әр түрлі тарихи белестерде туғанына қарамастан, қазақ ұлттық поэтикалық драматургияның теориялық негіздерін байыта түсетін біртұтас көркемдік жүйе.
Қ. Бегмановтың «Мұстафа Шоқай» тарихи поэтикалық драмасын [96] жоғары оқу орындарында оқыту мәселелері қазіргі қазақ әдебиеті педагогикасының өзекті проблемаларының бірі болып табылады, себебі бұл шығарма ұлттық тарихтың күрделі пласттарын, тарихи жадыны, эмиграциялық сананы және отаршыл жүйеге қарсы интеллектуалдық қарсылықты поэтикалық тіл мен драмалық құрылымның синтезі арқылы көрсете отырып, студенттердің аналитикалық, сыни және эмпатиялық қабілеттерін қалыптастыруға мол мүмкіндік береді. Осы тұрғыдан драманы оқу‑оқыту үдерісін ғылыми түрде жүйелеу қажет. Теориялық негіздер ретінде reader‑response (оқырман рецепциясы) теориясы, performance studies (орындаушылық зерттеулер), postcolonial pedagogy (постколониалдық педагогика), trauma studies (травма зерттеулері) және digital humanities (цифрлық гуманитарлық әдістер) парадигмалары біріктіріліп қарастырылуы тиіс, өйткені reader‑response әдісі мәтіннің мағынасы оқырманның интерпретациясы арқылы туады деген ұстанымына сүйене отырып, поэтикалық драманың символдық жүйесін, астарлы монологтарын, үнсіздік пен паузаларды студенттердің жеке тарихи тәжірибесі мен мәдени контексті арқылы толтырып оқу мүмкіндігін береді.
Драманың нақты үзінділері оқу процесінде интерпретациялық тапсырмалар ретінде пайдаланылады, мысалы, Мұстафаның Париждегі толғанысындағы: «Жүрегім сондай жаралы, Көңілім қандай қаралы… Алпыс төрт күн болғанда, Біз құрған сол бір Үкімет быт‑шыт болып құлады» деген монологы студенттің эмоционалдық рефлексиясын талап етеді және тарихи жеңілістің жеке‑ұлттық деңгейдегі салдарын талдауға бағыттайды. 
Performance studies тәсілі драма мәтінін сахналық әрекет ретінде қарастырып, embodied learning, форум‑театр, сахналық этюдтар сияқты практикалық әдістерді енгізу қажеттігін көрсетеді; мысалы, Қоқан қырғыны көрінісін реконструкциялау сабақтарында студенттер большевиктер мен босқындар, автономия өкілдері рөлдеріне бөлініп, тарихи атмосфераны және зорлық механизмінің қалай жұмыс істегенін эмпатиялық деңгейде сезінеді, ал Мұстафаның Қоқаннан қашып молада жасырынған сәтіндегі «Зиратқа қонған пақырмын» деген сөзі арқылы символдық‑философиялық талдау ұйымдастырылады. Постколониалдық педагогика драманы отарлық дискурстың аясында талдауға мүмкіндік береді: драма Кеңес өкіметінің жаңа империялық құралын, ұлттық элитаны жою механизмдерін және тілдік‑мәдени үстемдікті ашатын материал ретінде ұсынылады; бұл тұрғыда Мұстафа мен Керенский арасындағы бетпе‑бет әңгіме және Керенскийдің қазақтарды кемсіткен жарияланымдары (драмалық контекстте) студенттерге империялық «екіжүзділікті» талдауға арналған нақты мәтіндік материял береді.  
Trauma studies пен memory studies парадигмалары драманың ұжымдық жарақат пен кейінгі ұрпақтың постжадысына әсерін зерттеуге бағытталуы тиіс, бұл мәселе Мұстафаның түйінді сценаларында көрініс табады: «алпыс төрт күн» коды, «саңырау мен соқыр» метафоралары және Мұстафаның отандық кеңістіктен ажырауын сипаттайтын Каспий жағасындағы қоштасу монологы («Шекарамды қайырып, Көкірегімді айырып… Сүйдім, сені құшақтап!») тарихи травманың көркем репрезентациясы ретінде талдануы керек. Цифрлық гуманитарлық әдістерді енгізу қазіргі студенттің визуалды және цифрлық мәдениетін ескеріп, мәтінді интерактивті түрде меңгеруге мүмкіндік береді: «Мұстафа жолы» сандық картасы арқылы Қоқаннан Парижге дейінгі хронотопты, әр нүктедегі драмалық оқиғаларды және архивтік деректерді визуализациялау ұсынылады, ал кейіпкерлер арасындағы байланыстар желісі (network) арқылы Мұстафа-Мария-Ақын-Сталин сияқты түйінді тұлғалардың әлеуметтік‑идеологиялық қарым‑қатынастары көрнекі түрде көрсетіледі. Драманың жанрлық синкретизмі – лирикалық поэзия, эпикалық баяндау, тарихи хроника және публицистикалық пафос элементтерінің қабаттасуы – поэтикалық тілдің жүйелі талдауын талап етеді; мәтіндегі символдар жүйесі (жол, поезд, зират, карта, шекара, Каспий, аспан) эмиграциялық хронотопты құрып, ұлттық трагедияның семантикалық картографиясын жасайды және поэтикалық лексемалардың («Түркістан», «Қош», «Жол», «Қайғы») қайталамалы қолданылуы арқылы драманың доминанттарын анықтауға мүмкіндік береді, бұл corpus analysis әдістерін қолдануды педагогикалық тұрғыдан негіздейді. Интертекстуалдық анализ драмадағы идеялар мен образдарды тарихи‑мифологиялық және әдеби дәстүрлермен байланыстыра отырып дамытуға мүмкіндік береді: Мұстафаның «Түркілер, бірігіңдер Тұран болып!» ұраны мен «Жоғалтқам жоқ Түркістанның картасын» деп айтқан сөзі (мәселен, драманың VII көрінісіндегі үзінді) Күлтегін мен Тоныкөк мұраларымен, Мағжан поэзиясындағы Түркістан концептісімен және Алаш зиялыларының идеясымен салыстырмалы талдауға ашық, ол студенттерге ұлттық идеяның тарихи сабақтастығын көрсетуге қызмет етеді.
Қ.Бегмановтың «Мұстафа Шоқай» драмасындағы «Түркістан картасы» символы – кейіпкердің саяси ұстанымы мен ұлттық намыс концепциясын біріктіретін басты көркемдік детальдардың бірі. 
Драманың VII көрінісінде Мұстафа: «Жоғалтқам жоқ Түркістанның картасын» – деп ашық мәлімдейді. Бұл жерде карта тек географиялық сызба емес, ол кейіпкердің саяси мұраты мен азаматтық намысының, идеяға адалдық –намыстың биік өлшемінің символы. Дереккөздерде көрсетілгендей, поэтикалық драмадағы нышандар (символдар) кейіпкерлердің ішкі психологиялық күйін сыртқы әрекет арқылы нақты көрсететін «реалистік нышан» болып табылады. Түркістан мұхтарияты небәрі 64 күн ғана өмір сүрсе де, Мұстафа шетелде (эмиграцияда) жүріп сол «картаны», яғни азаттық идеясын жүрегінде сақтап өтеді. Бұл – жеңіліске мойын ұсынбау, өз намысын отаршыл жүйенің алдында таптатпаудың көрінісі. І. Жансүгіров драмасындағы қанжардың қолдан-қолға өтуі сияқты, бұл карта да «күрес жалғасының шынайы нышаны» мен тарихи аманат қызметін атқарып тұр.
Мұстафаның «Түркістан картасын жоғалтпауы» оның Александр Керенскиймен кездесуіндегі үлттық намысты іс-әрекетімен, екіжүзділікке қарсылықпен  тығыз байланысты.Намыс категориясы – қарсылықтың тілдік актісі және биліктің символдық легитимдігін бұзу механизмі болып табылады.
Керенский қазақтарды «орангутан», «хайуан» деп кемсіткенде, Мұстафа оған: «Кешіріңіз, екіжүзді екенсіз» – деп бетіне айтады.Бұл жерде билік дискурсы мен халық мүддесін қорғаушы тұлға дискурсы арасындағы тілдік қақтығыс айқын көрінеді. Өз халқының намысын қорғау арқылы ол Түркістанның рухани картасын, яғни ұлттық бірегейлігін сақтап қалады. Ол үшін Отанның картасы –бұл халықтың арын аяқасты етпеу.
 Драмада карта символы Мұстафаның «Түркілер, бірігіңдер Тұран болып!» – деген соңғы  түркі бірлігі – намыстың ортақ ұранымен астасады.                                Ә. Кекілбаевтың «Абылай» пьесасындағы «Абылай! Абылай!» ұраны сияқты, бұл да «тарыдай шашылған халыққа ауадай қажетті бірігу идеясы, нышан, белгі» болып табылады.
Қ.Бегмановтың Мұстафасы  картаны «жоғалтпау» арқылы бүкіл түркі әлемінің біртұтас болуын армандайды. Түркі әлемі біріксе ғана жау ала алмайтынын, бұл әрбір түркі баласының намысына сын екенін насихаттайды. Бұл ұлттық идеяны жандандырудың және сюжеттің қажетті элементі ретіндегі көркемдік қызметімен үндеседі.
Мұстафа Шоқай өзінің «картасын» (идеясын) сақтау жолында жеке басының бақытын құрбан етеді. «Тұлға трагедиясы ретінде Отан» концепциясына сәйкес, кейіпкер Отанды қайта иелену жолында жеке тағдырын тарихи мұратқа бағындырады.Ол «перзенттері болмайтынын» білсе де, Түркістанды өз перзенті санап, оның «картасын» келер ұрпаққа аманат етеді. Оның «Жүрегімдегі жүгімде, хат жазармын ұрпаққа» – деуі осы намыс концепциясының болашақпен сабақтастығын көрсетеді. Бұл тұлғаның архетиптік деңгейге (еркіндік пен намыстың мәңгілік символына) көтерілуінің айғағы. 
Қ.Бегмановтың поэтикалық драмасындағы «Түркістан картасы» – Мұстафа Шоқайдың «ораламын түбінде» деген сенімі мен отарлық бұғаудан азат болу жолындағы сынбаған намысының тікелей айғағы болып табылады. Ол жай ғана деталь емес, драматургиядағы «жаңа идеологиялық құндылықтарды бағдарлаудың» және ұлттық рухты сақтаудың басты көркемдік құралы болып табылады.
 Автордың «Мұстафа Шоқай «драмасындағы педагогикалық технологиялар мен сабақ үлгілерін ұйымдастыруда flipped classroom форматын, семинар‑дебаттарды және цифрлық презентацияларды біріктіру ұсынылады: алдын ала оқу материалдары ретінде архивтік мақалалар, деректі фильмдер мен подкасттар беріледі, сабақта интерактивті сауалдар (мысалы, Mentimeter арқылы «Мұстафа – романтик пе, реалист пе?») және топтық текстуалдық талдау жүргізіледі; перформативті кезеңде студенттер Хазірет пен Мұстафаның диалогын сахналайды немесе Қоқан қырғынының этюдын көрсетеді, сабақ қорытындысында «Бүгінгі Орталық Азияда Мұстафа идеясы жүзеге асты ма?» тақырыбында рефлексия жасалады. Әдістемелік құралдар ретінде рецептивтік күнделік, ашық интерпретациялық сұрақтар, полилогтық талдау, кейс‑стади, рөлдік интерпретация және реконструкция әдістері қолданылады; мысалы, рецептивтік күнделік тапсырмасы студенттен драманың басындағы Мұстафаның Париждегі монологынан алған эмоционалдық әсерін, зираттағы символикалық көріністен туындаған ассоциацияларын және поездағы тұтқындық сценасынан туған интеллектуалдық сауалдарын жазуды талап етеді. 
Полилогтық талдау әдісі «Зират» символына қатысты әртүрлі интерпретацияларды (тарихи‑деректі, философиялық‑символдық, діни‑мистикалық) ортаға салып, тақырыптық дискуссиялар арқылы мәтіннің көпқабатты мағыналарын ашуға бағыттайды; кейс‑стади фрагменттері («Құмбасты қақтығысы», «Поездтағы тәуекел», «Элиаваның хаты», «Керенскиймен кездесуі») студенттерге тарихи таңдау мен этикалық дилеммалар жағдайында аргументация жасап шешім қабылдау машықтарын береді. Рөлдік интерпретация тапсырмалары арқылы студенттер кейіпкерлердің ішкі дауыстарын реконструкциялап, Мұстафаның «Зираттағы» толғанысын немесе поездан секірер алдындағы ішкі монологын жазып, тұлғаның ішкі трагедиясын этикалық және эмоционалдық тұрғыдан сезінеді; бұл әдіс тарихи тұлғаның мифологиялануы мен адамгершілік өлшемдерін балансқа келтіруде тиімді. Травма‑сезімтал педагогика шарттары ретінде эмоциялық қауіпсіздік, фасилитацияланған дискуссиялар және рефлексивтік жазба тапсырмалары енгізілуі шарт, себебі драмалық материал ұжымдық жарақатты қозғайды және студенттердің психологиялық реакциясын туғызуы мүмкін. Цифрлық жобалар шеңберінде студенттерге «Мұстафа жолы» картасын жасау, кейіпкерлер желісінің графын құрастыру, подкаст сериясын дайындау, деректі трейлер жасау, VR‑музей прототипін жобалау сияқты практикалық тапсырмалар ұсынылады. Сондай‑ақ AI‑құралдардың көмегімен мәтіннің эмоционалдық картасын, дискурс талдауын және кейіпкерлер арасындағы байланыс статистикасын жасау көзделеді, бірақ мұндай құралдардың интерпретациялық шектеулері мен этикалық мәселелері оқытушы тарапынан түсіндіріліп өтілуі қажет. Критикалық сауаттылықты дамыту мақсатында студенттерге авторлық мифологизация, тарихи романтизация, поэтикалық пафостың тарихи дәлдікке әсері және драмадағы бейнелердің идеологиялық қызметі сияқты сұрақтар зерттеу бағыты ретінде қойылады; тарихи ревизионизмнің мәселелері архивтік құжаттар мен көркем қиял арасындағы шекараны анықтауға бағытталған зерттеу тапсырмаларында қарастырылады.
Кесте 1 –  Теориялық-әдіснамалық негіздер

	Теориялық бағыт
	Өкілдер
	Негізгі қағида
	Драмаға қолданылуы

	1
	2
	3
	4

	Reader-response
	Изер, Яусс, Фиш
	Мәтін мағынасы оқырман интерпретациясы арқылы жасалады
	Студент монологтар мен символдарды өз тәжірибесімен талдайды

	Performance studies
	Шехнер, Боаль, Фишер-Лихте
	Драма тек мәтін емес, сахналық тәжірибе арқылы игеріледі
	Форум-театр, кейіпкер монологын реконструкциялау

	Postcolonial pedagogy
	Саид, Бхабха, Спивак
	Отарлық дискурс, мәдени үстемдік, ұлттық идентичность
	Кеңес өкіметін жаңа империя ретінде талдау

	Trauma studies
	Карут, ЛаКапра, Александр
	Тарихи жарақат ұжымдық жады арқылы жеткізіледі
	Репрессия, эмиграция, ұлттық күйзеліс дискурсы

	Memory studies
	Нора, Хирш
	Мәтін ұжымдық жадты қалыптастырушы кеңістік
	Қоқан, Париж — тарихи жады нүктелері

	Digital humanities
	Schreibman т.б.
	Цифрлық технология мәтінді жаңа форматта ашады
	«Мұстафа жолы» интерактив карта, мультимедиа жобалар



1 – кестенің жалғасы
	1
	2
	3
	4

	Inquiry-based learning
	Фрейре, Дьюи
	Студент зерттеушілік сауал арқылы өзіндік қорытынды жасайды
	Мини-зерттеу жобалары, архивпен жұмыс



Бағалау жүйесі критериялық негізде ұйымдастырылып, аналитикалық ойлау, тарихи интерпретация, цифрлық жобалау, сыни ойлау және академиялық жазу дағдылары бағалаудың негізгі өлшемдері ретінде бекітіледі. Әр критерийге дескрипторлар дайындалып, бағалау ашық және объективті жүргізілуі тиіс. Ғылыми‑әдістемелік қауіпсіздік пен академиялық этика талаптарына сәйкес, драма мәтінімен жұмыс барысында авторлық құқықты сақтау, архивтік материалдарды контекст бойынша беру және AI‑құралдардан алынған нәтижелерді тексеру міндетті тапсырмалар қатарына енгізіледі. Практикалық ұсыныстарға курс модульдерін теориялық блок, текстологиялық талдау, перформативтік тәжірибе және цифрлық жоба компоненттері ретінде бөлу, интердисциплинарлық тәсілді – тарих, саясаттану, мәдениеттану және драматургия элементтерін біріктіру, оқу‑әдістемелік нұсқаулықтарға рецептивтік күнделік үлгілерін, рөлдік тапсырмалар нұсқауларын, кейс‑стади материалдарын және цифрлық жобаларға техни калық спецификацияларды енгізу жатады.
Кесте 2 – Бағалау критерийлері
	Критерий
	Дескриптор
	Бағалау тәсілі

	Аналитикалық ойлау
	Мәтінді теориялық тұрғыда талдайды
	Эссе, пікірталас

	Тарихи интерпретация
	Тарихи факт пен көркемдік шешімді ажыратады
	Компаративтік жоба

	Цифрлық сауаттылық
	Цифрлық жоба, карта, мультимедиа дайындайды
	Digital project презентациясы

	Сыни ойлау
	Баламалы пікір ұсынады, дайын жауаппен шектелмейді
	Форум-театр, кейс-стади

	Академиялық тіл
	Ғылыми стиль мен терминологияны сақтайды
	Жазбаша жұмыс, реферат

	Академиялық тіл
	Ғылыми стиль мен терминологияны сақтайды
	Жазбаша жұмыс, реферат

	Зерттеушілік мәдениет
	Деректермен жұмыс, дереккөзге сілтеме
	Мини-зерттеу жобасы



 Қ. Бегмановтың «Мұстафа Шоқай» драмасын жоғары оқу орындарында оқыту әдебиеттанудың теориялық құралдарын, орындаушылық тәжірибені, постколониалдық және травма бойынша зерттеулерді және цифрлық гуманитарлық әдістерді интеграциялау арқылы жүзеге асырылуы тиіс, себебі мұндай кешенді әдістеме студентті пассивті мәтін тұтынушыдан белсенді интерпретаторға, орындаушыға және мәдени медиаторға айналдыру арқылы ұлттық жады мен тарихи сананы қалыптастыруға, сыни және цифрлық дағдыларды дамытуға нақты үлес қосады; оқу үдерісінде пайдалануға арналған мәтіндік мысалдар ретінде драмадағы «Жүрегім сондай жаралы…», «Алпыс төрт күн…», «Зиратқа қонған пақырмын», «Жоғалтқам жоқ Түркістанның картасын», «Түркілер, бірігіңдер Тұран болып!» сияқты түйінді үзінділерді талдап, оларды архивтік деректер және интертекстуалдық материалдармен салыстыра зерттеу тиімді педагогикалық нәтиже береді.
Қ. Бегмановтың «Мұстафа Шоқай» поэтикалық драмасын ЖОО-да оқытудың инновациялық әдістемесіне (Постколониалдық, Performance Studies және Digital Humanities парадигмалары) негізделген қорытынды кесте төмендегідей:

Кесте 3 –  Инновациялық әдістемелер кешені

	Әдістемелік парадигма / Тәсіл
	Драма мәтініндегі нақты көрінісі (Мысалдар)
	Студенттер үшін тәрбиелік және танымдық мәні

	1
	2
	3

	4Постколониалдық парадигма
	Мұстафаның Керенскиймен бетпе-бет келуі, Сталиннің «бұл халықтан қорқу керек» деген отаршыл пиғылы және Түркістанның егемендігі үшін күрес.
	Империялық идеологияның зардаптарын түсіну, ұлттық бірегейлікті қорғау және тарихи әділеттілікті қалпына келтіру.

	Performance Studies (Орындаушылық өнер)
	Марияның ақ жаймадан жаулық салып, Хазіретке сәлем беру ритуалы, Мұстафаның трибунадағы саяси перформансы және Ақынның сахналық медиаторлығы.
	Құндылықтардың (намыс, отаншылдық) жай сөз емес, нақты іс-әрекет, жест және рәсім арқылы көрініс табуын ұғыну.

	Digital Humanities (Цифрлық гуманитаристика)
	Ақын кейіпкерінің «дүниежүзінің сегіз елін аралап, деректі фильм түсіруі», Мұстафаның «Түркістан картасын» (визуалды нысан) сақтауы.
	Тарихи деректерді цифрлық технологиялар (видео, карта, деректі фильм) арқылы жаңғырту және зерттеу дағдыларын қалыптастыру.

	Интертекстуалдық талдау
	Хазіреттің Мұстафаны Күлтегін мен Тоныкөкке теңеуі, «Япурай» әнінің мәтінін претекст ретінде қолдану.
	Мәтінді бүкіл түркілік мәдени кодтар мен тарихи жәдігерлер контексінде терең түсіну.

	Герменевтикалық интерпретация
	«64 күн», «Зират» және «Түркістан картасы» сияқты символдардың астарлы мағынасын ашу.
	Шығарманың философиялық қабатына бойлау, символдар арқылы тарихи шындықты интерпретациялау.



3 кестенің жалғасы

	Проблемалық оқыту және Кейс-стади
	Поездан секіріп қашу дилеммасы, Керенскийдің «екіжүзділігін» әшкерелеу, досы Чайкиннің хатын қабылдау-қабылдамау мәселесі.
	Студенттердің сыни ойлауын дамыту, тарихи тұлғаның таңдау жасау сәтіндегі жауапкершілігін сезіну.

	Рөлдік интерпретация
	Ивановтың «қанды есебі» немесе Мұстафаның ішкі монологтары арқылы кейіпкер психологиясына ену.
	Эмпатия қалыптастыру, тарихи оқиғаларды кейіпкерлердің ішкі арпалысы (намыс соты) арқылы бастан кешіру.



Бұл инновациялық әдістемелер кешені студенттерге Мұстафа Шоқай бейнесін тек «тарихи тұлға» емес, бүгінгі күнмен байланысы бар, Performance Studies арқылы жанды, Digital Humanities арқылы деректі және Постколониалдық тұрғыдан егемен елдің намыс иесі ретінде тануға жол ашады.

[bookmark: _Hlk230472661]1.3 Отан және Намыс құндылықтары бейнелеген қазақ драматургиясының психологиялық негіздері.
Психологиялық тұрғыдан «Отан» және «Намыс» құндылықтары тұлғаның ішкі мотивациялық жүйесінің өзегін құрайтын іргелі құрылымдар ретінде қарастырылады. Олар адамның өзін-өзі тануы мен бағалауына, мінез-құлықтық стратегияларын таңдауына және әлеуметтік ортадағы әрекеттеріне тікелей ықпал етеді. Қазіргі психологияда бұл құндылықтар тұлғаның құндылықтық бағдарлары, мотивациялық иерархиясы және әлеуметтік сәйкестену үдерістерімен тығыз байланыста зерттеледі.
Ең алдымен, құндылықтардың психологиялық табиғатын түсіндіруде                  A. Maslow ұсынған қажеттіліктер иерархиясы теориясы маңызды орын алады. Бұл теорияға сәйкес, адамның жоғары деңгейдегі қажеттіліктері – өзін-өзі жүзеге асыру, қадір-қасиет, әлеуметтік тиесілік сезімі – «Отан» және «Намыс» секілді рухани-адамгершілік құндылықтармен ұштасады. Яғни, тұлға өзінің қоғамдағы орнын түсініп, ұлттық бірегейлігін сезінген сайын, оның отаншылдық сезімі де, намысқа негізделген мінез-құлқы да күшейе түседі.
Құндылықтардың мінез-құлыққа ықпалын түсіндіруде M. Rokeach пен           S. Schwartz еңбектері ерекше мәнге ие. M. Rokeach құндылықтарды тұлғаның өмірлік мақсаттары мен мінез-құлық нормаларының жүйесі ретінде қарастырса,                  S. Schwartz оларды әмбебап мотивациялық типтерге жіктейді. Осы тұрғыда «Намыс» – тұлғаның өзін құрметтеу, абыройын сақтау, әлеуметтік беделін қорғау сияқты құндылықтарға жатса, «Отан» – қауіпсіздік, дәстүр, топтық бірегейлік және әлеуметтік тұрақтылық құндылықтарымен байланысты.
«Намыс» ұғымы психологиялық категория ретінде тұлғаның «Мен» тұжырымдамасымен (self-concept) тығыз сабақтас. Бұл бағытта C.Rogers теориясы маңызды. С.Роджерс бойынша, адамның өзіндік «Мен» бейнесі оның ішкі тәжірибесі мен әлеуметтік бағалаулардың өзара ықпалы нәтижесінде қалыптасады. Намыс сезімі осы «Мен» бейнесінің тұрақтылығын қамтамасыз ететін механизм ретінде көрінеді: адам өз абыройын сақтау үшін мінез-құлқын реттейді, әлеуметтік нормаларға сай әрекет етеді және моральдық таңдаулар жасайды. Намыс тұлғаның өзін-өзі реттеу жүйесінің маңызды бөлігі болып табылады. Бұл үдерісті түсіндіруде A.Bandura әлеуметтік-танымдық теориясы ерекше рөл атқарады. Бандураның пікірінше, адам өз әрекеттерін ішкі стандарттар арқылы бақылап, бағалайды. Намыс осы ішкі стандарттардың бірі ретінде адамның өз-өзіне талап қоюын күшейтіп, жауапкершілік пен моральдық тұрақтылықты қалыптастырады.
Ал «Отан» ұғымының психологиялық негізі тұлғаның әлеуметтік сәйкестенуімен тығыз байланысты. H.Tajfel ұсынған әлеуметтік сәйкестік теориясы бойынша, адам өзін белгілі бір әлеуметтік топтың мүшесі ретінде қабылдай отырып, сол топтың құндылықтарын, нормаларын және мақсаттарын ішкілендіреді. Отанға деген сүйіспеншілік – ұлттық топпен сәйкестенудің нәтижесі. Бұл жерде патриотизм тек эмоциялық құбылыс қана емес, сонымен қатар когнитивтік (ұлттық тарихты, мәдениетті түсіну) және мінез-құлықтық (ел мүддесін қорғау, қоғамдық белсенділік) компоненттерден тұратын күрделі психологиялық құрылым болып табылады.
Отанға деген қатынас адамның эмоционалдық байланысы арқылы да қалыптасады. Бұл байланыс бала кезден бастап әлеуметтік орта – отбасы, мектеп, мәдени дәстүрлер арқылы дамиды. Әсіресе, ұлттық тарих, батырлық жырлар, әдеби шығармалар тұлғаның патриоттық сезімін күшейтетін маңызды психологиялық құралдар болып табылады.
 Қазақ ұлттық психологиясын қалыптастыру мен дамытуда Ж. Аймауытов [97], Қ.Жарықбаев [98], Ж. Намазбаева [99], М. Асылханова [100] еңбектерінің маңызы зор. Аталған ғалымдар ұлттық сана, ұлттық мінез, патриоттық тәрбие, адамгершілік құндылықтар және тұлғаның рухани қалыптасуы мәселелерін психологиялық тұрғыдан қарастырды. Сонымен қатар орыс және шетелдік ғалымдар –  Л. Выготский [101], С. Рубинштейн [102], А. Леонтьев [103],                А. Маслоу [104], Э.Эриксон [105] еңбектерінде тұлғаның құндылықтық бағдарлары, азаматтық сәйкестігі мен әлеуметтік жауапкершілігінің қалыптасу заңдылықтары жан-жақты зерттелген.
Олардың теориялық тұжырымдарына сүйенсек, «Отан» мен «Намыс» құндылықтары тұлғаның дүниетанымдық жүйесінде өзара сабақтас ұғымдар ретінде көрініс табады. Отанға деген сүйіспеншілік пен адалдық сезімі адамның намысын, ар-ожданын, азаматтық ұстанымын нығайтса, намыс өз кезегінде туған елдің мүддесін қорғауға, ұлттық құндылықтарды қастерлеуге және қоғамдық жауапкершілікті сезінуге негіз болады. Сондықтан бұл құндылықтар жеке тұлғаның ғана емес, тұтас қоғамның рухани тұтастығын қамтамасыз ететін маңызды психологиялық факторлар болып саналады.
Қазақ психологиясында ұлттық құндылықтардың қалыптасуы мен тұлға дамуына әсерін зерттеген ғалымдардың бірі – Қ.Жарықбаев. Оның еңбектерінде қазақ халқының тәлім-тәрбиелік дәстүрлері, ұлттық мінез ерекшеліктері және рухани құндылықтары тұлға психологиясының негізі ретінде қарастырылады. Ғалымның пікірінше, Отанға деген сүйіспеншілік пен намыс сезімі халықтық педагогика арқылы, яғни салт-дәстүр, әдет-ғұрып, ауыз әдебиеті негізінде қалыптасады. Бұл – тұлғаның ұлттық сана-сезімінің дамуына әсер ететін басты факторлардың бірі.
Ж.Намазбаева еңбектерінде тұлғаның құндылықтық бағдарлары, әсіресе жастардың патриоттық тәрбиесі мен адамгершілік қасиеттерінің қалыптасуы жан-жақты қарастырылады. Ол Отанға деген қатынасты тұлғаның әлеуметтік тәжірибесі мен тәрбиелік ортасының нәтижесі ретінде түсіндіреді. Намыс ұғымы болса, тұлғаның өзін-өзі бағалауымен, ар-ожданымен және ішкі моральдық нормаларымен тығыз байланысты деп қарастырылады.
Мәселен, Л.Выготскийдің мәдени-тарихи теориясы бойынша, тұлғаның психикалық дамуы әлеуметтік орта мен мәдени тәжірибені меңгеру арқылы жүзеге асады. Осы тұрғыда «Отан» ұғымы – мәдени-әлеуметтік категория ретінде тұлғаның санасында қалыптасады, ал «Намыс» – сол мәдени нормаларды ішкілендіру нәтижесінде пайда болатын психологиялық реттеуші.
А.Леонтьевтің іс-әрекет теориясында тұлғаның барлық психикалық процестері іс-әрекет барысында қалыптасады деп қарастырылады. Демек, Отанға деген сүйіспеншілік тек сезім ғана емес, нақты әлеуметтік әрекеттер арқылы (қоғамдық белсенділік, азаматтық жауапкершілік) дамиды. Ал намыс – осы әрекеттерді бағыттайтын ішкі мотивтердің бірі.
С. Рубинштейн тұлға мен іс-әрекеттің бірлігін негіздей отырып, адамның мінез-құлқы оның ішкі дүниесі мен сыртқы ортасының өзара ықпалы нәтижесінде қалыптасатынын атап көрсетеді. Бұл тұрғыда намыс – тұлғаның ішкі моральдық ұстанымы болса, Отан – оның әлеуметтік болмысының негізгі мазмұны ретінде көрінеді.
Ж. Намазбаева – қазақ психология ғылымында тұлға мәселесін, оның құндылықтық бағдарларын, ұлттық сана мен тәрбиенің психологиялық негіздерін терең зерттеген ғалымдардың бірі. Оның еңбектерінде тұлға – тек биологиялық немесе әлеуметтік факторлардың жиынтығы емес, ол – әлеуметтік-мәдени ортада қалыптасатын, саналы әрекет ететін, өзін-өзі реттей алатын күрделі психологиялық жүйе ретінде қарастырылады. Ғалымның пікірінше, тұлғаның қалыптасуы бірнеше өзара байланысты факторлар арқылы жүзеге асады:
· әлеуметтік орта (отбасы, қоғам, білім беру жүйесі);
· ұлттық-мәдени құндылықтар;
· жеке тәжірибе мен іс-әрекет;
· ішкі психологиялық механизмдер (қажеттілік, мотив, эмоция, ерік).
Ж. Намазбаева тұлғаның құрылымында құндылық бағдарлардың ерекше орын алатынын атап көрсетеді. Оның тұжырымдауынша, адамның өмірлік ұстанымдары мен мінез-құлқы оның қандай құндылықтарды жетекші ретінде қабылдауына тікелей байланысты. Осы тұрғыда «Отан» және «Намыс» секілді құндылықтар тұлғаның адамгершілік және азаматтық сапаларын айқындайтын негізгі көрсеткіштер болып табылады. Ғалым еңбектерінде тұлғаның дамуы іс-әрекет пен қарым-қатынас процесінде жүзеге асатыны ерекше көрсетіледі. Бұл идея орыс психологиясындағы іс-әрекет теориясымен үндес келеді. Адам белгілі бір әлеуметтік тәжірибені меңгеру барысында өз құндылықтарын қалыптастырады, сол арқылы өзінің тұлғалық келбетін айқындайды. Ж.Намазбаева тұлғаның патриоттық тәрбиесіне де ерекше мән береді. Оның пікірінше, Отанға деген сүйіспеншілік:
	- эмоционалдық деңгейде – елге деген мақтаныш, сүйіспеншілік;
  	- когнитивтік деңгейде – ұлттық тарих пен мәдениетті тану;
	- мінез-құлықтық деңгейде – қоғамға пайдалы әрекет ету арқылы көрінеді.
Ал «Намыс» ұғымы тұлғаның ішкі моральдық реттеушісі ретінде қарастырылады. Ол адамның өзін-өзі бағалауымен, ар-ұжданымен, жауапкершілік сезімімен тығыз байланысты. Намыс тұлғаның мінез-құлқын реттеп, оның әлеуметтік нормаларға сәйкес әрекет етуіне ықпал етеді.
Ғалымның тағы бір маңызды тұжырымы – тұлғаның ұлттық өзіндік санасының қалыптасуы. Бұл процесс адамның өз халқының мәдениеті мен тарихын игеруі арқылы жүзеге асады. Осы тұрғыда ұлттық тәрбие мен мәдени мұра тұлғаның рухани дамуының негізгі көзі болып табылады.
Ж. Намазбаеваның тұлға туралы көзқарастары тұлғаны әлеуметтік-мәдени, құндылықтық және іс-әрекеттік тұрғыдан кешенді қарастыруға негізделген. Оның ғылыми тұжырымдары «Отан» және «Намыс» сияқты құндылықтардың тұлға психологиясындағы рөлін терең түсіндіруге мүмкіндік береді және қазіргі білім беру мен тәрбие жүйесінде маңызды теориялық-әдіснамалық негіз болып табылады.   
Қазақ және орыс психологтарының еңбектері «Отан» мен «Намыс» құндылықтарының тұлға психологиясындағы рөлін жан-жақты түсіндіруге мүмкіндік береді. Қазақ ғалымдары бұл құндылықтардың ұлттық-мәдени негізін айқындаса, орыс психологиясы олардың әлеуметтік-әрекеттік және мәдени-тарихи қалыптасу механизмдерін ғылыми тұрғыдан дәлелдейді. Осындай кешенді көзқарас аталған ұғымдардың тұлға дамуы мен тәрбиесіндегі маңызын терең ашуға жағдай жасайды.
Қазақ драматургиясындағы Отан және Намыс ұғымдары жай ғана тақырыптық қабат емес, олар кейіпкердің ішкі эволюциясын, оның тұлғалық идентификациясын айқындайтын негізгі психологиялық детерминанттар болып табылады. Бұл құндылықтар драмалық мәтінде кейіпкердің мінездік доминантасын ғана емес, конфликт тудырушы семантикалық өзекті құрайды.
[bookmark: _Hlk231113813]1. Психологиялық тұрғыдағы батырдың демократиялық типі
Драмалық шығармаларда батыр бейнесінің психологиялық тереңдеуі оның ішкі жан дүниесі, күмәні мен жауапкершілігі арқылы ашылады. І. Жансүгіровтің «Исатай-Махамбет» трагедиясында Махамбеттің психологиялық бейнесіндегі намыс –  жеке абырой емес, ұжымдық жауапкершілік ретінде көрінеді.
«Енесін ұры алған құлындай, Інін су алған суырдай... Үйірінен айрылған құлынмын...» Бұл теңеулер кейіпкердің әлсіздігін емес, оның Отан мен ел алдындағы жауапкершілігінен туындаған трагедиялық санасын және психологиялық күйзелісін ашады. Эпикалық батырдың «жеңілмейтін» қалыбынан шығып, драмалық кейіпкердің интроспективті талдауға (өзін-өзі бақылау) көшуі –  ұлттық драматургиядағы психологиялық жаңашылдықтың белгісі.
2. Трагедиялық сана және «іштегі дерт» концептісі
М. Әуезовтің «Хан Кене» трагедиясында Кенесары бейнесі арқылы тұлғаның көркем тұжырымдамасы психологиялық тереңдікпен берілген. Мұнда намыс ұғымы экзистенциалдық қысым факторы ретінде көрінеді: тұлға тарихи жағдайға бейімделмей, өз құндылығын сақтауға ұмтылады.
«Мені қара қайрат алған жоқ... Мені іштегі дерт жығып отыр. Менің жауым... мұршам жетпеген жалғыз жауым – өңшең азғын арам бездер».
[bookmark: _Hlk231114041]Бұл жердегі «іштегі дерт» –  медициналық ұғым емес, бұл –  мемлекеттің іштей іруіне, алауыздыққа қойылған әлеуметтік-психологиялық диагноз. Кенесарының жау алдында емес, өз ортасының түсінбеушілігі мен сатқындығы алдында дәрменсіз қалуы оның трагедиялық психологиясын айқындайды. Намыс бұл жерде кейіпкерді тарихи жеңіліске апарса да, рухани биіктікте қалдырады. Бұл – басты кейіпкердің мемлекеттілік идеясының сыртқы жаудан емес, ішкі рухани дағдарыстан күйреуін мойындауы болып табылады. «Азғын арам бездер» – отаршылдық психологияның символы: Драматург атап көрсеткен «арам бездер» – бұл тек нақты сатқындар ғана емес, ұлттың ішіне іріткі салатын отаршылдық сананың, екіжүзділік пен жеке бас мүддесінің метафоралық бейнесі. Кенесарының трагедиясы оның ұлттық мемлекеттілікке талпынған стратегиялық концепциясының осы ішкі кеселдердің кесірінен іске аспай қалуында жатыр.
Трагедиялық сана және психологиялық психологизм: Кенесарының жау алдында емес, өз ортасының түсінбеушілігі мен опасыздығы алдында дәрменсіз қалуы оның трагедиялық санасының шыңы болып табылады. Ол – физикалық жеңілісті емес, бүкіл бір рухани-саяси платформаның күйреуін сезінген интеллектуалы жоғары тұлға.
Намыс – тарихи жеңіліс үстіндегі рухани жеңіс: Намыс бұл контексте кейіпкерді тарихи жеңіліске апарса да, оны рухани-этикалық биіктікте қалдырады. Кенесары тарихи жағдайға бейімделмей, өз құндылығын сақтап қалу арқылы «өзінікі» мен «өзгенікі» арасындағы символикалық шекараны айқындап, ұлттық намыстың ескірмейтін моделін жасады.
 М. Әуезов Кенесары бейнесі арқылы батырды тек «жеңімпаз» ретінде емес, өз ұлтының ішкі кеселдерімен күрескен трагедиялық тұлға деңгейіне көтерді. Бұл монолог студенттерге ұлттық алауыздықтың мемлекеттілікке тигізер зардабын жай ғана тарихи дерек емес, тұлғаның ішкі рухани қасіреті ретінде қабылдауға мүмкіндік береді.   
3. Моральдық императив және андалық серт
Д. Рамазанның «Абылай ханның арманы» драмасында Отан мен Намыс құндылықтары «моральдық императив» (бұлжымас ішкі заң) ретінде көрінеді. Абылайдың Әмірсана алдындағы андалық антына адалдығы – оның тұлғалық кемелдігінің психологиялық дәлелі.
[bookmark: _Hlk231113854]Абылайдың «алауыздық – кесірлі дерт» деген пайымы оның саяси прагматизмінің ұлттық бірлік психологиясына негізделгенін көрсетеді. Кейіпкердің «басын теңдікке, қолын билікке» жеткізуді армандауы – мемлекеттілік идеясын адамның соматикалық (денелік) парадигмасымен (бас, қол, тақым, ауыз) байланыстыруы, бұл ұлттық намыстың тұлғалық болмыспен біртұтастығын негіздейді.
Бұл теңеулер батырдың әлсіздігін емес, оның Отан мен ел алдындағы жауапкершілігінен туындаған психологиялық күйзелісін ашады. Бұл – эпикалық батырдың идеалданған бейнесінен драмалық тұлғаның психологиялық тереңдігіне өтуінің ғылыми дәлелі. Батыр үшін намыс – халықтың «қорғансыз» қалмауы.
Қазақ драматургиясындағы Отан және Намыс құндылықтарының психологиялық негіздері:
· Кейіпкерді тарихи процестің белсенді субъектісіне айналдырады;
· Намыс ұғымын жеке абыройдан ұжымдық-рухани жауапкершілік деңгейіне көтереді;
· Тұлғаның ішкі қайшылықтарын әлеуметтік-философиялық реңкпен байытады.
Қазақ драмасындағы Отан мен Намыс –  кейіпкердің ішкі «Менін» қалыптастыратын және оның тарихи таңдауын айқындайтын басты аксиологиялық механизмдер болып табылады
[bookmark: _Hlk231113905]Бұл теңеулер кейіпкердің әлсіздігін емес, оның Отан мен ел алдындағы жауапкершілігінен туындаған трагедиялық санасын және психологиялық күйзелісін ашады. Эпикалық батырдың «жеңілмейтін» қалыбынан шығып, драмалық кейіпкердің интроспективті талдауға (өзін-өзі бақылау) көшуі –  ұлттық драматургиядағы психологиялық жаңашылдықтың белгісі.
Қазақ драматургиясындағы батырдың демократиялық типі мен оның психологиялық негіздерін ғылыми тұрғыдан тереңдетіп талдау келесідей заңдылықтарға сүйенеді:
Драматургиядағы батыр бейнесі дәстүрлі эпикалық модельдің жай ғана жалғасы емес, ол тарихи-әлеуметтік өзгерістердің ықпалымен сапалық тұрғыдан жаңарған күрделі көркемдік феномен болып табылады. Егер эпикалық батыр көбіне идеалданған, абсолютті ерлік иесі және сыртқы жауға қарсы күрескер ретінде сомдалса, драмалық туындыда ол нақты тарихи кеңістікте әрекет ететін, ішкі қайшылықтары бар, әлеуметтік жауапкершілігі айқын тұлғаға айналады. 
Мұндай батырдың демократиялық типі халықтан бөлінбейді, керісінше, оның мүддесін қорғаушы және әлеуметтік әділетсіздікке қарсы күрескер ретінде көрінеді. Батыр енді жеке даңқ пен билік үшін емес, «қара қазан, сары бала қамы үшін», яғни халықтың өмір сүру құқы үшін күреседі.
І. Жансүгіровтің «Исатай-Махамбет» трагедиясында Махамбет бейнесінің психологиялық тереңдеуі оның ішкі жан дүниесі, күмәні мен жауапкершілігі арқылы ашылады. Батырдың Исатайға қойған «Кім бұлардың қорғаны?» деген сауалы –  жай ғана эмоция емес, бұл драматургияның әлеуметтік-философиялық негіздерінен туындайтын терең танымдық позиция. Драмалық кейіпкердің интроспективті талдауға (өзін-өзі бақылау) көшуі –  ұлттық драматургиядағы психологиялық жаңашылдықтың басты белгісі.
Студенттерге осы концепцияны оқыту –  олардың бойында мемлекетшілдік сана мен азаматтық ұстанымды қалыптастырудың негізгі дидактикалық тірегі болып саналады.Начало формы
Конец формы

Д. Рамазанның «Абылай ханның арманы» драмасында Абылай бейнесі мемлекетшілдік сананың нышаны ретінде сомдалған. Оның Отан мен Намыс туралы түсінігі халықтық даналықпен және заманауи стратегиялық ойлаумен ұштасқан.
Пьесадағы үзінді (Абылайдың атақты формуласы):
«Менің арманым елімнің басын теңдікке, қолын билікке, тақымын атқа, аузын аққа жеткізу».
Бұл формула батырлықтың тек әскери емес, әлеуметтік-тұлғатанымдық мазмұнын негіздейді. Мәдениеттану тұрғысынан бұл – қазақ қоғамының «соматикалық (денелік) парадигмасы», яғни мемлекеттің «тәні» (халық) сау болуы үшін оның «жаны» (бірлік) бүтін болуы тиіс деген концепция. Абылай үшін Намыс – мемлекеттің «басын» теңдікке, «қолын» билікке жеткізу, яғни геосаяси субъектілікті сақтап қалу.
Д. Рамазанның «Абылай ханның арманы» тарихи драмасындағы Абылай ханның атақты формуласы – қазақ мемлекеттілігінің көркем антропологиялық және әлеуметтік-тұлғатанымдық тұжырымдамасының шыңы болып табылады. Бұл формула батырлықтың тек әскери емес, мемлекет құрушылық мазмұнын негіздейді.
Төменде осы формуланы адам ағзасы мен мемлекеттік құрылымның бірлігі тұрғысынан ғылыми-теориялық деңгейде тереңдетілген талдауы берілген:
1. «Бас – Теңдік»: Геосаяси субъектілік
Қазақ дүниетанымында «бас» – адамның ғана емес, ұлттың интеллектуалды-рухани орталығы, намысы мен еркіндігінің символы.
	 «Басты теңдікке жеткізу» – ұлттық намыстың халықаралық деңгейдегі көрінісі. Бұл –  мемлекеттің басқа державалармен (Ресей, Қытай) терезесі тең, егеменді субъект ретінде танылуының аксиологиялық категориясы.
	Психологиялық негізі: Антропологиялық тұрғыдан бұл –  «бас имеу», яғни бодандық психологиядан арылу және ұлттық «Менді» сақтау.
2. «Қол – Билік»: Стратегиялық басқару және Қорғаныс
Дереккөздерге сүйенсек, қазақ қоғамы адам ағзасының парадигмасы бойынша құрылған және қазақ халқының «қолы» оның батырлары болған. Қол – іс-әрекет пен күштің құралы.
Теориялық мәні: «Қолды билікке жеткізу» – ұлттық билік институттарының (хандық биліктің) бекуі және өз тағдырын өз қолымен басқару құқығы. Бұл –  мемлекеттік дербестіктің прагматикалық және құқықтық моделі.
3. «Тақым – Ат»: Мемлекеттік аумақ және Рух
Тақым –  көшпендінің ат үстіндегі орнықтылығы мен қайратының белгісі. «Ат пен азамат тақым үшін жаралған» деген ұғым мемлекеттің әскери қуатын білдіреді.
Теориялық мәні: «Тақымды атқа жеткізу» –  қазақ даласының «иесіз және киесіз» қалмауын, жер тұтастығы мен еркіндік рухын сақтауды білдіреді. Бұл – көшпенділер өркениетінің онтологиялық негізін жаңғырту, яғни «аттан түспеу» –  мемлекеттілікті қорғауға әзірлік.
4. «Ауыз – Ақ»: Экономикалық әлеует және Береке
«Ауыз» –  тұтынудың, тіршіліктің және сөздің бастауы, ал «Ақ» (сүт) –  қазақ мәдениетіндегі молшылықтың, тазалық пен берекенің символы.
 «Ауызды аққа жеткізу» – мемлекеттіліктің әлеуметтік-экономикалық толымдылық нышаны. Бұл – халықтың материалдық қажеттілігінің толық өтелуі, ашаршылық пен зұлматтың болмауы, яғни «қара қазанның» ортаймауы.
 Абылайдың бұл формуласы кейіпкердің ішкі жан дүниесіндегі «хандық ұран» мен «адами арманның» психологиялық бірлігі мен футурологиялық тереңдікгін көрсетеді.
Автор футурологиялық қызметін Абылайдың «қала салу, егін ектіру» туралы ойлары биліктің тек әскери емес, экономикалық-мәдени дербестікке бағытталған стратегиялық қызметін айқындайды. Бұл деталь Абылайды тек жауды жеңуші батыр деңгейінен, стратегиялық ойлайтын тарихи процестің субъектісі деңгейіне көтереді.
Абылай ханның бұл формуласы – қазақ драматургиясындағы «идеалды тұлға мен идеалды мемлекет» үйлесімінің антропоморфтық үлгісі. Мұндағы «бас, қол, тақым, ауыз» – мемлекеттің «тәні» мен «жанының» біртұтас жүйесі. Бұл құндылықтар студенттердің бойында мемлекетшілдік сана мен ұлттық намысты қалыптастырудың негізгі дидактикалық құралы болып табылады
5. Психологиялық антагонизм: Намыс пен Сатқындық
Драматургияда намыс ұғымы көбіне конфликтогендік фактор ретінде іске қосылады. Абылай мен Әмірсана бейнелері арқылы автор саяси прагматизм мен патриотизм арасындағы айырмашылықты көрсетеді. 
Әмірсана (Деструктивті прагматизм): Оның тақ үшін жат жұрттан көмек сұрауы –оның саяси таяздығы мен таққұмарлығының көрінісі.
Абылай (Моральдық императив): Оның Әмірсана алдындағы андалық антын бұзбауы – оның моральдық кемелдігінің белгісі.
Қазақ драматургиясындағы Отан және Намыс құндылықтарының психологиялық негіздері келесідей қорытындыланады:
Батыр бейнесі эпикалық мифтен әлеуметтік-саяси субъектіге айналды.
	1.Намыс ұғымы жеке абыройдан ұжымдық жауапкершілік (қара қазан, сары бала қамы) деңгейіне көтерілді.
	2.Отан ұғымы географиялық кеңістіктен экзистенциалдық қажеттілік пен стратегиялық мұратқа ауысты.
	Драматургиялық дискурста намыс пен сатқындық ұғымдары жай ғана мінез-құлық сипаттары емес, олар шығарманың сюжеттік қаңқасын құрайтын басты конфликтогендік факторлар болып табылады. Бұл антагонизм әсіресе тарихи драмалардағы тұлғаның моральдық таңдау кеңістігін айқындайды.
Драматург Әмірсананы сомдауда «саяси таяздық» пен «эгоцентрлік таққұмарлық» (ambition) категорияларын негізге алған. Оның тақ үшін жат жұрттан (Қытай императорынан) әскери көмек сұрауы - оның саяси прагматизмінің тарихи трагедияға ұласқан сәті. Әдебиеттану тұрғысынан бұл кейіпкердің моральдық релятивизмін көрсетеді: ол билікке жету жолында ұлттық мүддені жеке басының амбициясына құрбан етеді. Мұндай «қысқа қайырымды» саясаттың нәтижесінде бүкіл бір мемлекеттің (Жоңғария) жойылуы драмадағы футурологиялық ескерту ретінде қызмет етеді.
Абылай хан бейнесі драмада мемлекетшілдік сананың, ел бірлігі мен стратегиялық патриотизмнің көркем көрінісі ретінде танылады. Ол халық тағдырын жеке мүддеден жоғары қоятын, ел тәуелсіздігі мен жұрт тыныштығын басты құндылық деп білетін тарихи тұлға ретінде сипатталады. Абылайдың бойындағы басты қасиеттердің бірі – андалық сертке адалдық. Бұл ұғым берілген уәде мен антқа берік болуды, достық пен бауырластыққа опасыздық жасамауды білдіреді. Оның Әмірсана алдындағы андалық антын бұзбауы –  оның моральдық кемелдігінің белгісі. Абылайдың патриотизмі тек эмоция емес, ол –  «бірлігі мықты ел озады» деген халықтық даналыққа негізделген стратегиялық концепция. Оның намысы – жеке бастың абыройынан жоғары тұрған этикалық константа.
Қазақ дүниетанымында сертке беріктік ер намысының, адамгершіліктің және елге деген адалдықтың өлшемі саналған. Сондықтан Абылай образы арқылы шығармада халықтың бірлігі, сенімге беріктік және мемлекет мүддесіне қызмет ету идеясы терең ашылады.     
Кесте 4 – Драмалық шығармаларға психологиялық талдау 
	№
	Шығарма атауы
	Психологиялық категория / Концепт
	Кейіпкердің ішкі күйі мен мотиві
	Ғылыми-теориялық мәні

	1
	2
	3
	4
	5

	1
	«Исатай-Махамбет» (І. Жансүгіров)
	Ұжымдық жауапкершілік
	Махамбеттің намысы –  жеке абырой емес, ел алдындағы трагедиялық сана мен психологиялық күйзеліс.
	Эпикалық батырдың драмалық, интроспективті тұлғаға трансформациялануы.

	2
	«Хан Кене» (М. Әуезов)
	«Іштегі дерт» концептісі
	Кенесарының трагедиясы – сыртқы жау емес, ішкі алауыздық пен сатқындық («арам бездер»).
	Экзистенциалдық қысым: тұлғаның тарихи жағдайға бейімделмей, өз құндылығын сақтауы.

	3
	«Абылай ханның арманы»
 (Д. Рамазан)
	Соматикалық парадигма
	Абылайдың «басын теңдікке, қолын билікке» жеткізу формуласы –  мемлекеттің «тәні» мен «жанының» бірлігі.
	Моральдық императив: антына адалдық пен стратегиялық патриотизмнің көрінісі.



   4 – кестенің жалғасы

	1
	2
	3
	4
	5

	4
	Абылай мен Әмірсана қақтығысы
	Психологиялық антагонизм
	Әмірсана –  деструктивті прагматизм; Абылай –  моральдық кемелдік.
	Намыс пен сатқындық ұғымдарының басты конфликтогендік фактор ретіндегі рөлі.



Қазақ драматургиясында Отан мен Намыс –  жай ғана тақырып емес, кейіпкердің ішкі «Менін» қалыптастыратын және оның тарихи таңдауын 
Қазақ драматургиясындағы Отан және Намыс құндылықтарының психологиялық негіздері келесідей іргелі қорытындыларға тіреледі:
	Батыр тұлғасы эпикалық идеалданған қаһарман деңгейінен шығып, тарихи шындықпен бетпе-бет келетін, ішкі қайшылықтары бар, бірақ саналы таңдау жасайтын әлеуметтік-саяси субъектіге айналды.                                     
	Намыс ұғымы жеке абырой мен мәртебе деңгейінен ұжымдық жауапкершілік («қара қазан, сары бала қамы») деңгейіне көтерілді. Бұл – батырлықтың жеке ерліктен әлеуметтік миссияға ауысуы.
	Отан ұғымы жай ғана географиялық кеңістіктен тұлғаның экзистенциалдық қажеттілігіне және ұлттың өмір сүруін қамтамасыз ететін стратегиялық мұратқа (футурологиялық арманға) ауысты.
Отан мен Намыс –  қазақ драмасында кейіпкердің ішкі болмысын шыңдайтын, оның тарихи процестегі орнын айқындайтын және ұлттық бірегейлікті сақтайтын басты аксиологиялық механизмдер болып табылады. Бұл құндылықтар драматургияда жай ғана мотив емес, көркем-идеялық жүйенің құрылымдық өзегі қызметін атқарады

1.4 Отан мен Намсы құндылықтарына негізделген қазақ драматургиясының әлеуметтік-философиялық негіздері   
Қазақ драматургиясы – ұлттық рухани дүниенің күрделі көркем бейнесін жасайтын, тарихи жады мен қоғамдық сананы ұштастыратын ерекше жанр. Оның мазмұндық-идеялық өзегінде «Отан» мен «Намыс» ұғымдары жетекші орын алады. Бұл құндылықтар қазақ халқының ғасырлар бойғы тарихи тәжірибесінен, азаттық жолындағы күресінен, әлеуметтік әділеттілікке ұмтылысынан туындап, драмалық шығармаларда терең көркемдік әрі философиялық сипатқа ие болды
Отан ұғымы драматургияда тек географиялық кеңістік ретінде емес, ұлттық болмыстың, тарихи жадтың, рухани тұтастықтың символы ретінде бейнеленеді. Ол – туған жерге деген сүйіспеншілік, ел бірлігі, халық тағдырына жауапкершілік идеяларымен сабақтас. Ал Намыс ұғымы – жеке тұлғаның ғана емес, тұтас ұлттың ар-ожданы, еркіндікке ұмтылған рухани қуаты. Қазақ драматургиясында бұл екі құндылық бір-бірімен тығыз байланыста қарастырылып, кейіпкерлер әрекетінің басты қозғаушы күшіне айналады.
Тарихи драмаларда Отан мен Намыс мәселесі әсіресе айқын көрінеді. Батырлар мен тарихи тұлғалардың бейнесі арқылы халықтың тәуелсіздік жолындағы күресі, әлеуметтік әділетсіздікке қарсы тұруы, ұлттық бірлікке ұмтылысы көркем түрде жинақталады. Мұндай шығармаларда кейіпкердің жеке тағдыры мен халық тағдыры тұтастықта қарастырылып, драмалық тартыс әлеуметтік-философиялық деңгейге көтеріледі. Исатай мен Махамбет, Абылай, Кенесары сияқты тұлғалар бейнесі арқылы елдік мүдде мен жеке намыс ұғымдарының ажырамас бірлігі ашылады.
Қазақ драматургиясының поэтикасында бұл құндылықтар түрлі көркемдік құралдар арқылы беріледі. Диалог пен монологтардағы пафостық үн, шешендік тіл өрнектері, халықтық поэзия элементтері, символикалық детальдар (қару, жер, ту, қанжар т.б.) ұлттық идеяны тереңдетеді. Сонымен қатар хор, көпшілік дауысы, эпикалық баяндау элементтері халықтың ұжымдық санасын білдірудің тәсілі ретінде қызмет етеді.
Отан мен Намыс ұғымдарының көркем бейнеленуі драмалық шығармаларда тек тарихи кезеңмен шектелмейді, ол қазіргі заман мәселелерімен де сабақтасады. Бұл құндылықтар қоғамдағы моральдық-этикалық нормаларды айқындап, тұлғаның азаматтық позициясын қалыптастыруға ықпал етеді. Драматургия арқылы ұлттық бірлік, елдік сана, рухани тәуелсіздік идеялары көрермен мен оқырман санасына әсер етеді.
Отан мен Намыс құндылықтарына негізделген қазақ драматургиясы – ұлттық идеяны көркем түрде жүйелейтін, тарихи шындық пен рухани мұратты ұштастыратын маңызды мәдени феномен. Ол тек әдеби мұра емес, сонымен бірге ұлттың өзін-өзі тану, болашағын айқындау жолындағы рухани бағдар болып табылады.
Қазіргі кезеңдегі қоғамдық-саяси трансформациялар ұлттық құндылықтарды қайта пайымдауды талап етеді. Республика дамуының жаңа кезеңінде тарихи сана мен ұлттық бірегейлікті қалыптастыру мәселесі алдыңғы қатарға шықты. Осы тұрғыдан алғанда, Отан мен Намыс категориялары қазақ драматургиясында тек көркемдік ұғым ғана емес, әлеуметтік-философиялық мәнге ие іргелі құндылықтар жүйесі ретінде танылады.
Қазақ әдебиетінде тарихи тұлғаларды жаңаша пайымдау үрдісі тәуелсіздік кезеңінде ерекше қарқын алды. Бұл ретте Ә.Кекілбаевтың «Абылай хан» пьесасы өтпелі кезеңдегі қоғамдық сұраныстарға жауап берген маңызды көркем туынды ретінде ерекшеленеді. Шығарманың 1997 жылы Тәуелсіздік күні қарсаңында көрерменге ұсынылуы оның мазмұндық-идеялық бағдарын айқындайды. Бұл кезеңде ұлттық тарихқа, мемлекеттілік бастауларына, елдік санаға деген қызығушылық артып, тарихи тұлғалар арқылы ұлттық рухты жаңғырту қажеттілігі туындады.
Пьесадағы Абылай хан бейнесі дәстүрлі тарихи интерпретациядан өзгеше сипатта көрінеді. Ол тек мемлекет қайраткері немесе әскери қолбасшы ғана емес, Отан тағдыры үшін жауапкершілік арқалаған, ұлттық намыстың символына айналған күрделі тұлға ретінде сомдалған. Осы тұрғыда шығармада Отан ұғымы кең мағынада – тарихи кеңістік, рухани тұтастық, мемлекеттік тәуелсіздік идеясы ретінде көрініс тапса, Намыс категориясы жеке тұлғаның ішкі моральдық-этикалық ұстанымдары мен қоғамдық жауапкершілігінің өлшемі ретінде беріледі.
Ә. Кекілбаевтың шығармашылық дүниетанымы оның қоғамдық-саяси қызметімен тығыз байланысты. Мемлекеттік деңгейде қызмет атқарған қаламгер үшін тәуелсіздік, тіл саясаты, ұлттық даму мәселелері тек теориялық ұстаным емес, нақты тарихи міндет болды. Бұл ерекшелік оның драмалық туындысында айқын байқалады: пьесадағы идеялық мазмұн автордың азаматтық позициясымен сабақтасып, Отанға адалдық, ел мүддесі үшін қызмет ету, тарихи жауапкершілік сияқты ұғымдарды алдыңғы қатарға шығарады.
Шығарманың көркем тұжырымдамасы XX–XXI ғасырлар тоғысындағы рухани ізденістермен астасады. Қоғамдағы құндылықтық дағдарыс жағдайында автор асқақ идеал – ұлттық бірлік пен елдік тұтастықты іздейді. Бұл – неоромантизм эстетикасына тән құбылыс. Неоромантизм поэтикасында шынайы болмысты идеалдандыру, болашаққа бағдар жасау, рухани биікті аңсау негізгі белгілердің бірі болып табылады. Алайда Кекілбаев шығармасында бұл үрдіс ұлттық мазмұнмен толықтырылып, Отан мен Намыс құндылықтары арқылы нақтыланады.
Пьесадағы драмалық тартыстың табиғаты да дәстүрлі үлгіден өзгеше. Классикалық драматургияда тартыс көбіне қарама-қарсы әлеуметтік топтар арасындағы қақтығысқа негізделсе, бұл шығармада негізгі тартыс халық пен билік арасындағы қайшылыққа емес, олардың бірлігіне құрылады. Халық пен ханның мақсат-мүддесінің тоғысуы – ұлттық бірлік идеясын айқындайтын көркем шешім. Бұл – Отан тұтастығын сақтау жолындағы ортақ намыстың көрінісі.
Абылай хан бейнесі арқылы халықтың еркіндікке ұмтылысы, тәуелсіздік жолындағы күресі жинақталып беріледі. Кейіпкердің әрекеттері оның жеке басының мүддесінен жоғары тұрған елдік мұраттарға негізделген. Бұл жерде Намыс категориясы тек жеке тұлғалық қасиет ретінде емес, ұжымдық сананың, ұлттық рухтың көрінісі ретінде танылады.
Шығармадағы батырлық-романтикалық пафос оның идеялық мазмұнын тереңдете түседі. Пафос ұғымы көркем шығармадағы эмоционалдық қуатты, авторлық ұстанымды білдіретін маңызды категория болып табылады.                     Е.Г. Руднева пафосты «оқырманға немесе көрерменге сезім арқылы әсер ететін, оны белгілі бір рухани күйге бөлейтін құбылыс» ретінде анықтайды. Осы тұрғыдан алғанда, «Абылай хан» пьесасындағы пафос көрерменді ұлттық тарихпен, ел тағдырымен эмоционалдық деңгейде байланыстырады, Отанға деген сүйіспеншілік пен Намыс сезімін күшейтеді.
Шығармада символдық бейнелеу құралдары кеңінен қолданылған. Бұл – тарихи шындықты тек деректік деңгейде емес, философиялық тұрғыда пайымдауға мүмкіндік береді. Кейіпкер әрекеттері нақты тарихи жағдайлармен сабақтастықта беріледі, бұл оның шынайылығын қамтамасыз етеді. Автордың көркем синтезге ұмтылысы – дәстүрлі және жаңашыл тәсілдердің үйлесімінен көрінеді.
Ә.Кекілбаевтың «Абылай хан» пьесасы – Отан мен Намыс құндылықтарын көркемдік-философиялық тұрғыда терең ашқан шығарма. Онда тарихи тұлға бейнесі арқылы ұлттық идея, елдік мүдде, азаматтық жауапкершілік мәселелері кешенді түрде қарастырылып, тәуелсіз Қазақстанның рухани негіздерін айқындайтын маңызды көркем туынды ретінде бағаланады.
Адамның еркі мен санасын билейтін құмарлық күші оның ішкі жан дүниесі мен сыртқы мінез-құлқының өзара байланысында көрініс табады. Бұл құбылыс антикалық эстетикада терең қарастырылып, Аристотель еңбектерінде теориялық тұрғыда негізделген. Оның «Поэтика» трактатында көркем шығармадағы пафос трагедиялық әрекеттермен, яғни «қасірет, азап, жан күйзелісі тудыратын жағдайлармен» байланыстырылады. Пафос – көрерменнің эмоциялық күйіне әсер ету арқылы көркем идеяны терең жеткізудің маңызды құралы болып табылады.
Аристотель ілімінде пафос риторикалық ықпал ету тәсілдерінің бірі ретінде қарастырылып, ол тыңдарманның эмоциялық күйін өзгерту арқылы әсер етуді көздейді. Демек, пафос тек эстетикалық категория ғана емес, адамның рухани әлеміне ықпал ететін психологиялық және әлеуметтік феномен ретінде де танылады.
Осы теориялық негіздер тұрғысынан қарағанда, қазіргі қоғамдағы бостандық, тәуелсіздік, жеке тұлға мен қоғамдық тұтастықтың үйлесімді дамуы мәселелері ерекше өзектілікке ие. Әдебиет бұл құндылықтарды көбіне жоғары рухты, эмоционалдық қуаты мол идеялар арқылы жеткізеді. Бұл – Отан мен Намыс категорияларының көркемдік деңгейде жүзеге асуының көрінісі.
Ә. Кекілбаевтың «Абылай хан» пьесасында осы пафостық қуат айқын байқалады. Шығармадағы хан мен халықтың бірлігі – Отан тұтастығы мен ұлттық намыстың көркем көрінісі. Драматург тартысты тар әлеуметтік шеңбермен шектемей, жалпыұлттық деңгейге көтереді. Мұнда негізгі қарама-қайшылық ұлттық идеяның қажеттілігі мен оны жүзеге асырудың тарихи қиындығы арасында өрбиді. Бұл жағдай драмалық әрекеттің барлық құрылымын анықтайды.
Абылай (Әбілмансұр) бейнесі арқылы автор ұлттық дамудың өзекті бағыттарын жинақтап көрсетеді. Кейіпкердің батылдығы, табандылығы, ел мүддесіне адалдығы Намыс категориясының көркемдік үлгісі ретінде көрінеді. Оның әрекеттері Отанға қызмет етудің жеке бастың мүддесінен жоғары тұрған рухани міндет екенін дәлелдейді.
Шығарманың поэтикалық құрылымында ерекше орын алатын элементтердің бірі – символдық бейнелер жүйесі. «Дауыс», «Екінші дауыс», «Диуана» сияқты кейіпкерлер арқылы берілетін ішкі полилог кейіпкердің ар-ұжданымен, намысымен жүргізген күресін көрсетеді. Бұл тәсіл драматургиядағы психологиялық талдаудың тереңдігін арттырып, тұлғаның ішкі рухани әлемін ашуға мүмкіндік береді.
Пафос категориясын әдебиеттанушы Е.Руднева да кеңінен қарастырып, оны «оқырман мен көрерменге сезім арқылы әсер етіп, оларды авторлық идеямен бірге рухани күйзеліс жолынан өткізу құралы» ретінде анықтайды. Осы тұрғыда Кекілбаев пьесасындағы пафос көрерменді тек тарихи оқиғалармен таныстырып қана қоймай, оны ұлттық тағдырмен эмоционалдық тұрғыда байланыстырады.
Шығармада неоромантизм поэтикасына тән белгілер байқалады. Зерттеуші Д. Царик неоромантизмді «идеал іздеу, болмысты көркем түрде әсірелеу және болашаққа бағытталған рухани бағдар қалыптастыру» құбылысы ретінде сипаттайды. Алайда Кекілбаев шығармасында бұл үрдіс жалпыадамзаттық деңгейде емес, ұлттық мазмұнда, Отан мен Намыс құндылықтары арқылы көрініс табады.
Пьесаның екінші бөлімінде шартты-символдық бейнелеуден тарихи шынайылыққа көшу жүзеге асады. Мұнда нақты тарихи тұлғалар сахнаға шығып, оқиға желісі нақты тарихи кеңістікпен байланысады. Әбілмансұр мен Қалдан Серен арасындағы қақтығыс тек саяси тартыс емес, бұл – ерік, парасат және намыс шайқасы. Бұл тартыс кейіпкерлердің ішкі рухани қуатын, олардың Отан алдындағы жауапкершілігін айқындайды.
Ә. Кекілбаевтың «Абылай хан» пьесасында пафос, символдық бейнелеу және тарихи шынайылық өзара үйлесіп, Отан мен Намыс құндылықтарын терең әрі жан-жақты ашуға мүмкіндік береді. Шығармада тұлғаның ішкі рухани күресі мен қоғамдық жауапкершілігі бірлікте қарастырылып, ұлттық идеяның көркемдік-философиялық моделі жасалған.
Тұтқын алдынан кезіккен бос таққа Қалдан жолды бөгеп, тағзым етуді талап етеді.  Басшысыз тақ құр тақтай, оған құрмет көрсетілмейді дегендей болады жауабы ханның. Міне, осылай қонтайшы мен оның тұтқыны арасында ой бәйгесі басталып кетеді. 
	Қалдан: Тақыр тақсырға қол көтерсе не болады.
	Әбілмансұр: заман азып, заң тозады.
Әбілмансұрдың жауабы тектінің жауабы. Драматург бейнелеуінде Абылай өз дәуірінің перзенті, 18 ғ. тарихи заманының өнімі. Қоғамның әлеуметтік жігі сұлтан санасына ана сүтімен сіңген.  Автор түсінігіндегі батырлық пафос барлық көркем жүйе бойына барлап, кейіпкер бейнесіне негіз бола тұрып, дәуір мен тұлға бейнелеуде субъективизмнен таза. Себебі суреткер субъективтілігі мен субъективизм бір ұғым емес. Драматург рухтанған тұлғаны суреттейді.  Бұл тұлға – өз табының өкілі.
	Бұл мағынада Әбілмансүр мен Қалдан қарсы тұруы идеологиялық айырмашылықтармен түсіндірілмейді. Керісінше, бұл жүздесу оларды жақындастырады, бірақ жақындасу да олардың асыл тектілігінде емес.  Кек тұтқан Қалдан Серен дұшпанын кешірмейді. 
 Қалдан: Ендеше Шарыш қайда.
Әбілмансұр: Оның жөнін тәңір біледі.
Қалдан: канын арқалаған сен не білесің. 
Тектілік кек тұтумен қатар жүреді. Текті қысқа да нұсқа сөз саптаған мен, сұрағы қызу сезімге толы  [77, б. 207].
Осы сұраққа дейін Әбілмансұр қонтайшымен теңіндей сөйлеседі, әңгіме барысында жағдаят кенет өзгереді. Кәрі бірақ қуатты басшының жан күйзелісінің алдында  хан түсінік беруге мәжбүр. Абылай Шарыш өлімін қанды кекпен түсіндіреді: 
Төрт қаруы бойында
Төрт бабамның қаны бар. 
Ешкім зорламай өзі айтты. 
Естіп тұрып , қалай аман жіберем.
Менің орнымда өзің болсаң қайтер едің? [77, б. 208]..
Сөз жарысындағы мұндай шешім драматург табысы. Расында, бірінші құбылыста Шарыш жекпе-жекке шығарда көп алдында оның өзінің, бабаларының қолынан қазақтың ру басылары: Жәңгір, Абылай, Уәли қаза тапқанын жария етеді. Екінші жағынан, Әбілмансұр әңгімені әлеуметтік жағдайы, шығу тегі тең адамдар деңгейіне қайтарады.
	Дана қонтайшы жас тұтқынның ой тереңдігін байқап, ұсынылған шешіммен келісе алады. Қалдан қабылдаған шешім өзіне заңды көрінгенмен, оны қоршаған ортасы үшін таңғажайып нәрсе.
Автордың азаматтық сенімі шығарманың жалпы тұжырымдамасын, пьесаның басты кейіпкері Әбілмансұрды бейнелеу сипатын  анықтайды.  Идеялық ұстанымды аша түсетін шығармашылықтың көркем қыры  тарихи тұлғаның игі талаптарын, ерік күшін, арман асқақтығын, ой тереңдігін айқындайтын драма пафосын негіздейді. 
XX ғасырдың соңғы онжылдығы Қазақстан тарихында түбегейлі өзгерістер кезеңі ретінде сипатталады. Ел тәуелсіздігінің ресми жариялануы қоғамдық сананың жаңғыруына, ұлттық тарих пен рухани құндылықтарды қайта пайымдауға жол ашты. Осы тарихи жағдайда әдебиетте Отан мен Намыс категориялары ерекше маңызға ие болып, тарихи тұлғаларды жаңаша интерпретациялау үрдісі күшейді. Соның бір көрінісі – C.Жүнісовтің «Абылай хан» драмалық шығармасы [106].
Аталған туындыда Абылай хан бейнесі тек тарихи кейіпкер ретінде емес, ұлттық бірлік пен елдік мүддені қорғаушы тұлға ретінде көркемдік тұрғыда жаңаша пайымдалады. Жазушы тарихи материалды игеруде өзіндік көркем әдіс қолдана отырып, драматургиялық және киносценарийлік элементтерді ұштастырады. Бұл – қазіргі әдебиеттегі жанрлық синтездің көрінісі.
Шығарма құрылымында диалог пен полилог ерекше қызмет атқарады. Драмалық мәтіндегі тілдік құрылым формальді элемент қана емес, кейіпкерлер арасындағы идеялық қақтығыстың негізгі құралы болып табылады. Әсіресе, үш жүздің билері мен Абылай арасындағы пікірталас Отан мен Намыс құндылықтарының күрделі табиғатын ашады.
Бекболат бидің Барақ сұлтанға үкім шығару сәтіндегі үнсіздік – сырттай келісім белгісі болғанымен, шын мәнінде қоғам ішіндегі терең қайшылықтардың көрінісі. Бұл үнсіздікті Абылайдың: «Бір ауыз уәж айтуға бола ма?» деген сұрағы бұзады. Осы сәттен бастап драмалық тартыс жаңа деңгейге көтеріледі.
Төле бидің: «Сонда сіз арашашы ретінде ме, әлде төре ретінде ме?» деген сұрағы – тек құқықтық емес, моральдық-этикалық таңдаудың көрінісі. Бұл жерде Намыс категориясы жеке тұлғалық деңгейден қоғамдық деңгейге өтеді. Абылайдың жауабы арқылы автор тарихи оқиғаның астарынан ұлттық тағдыр мәселесін көтереді:
«О жасаған, елімнің, жерімнің тыныштығы үшін екі алып елге екі ұлымды аманатқа бердім. Керек десең, отыз ұлымды да берейін! Ол аз десең (қылышын қынабынан суырып), мә, өзің берген қылышын, мені шап, мені бөліп бер. Тек жерімді жатқа берме! О, құдай, О, жасаған!» [106, б. 60].
Жеке сипаттағы оқиға кеңейіп, жалпыұлттық деңгейдегі мәселе ретінде көрініс табады. Бұл автордың көркемдік шешімі арқылы Отан құндылығының басымдығы айқындалатынын көрсетеді.
Автор қолданған «зекіңкірей» ремаркасы ерекше семантикалық жүк арқалайды. Бір ғана сөз драмалық әрекеттің психологиялық реңкін өзгертіп, кейіпкердің ішкі қуаты мен намыстық серпілісін нақтылайды. Осы арқылы сөз бен әрекеттің біртұтастығы көрініс тауып, Абылай хан бейнесі ұлттық мүддені қорғаушы тарихи тұлға ретінде ашылады.
С. Жүнісов дәстүрлі драматургиялық талаптардан саналы түрде ауытқып, авторлық интервенция әдісін қолданады. Мысалы, оқиға желісінің кенеттен Санкт-Петербург қаласындағы Сенатқа ауысуы – тарихи оқиғаларды кең геосаяси контексте қарастыруға мүмкіндік береді. Бұл эпизодта І Петр бейнесі арқылы Ресей империясының стратегиялық мақсаттары ашылады. Оның сөздері қазақ даласының тек географиялық кеңістік емес, саяси-экономикалық маңызы зор аймақ екенін көрсетеді.
Шығармада Иван Неплюев пен Миллер арасындағы диалог Ресей империясының отарлық саясатының астарлы мәнін ашады. Неплюевтің «үлкен империя мүддесі» туралы пікірі Отан ұғымының қарама-қарсы интерпретациясын көрсетеді: бір тарап үшін – отарлау нысаны, екінші тарап үшін – тәуелсіздік пен тұтастықтың символы.
Бұл жерде «бөліп ал да билей бер» қағидасы айқын көрінеді. Қазақ сұлтандары арасындағы қайшылықтарды пайдалану арқылы империялық саясат өз мақсатына жетуді көздейді. Осыған қарсы қойылған Абылайдың ұстанымы – ұлттық бірлік идеясы. Бұл – Отан құндылығының саяси деңгейдегі көрінісі.
Шығармада Абылайдың үш жүзді біріктіру жолындағы әрекеттері ерекше мәнге ие. Күлтөбедегі кеңес эпизодында ол қазақ халқының тарихи тамыры мен жерінің тұтастығын түсіндіреді. Бұл көрініс – ұлттық сана мен тарихи жадты жаңғырту әрекеті. Автордың кинематографиялық ремаркалары көркем ойды визуалдық деңгейде жеткізуге бағытталған, бұл да шығарманың жанрлық ерекшелігін айқындайды.
 С.Жүнісовтің «Абылай хан» шығармасы Отан мен Намыс құндылықтарын көпқырлы түрде ашатын күрделі көркем туынды болып табылады. Онда тарихи шындық, драмалық тартыс және саяси-философиялық пайымдау өзара үйлесім тауып, ұлттық идеяның көркемдік моделін қалыптастырады. Абылай бейнесі арқылы автор ел тәуелсіздігі, ұлттық бірлік, азаматтық жауапкершілік мәселелерін көтеріп, оларды қазіргі заман контексінде қайта зерделейді.
Тәуелсіздік кезеңіндегі қазақ әдебиетінде тарихи тақырыптарға жаңаша көзқарас қалыптасты. Бұл үрдіс ұлттық сананың жаңғыруымен, тарихи жадының қайта зерделенуімен тікелей байланысты. Әсіресе, Отан мен Намыс құндылықтары тарихи драматургияның өзегіне айналып, көркем шығармаларда ұлттық бірлік, елдік мүдде, саяси дербестік мәселелері тереңінен қарастырыла бастады.
С.Жүнісовтің «Абылай хан» кинохикаяты осы бағыттағы маңызды көркем ізденістердің бірі болып табылады. Жазушы шығарманың жанрын «кинохикаят» деп анықтай отырып, дәстүрлі драматургиялық шеңберден шығып, кино өнерінің техникалық және эстетикалық мүмкіндіктерін кеңінен пайдаланады. Әскери шайқастар, аттар дүбірі, қару-жарақ дыбыстары, табиғат стихиялары сияқты көріністер режиссерлік шешімдер арқылы беріліп, шығарманың көркемдік әсерін күшейтеді.
Киносценарийдің композициялық құрылымы динамикалық сипатқа ие. Дәстүрлі хронологиялық жүйе бұзылып, оқиғалар кеңістігі мен уақыты еркін алмасып отырады. Авторлық көзқарас негізгі ұйымдастырушы күшке айналып, тарихи оқиғалар параллель және қарама-қарсылықты түрде беріледі. Бұл тәсіл тарихи шындықты біржақты емес, көпқырлы түрде көрсетуге мүмкіндік береді.
Мәселен, Күлтөбедегі кеңес сахнасының Барақ сұлтан мен Әбілқайыр хан арасындағы қақтығыс көрінісімен үзілуі, одан кейін Ресей астанасына ауысуы – тарихи үдерістердің өзара байланысын ашатын көркемдік шешім. І Петр сөзі мен Абылай ойының семантикалық үндестігі ұлттық мүдде мәселесінің халықаралық деңгейдегі мәнін көрсетеді.
Шығармада кеңістік пен уақыт категориялары шартты сипатқа ие. Драмалық әрекет тарихи логикаға емес, авторлық тұжырымдаманың ішкі заңдылықтарына бағынады. Осы тұрғыдан алғанда, оқиға орындарының кенет өзгеруі көркемдік тұтастықты бұзбай, керісінше, тарихи үдерістің күрделілігін тереңірек ашуға қызмет етеді.
Тарихилық мәселесі әдебиеттануда маңызды категориялардың бірі болып табылады. «Қысқаша әдеби энциклопедияда» тарихилық «белгілі бір дәуірдің нақты тарихи мазмұнын, қоғамдық дамудың жетекші үрдістерін көркем игеру қабілеті» ретінде анықталады. Бұл анықтама тарихи шығармалардың тек өткенді бейнелеумен шектелмей, қазіргі және болашақ мәселелерді де қамтитынын көрсетеді.
Тарихқа жүгінудің бірнеше себептері бар. Біріншіден, өткен тәжірибені саралау арқылы қазіргі заман мәселелерін түсіндіру. Екіншіден, тарихи сюжеттер арқылы заманауи шындықты астарлап жеткізу (эзоп тілі). Үшіншіден, көркемдік өңдеу мен стильдік ізденістер арқылы жаңа эстетикалық формалар қалыптастыру. Осы факторлардың барлығы тарихи драматургияның әдіснамалық негізін құрайды.
Бұл үрдіс қазақ әдебиетінде М.Әуезов пен Ғ.Мүсірепов шығармашылығында бастау алып, кейінгі драматургтер еңбектерінде жалғасын тапты. Драматург тарихи шындықты нақты деректерді тізбектеу арқылы емес, типтік мінездерді сомдау арқылы жеткізуді мақсат етті. Бұл тәсіл тарихи драманың көркемдік мүмкіндіктерін кеңейтіп, жеке тағдыр арқылы қоғамдық үрдістерді көрсетуге жол ашты.
Осы дәстүр Т.Ахтановтың «Ант» драмасында да жалғасын табады. Шығармада Қазақстанның Ресей империясына қосылуы күрделі, қайшылықты тарихи үдеріс ретінде көрсетіледі. Бұл мәселенің ғылыми тұрғыда да пікірталас тудырып келе жатқанын Ж.Қасымбаев еңбектерінен көруге болады [107].
«Ант» драмасында тарихи оқиғалар кейіпкерлердің әрекеті мен психологиялық күйі арқылы ашылады. Әбілқайыр, Барақ, Қайып хандар арасындағы тартыс – ұлттық бірлік мәселесінің шешілмегендігін көрсетеді. Руаралық алауыздық, билікке талас, саяси айла-тәсілдер Отан тұтастығына қауіп төндіретін факторлар ретінде бейнеленеді.
Бұл тұрғыда Отан құндылығы – ұлттық бірлік пен тәуелсіздік идеясы ретінде көрінсе, Намыс – сол бірлікті сақтауға бағытталған моральдық жауапкершілік ретінде танылады. Кейіпкерлер арасындағы қақтығыстар арқылы автор тарихи кезеңнің ішкі қайшылықтарын ашып, ұлттық сананың қалыптасуындағы күрделі үдерістерді көрсетеді.
С. Жүнісов пен Т. Ахтанов шығармаларында Отан мен Намыс құндылықтары тарихи шындықты көркемдік тұрғыда игерудің негізгі өзегіне айналған. Бұл туындыларда тарихи оқиғалар тек дерек ретінде емес, ұлттық идеяны қалыптастыратын рухани-эстетикалық құбылыс ретінде қарастырылады. Тарихи драматургиядағы мұндай ізденістер қазақ әдебиетінің көркемдік деңгейін жаңа сапалық биікке көтеріп, ұлттық сананың дамуына ықпал етеді.
Т.Ахтановтың «Ант» тарихи драмасы қазақ қоғамының XVIII ғасырдағы күрделі саяси-әлеуметтік жағдайын көркемдік-философиялық деңгейде бейнелейтін маңызды туынды болып табылады. Шығармада әрбір драмалық бейне жеке тағдыр ғана емес, сонымен қатар белгілі бір қоғамдық күштердің, тарихи үдерістер субъектілерінің идеологиялық ұстанымдарын білдіретін көркем құрылым ретінде қызмет атқарады. Бұл тұрғыда Отан мен Намыс құндылықтары пьесаның негізгі идеялық өзегін құрайды.
Драмалық кеңістікте Әбілқайыр хан бейнесі қазақ жүздерінің саяси бытыраңқылығы мен бірігуге ұмтылысының арасындағы қайшылықты шоғырландырады. Қазақ руларының жоңғар шапқыншылығына қарсы уақытша бірігуі тарихи қажеттілік ретінде көрінгенімен, бұл бірлік ішкі саяси алауыздық салдарынан тұрақсыз сипат алады. Бұл жағдай Төле бидің «Сардар сайлау» бөліміндегі пікірлерінен айқын көрінеді [107, б.74].
Пьесадағы саяси пікір қайшылығы руаралық және хандар арасындағы күрделі қақтығыстар арқылы көрініс тауып, Қайып хан мен Төле би арасындағы келіспеушілік билік заңдылығы мәселесін шығарса, Семеке хан мен басқа сұлтандардың ұстанымдары ұлттық бірігу идеясындағы әлсізтікті ашып көрсетіп, нәтижеде автор Отан құндылығының сыртқы қауіптермен қатар ішкі қайшылықтарға да тәуелді екенін драматургиялық түрде дәлелдейді.
Барақ сұлтанның әрекеттері саяси интрига мен билікке ұмтылыстың көрінісі ретінде беріледі. Оның Сауран сұлтанды өз жағына тартуы, кейін оны сатқын ретінде көрсетуге ұмтылуы – жеке амбиция мен ұлттық мүдде арасындағы қақтығыстың көрінісі. Осылайша драмалық тартыс Отан мен Намыс категорияларының күрделі диалектикасын ашады.
Хандар арасындағы алауыздықтың тереңдігін автор лексикалық қайталау мен эмоционалды экспрессия арқылы береді. 
Тарихшы деректерімен үндес келетін драматургиялық шешімдер шығармадағы көркем шындық пен тарихи шындықтың сәйкестігін айқындайды. Зерттеулерде көрсетілгендей, «лауазымды сұлтандар арасындағы терең араздық біріккен халық әскерін қалыптастыруға мүмкіндік бермеді» [107, б.58–65]. Бұл пікір пьесада көркем бейнелер арқылы нақты көрініс табады.
Шығармада Әбілқайыр бейнесі Отан тұтастығы жолындағы күрделі тарихи тұлға ретінде сомдалады. Оның Ресеймен одақ құру туралы ойы тек саяси таңдау емес, жоңғар шапқыншылығы жағдайындағы өмірлік қажеттілік ретінде беріледі. Бұл тұста Намыс категориясы тек қарсылық емес, тарихи жауапкершілікпен өлшенеді.
Әбілқайырдың монологы оның ішкі драмасын толық ашады:
«Бірлік-бірлік» дейміз-ау,
Сол бірліктің шешімі
Билікке келіп тірелсе,
Ісімізден қашып кетед берке.
Мына бір төнген апаттан
Қазақты сақтар бір дауа
Бірлік болса айнымас…» 
Бұл жолдарда ел бірлігі мен Отанға адал қызмет пен тарихи әділетсіз бағалау арасындағы қайшылық көрініс табады [107, б. 91]
Батима ханыммен диалог та ішкі психологиялық драманы тереңдетеді:
«Ымыраға келе алмадық бел шешіп,
Қараңғыда қалың көші қазақтың
Тағы бір тұңғиыққа тірелді...».
«Бұл халықтың өз ішінде аңдысып,
Тас қамалған шықпастай боп бекінген...» 
Бұл жерде жеке күйзеліс пен қоғамдық дағдарыс бір кеңістікте тоғысып, тұлғаның тарихи жауапкершілігін айқындайды.
Әбілқайырдың шешімі – Ресейге елші жіберу туралы ой – трагедиялық таңдау ретінде беріледі:
Бір мықтының паналамай ығына
Тас төбеңнен бұлт айығар рай жоқ,
Ресейге елші салмақ ойым бар» 
Бұл шешім Отан құндылығының қорғаныс стратегиясы ретінде түсіндіріледі, ал Намыс – сол тарихи жағдайдағы аман қалу мен тұтастықты сақтау әрекеті ретінде көрінеді. 
 «Ант» драмасында Отан мен Намыс категориялары тарихи шындықты көркем пайымдаудың негізгі өлшемі ретінде қызмет атқарады. Әбілқайыр бейнесі арқылы автор ұлттық тарихтың күрделі қайшылықтарын, саяси таңдау трагедиясын және тұлғаның тарихи жауапкершілігін терең ашады. Шығармадағы драмалық құрылым жеке тағдыр мен қоғамдық мүдде арасындағы тұрақты шиеленіс арқылы ұлттық сананың қалыптасу үдерісін бейнелейді.
Пьесаны жазар кезде ақын, проза шебері ретінде аты шыққан Т.Ахтанов  драма жанрын таңдауы кездейсоқ нәрсе емес.  Тарихи  тұлға қасіреті мен  ұлттық даму жолдарының драматизмі, мұндай мазмұн әдебиеттің драма тегінің мүмкіндіктерімен жүзеге аса алды. 
	Т. Ахтановтың көркем шеберлігі, тарихи сана тереңдігі, ұлт тарихын жақсы білуі, шығармашылық қиялының кеңдігі және мінез сомдаудағы психологизмі адам тағдыры мен ұлт тағдырының тығыз байланысын көркем түрде әсерлі жеткізуге мүмкіндік береді; өз пьесаларымен автор тарихи тұлғаның жанын зерделеуде және тарихи дәуірді суреттеуде қазақ драматургиясына жаңа өрнектер мен мүмкіндіктер әкелді. Драма эстетикасында драматизм ұжымдық мәнге ие мәселе болып табылады. Драматизм драма өнерінің бастауларынан – ежелгі грек театрынан-ақ бастау алады, алайда оның көрініс табуы мен шешім табуы әр дәуірде әртүрлі болған. Антикалық театр үшін, Гегель терминологиясын қолданып айтқанда, «әлемнің жалпы жағдайы», яғни драмалық әрекетте байқалатын сыртқы қақтығыс маңызды болды. 
Драматизм – драма өнеріндегі ерекше мәселелердің бірі. Аристотельдің тұжырымы бойынша драматизм көрерменге бағытталумен байланысады; ол драматизмді драмалық әрекеттің басты заңы ретінде қарастырды. Ғалым драматизм механизмін трагедияның фабуласымен тығыз байланыстырып талдады, өйткені фабула драмалық шығармадағы шешуші орындардың бірін алады. Аристотель оқиғалар жүйесін жан-жақты зерттей отырып, олардың көрерменге анық әсер қалдыруын талап етті.
	Драма шығармаларының алуан түрлілігіне байланысты В.Белинский Драманың жаңа формалары мен идеяларын қалыптастыруда орны ерекше, ол драматургия мен театр дамуындағы жаңа дәуірді бастап берді. Сыртқы қимылдың берілмеуі, адамның жан-күйін көрсетуге талпыныс, «күнделіктегі тұрмыстан қасіретті  бейнелеу» пьесаларға статикалық сипат беріп, театрдың шағын формалары – бір актілі пьесалардың басым келуіне, жаңа қалыптардың  драма  заңдарымен үйлесім табуына мүмкіндік берді. «Чехов пьесаларының қозғалысы ішкі қимылмен – ішкі сюжет бұрылымдарына қатыссыз өзгерістер жиынтығымен  анықталады. Бұл «пьесаның идеялық-сезімдік жалпы райының» идея, мінездерінің дамуы». Міне, осылай «кішкентай адам» тірлігі ежелгі грек драмасының қасіретті оқиғаларынан кем әсер етпейтін деңгейге жетті. «Қимыл драматизмі» табысты түрде  «әрекетсіздік драматизмімен» алмастырылды. 
XIX ғ. бұл жаңалығы XX ғ. 50-ші жж. дейін  ғалымдардың еңбегінің арқасында жетіліп, драматизм  ұғымдық аясын  «тартысты болдырмау» түсінігімен кеңітті. 20 ғ. келелі жетістігі – кинематографтың берік орнығуы  драматизм принциптеріне әсер етіп, көрерменге ықпал етудің жаңа жолдарын іздестіруге әкелді. Ізденіс нәтижесінде көптеген жаңалықтар ашылды. Мысалға, көрерменге тура сөз арнау әсер етудің тиімді әдісі деп танылды.
Кеңес әдебиеттануында  драматизм термин ретінде жақында ғана қабылданған. 1964 жылғы «Қысқаша әдеби энциклопедияда» драматизм тақырыбы бойынша мақала жоқ, «Әдебиеттану терминдер сөздігінде» де драматизм анықтамасы берілмеген.  Бірақ драматизм мәселесі зерттеушілер назарынан тыс қалған жоқ.  Г.Поспелов [108] өз жұмыстарында драма  тизмді пафос түрі деп таныды.  И.Волков драматизмді «өмірдің әр текті жеке және қоғамдық жақтары арасындағы тартыс, бірақ трагедиялық жағдаяттан айырмашылығы «бейбіт» шешіледі» деп түсіндіреді [109].
Б.Зингерман «XX ғ. драма тарихының очеркілері» монографиясында түрлі көркем бағыттардың қалыптасуын, драма эволюциясын қарастырады.  Ғалым 19-20 ғғ. тоғыз көрнекі драматургтарының: А.Чеховтың, А.Стрибергтің,                          Г. Ибсеннің, М.Метерлинктің, Л.Пиранделлоның, Б.Брехттің, Г.Гауптманның, Ф.Лорканың, Ж.Ануйдың шығармашылығын зерттеген.  Алғы сөзінде  автор кейіпкерлер мінез-құлқымен сипатталатын  шамада адамның  мінез-құлқы  және іс-қимылы мәселелерін зерделейтін ескертеді [110].
Б.Зингерман очерктерінің және аталған жазушылар шығармашылығы  негізінде  бізді қызықтыратын драматизм мәселесі әрбір нақты жазушының дербес тұжырымдамасы  ретінде беріледі. Драмалық шығарманың екі құрамдасы – адам мінез-құлқы мен драмалық іс-қимыл осы өнер қайраткерлерінің драматизмін түзеді.  А.П. Чехов драматизмі уақыттың өзін сезінумен түсіндіріледі. Стридберг үшін драматизм кейіпкерлердің шегіне жеткен әлеуметтік, жыныстық, ғашықтық-романтикалық  антогонизмінде. Ибсенде драматизм автор мен оның кейіпкерлерінің 19 және 20 ғғ. тоғысындағы жекешілдік дағдарысы мен бұлыңғыр жағдайымен анықталады.   Метерлинк драматизмі күнделікті тірліктің қасіретіне негізделген.  Оның драматизмі адамның материалдық дүние жетістіктеріне қолы жетпей, құл дәрежесінде күн кешуі. Адам мен оның әрекеті  бір-біріне сай емес. 
Л. Пиранделло драматизмі адамның өзіне тән дербестік белгілерінен айырылуында. Егер орта ғасыр драманы  болмыста жоқ фактор ретінде мойындамай, өмірдің өзін театрға айналдырса, онда Л.Пиранделло өз кейіпкерлерін үздіксіз ойнайтын қаһармандарға ұқсатып, мәдениетті ойын деп таныған Хейзингтің алдын алды. Алайда Хейзинг ойынды шығарма-шылық деп санаса, Л.Пиранделло ойынды қоғамдық құрсауда бас бостан-дығынан айырылған адамның еріксіз әрекеті  деп  таныды.
Драматургия мәселелері теориялық жағынан әлі де жетілмеген, қазақ сөз өнерінде бұл тек әлі де дамымаған деген пікірдің кең тарауына қарамастан, шығармашылық не сыни  мұрасында  драмалық жанрларға қатысты  сөз саптамаған  әдебиетшілер кемде-кем.  Қазақ әдебиеттануында драматизм мәселесі зерттеушілердің бір қатарымен түрлі тартыс жағдаяттарында көрініс тапқан шынайы болмыстың қарама-қарсылықты  дерегі деп танылды. Драматизм мәселесін алғашқылардың бірі болып  зерттеген А.Байтұрсынов болатын. Ол тартысты  драматизм категориясы деп танып, кейіпкер табиғатына сай тартыстың үш түрін бөліп көрсетеді [111].
М. Әуезов өзінің әдеби ізденістерінде драматизм мәселесін қазақ әдебиетінің көркем-эстетикалық  даму деңгейімен байланыстырады [112]. Кейіннен қазақ әдебиеттануында драматизмді  шығарма тартысының сапалық сипаттамасы  деп түсіну орнықты. Тартыстың ұғымдық аясының қатысты түрдегі тарлығын кезінде Т.Есембеков ескерген. Ол «Драматизмді идеологиялық және технологиялық жағынан тар шеңберде түсіну, оны таза драматургиялық қызметке қатыстыру, сюжет, композиция,мінезбен негізсіз бірлестіру, көркем шығармашылық өзгешелігінен толық айырып көрсету байқалады»,-деген [112]. Драматизм мәселесі М.Назарбаевтың «М.Жұмабаев шығармалары негізіндегі лирика  драматизмі мен  эпикалық романтика»,  Р.Нұрғалиевтің «Прозадағы  драматизм» еңбектерінде қарастырылады. Осы бағыттағы соңғы зерттеулердің бірі – Т. Есембековтікі. Автор драматизмді синергетика заңдарына сәйкес қарастырады. Осы заңдар бойынша, өзін-өзі ұйымдастыратын жүйе жұмысының негізінде бір тұрақсыз айнымалы болады, ал жүйенің дамуы оның өсу процесімен анықталмай, белгілі бір секірумен айқындалатын  күй-жайының сапалы өзгерісі  болып саналады.
Драматизм негізіне Т.Есембеков тұрақтылық-тұрақсыздық, реттілік-ретсіздік  ұстанымдарын  қатыстырады.  Сол себепті ол драматизмді «реттіліктен  ретсіздікке секіру» деп анықтайды. Өз жұмысында ол 20 ғ. көрнекті жазушылары: Б.Майлин,  М.Әуезов,  М.Жұмабаев, Ж.Аймауытов және т.б. шығармалары негізінде белгілі  қорытын-дыларға келеді.  50-60 жж. туындыларындағы драматизмді сипаттауда  олардың кемшіліктерін «реттілік-ретсіздік» байланыстарына стандартты, жоспарлы   түрде өтумен түсіндіреді. Драматизмді терең зерттеу негізінде автор оны тартыс ретінде қабылдайды. Көркем шығармадағы тартыс ретіндегі драматизм туралы  айтып не керек, әдебиеттану да бекітілген «тартыс» ұғымы бар емес пе?  Синергетика заңдарын қолдану авторды антик ой жетістіктерін әрі қарай дамытуға әкелді, шығарма негізінде реттіліктен ретсіздікке өту қағидасын ежелгі гректер айтқан еді.
Драматизм мәселесін тұлға мәселесімен байланысты деп санайды Т.Есембеков. Драматизм мәселесіне қызығушылық тұлғаның күрделі құрылымын тереңдеу ұғынумен  ұштасып жатыр.  Сол себепті, зертеуші пікірінше, «... в изучении сущности драматического представляется целессобразным исходить из идеи спонтанности, из движения как  самодвижения, определяемого внутренними противоречиями самого предмета, где сложное взаимодействие внутренних и внешних факторов состоит из переходов друг в друга, здесь внешние факторы должны влиять на интенсивность и определять направление движения, а внутренние – порождать его импульс и энергию» [113].
Драматизм түсінігі біртіндеп оқиғалар драматизмі  ұғымынан оқиғалар жоқ болуы не оқиғалар ұсақтығы ұғымына дейін өзгеріске ұшыраған. Мұндай өзгерістер санада сақталатын тарихи процестер диалектикасы арқылы өтеді.  Осы жайтқа сай драма тартысы мен драмалық іс-қимыл табиғаты да өзгеріп отырды.  Оған қоса драматизм мәселелері драматургияның энергетикалық көрінісі буынымен, бірінші кезекте,  пафос түсінігімен байланысты. 
Драма шығармасының пафосы мен драматизм категориялары мен тұжырымдамалары  драмада семантикалық күрделілік, тереңдік түзіп, оның көркем-бейне қатарын тиімді етіп көрсетеді.  Драма теориясы мен практикасында драматизм мен пафос ұғымдарының арасында көп қырлы эстетикалық күрделі  байланыс түзілгенін қорытындылауымызға болады. 
Қазақ драматургиясы XX ғасырдың басында қалыптасты. Оның алғашқы үлгілері ретінде 1914 жылы жазылған «Надандық құрбаны» мен «Манап» пьесалары, сондай-ақ 1917 жылы Мұхтар Әуезов жазған «Еңлік – Кебек» драмасы танылады. Қазақ драматургиясының қалыптасуы мен қарқынды дамуына орыс әдебиеті мен театр өнері елеулі ықпал етті. Бұл деректі қазақ зерттеушілері қазақ драмасының алғашқы қадамдарынан бастап-ақ мойындаған.  Қазақ драматургиясының  табысты дамуының қарқыны тек орыс  әдебиеті мен драма өнерінің  ықпалымен түсіндіру қателік. Бұрын халқымызда болмаған өнердің гүлдеп-өркендеуі қазақ мәдениетінің өзіндік өзгешелігімен,  ең алдымен, оның үш жетекші факторымен анықталады:  біріншіден, қазақ әдебиетінде драматизм мәселесін шешумен, екіншіден, сол кездегі қазақ әдебиетінің өз жайымен, тарихи жанрдың жетілу деңгейімен, оның дәстүрлі дамуының жоғары дәрежесімен;  үшіншіден, өзінің қатаң парадигмалық сипатының арқасында қазақ мәдениетінің қалып, түр, пішіндерді тауып, сіңіру қабілетімен. Драматизм мәселесі неғұрлым толық өз көрінісін  Ғ.Мүсіреповтің «Қозы Көрпеш-Баян сұлу» пьесасында  тапты [114]. Пьеса жағдаяты, Аристотельдің кульминацияға – шарықтау шегіне берген анықтамасына сәйкес, «бақыттан бақытсызыққа» дағдарыс белгісіне  жеткізілген.  Драмалық  шығарма жанры баққа не бақсыздыққа бұру арқылы анықталатыны белгілі.
«Қозы Көрпеш-Баян сұлу» – трагедия. Кейіпкерлер өледі, зұлымдық жеңеді, бір қарағанда, көрермен рухани сабақ алардай әсерде қалады.  Мінездердің көбі бірден танымал, Қозы Көрпеш айқын бейне, өзін өзі ашады. Ол адал, ақылды, рухани таза бейне. Қозы  Қодардың қолынан өледі, бірақ  өмірінің оңына дейін оның опасыздығын білмей кетеді.  Бірақ жеңген кім? Зұлымдық па? Ал бұл жалған жеңіс емес пе? Қозы өлсе де, «сүйгеніне жетіп жығылды». Шешілімнің екі қырлылығы аңсар биік (идеал) салтанатына негізделген..
Пьеса мазмұны – өмір мазмұны, ол жақсылық пен жамандықтың кезекпе-кезек салтанат құру жолдары, жарықтың қараңғылықты жеңу бағасы туралы.  Пьеса перспективасы – мінездерінің ашылуында, ал олар  бірінші актілерде-ақ айқындалған. Жазушы мінезді даму барысында көрсетуге бағдарлайтын драма заңдарын сақтамайды. Бірақ осы алғашқы сахналық көріністер соңғы актілер перспективасына бағынғандықтан, драмалық жігер беріп, кернеу мен қызығушылық тудырады. Қарабай мінезі де бірден анық, қатал да бірізді адам. Оны әлсіреткен бір үйір жылқысының жоғалуы, оның күші байлығында. 
Қайратты Қодарды жеңген махаббат. Баянға қолы жетпей, ыза мен кекке қаныққан ол дер кезінде Жантықтың қолына түседі. Жантық бейнесі біртіндеп ашылады. Есті құл, Қарабайға жалғыз жақын адам. Оның  мақсаты билік тұғырына ілігу. Барлық кейіпкерлер үшін жағдаят драматизмге толы. Баянды әкем Қозымен некелесуге рұқсат бере ме деген сұрақ толғандырады. Қозы Баянмен бірге болам ба деп ойланады. Екі ғашықтың анасы уәдені  бұзбасақ екен деп армандайды. Әрекет түрткілері мен кейіпкерлер қылығының тығыз байланысы қызуы жоғары драматизм түзеді. «Ғашық қана адам атағына лайық», – деген Блок [115]. Орыс философы  В.Соловьев махаббат түсінігін болмыс тану  жолынан бастайды. Ердің әйелге деген махаббаты арқылы эгоизм шектеліп, жеке адамға тән дербестік белгілері расталып, сақталып қалады дейді ол.  19 ғасырдың соңы 20 ғасырдың басындағы орыс мәдениетінде  махаббат ұғымы осындай. Қазақ мәдениетінде махаббат тақырыбы дәстүрлер тақырыбымен байла-нысты. Екі ғашықтың драматизмінің шынайы себебі – Қарабайдың некеге қарсы болуының  мәнісі:  жастар төртінші атасынан  бір-біріне туыс болып келеді. Ал  қазақ  дәстүрінде  жастар жеті атасына дейін некелеспеген. Генетикалық тазалық заңы қазақ  қанында.
Шығарма  драматизмі осы ақиқатқа, эпикалық баяндауға, авторлық түсінікке негізделген. Жазушы шынайы себепті  драмада білдірмейді,  бұл астарлы құбылыс, ол көрерменде күдік туғызбайды. Ақиқатқа байланысты тартыс мәні де өзгереді. Ол рационалды сипатқа ие болады.  Автор тағы бір күрделі қыр – біртұтас сезімдік рухани бастаманы енгізеді. Осы тұжырымдамаға Ғ.Мүсірепов өз адалдығын соңына дейін сақтайды.
Ғ. Мүсіреповтің шығармашылық ұстанымы – «өмірлік эпосқа» пара-пар көркем туынды жасау. Драмада махаббат мәселесі сезім еркіндігі мен жеке таңдау құқығы тұрғысынан көрінеді. Алайда дәстүрлі қазақ қоғамында адам бостандығы жеке еркіндіктен гөрі қоғамдық тәртіп пен қалыптасқан әдет-ғұрыптарды мойындаумен өлшенді. Сондықтан махаббат еркіндігі де ру мүддесімен және қауымдық құндылықтармен сабақтас қарастырылды.
Бұл тұрғыдан алғанда, бостандықтың ең жоғары көрінісі қоғамдық нормалар мен дәстүр талаптарын саналы түрде қабылдай білу болып табылады. Шығармадағы тартыс адамның ішкі жан дүниесін де, қоғамдық болмысын да терең қамтиды. Қозы мен Баян жастық сезімнің жетегімен махаббат еркіндігін жүрек қалауына сай таңдау деп түсінеді. Сол себепті олар өз сезімдерін қорғау жолында ру ортасынан алшақтауға дайын болады. Алайда дәстүрлі таным бойынша рудан бөліну еркіндікке жету емес, керісінше қоғамдық тәртіпті бұзу және атадан келе жатқан салт-дәстүрдің тұтастығына нұқсан келтіру ретінде бағаланады. Қазақ классигінің драмасындағы ғашықтар сезімінің еркіндігі – көшпелі өмір қалыптастырған ұжымдық ұстанымнан алыстау.
 Міне, осылай алыстау ру деңгейінде ғана емес, терең генетикалық деңгейді бойлайды.  Шығарманың драматизмінің тереңдеп күрделенуі көркем әлемге ойдан шығарылмаған өмір, қазіргі әлеуметтік болмыстың ескіні бұзып, жаңаны тұрғызған  идеялық-көркем қабаттары бұзып-жарып кіруінде.  Мұндай бағыт өзін қаншалықты растайды? Пьесада, айта кететін жай, лиро-драмалық және трагедиялық драматизм мен пафос басым. Жайлы бағыт ұстанған қоғамда  бостандық пен тәуелсіздік идеялары өзектеніп, жеке тұлға мен біртұтас қоғамның үйлесімді дамуына жағдай жасалған. Әдебиетте жоғары рухтағы батыл ойлар, әсерлі, бояуы қанық сезімдер бейнелі көрініс табады. 
Драмалық шығармалардағы тарихилық пен драматизм мәселелерін зерттеу нәтижесінде мынадай қорытындылар жасауға болады:
- Тарихилық мәселесінің Аристотель мен Гораций еңбектерінен бастап қазіргі қазақ әдебиеттанушыларының зерттеулеріне дейінгі эволюциясын қарастыру әр дәуірдің тарихи шындықты өзінше пайымдап, драматизмнің де өзіндік көркемдік моделін қалыптастырғанын көрсетеді;
- тарихилық ұғымының мазмұны белгілі бір кезеңдегі тарихи шығармалардың қоғамдық-эстетикалық қызметімен тығыз байланысты;
- XVIII ғасырға дейін тарихи тақырыпқа жүгіну көбіне қоғамдық қатынастардың сипаты мен даму деңгейіне тәуелді болды;
- XVIII ғасырдан бастап тарихқа бет бұру ұлттық сана мен ұлттық бірегейліктің қалыптасу үдерісімен сабақтасты;
- XIX ғасырда тұлға мен халықтың тарихи үдерістегі рөлін түсінуде түбегейлі өзгерістер орын алып, бұл тарихи оқиғалар мен тарихи тұлғаларды жаңаша пайымдауға жол ашты;
- XX ғасырда тарихи материалды игеру тәсілдері автордың аксиологиялық ұстанымдарына, дүниетанымына және жеке көркемдік ойлау ерекшеліктеріне тәуелді бола түсті;
- қазақ әдебиетіндегі тарихилық принципі өмір шындығының даму заңдылықтары мен көркем бейненің ішкі логикасына негізделеді;
- драмалық шығармадағы тарихилық принципі драматизм мәселесімен өзара тығыз байланыста қарастырылады, өйткені тарихилық өткен мен бүгіннің ішкі сабақтастығы сақталған жағдайда ғана толық ашылады;
- әр тарихи дәуір драматизмнің өзіндік үлгісін қалыптастырды. 
Антикалық драматургияда жағдаят драматизмі басым болса, орта ғасыр драмасында адамның тәндік азабы мен қасіреті алдыңғы қатарға шықты. Қайта өрлеу дәуірі адамның психологиялық күйі мен ішкі қайшылықтарын тереңдетіп көрсетті. Классицизм өкілдері антикалық жағдаят драматизмін Қайта өрлеу кезеңіндегі сезім драматизмімен ұштастырып, драмалық тартыстың жаңа үлгісін қалыптастырды. Ал XX ғасыр драматургиясында драматизмнің негізгі өзегі тұлғаның күрделі рухани әлемі мен оның әлеуметтік ортадағы орны мәселесіне негізделді;
· қазақ драматургиясындағы драматизм сананың сапалы өзгеруімен, оның өнерде көрініс табуы ерекшеліктерімен белгіленеді.  
	Драма өнерінің дамып өрбуінің  заңдарын негіздеу  Аристотель «Поэтикасының» маңыздылығы мен болашағын жоққа шығарған жоқ. «Поэтика» ережелерінің өміршеңдігі мен туралығы трагедия, комедия, драманың ерекше материалында дәләлденді. Өнердің нақты тарихи практикасы, драма өзгешелігі ұлы Аристотельге  драмалық өнердегі ең маңызды сәт – идея, мінез, әрекет бірлігін  бөліп көрсетуге мүмкіндік берді. Идеялық-құнды мәніс, яғни, шығарма семантикасы  туындының морфологиялық құрамында жүзеге асумен қатар, өз көрінісін «поэтикалық картина», «әлемнің поэтикалық бейнесі», «әлемнің көркем тұжырымдамасы» категорияларында тапты. Ал бұл категориялар автордың көркем тұжырым-дамасымен тығыз байлансыты. Ахметқали, Жағыпар Еркебұланның пікіріне қосылады.  Бұл акт пролог, пьесаның келешек әрекеттеріне «кіріспе ескертпелер» рөлін орындайды.  Риторика заңдарына сай неғұрлым мол әсер қалдыру үшін, көтеріңкі көңіл-күй туғызу үшін пьесаның бірінші акті  «Смело, товарищи в ногу» революциялық ұранымен аяқталады.  Шешендік өнер практикасында кіріспе нақты, дәл, тура болуы қажет.  Осы ереже Еркебұлан сөздерінде орындалған. Оның сөздері қысқа, жай сөйлемдермен, нақты тіркестермен өрнектелген. Күрделі ойлар құрамдас бөліктерге жіктеліп берілген, бұл талап та үгіт сөзі құрылымына сай келеді.Сонымен қатар Еркебұлан сөзінде ең маңызды мәселелер: адам мен мемлекет өмірі мен өлімі қарастырылады.  Мұның өзі шешендік тану талаптарын дәл орындаудың айғағы: бірінші кезекте тыңдарманның мүддесін көздеу. Автор шығарма тұтастығын тұжырымдамалық шешімімен негіздейді. «Қызыл сұңқарлар» революцияшыл драмасының барлық ерекшеліктері: басты кейіпкерлердің сөздік сипаттамалары, сюжет бұрылымдары, композициялық шешімі, поэтикасы үгіт үрдісінде. Бірінші сахна  отыз жасар Байділдә  мен жиырма жасар Еркебұлан әңгімесі.  Жас болса да ақыл иесі Еркебұланнан Байділдә  ақыл-кеңес сұрайды.  Үгіт сөзінің бірінші мақсаты екі жас, екі мінез, екі дүниетаным қарама-қарсыластығы арқылы орындалады.
	Үгіт сөзінің екінші сатысы – шешендік сөз мақсатын баяндау екінші актіде берілген. Осы актінің маңызды оқиғалары үгітші шешеннің әрекет етуге шақыру мақсатын айқындайды. Осы актіде Байділдә өзіне пышақ беруді бірінші сұрап, кейіннен талап етеді. Ол өмірден қыршын кеткісі келеді. Оның қылығы ерсі көрінеді. Бірақ пьеса барысында оқиғалар шиеленісуі заңды.  
Акт басында Еркебұлан сөзіне қызған халық  Ахметқалидың Жұмашқа бал ашуын тыңдайды.  Нестрев жақсы болжам естіп, «Қане, Қане, Ақа, тірі боламыз ба, өлі боламыз ба?»- деп сұрайды. Бұл сауалға Ахметқали қазақи : «Қайдан білейін, қарақтарым!» деп жауап қайырады.  Ол болжауды ойын деп түсіндіреді.  Осы жерде Байділдә мен Ахметқалидың құдай мен оның жаратқаны туралы дауы басталып кетеді.  Байділдә құдай жай ғана сөз деп ұғынады. Олардың пікірталасын түрме қараушысы мен нан, шай әкелген  тұтқын бөледі. Түскі астан кейін  тұтқындар Қызыл армияның жақындағаны туралы жасырын хатты оқиды. Бұл хат Байділдәні тұғырыққа тірейді. Азаттық үмітінің оты ұшқындайды.  Бірақ хат соңында екі тұтқынды атып үлгерген атаман Степановтың келгені туралы хабарланады.  С.Сейфуллинге психологиялық тұрғыдан расталған Байділдәнің әрекеті керек еді. Байділдә күйіне психологиялық түрткі қалаға екі степановшылдың келгені туралы хабар болды.  Байділдәнің хатты талқылауға қатысуы монологы арқылы беріледі. Ол сол құдай тақырыбын жалғастырғандай: «А?... Қайдасың, құдай? Бар болсаң біз не қылдық?» [116].  Ахметқалиға: «Ақа, бәкіңді бере тұршы!» – осы уақытпен шектелген кеңістікте Байділдә санасының түрленуі аяқталады.
	Үгіт риторикасының үшінші кезеңі  – түсінік беру.  Ол өз көрінісін Жағыпар қайтқан үшінші актіде табады.  Еркебұлан сөзінен білетініміз, олардың осында келгеніне бір ай болғаны,  осы уақытта науқастан Ахметқали қайтады.  Міне, осылай пьесада кейіпкерлермен болған оқиғалар түсіндіріледі. 
	Үгіт сөзінің төртінші кезеңі мазмұн шолуды қарастырады. Төртінші актіде  барлық шиеленістер шешіледі. Осы акті Еркебұлан анасының ауылында  Қызыл Армия келгенін хабарлаған хабаршының пайда болуымен басталып, барлық іс-қимыл екінші жоспарға ауысады. Бірінші жоспарда  Еркебұланның анасы, әпкесі қалады.  Маруар екінші жоспарда болып  жатқанды жіті баяндап, міне, осылай мазмұнға шолу жасайды.  Соңғы төртінші акт Еркебұланның Қызыл Армия отрядының басы болып келіп, қалаға ақ гвардияшылдармен күресуге кеткенін баяндайды. Сейфуллиннің «Қызыл сұңқарлар» революцияшыл драмасы толықтай үгіт риторикасы ұстанымдарына негізделген.   Жазушының шешендік сөз өнерінің барлық құрылымдық ережелерін дәл сақтауы осы тұжырымдаманы саналы таңдағанын көрсетеді.  Автор осы пьесаның екінші, толықтырылған, өзгертілген нұсқасы туралы былай деп жазған еді: «Бұл пьесаның ең бірінші көздеген мақсаты  революция жолына шақыру, агитация еді» [116, б. 406]. Сонымен қатар автор оның Колчак кезінде жазылғанын ескертеді.
	М.Әуезов «Қызыл сұңқарлар» туралы» мақаласында оның үгіт-насихат сипатын атап өтті [117]. Бұл пьеса өз кезінде көркем дербестік тұрғысынан қызу пікірталас тудырды. Проф. С.Қирабаев «С.Сейфуллиннің өмірі мен  твочестволық жолы» монографиясында  аталған шығарма төңірегіндегі әдеби-сыни пікірталаста бой  көтерген  идеологиялық  күрестің себебін жан-жақты талдады. Ғалым пікірінше, пьеса қазақ кеңес әдебиетінің алғашқы туындыларының бірі ретінде  ескірмес маңызға ие болып қала береді: «Сәкеннің идеялық дұшпандары ақын творчествосын осылай  сыңаржақ  бұрмалап көрсетті. Ал, шындығында Сәкен шығармалары ескі өмірдің емес, жаңа өмірдің күйін шерткен. Ол тұлпарына  мінсе, революцияны қарсы алуға аттанды, социалистік құрылысқа қатысты. Ақын домбырасы тек жаңа дүниенің сырын әлемге әйгілі етті, еңбекші бұқараға жаңаша үн жеткізді» [118]. Т. Кәкішев «Қызыл сұңқарлар пьесасында «Тар жол, тайғақ кешудің» бастауын көре алды: «Сәкеннің өмірі көз жазбай, бір-біріне байланысып жатқан құбылыстарды суреттегенін әрқилы шығармаларынан  байқаймыз.  Мәселен, «Тар жол, тайғақ кешудің» алғашқы нұсқасы  драматургияда, яғни, 1920 ж. жазылған «Қызыл сұңқарлар» атты революцияшыл драмасында бірқыдыру  барлау жасалғандығын аңғармау дұрыс болмас еді» [119].
	Сын ортасына түскен пьеса авторы өзі мойындағандай: «Қазір агитация заманы өтті.  Құрғақ агитация, құрғақ үндеу үшін жазылған пьесаны  үйреншікті жас ойнаушылар ойнай алмайтын болды. Сол себепті, бұл пьесаның біраз жерлерін өзгертуге  тура келді». Сейфуллин драманың жаңа нұсқасын жазып, ол сахнаға 1935  жылы қойылды. Өкінішке қарай, оның әдеби нұсқасы жоғалған. Бірақ жазушы тұжырымдамасын сақтап қалған: «Пьесаның басты мақсаты үндеу болған соң, әдейі «Қызыл сұңқарлар» көрсетілген және онымен қатар «ақ сұңқарлар» да көрсетілген. 

Бірінші тарау бойынша тұжырым
Бірінші тарауда қазақ драматургиясының тарихи-теориялық негіздері қарастырылып, оның қалыптасу арналары мен көркемдік-идеялық эволюциясы айқындалды. Зерттеу нәтижесінде қазақ драматургиясының түп тамыры халық ауыз әдебиетінің мифологиялық, эпикалық және шешендік дәстүрлерімен тығыз байланысты екені анықталды. Аталған дәстүрлер драмалық поэтиканың негізгі құрылымдық элементтері – диалог, тартыс және кейіпкер мінезін сомдау жүйесінің қалыптасуына негіз болғаны дәлелденді.
Сонымен қатар драматургияның алғашқы кезеңдерінде ұлттық дүниетанымның көркемдік бейнеленуі фольклорлық сана мен тарихи жадының синтезі арқылы жүзеге асқаны көрсетілді. Бұл тарауда қазақ драматургиясының генезисі ұлттық руханияттың тұтас жүйесімен сабақтас дамыған күрделі мәдени-әдеби құбылыс екені ғылыми тұрғыдан негізделді.
Зерттеу барысында қазақ драматургиясының генезисін айқындауда                   М. Әуезов, Р. Нұрғали, З. Қабдолов және С. Қирабаев еңбектеріндегі теориялық тұжырымдар негізге алынды. Аталған зерттеушілердің еңбектеріне сүйене отырып, қазақ драматургиясының бастау көздері халық ауыз әдебиетінің мифологиялық ойлау жүйесімен, эпикалық дәстүрімен және шешендік өнерімен тығыз байланыста екені дәлелденді. Әсіресе, С. Қасқабасов пен Ә. Марғұлан зерттеулеріндегі фольклорлық-мифологиялық талдаулар драмалық құрылымның архетиптік табиғатын ашуға мүмкіндік берді.
Қазақ драматургиясы фольклорлық сана мен жазба әдебиеттің тарихи синтезі ретінде қалыптасқан күрделі көркемдік жүйе екені ғылыми тұрғыдан негізделді.
Зерттеу үдерісінде қазақ драматургиясының тек көркем әдебиеттің бір жанры ғана емес, ұлттың тарихи жадын, рухани құндылықтарын және идеологиялық бағдарларын сақтап, қоғамдық санаға жеткізуші мәдени-философиялық жүйе екендігі айқындалды.
Зерттеу барысында қазақ драматургиясының қалыптасу арналары халық ауыз әдебиетінің тарихымен сабақтас екендігі анықталды. Атап айтқанда, мифологиялық таным, аңыздық сюжеттер, батырлық эпос, шешендік өнер мен айтыс дәстүрі драмалық поэтиканың табиғи негізін құрап, кейін кәсіби драматургиядағы диалогтық құрылымның, тартыс табиғатының және кейіпкер психологиясының қалыптасуына ықпал еткені дәлелденді. Осыған сәйкес, қазақ драматургиясы ұлттық дүниетанымның тарихи сабақтастығын сақтай отырып, фольклорлық мұра мен жазба әдебиет дәстүрінің синтезі негізінде кемелденген көркемдік жүйе ретінде бағаланды.
Зерттеу аясында «Отан» және «Намыс» ұғымдарының қазақ драматургиясындағы негізгі аксиологиялық әрі идеялық категориялар екендігі тұжырымдалды. Драмалық шығармалардағы «Отан» концептісі тек территориялық кеңістік немесе тарихи мекен ұғымымен шектелмей, ұлттық тұтастықтың, мемлекеттік тәуелсіздіктің және тарихи жадтың көркем-символдық моделі ретінде қарастырылды. Ал «Намыс» категориясы жеке тұлғалық моральдық сипат деңгейінен асып, ұлт алдындағы жауапкершілік пен елдік мұратқа адалдықтың рухани-этикалық өлшеміне айналғаны анықталды. Бұл құндылықтардың тарихи кейіпкерлер әрекеті арқылы көркемдік тұрғыдан жинақталуы олардың ұлттық сананың тұрақты рухани коды ретіндегі қызметін айқындай түсті.
М. Әуезовтің «Хан Кене», Д. Рамазанның «Абылай ханның арманы»,              Т. Ахтановтың «Ант» трагедиялары негізінде жүргізілген ғылыми талдау қазақ драматургиясындағы «іштегі дерт» концепциясының маңызды идеялық-философиялық категория ретінде көрініс тапқанын көрсетті. Аталған шығармаларда ұлт тағдырына төнетін қауіптің сыртқы жаудан ғана емес, ішкі алауыздық, сатқындық, мансапқорлық пен рухани әлсіздік секілді факторлардан туындайтыны терең көркемдік шешімдер арқылы бейнеленген. Осы арқылы драматургиядағы ұлттық тұтастық мәселесі әлеуметтік-қоғамдық әрі экзистенциалдық деңгейде қарастырылып, тұлға мен қоғам арасындағы қайшылықтардың тарихи-философиялық табиғаты ашылды.
Зерттеу нәтижелері қазақ драматургиясындағы кейіпкер бейнесінің эволюциялық өзгерісін де айқындауға мүмкіндік берді. Эпикалық дәстүрдегі идеалданған батыр тұлғасының біртіндеп тарихи жағдайлар мен қоғамдық қайшылықтар аясында күрделі таңдау жасайтын, ішкі психологиялық тартысы терең тұлғаға айналғаны байқалды. Драмалық кейіпкерлердің болмысында ұлттық жауапкершілік, тарихи сана және рухани күйзеліс ұғымдарының қатар көрініс табуы олардың көркемдік табиғатын жаңа эстетикалық деңгейге көтерді. Бұл үдеріс қазақ драматургиясының реалистік-психологиялық сипатының тереңдей түскенін және ұлттық әдебиеттің әлемдік драматургиялық үрдістермен үндес дамығанын дәлелдейді.
С. Жүнісов пен Т. Ахтанов шығармаларын талдау негізінде тарихи драматургиядағы жаңа эстетикалық ізденістердің қалыптасқаны анықталды. Абылай хан мен Әбілқайыр хан бейнелері дәстүрлі қаһармандық сипат шеңберінде ғана емес, мемлекеттік ойлау жүйесінің, тарихи стратегияның және ұлттық мүдденің көркем моделі ретінде сомдалғаны байқалды. Сонымен бірге драмалық кеңістік пен уақыттың шартты ұйымдастырылуы, киноэстетика элементтерінің қолданылуы және символикалық детальдардың белсенді көрініс табуы қазақ драматургиясының жанрлық әрі көркемдік мүмкіндіктерінің кеңейгенін көрсетті.
І. Жансүгіровтің «Исатай–Махамбет» пьесасын талдау барысында ұлттық азаттық идеясының әлеуметтік-философиялық мазмұнының тереңдей түскені ғылыми тұрғыдан негізделді. Аталған шығармада азаттық мәселесі тек тарихи көтеріліс шеңберінде емес, халықтың рухани еркіндігі мен тарихи санасын жаңғыртатын идеологиялық модель ретінде қарастырылғаны анықталды. Осы тұрғыдан алғанда, қазақ драматургиясы қоғамдық санаға ықпал ететін, халық пен билік арасындағы рухани байланысты нығайтатын мәдени-идеологиялық құрал қызметін атқарады деген тұжырым жасалды.
Зерттеу нәтижесінде қазақ драматургиясының ұлттық бірегейлікті қалыптастырудағы маңызды рухани институт екендігі дәлелденді. Драмалық шығармаларда тарихи жады, елдік идея, тәуелсіздік мұраты мен адамгершілік құндылықтар көркемдік жүйе арқылы ұрпақ санасына сіңіріліп, ұлттық мемлекеттіліктің рухани негіздерін нығайтуға қызмет ететіні анықталды. Қазақ драматургиясындағы фольклорлық дәстүр мен реалистік поэтиканың синтезі «Мәңгілік Ел» идеясының көркем-философиялық моделін қалыптастырып, ұлттық мәдени кодтың сақталуы мен жаңғыруына ықпал ететіні ғылыми тұрғыдан тұжырымдалды.
Қорытындылай келе, қазақ драматургиясы ұлт тарихын, рухани құндылықтарын және қоғамдық санасын көркемдік тұрғыдан жинақтайтын күрделі әдеби-идеялық жүйе ретінде бағаланды. Оның тарихи эволюциясы ұлттық дүниетаным сабақтастығын, азаттық идеясын және мемлекетшілдік сананы терең бейнелеу арқылы жүзеге асқаны анықталды. Осыған байланысты қазақ драматургиясын зерттеу ұлттық бірегейлік пен идеология мәселелерін пайымдаудың маңызды ғылыми-теориялық және мәдени-рухани негіздерінің бірі болып табылады.





































2 ОТАН ЖӘНЕ НАМЫС ҚҰНДЫЛЫҚТАРЫНА АРНАЛҒАН ҚАЗАҚ ДРАМАТУРГИЯСЫНЫҢ ТАҚЫРЫПТЫҚ ЖІКТЕЛІМІ
2.1 Қазақ драмасындағы халық мүддесін қорғаушы батыр бейнесі және оның демократиялық типі
Қазақ драматургиясындағы батыр бейнесі дәстүрлі эпикалық модельдің жай ғана жалғасы емес, тарихи-әлеуметтік өзгерістер ықпалымен сапалық тұрғыдан жаңарған күрделі көркемдік феномен болып табылады. Эпикалық дәстүрде батыр тұлғасы көбіне идеалданған, абсолютті ерлік иесі, сыртқы жауға қарсы күрескер ретінде сомдалса, драмалық туындыларда ол нақты тарихи кеңістікте әрекет ететін, ішкі қайшылықтарға толы, әлеуметтік жауапкершілігі айқын тұлғаға айналады.
Бұл трансформация, ең алдымен, қазақ қоғамының XIX ғасырдың екінші жартысы мен XX ғасырдың басындағы тарихи даму ерекшеліктерімен тікелей байланысты. Атап айтқанда, Ресей империясының отарлық саясатының күшеюі, жер мәселесінің шиеленісуі, дәстүрлі көшпелі шаруашылықтың күйзеліске ұшырауы және тауар-ақша қатынастарының енуі қоғамдық құрылымды түбегейлі өзгеріске түсірді. Соның нәтижесінде бұрынғы рулық-патриархалдық жүйе ыдырап, әлеуметтік жіктелу тереңдеп, халық пен билеуші топтар арасындағы қарама-қайшылық айқын сипат алды.
Осындай тарихи жағдайда әдебиет, соның ішінде драматургия, қоғамдық сананың маңызды формасына айналып, өмір шындығын жаңаша пайымдауға ұмтылды. Драма жанрының табиғаты – тартысқа, қақтығысқа, адам тағдырының күрделі шешімдеріне негізделетіні белгілі. Сондықтан да бұл жанрда батыр бейнесі тек ерлік символы ретінде емес, қоғамдық қатынастар жүйесіндегі белсенді субъект, тарихи өзгерістердің қозғаушы күші ретінде көріне бастайды.
Әсіресе ХХ ғасырдың алғашқы жартысындағы қазақ драматургиясында батыр тұлғасы жаңа мазмұнмен толығып, «демократиялық типтегі батыр» ретінде қалыптасты. Мұндай батыр халықтан бөлінбейді, керісінше, оның мүддесін қорғаушы, әлеуметтік әділетсіздікке қарсы күрескер ретінде әрекет етеді. Ол билік құрылымына сын көзбен қарайды, қажет болған жағдайда оған қарсы шығады, әрі өзінің тарихи миссиясын жеке басының мүддесінен жоғары қояды.
Бұл өзгерістің тағы бір маңызды қыры – батыр бейнесінің психологиялық тереңдеуі. Егер эпоста кейіпкер көбіне біржақты, мінсіз сипатта берілсе, драматургияда оның ішкі жан дүниесі, күмәні, күйзелісі, таңдауы мен жауапкершілігі алдыңғы қатарға шығады. Осы арқылы батыр тұлғасы көркемдік тұрғыдан күрделеніп, шынайылыққа жақындай түседі.
Қазақ драматургиясында батыр бейнесінің жаңаша интерпретациясы ұлттық идеяның қалыптасуымен тығыз байланысты. Жер тұтастығы, еркіндік, әлеуметтік әділет, халық бірлігі сияқты ұстанымдар батыр тұлғасы арқылы көркемдік жүйеге енгізіліп, ұлттық сананың жаңғыруына қызмет етеді. Батыр енді тек өткеннің қаһарманы емес, халықтың тарихи жадын, азаттыққа ұмтылысын және болашаққа деген сенімін бейнелейтін символдық тұлғаға айналады.
Осы тұрғыдан алғанда, қазақ драматургиясындағы батырдың демократиялық типін зерттеу – тек әдебиеттанулық мәселе емес, сонымен бірге ұлттық дүниетанымның, тарихи сананың және қоғамдық идеалдардың эволюциясын түсінудің маңызды кілті болып табылады.
Қазақ драматургиясындағы батыр бейнесінің трансформациясын түсіндіру үшін оны драма теориясының негізгі қағидаларымен сабақтастыра қарастыру қажет. Бұл ретте В.Белинскийдің «эпоста оқиға үстем, драмада – адам» деген тұжырымы батыр бейнесінің эволюциясын пайымдауда әдіснамалық тірек бола алады.
Эпикалық дәстүрде батыр тұлғасы көбіне идеалданған сипатта көрінеді. Мысалы, «Қобыланды батыр» жырында кейіпкердің бейнесі әсірелеу арқылы беріледі: «жолбарыстай жүректі, арыстандай айбатты». Мұндай тұрақты эпитеттер батырды нақты тарихи тұлғадан гөрі мифологиялық-идеалдық деңгейге көтереді. Бұл – эпостың поэтикалық заңдылығы.
Ал драматургияда кейіпкердің табиғаты өзгереді. Г.Гегель көрсеткендей, трагедияның өзегінде «екі ақиқаттың қақтығысы» жатады. Осы тұрғыдан алғанда, драмалық батыр:
- абсолютті мінсіз тұлға емес, тарихи қайшылықтар тоғысындағы күрделі субъект ретінде көрінеді.  Бұл қағида қазақ драматургиясында, әсіресе Махамбет Өтемісұлы бейнесін жасауда айқын байқалады. 
Исатай-Махамбет трагедиясында Махамбет тек батыр емес, халықтың мұңын жеткізуші тұлға ретінде көрінеді. Оның Исатайға қарата айтқан сөздері батырдың демократиялық табиғатын нақты ашады:
«Ел үстіндегі, Исатай,
Ішің қалай сыйып тұр?
Ел осындай болғаны –
Кім бұлардың қорғаны?»
Бұл жолдарда батыр:
· халықтың ауыр жағдайын тікелей көтереді; 
· билікке емес, халыққа сүйенеді; 
· әлеуметтік жауапкершілікті талап етеді.    
Бұл – эпикалық батырға тән емес, әлеуметтік сыншыл позиция.
«Исатай-Махамбет» трагедиясындағы Махамбет бейнесі – қазақ драматургиясындағы халық мүддесін қорғаушы батыр бейнесінің және оның демократиялық типінің ең жарқын көрінісі. Сіз келтірген үзіндіні зерттеу жұмысының мазмұндық-теориялық аспектілеріне сүйене отырып, келесідей деңгейлерде кеңейтіп талдауға болады:
Махамбеттің Исатайға қойған сұрағы – жай ғана эмоция емес, бұл драматургияның әлеуметтік-философиялық негіздерінен туындайтын терең танымдық позиция. Эпикалық батыр үшін намыс көбіне жауды жеңумен өлшенсе, драмалық Махамбет үшін Намыс – халықтың әлеуметтік жағдайымен тікелей байланысты моральдық категория. «Кім бұлардың қорғаны?» деген сауал батырдың психологиялық бейнесіндегі жауапкершілік пен ұлттық ар-ұждан концептілерін ашады.
Дәстүрлі арналардағы батырлар көбіне ақсүйектік немесе әскери билік өкілдері ретінде сипатталса, Махамбет бейнесінде демократиялық тип айқын көрінеді. 
Ол биліктің (ханның) емес, қарапайым бұқараның мұңын басты идеология етіп алады.
Оның позициясы –  «халық мүддесін қорғаушы батыр» ретінде билік институтына талап қою. Бұл –  қазақ драматургиясындағы дәстүр мен жаңашылдықтың тоғысқан жері.
Махамбеттің «Ел үстіндегі, Исатай, ішің қалай сыйып тұр?» деуі –  Елдік пен Отан құндылықтарының тұлғатанымдық деңгейдегі көрінісі. Отан ол үшін абстрактілі ұғым емес, ол –  қорғансыз қалған халық. Бұл жерде Махамбеттің батырлық табиғаты жеке ерліктен әлеуметтік-тұлғатанымдық тұжырымдамаға ауысады.
Студенттерге осы үзіндіні оқыту барысында Намыс ұғымының маңызын тек қаһармандықпен емес, әлеуметтік әділеттілікпен байланыстырудың дидактикалық негіздері қаланады. Махамбеттің бұл сөздері студенттердің бойында ұлттық сананы оятуға, әлеуметтік жауапкершілікті қалыптастыруға,нағыз отансүйгіштіктің мәнін түсінуге бағытталған.
Үзінді арқылы «Намыс» ұғымын тек қаһармандық тұрғыдан ғана емес, сонымен қатар әлеуметтік әділеттілік контекстінде зерттеудің дидактикалық негіздері қалыптасады. Оқу процессінде бұл ұғымның көпөлшемділігіне баса назар аудару студенттердің моральдық-этикалық жүйесін кеңейтуге мүмкіндік беріп, ұлттың тарихи-мәдени түпкі құндылықтарымен байланыстыра оқытуды талап етеді. Махамбеттің сөздері арқылы жүзеге асырылатын оқыту тапсырмалары білім алушыларда ұлттық сана сезімін оятуға, қоғамдық-қатынастардағы әділдік идеясын тануға және азаматтық-патриоттық мінез-құлықтың әлеуметтік жауапкершілік кезеңдерін қалыптастыруға бағытталуы тиіс. Осы тұрғыдан алынған дидактикалық мақсаттар оқу мазмұнын ұйымдастыруда нақты оқу-танымдық міндеттер мен бағалау критерийлерін қалыптастыруға мүмкіндік береді, ал тәрбиелік нәтиже ретінде студенттерде нағыз отансүйгіштіктің әлеуметтік мәнін ұғыну және қоғамдық әділеттікті қорғау ынтасы дамиды.  
Махамбеттің бұл монологы қазақ драматургиясындағы ұлттық сана мен Алаш идеясының ерте кезеңдегі көркемдік көрінісі болып табылады. Ол –  эпикалық дәстүрден демократиялық реализмге өткен, халық мүддесін өз өмірінен жоғары қойған жаңа тұпаттағы батырдың эталоны.
Тағы бір маңызды мысал – Махамбеттің өз күйін сипаттауы:
«Енесін ұры алған құлындай,
Інін су алған суырдай…
Үйірінен айрылған құлынмын…»
Бұл теңеулер:
· батырдың әлсіздігін көрсетпейді, 
· керісінше, оның психологиялық күйзелісін ашады. 
Эпоста мұндай мотивтер сирек кездеседі, себебі онда батыр көбіне жеңілмейтін тұлға ретінде беріледі. Ал мұнда: жалғыздық, үмітсіздік, трагедиялық сана алдыңғы қатарға шығады. 
Махамбеттің бұл монологындағы психологиялық толғаныстарды зерттеу жұмысының жоспары мен теориялық негіздеріне сүйене отырып, келесідей ғылыми-теориялық деңгейлерде талдауға болады:  
Бұл үзінді қазақ драматургиясындағы Отан және Намыс құндылықтарының психологиялық негіздерін ашуда шешуші рөл атқарады. Эпикалық дәстүрде батыр көбіне сыртқы күш-қуатымен, жеңілмейтін тұлға ретінде сипатталса, драма жанрында оның ішкі жан дүниесінің трагедиясы алдыңғы қатарға шығады. «Енесін ұры алған құлындай», «інін су алған суырдай» деген теңеулер батырдың әлсіздігін емес, оның Отан мен ел алдындағы жауапкершілігінен туындаған психологиялық күйзелісін көрсетеді.
Халық мүддесін қорғаушы батыр бейнесі мен оның демократиялық типі бұл жерде «үйірінен айрылған құлын» метафорасы арқылы ашылады. Демократиялық типтегі батырдың басты күші – халықпен (үйірімен) бірлікте болуы. Сондықтан халықтан қол үзу немесе күрестің жалғыз қалуы ол үшін ең ауыр трагедия болып табылады. Бұл – жеке бастың мұңы емес, ұлттық намыс пен елдік мүдденің тағдырына деген алаңдаушылықтан туған трагедиялық сана.
Бұл жолдардағы Намыс ұғымы жаңа қырынан көрінеді:
	Батырдың намысы –  тек жеңіске жету емес, ел тағдыры сынға түскендегі ішкі рухани жауапкершілігі.	
Жалғыздық пен үмітсіздік –  бұл батырдың өз Намысы алдындағы есеп беруі, оның әлеуметтік-философиялық толғанысының биік деңгейі.
ЖОО студенттеріне бұл үзіндіні оқытудың дидактикалық негізі –  батыр бейнесін идеалдандырылған схемадан шығарып, оны тірі, терең сезімді тұлға ретінде танытуда жатыр. Студенттер осы мәтін арқылы: 
· нағыз отансүйгіштіктің артында үлкен психологиялық жүк пен рухани жауапкершілік жатқанын түсінеді;
· ұлттық құндылықтардың (Отан, Намыс) тек ұран емес, адамның ішкі болмысымен тамырлас екенін сезінеді.
	Махамбеттің бұл күйі –  қазақ драматургиясындағы трагедиялық сананың шыңы. Ол батырды пенделік деңгейге түсірмейді, керісінше, оның Отанға деген махаббаты мен Намысқа адалдығын адам айтқысыз ішкі азап пен толғаныс арқылы биіктете түседі. Бұл — қазақ ұлттық драматургиясындағы дәстүр мен жаңашылдықтың (эпостан драмаға өту) ең айқын теориялық үлгісі.
	Махамбеттің поэзиясында да, драмалық бейнесінде де негізгі идея – халық мүддесін қорғау. Оның әйгілі ұстанымы: «Қара қазан, сары бала қамы үшін».  Бұл формула: батырлықтың жаңа мазмұнын анықтайды, күрестің әлеуметтік бағытын көрсетеді. 
Яғни батыр: жеке даңқ үшін емес, халықтың өмір сүру құқы үшін күреседі. 
Бұл – демократиялық батыр типінің негізгі белгісі.
 Мазмұндық-теориялық талдау
Махамбет бейнесі арқылы көрініс табатын «әлеуметтік күрескер» концепциясы қазақ драматургиясындағы халық мүддесін қорғаушы батыр бейнесі мен оның демократиялық типін айқындайтын іргелі ұғым болып табылады. Оның «Қара қазан, сары бала қамы үшін» деген аталы сөзі жай ғана ұран емес, бұл – батырлықтың әлеуметтік-философиялық және тұлғатанымдық жаңа парадигмасы.
Әлеуметтік-онтологиялық тұрғыдан «Қара қазан» ұлттық бірліктің, әлеуметтік тұрақтылықтың, ал «сары бала» ұрпақ сабақтастығы мен ұлттық болашақтың символы ретінде қарастырылады; бұл формула драматургиялық мәтіннің әлеуметтік-философиялық негізін айқындап, батыр күресін жеке амбициядан жалпыға бірдей «өмір сүру құқығы» деңгейіне көтереді. Демократиялық батыр типінің трансформациясы дәстүрлі мифологиялық немесе ақсүйектік идеалдардың орнына билік пен бұқара арасындағы қайшылықта халық өкілі ретінде әрекет ететін әлеуметтік сыншы бейнесін ұсынады, бұл ұлттық сана мен Алаш идеясының ерте эстетикалық көрінісі ретінде түсіндіріледі. Қоғамдық контекстте Намыс ұғымы индивидуалистік сипаттан ұжымдық жауапкершілікке ауысып, батырдың намысы жеке амандық емес, «қара қазанның» дербестігі мен «сары баланың» қауіпсіздігін қамтамасыз етуге бағытталады; осылайша ол отаншылдық және елдік тақырыптарға арналған әлеуметтік‑тұлғатанымдық тұжырымдамалардың негізгі элементіне айналады. Дидактикалық жағынан осы идеяларды оқыту арқылы білім алушыларда мемлекетшілдік сана мен қоғамдық жауапкершілік құндылықтары қалыптасып, Махамбеттің әлеуметтік күрескерлік қыры әдістемелік негізге айналады. «Қара қазан, сары бала қамы үшін» формуласы қазақ драматургиясындағы демократиялық батыр типінің маңызды критерийі болып, батырды халықтың әлеуметтік‑рухани қорғаны және Отаны мен Намыс құндылықтарының шынымен тасымалдаушысы ретінде теориялық тұрғыдан бекітеді.
Исатай-Махамбет көтерілісінің тарихи деректері жер мәселесіне, әлеуметтік теңсіздікке және хандық биліктің қысымына қарсы бағытталғандығын көрсетеді; Жәңгір ханның жүргізген жер саясаты нәтижесінде шұрайлы жайылымдар ханға жақын сұлтандар мен билердің иелігіне өтіп, қарапайым халықтың экономикалық тұрғыдан маргиналдануы орын алды. Бұл тарихи шындық                И. Жансүгіровтің «Исатай-Махамбет» драмалық шығармашылығында көркем-шығармашылық трансформацияға ұшырап, жер мәселесінің трагедиялық, әлеуметтік мәнін айқындайтын драматургиялық композициялық жүйеге айналады; әсіресе Қалдыбай бейнесі арқылы халықтың жерден, тіршіліктен айырылуы мен әлеуметтік езгі күшеюі эксплицитті түрде беріледі (Қалдыбай: «Ел болудан біз кеттік… Қойдай иіріп…»). Тарихи деректердегі әлеуметтік жіктелудің драматургиялық интерпретациясы Исатай мен хан арасындағы диалогтар мен талаптарда көрініс тауып, батырдың әлеуметтік теңдік пен әділдік талаптары («Әділдікті көз көрсін… Кедей, бай тең болсын…») арқылы халықтың мүддесін қорғаушы ретінде бейнеленуіне ықпал етеді [73, б. 226]. Сонымен қатар Махамбеттің қуғын‑сүргінге ұшырауы тарихи факт ретінде сақталып,                          Ғ. Слановтың драматургиялық өңдеуінде қорлық, жалғыздық пен шарасыздық сезімдерін күшейтетін драмалық ситуацияға айналады. Жеке тұлғаның психологиялық тереңдігі Махамбеттің өз‑өзіне тән лирикалық өзін‑сипаттауында тарихи оқиғаның тікелей фактілерінен гөрі олардың эмоционалдық және рухани салдарын ашады [95, б. 236]. Осылайша зерттелетін материал бойынша тарихи шындық драматургиялық мәтінде деректі механикалық қайталау арқылы емес, көркем өңдеуден өтіп, себептік негіз ретінде қызмет еткен көркем шындыққа және идеялық мазмұнға айналады.
Қазақ драматургиясындағы тарихи шындық пен көркем бейне мәселесін Исатай-Махамбет көтерілісі мысалында талдау – шығармалардың мазмұндық-теориялық аспектілерін және әлеуметтік-философиялық негіздерін ашуға мүмкіндік береді. 
Исатай–Махамбет көтерілісінің жер мәселесі мен әлеуметтік теңсіздікке негізделген тарихи шындығы драматургия жанрының дәстүрлі арналары мен тақырыптық-идеялық ерекшеліктерін айқындайтын негізгі фактор болып табылады. Жәңгір хан жүргізген жер саясатының нәтижесінде шұрайлы жайылымдардың билік иелеріне өтуі және халықтың экономикалық маргиналдануы тарихи дерек ретінде сақталды, ал бұл факт драматургиялық мәтінде халық трагедиясының көркем моделіне айналып, шығарманың идеялық жүйесін қалыптастыратын теориялық негізге жатады. І. Жансүгіровтің «Исатай–Махамбет» трагедиясындағы Қалдыбай бейнесі арқылы ұсынылған әлеуметтік күйзеліс — тек факт емес, драмада Отан және Намыс тақырыптарының эстетикалық және идеологиялық моделі ретінде қызмет етеді; сондықтан тарихи шындық шығарманың идеясын анықтайтын бастапқы материал ретінде қарастырылуы тиіс.
Тарихи деректердегі әлеуметтік жіктелу мен Исатайдың ханға қойған талаптары драматургияда халық мүддесін қорғайтын батыр бейнесінің демократиялық типін анықтайды. Исатай мен Махамбеттің «кедей мен бай тең болсын» деген ұстанымдары әлеуметтік-туынды контексте ғана емес, сонымен бірге отандық және елдік тұжырымдамаларға арналған әлеуметтік‑тұлғатанымдық идеяларды да білдіреді; бұл позиция ұлттық сана мен Алаш идеяларының көркемдік сабақтастығын эстетикалық шешімдер арқылы айқындайды. Осылайша батыр бейнесі мемлекеттің, қоғамның және ұлттың мүддесін қорғаушы демократиялық тип ретінде белгіленеді.
Махамбеттің қуғын‑сүргінге ұшырауы және оның лирикалық‑метафоралық өзін‑сипаттаулары драматургиядағы психологиялық негіздердің маңызды элементіне айналады. Қуғын‑сүргін көркем мәтінде қорлық, жалғыздық пен шарасыздық сезімдері ретінде интерпретацияланып, Намыс ұғымының мәнін ұжымдық жауапкершілік пен тұлғалық деңгейдегі моральдық таңдау контекстінде көрсетеді. Махамбеттің ішкі тартысы – күмән, жалғыздық және күйзеліс – оның тарихи жауапкершілігін сезінетін, әрекеттің мәнін түсінетін тұлға ретінде көрініс табуына ықпал етеді; бұл «жаңа драма» белгілерінің қазақ драматургиясына енуінің нақты көрінісі.
Ішкі тартыс пен «жаңа драманың» белгілері Б. Зингерман сипаттаған концепциямен үндеседі: тартыс сыртқы әрекеттен гөрі кейіпкердің ішкі әлеміне ауысып, рухани күйзеліс пен моральдық таңдаудың алдыңғы қатарға шығуына ықпал етеді. І. Жансүгіровтің драмасында Махамбет тек күрескер ғана емес, өз әрекетінің мәнін түсінетін және халық тағдырына алаңдайтын тұлға ретінде ұсынылады; оның Исатайға айтқан жолдары («Ел үстіндегі, Исатай… Кім бұлардың қорғаны?») жеке трагедия мен жалпы халық трагедиясының бірлігін анық көрсетеді [73, б. 219]. Бұл – ішкі тартыстың әлеуметтік мазмұнмен ұштасуы, яғни драматургияның әлеуметтік-философиялық негіздерінің айқын дәлелі. Батырдың жеке драмасы халық драмасынан бөлінбейді, бұл оның демократиялық типін айқындай түседі. Осы тұрғыдан алғанда, Махамбет бейнесіндегі:
· күмән – тарихи жағдайдың күрделілігін түсінуден;  
· жалғыздық – серіктерінің сатқындығы мен бытыраңқылығынан;
· күйзеліс – күрестің нәтижесіздігін сезінуден туындайды.
Бұл белгілер драмалық тартысты сыртқы әрекет деңгейінен ішкі психологиялық деңгейге көтереді, бұл ЖОО студенттеріне осы тақырыпты оқытудың                                                                                                                                                                                                                  тереңдетеді.
Дидактикалық және тәрбиелік аспектілер тұрғысынан тарихи шындық пен көркем бейненің тоғысуын жоғарғы оқу орындарында оқыту ұлттық құндылықтарды қалыптастырудың тиімді амалдарын анықтауға мүмкіндік береді. Тарихи деректің эстетикалық жүйеге еніп, идеялық мазмұнға ие болуын талдау арқылы студенттерде мемлекетшілдік сана, қоғамдық жауапкершілік пен намысқа қатысты әлеуметтік түсініктер қалыптасады; мұндай дидактикалық бағдарлама зерттеу‑тәжірибелік жұмыстарда студенттердің ұлттық құндылықтарды меңгеру деңгейін бағалауға ғылыми негіз бола алады.

Кесте 5 – Қазақ драматургиясындағы Махамбет бейнесінің теориялық-көркемдік талдауы        

	«Қобыланды батыр» – идеал батыр vs Махамбет – тарихи тұлға
	Батыр енді миф емес, тарихи-әлеуметтік субъект

	Демократиялық батыр типі
	Халық мүддесін қорғаушы
	«Қара қазан, сары бала қамы үшін»

	Халық = Отан
	«Ел үстіндегі, Исатай…»
	Отан ұғымы абстракт емес, халық тағдыры

 5 – кестенің жалғасы

	Тарихи шындық
	Жер дауы, отарлық қысым
	Жердің элитаға берілуі (Жәңгір хан саясаты)
	Драма тарихи фактіні көркем тартысқа айналдырады

	Психологиялық тереңдік
	Ішкі күйзеліс
	«Үйірінен айрылған құлынмын…»
	Батырдың трагедиялық санасы ашылады

	Жалғыздық мотиві
	Серіктен айырылу
	«Енесін ұры алған құлындай…»
	Драмалық тартыс ішкі әлемге ауысады

	«Жаңа драма» (Зингерман)
	Ішкі конфликт
	Күмән, жалғыздық, жауапкершілік
	Батыр сыртқы емес, ішкі күресте танылады

	
Гегельдік тартыс
	Қайшылықтар қақтығысы
	Исатай–хан–халық қатынасы
	Бір шындық емес, бірнеше ақиқат қақтығысы

	Белинский концепциясы
	«Драмада адам»
	Махамбет – әрекет пен сана иесі
	Кейіпкер тарихи жауапкершілікке ие тұлға

	Намыс концепті
	Рухани жауапкершілік
	«Қара қазан…» формуласы
	Намыс – жеке емес, ұжымдық категория

	Демократиялық сана
	Халықпен бірлік
	Махамбет – халық өкілі
	Батыр билікке қарсы қоғамдық субъект

	Тәрбиелік мән
	Ұлттық сана қалыптастыру
	трагедиялық монологтар
	Студентте әлеуметтік жауапкершілік қалыптасады

	Қорытынды модель
	Саналы тарихи тұлға
	барлық мәтіндер жиынтығы
	Батыр = тарихи + психологиялық + әлеуметтік тұлға


   
 Қорытындылай келгенде, Махамбет Өтемісұлы бейнесі қазақ драматургиясында тарихи деректі механикалық түрде қайталамай, оны әлеуметтік‑философиялық және психологиялық өңдеуден өткізіп, жинақталған ұлттық образға айналдырады. Бұл үдеріс батырлық ұғымын ерлік категориясынан шығарып, оны әлеуметтік және саяси жауапкершілікпен толықтыра отырып, халық мүддесін қорғайтын демократиялық типтің көркем моделін қалыптастырады; нәтижесінде драматургиядағы батыр эпикалық идеалдан шығып, тарихи шындықпен бетпе‑бет келетін, қайшылықты әрі саналы тұлға ретінде көрінеді.
  2.2 Драматургиядағы Отандық, Елдік, Ерлік тақырыптарына арналған әлеуметтік-тұлғатанымдық тұжырымдамалар 
	Қазақ драматургиясында Отан, елдік сана және ерлік мәселелері тек тақырыптық қабат ретінде емес, тұлғаның тарихи-әлеуметтік болмысын ашатын концептуалдық құрылым ретінде көрініс табады. Бұл бағыттағы шығармаларда жеке адам тағдыры ұлттық тарихпен, қоғамдық өзгерістермен және рухани құндылықтар жүйесімен тығыз байланыста қарастырылады.
Әлеуметтік-тұлғатанымдық тұжырымдама тұрғысынан драматургияның басты нысаны – тарихи тұлғаның психологиялық және этикалық таңдау кеңістігі. Мұнда Отан ұғымы географиялық шеңбер емес, тарихи жады мен рухани жауапкершілік категориясы ретінде түсіндіріледі. Елдік сана жеке индивидтің әлеуметтік рөлінен гөрі, оның ұжымдық тарихи миссиямен байланысын айқындайды.
Ерлік категориясы да классикалық батырлық эпос үлгісіндегі сыртқы жаумен күрес қана емес, ішкі қайшылықпен, моральдық таңдау күресімен ұштасқан күрделі феномен ретінде беріледі. Сондықтан драматургиядағы ерлік көбіне трагедиялық сипат алады: кейіпкер жеңіске жетпесе де, оның тарихи-рухани позициясы құндылық ретінде сақталады.
Бұл тұрғыда М. Әуезовтің тарихи драмалары ұлттық сананың көркем модельденуін көрсетеді. Әсіресе «Хан Кене» трагедиясында елдік идея мемлекеттік дербестікке ұмтылыс ретінде көрініп, жеке тұлғаның тарихи жауапкершілікпен бетпе-бет келуі арқылы ашылады. Мұнда Кенесары бейнесі тек тарихи лидер емес, ұлттық еркіндік идеясын тасымалдаушы әлеуметтік тип деңгейіне көтеріледі.
Драматургиялық құрылымда әлеуметтік күштер диалогы арқылы елдік идеяның көпдауысты сипаты ашылады. Бұл М. Бахтин сипаттаған полифониялық тәсілмен үндес: бір ғана авторлық көзқарас емес, әртүрлі әлеуметтік топтардың, тарихи позициялардың қақтығысы арқылы шындық қалыптасады. Осылайша елдік сана монолитті емес, қайшылықты, көп қабатты құрылым ретінде көрінеді.
Тұлғатанымдық деңгейде драматургия тарихи кейіпкерді идеализацияламайды, керісінше оның ішкі қайшылығын, таңдау драмасын, моральдық жауапкершілігін алдыңғы қатарға шығарады. Бұл тәсіл тұлғаны мифтік қаһарман деңгейінен әлеуметтік-тарихи субъект деңгейіне түсіреді.
Отан, елдік және ерлік категорияларының тоғысуы драматургияда философиялық жалпылауға алып келеді: тұлға тағдыры жеке биографиялық шеңберден шығып, тарихи процестің бір бөлшегіне айналады. Осы арқылы қазақ драматургиясы ұлттық сананы тек баяндап қана қоймай, оны қайта құрастыратын көркем-идеялық механизмге айналады.
	Драматургиялық туындыларда Отан ұғымы тек географиялық кеңістік емес, ол кейіпкердің рухани жауапкершілігі мен әлеуметтік-философиялық ұстанымы ретінде көрінеді. Отандық рух кейіпкердің әрбір іс-әрекетінен, ел тағдыры сынға түскен сәттегі психологиялық таңдауынан байқалады.
	«Елдік» ұғымы драмада халықтың тұтастығын, ішкі бірлігін және азаттық жолындағы күресін сипаттайды. Бұл тұжырымдама халық мүддесін бәрінен биік қоятын, ұлттық сана мен Алаш идеясымен астасып жатқан батырлар мен қайраткерлер бейнесі арқылы ашылады.
	Ерлік – бұл тек физикалық күш емес, ол ең алдымен Намыс категориясымен байланысты моральдық ерлік. Тұлғатанымдық тұрғыдан алғанда, ерлік – кейіпкердің өз өмірін Отан мен Ел мүддесі үшін құрбан етуге дайын болуы, бұл оның әлеуметтік-психологиялық кемелдігін көрсетеді.
Бұл үш ұғымның бірігуі қазақ драмасында «идеалды тұлға» моделін жасайды. Кейіпкердің тұлға ретінде танылуы оның Отандық сезімімен, Елдік мұратымен және Ерлікке толы іс-қимылымен өлшенеді. Бұл тұжырымдамалар студенттердің бойында ұлттық құндылықтарды қалыптастырудың дидактикалық негізі болып табылады.
			Тұлғалық даму: Студенттер драмалық кейіпкерлердің тағдыры арқылы ерлік пен намыстың әлеуметтік маңызын терең түсінеді.
		Рухани тәрбие: Отандық және Елдік тақырыптарын оқыту білім алушылардың мемлекетшілдік санасын дамытуға мүмкіндік береді.
Осылайша, драматургиядағы бұл тақырыптар жай ғана сюжеттік желі емес, олар ұлттық рухты тәрбиелейтін кешенді әлеуметтік-тұлғатанымдық жүйе болып табылады. Қазақ драматургиясындағы әлеуметтік-тұлғатанымдық тұжырымдама Отан, елдік және ерлік ұғымдарын статикалық идеология емес, тарихи қозғалыстағы, қайшылықты және көпқабатты рухани процесс ретінде қарастырады.
Абылай тұлғасына қатысты тарихи оқиғаларды жандандыратын  драмалық шығармалардың бірі – Қ.Бекхожиннің «Ұлан Асу» драмасы.  Пьеса қазақ халқының жоңғар шапқыншылығына қарсы күресі оқиғаларына арналған драмалық іс-қимылдың орталығы –  тарихта ерекше орын алған Абылайханның билік кезеңі.	Көркем туындының тұжырымдамасы, оның негізінде қалыптасқан көркем бейнелер жүйесі, сюжеттік және композициялық құрылымы Ә. Кекілбаевтың «Абылай хан» драмалық дастанындағы Абылай бейнесінен мүлде ерекше.
Қ.Бекхожин шығармасында Абылай басты рольдердің бірін ойнағанымен, оны тарихи драманың басты кейіпкері деп санау шындыққа жатпайды,  шығарма идеясын негіздемейді.
Пролог көрінісіне сәйкес алғашқы сөйлемдер, ремаркалар  «Ақтабан шұбырынды алқакөл сұламадағы» жау шапқан халықты суреттейді: «қап-қара болды Қаратау. Босқын жұрт есі кеміп қашып жатыр».Жағдаят драматизмі дыбыстар: жылау, айқай арқылы берілген.
Осы көрініс Ш.Уәлихановтың «Абылай» мақаласында Зар заманға берген сипаттамасымен үндес келеді. Дәрменсіз қария есі шығып қашып бара жатқандарды тоқтатуға талпынады. Босқынның бірі анасын ,  ал біреуі әкесін  тастап қашып бара жатқандарын айта кетіп, шалға да қара басының қамын ойлауға кеңес береді. Бұл көрініс – суретші  қиялы емес, шынайы тарихи деректерге негізделген.  Дәрменсіз қарт – жерінен, елінен, малынан  ғана емес,  абыройынан да  айырылған, жауға ата-анасын, бала-шағасын тастаған бұқара қазақ халқының жинақы белгісі.  Есі шыққан халықты кім қорғайды., оның болашағы қандай – прологты оқыған оқырман осы сұрақтарға жауап күтуде. Оы бір қысқа бөлімде драманың негізгі ойын анықтайтын басымдылық:  халық жайы, ұлт тағдыры айқындалып шықты. Бір қарағанда, халық жайы ушыққан уайымшыл реңде берілгендей. Пролог жазуда автордың  архаикалық- романтикалық стилистикаға бет бұруы байқалады. Тоқсандағы қарт жас кезіндегі күш-жігерін аңсап, қазіргі қайғылы жайды баяндай тұра қолын көтерген мұз мүсінге айналады. Бұл пішін адамның қайтпас қайратын, еркін ұлт бейнесін кейіптейді. Прологтың салтанатты-көтеріңкі аяқталуы белгілі дәрежеде үрей мен қорқыныш көріністеріне қайшы келеді.  Бірақ пьеса басындағы ұлттық апат көрінісі оқырманға ой-сезім тұрғысынан әсер етумен түсіндіріліп, тарихи деректер логикасымен расталады. 
Белгілі жазушы, драматург Т.Ахтановтың «Ант» драма-дастанындағы тарихи шындық ерекше көрініс тапқан [120]. Төл дүние мен оның орыс нұсқасын салғастыру олардың сәйкестілігін көрсетеді [120, б.95]. Біз  зерттеуімізде «Ант» поэмасының  түпнұсқасын пайдаландық, мұнда «Ақтабан шұбырындыға» арналған аттас жеке көрініс берілген.Жоңғарлардың геноцид саясаты Қ.Бекхожиннің тарихи драмасында үздік – прологте және қалмақ нояндарының сөзінде берілген. Т.Ахтанов шығармасында  бұл тақырып жалпы идея көрініс тапқан көркем жалпылау деңгейінде кеңінен баяндалған. Т.Ахтанов  шығармасында «Ақтабан шұбырынды» бөлімінің бейбіт қазақ ауылдарына шапқан жоңғарлар суретімен ашылады.  Іс-қимыл емес, суреттеме, мұның өзі эпикалық және драмалық бейнелеу құралдарының аралас қолдануымен түсіндіріледі. Бұл жанрды суреткердің өзі  «драмалық дастан» деп анықтайды. Шығарманың көркем құрылымында драмалық іс-қимыл қазақтардың тәуелсіздік үшін тарихи күресінің эпизодтарын бейнелеуге  арналған.  Осы күрестегі Абылайхан билік  кезеңі маңызды орын алатындығынан оның көркем бейнесіне  аса  көңіл бөлінеді.  Драмалық іс-қимылдың  сюжеттік дамуында  Абылайдың көрінуі  оның Ә.Кекілбаевтың «Абылайхан» пьесасында тарихи процеске енуін бейнелеумен ұқсас сәттері бар.Алайда бұл ұқсастық тарихқа негізделе отырып,  түрлі кейіпте көрініс табады. Қарсы тұрушы күштердің қақтығысуының қызу шағында Абылай-дың кенет келіп  тартыс жағдаятын шешіп беретін драмалық дастаннан  айырмашылығы  тарихи драмада болашақ хан үшінші картинаның бірінші актісінің  соңында келіп,  бірден халыққа да, билік иелеріне де сыйлы көрінеді. Бөгенбай батыр – Абылайдың ерлігі мен қайратының куәсі.  «... Дүрбіттер қайта дүрліккенде тосыннан атой беріп, тау бетін қайырған сол қайсар қайда өзі» [120, б.159].
Қ.Бекхожиннің бейнелеуінде Абылай – батыр тұлға. Халыққа жолдаған сөзінде, ішкі монологтарында хан туған жерден айырылуын, жаудан жеңілуін қазақ руларының араздығынан көреді. Қасіретті жағдаяттан шығу жолы – барлық ру-тайпалардың бірігуінде. «Ұлан асу» – қазақты  тәуелсіздікке апарар жол.
[bookmark: _Hlk186989114]«Ақтабан шұбырынды» оқиғалары «қырық рудан құралған қырық пышақ жұртты» қалай ел қыламыз деген сұраққа жауап іздеуге мәжбүр етті. Абылайдың шешімі: «Темір тұтқа керек бұл есігі қисайған  берекесіз елге» . Бірақ хан ойында күдік те жоқ емес: «...кіші жүз кетті қиырға,  ұлы жүз жатыр сауырда,уысыма сияр орта жүз бар ма» [121]. 
 Абылай осы ойларына  сәйкес  алғашқы саяси қадамдарын бастайды. Ол ру басшыларын біріктірмек. Алғашқы жеңісі (бұл хабарды жеткізген қол басшылар – Бөгенбай және Жәнібек) оның түрлі ру өкілдерін қасына жұмылдыра алатын қабілетін көрсетеді. Бөгенбай батыр айтқандай, «...бұл жорықта топ бастаған сан рудың талай-талай батырлары бар. Бұл жорықта дүрбітті ойрандауға  Қара Керейден – Қабанбай, Үйсіннен – Өтеген, Дулат-тан – Байкөкше, Бәсентиннен – Малайсары, Шектіден – Батан батыр тағы басқа ерлер бар». 
Тарихи драманың екінші акті сол дәуірдің саяси жағдайына қаныққан. Тарих пен саясат сансыз кейіпкерлердің іс-қимылынынан көрінеді. Елшілердің пікірінше, бұл саяси дербестік пен қазақ мемлекетінің кемелденген шағының кезі. Көрші мемлекеттер қазақ елінің пікірімен сана-сатын болатын. Алғашқылардың бірі болып Бұқар әмірінің елшісі Саид- Гулам келді.
Автор Абылайды саяcаткер, билік иесі ретінде бейнелей отырып,оны басқа адамдармен арақатынасында суреттейді. Өзін-өзі ұстай білуі – билікке қол жеткізген тұлғаның міндеті.  Табиғатында Абылай қызба мінез. Ыстық жүрек, ұшқыр ой, қайрат, жігер оны билік басына әкелді. Автор өз кейіпкерін асқақтатудан алыс, оның мінезін ремаркалар, басқа адамдарды бағалау арқылы береді. Міне, жастықтың қызбалылығымен Ботақан батыр ханды сайысқа шақырады. 
Абылай: солай ма  (көзін шатынатып,
Ботақанға қарайды, оны бір-екі нұқып қалады).
Ботақан: (Қолынан шап беріп) Кел күреске.
Абылай: кел сайысайық (семсерін кезейді).
   Әбілмәмбет ханның қызы Айтолқын  төре мен жас батырды сабыр сақтауға шақырады. Бірақ Ботақанның бұл әрекеті мінез қызбалылығымен ғана емес, халықты бейшара күйге түсірген рубасыларына деген көзқараспен де түсіндіріледі. Абылай ашуын әдейі басып, Ботақанға мынадай тілек айтады: «Ә, жігітім, ер екенсің, әр іске осындай батыл бол. Жігітім,  бірді жығар білегің бар екен, бұлынға жұмсасам, тайынбассың» [121, б.153-161]. Бірақ хан кек тұтып қалады: «Қарашы әлгі қаратабанның маған тап беруін. Қарашаны басындырсаң, қарға ойнар басыңда, – деген. Мұндайлардың басын қырғидай қағармын».
  Сұлтан жас батырды жоңғарларға жібереді. Өмір не өлім – хан еркі Ботақанға осыны бұйырды.  Қ.Бекхожиннің бейнелеуінде Абылайхан тап өкілі.  Сұлтанның көпшілік алдындағы мінез-құлығы мен оңаша қалғандағы ойларынындағы айырмашылық таң қалдырады. Пьесада мұндай айырма-шылық кейіпкер мінезінің бір тұтастығы мен  оның түрленуін көрсету үшін қолданады.
   Ботақанның «қара» сипаттамасында  теңдес емеске берілген теріс бағамен қатар таптар арасындағы  дәстүрлі карым-қатынас негізі білінеді.  Ханша Айтолқын мен Ботақанның арасындағы ғашықтық қатынастарға куә болған  хан оларды  «ақсүйек» тұрғысынан қолдамайды. Ботақанның құрметке ие болған батыр екенін ескермей, «қара табан», «қара сирақ» деп атауы оның сұлтанға, хан қызына тең кемейтіні көзге басуы. Ақсүйектер мен қараның қарым-қатынастары ғасырлық дәстүрлермен бекітілген. Қара өз орнын білуі тиіс. Сол себепті Абылай Айтолқыннан ғашығын өлім жазасына кесуді талап етеді. Айтолқын қулықпен мұндай шешім шығарудан құтылып кетеді. Осы жайларға байланысты ханшаға кекесінмен тіл тигізуге тырысқан Барақ сұлтан Абылайдан сөгіс естиді: «Жап аузыңды, Барақ. Ханша туралы тісіңнен бір сөз шықса, отыз тісіңді қағамын.  Барақ, құлат өз қолыңнан мына сұмды, намысың бар төресің ғой» [121, б.163].
   Таптық намыс, абырой  ру ақсүйектерінің қанына сіңген дүние.  Жоғары билікке жету  үшін  төреге тән көптеген шарттардан өту қажет еді. Билік тұғыры, өкілет аясын қаншалықты кеңейтсе, жеке бас бостандығын соншалықты шектеп,  бәріне  саяси прагматизм қырынан қарауға үйретті. Билік ету бағасы жоғары еді. Ә.Кекілбаевтың «Абылай хан» драмалық дастанында  Абылай айтқандай, «Тақ пен билік, бақ пен дәулет тарылтпаса, кеңейтпейді ноқтаны...» [77, б.46].                   Т. Ахтановтың «Ант» поэмасындағы Сауран сұлтан да саяси мүдде үшін жеке бақытынан бас тартқан .
	  Қ. Бекхожиннің драмасында Абылайдың іс-әрекеті ру басылық қасиеттерімен түсіндіріледі. Ханшаның намысын қорғап, ол Отан қорғаушы жас батырды өлтіруге дайын. Бірақ сол Айтолқынды оның келісімінсіз ноян Әмірсанамен уәделесіп, қалмақ қонтайшысы Қалдан Серенге бермек. Айтолқын бұл жағдайда саяси әрекеттер құрбаны.
Т. Ахтановтың «Ант» пьесасында Кіші жүз ханы Әбілқайыр әйелі Батима ханымның бауырын қанды кек заңына сәйкес хан туысының өмірін талап еткен Байменді  руына тапсырады.  Ханшаның құн төлеу өтінішіне хан ақшалай өтім  ру араздығына әкеледі деп жауап береді.  Міне, осылай билік құқығы жиі рухани, этикалық заңдарға қайшы келеді. Мүмкін, сол себептен болар,  бірде-бір билік иесі өзін бақытты сезінбейді.Қ.Бекхожиннің пьесасындағы Абылай бейнесі мәселесіне орала айтатынымыз: драматург тарихи тұлғаның көп қырлы портетін сала отырып, оның мінез руханиятына аса назар аудартпайды. Бұл авторлық тұжы-рымдамада психологиялық мәселелерді қарастыру басым. Сұлтан әрекет-терінің  руханилығы   элемент ғана,  автор ойында негізгі орында қоғамдық, әлеуметтік-саяси сипаттағы оқиғалар. Пьесада Абылай жоғары билікке жеткеннен кейін өз орнын бекіту үшін күрделі қызу істерге кіріседі.  Мақсаты орындалады, бұл тарихи шындық. Негізгі мұраты қазақ егемендігі болғандықтан, ол көршілес мықты мемлекеттермен санасуға тиіс. Абылай Қазақстанның Ресей құрамына кіруіне қарсы.  Хан бұйрығына  қарамастан орыс императрицасына өз еркімен кеткен Жәнібек оған қарсы тұрады.  Драманың сюжеттік құрамында Әбілқайырмен тікелей байланыстар берілмегенмен, оның аты мен әрекеттері жиі аталады. 
Қазақтардың «өз еркімен» 1732-1735 ж. ж.  Ресейге кіруі патша саясатының жемісі. Кіші жүз ханы Әбілқайыр патша Анна Иоановнаға қызмет етуіне серт берді. «Ұлан асу» драмасында Жәнібек осы оқиғаларды сөз етеді. Абылай хан сатқындық деп бағалаған бұл   істі Жәнібек қолдай сөйлейді.
Жәнібектің пікірінше, бұл шешім халыққа пайдалы, ұлтты сақтап қалу шарасы. Бірақ, кейбір деректер бойынша, қосылудың шынайы себептері экономикалық, саяси сипатта, ру басыларының халық мүддесін аяққа  басуында жатыр.«Ант» пьесасында бұл тарихи акт түрлі топ өкілдерінің: хан мен оның ортасының, халықтың, Әбілқайыр ханға қарсы күштерді басқарған Сауран сұлтанның тұрғысынан бағаланады. Сан қилы пікірлер жиынтығы тарихи оқиғаның тура бағасын береді. Сауран, ханның бұрынғы сенімді серігі, Әбілқайырдың пиғылын ұлтқа істелген опасыздық деп санап, ханның қас жауына айналады. 
«Ұлан асу» тарихи драмасында Абылай ханның ұстанымы қарсыласы Жәнібектен басқа да  әлеуметтік топ өкілдерінің сынына ұшырайды.  Драма авторы ханды Қытаймен келісімге келуге мәжбүр етеді. Бұл сюжеттік әрекетке тура баға беру қиын. Абылай саясаты – көршілес мемлекеттермен санаса отырып, олардың арасындағы қарама-қайшылықтарды өз пайдасында қолдану. 
Саят құрып жүріп, байқаусыз Қалдан Сереннің кіші баласын өлтіріп алып өзі де өмір мен өлім арасына түседі. Қалмақ қонтайшысының тұтқынында  Әмірсананың Дабашы ноянға бірге  қарсы шығу ұсынысына қосылмайды: «өз басымды қорғап, елімді бағынышты етуге ешкімге уәде бермеспін. Жан-жақтағы айбатты патшалықтың арасында жүрген тоз-тоз жұртым бар. Арманым соларды біріктіріп, бүтін ел етсем деп едім. Екінші арманым – көшпенді жұртыма қазық боларлық қала салдырып, азық боларлық егін ектірсем деп едім».
Абылай  өз көрегендігі, нақты экономикалық, саяси мақсаттар қою ептілігі  арқасында  ел тәуелсіздігін негіздеу үшін мемлекет экономикасын бекітуге тырысады. Елге қорған болар қалалар салу, егіншілікке үйрену хан жоспарында бар.  
Тарихи драмадағы Абылай бейнесінде екі үрдіс байқалады:  бір жағынан,  ел егемендігі үшін күресіндегі рөлі мен үлесіне сәйкес тарихи тұлғаның қасиеттерін көрсету, екінші жағынан, дәуір мен тапқа бөлінудің әлеуметтік-тарихи жағдайларымен шартталған бейнені сомдау.
Абылай хан бейнесін суреттеген пьесаларының әрқайсысының көркем шешімі   бар. Тарихи тұлға тұжырымдамаларының айырмашылығы  тарихи оқиғаларды пайымдауда да білінеді. Сонымен қатар, қазақ драматургтары үшін маңыздысы кейіпкер әрекетіне түрткі болатын жағдаят, рөл драматизмі осыған байланысты. Мінез – Т.Ахтановтың «Ант» трагедиясындағы тарихи перспектива идеясының көрінісі. «Ант» трагедиясы  қазақ драматургиясының  ұзақ дамуындағы логикалық буындарының бірі.  Ол көркем құралдарды іздестірудегі, ұлт тарихының тұжырымдамасын анықтаудағы кезекті қадм болып есептеледі. 
«Ант» талай талдаулардан өткен шығарма.  Р.Нұрғалиев Т.Ахтанов   «Анты» мен Қ.Бекхожиннің «Ұлан асуының» тақырыптық ұқcастықтарын белгілей отыра, оларды драматургиядағы жаңа үрдіс деп таныды. Қ.Мұхаметжанов  бұл пьесаны бүкіл қазақ драматургиясының  жемісі деп жариялады [122].
Қ.Тоқбергеновтің пікірінше, «Ана даусының» драмалық үндестігі «Антта» трагизмге қанығып,  тақырып пен мінез өміршеңдігін тереңдете түседі [123].
 Тарихи және әдеби уақытпен шектелген көркем құбылыстардың өзара байланысы анық байқалады.  М.Әуезовтің «Хан Кенесі», І.Жансүгіровтің «Исатай-Махамбеті», Т.Ахтановтың «Анты» тарихи сезімге, тарихи санаға, қанық дүниелер, сол себепті олар ұлы да болса бір ғана тұлға шеңберімен шектелмей, мемлекеттілік тақырыбын қойып, шешуге бет алған.  Мұнда отан тарихындағы маңызды кезеңдер мен сәттер  көркем көрініс тапқан.  Ахтановтың Қазақтанның Ресейге қосылуын пайымдауы  турашылдығымен, қоғам үрдістерін көрсету толымдылығымен ерекшеленеді. Драматург пікірінше, пьесаның бастамасы 1956-1957 жылдары жазылды. Автор шеберлігі бейнелердің көп кырлы сомдалуында. Оның айқын дәлелі – Әбілқайыр хан бейнесі.  Хан көрермен алдына көрінбестен бұрын ол туралы сан қилы қарама-қарсы пікір айтылады.  Сардар сұлтан үшін қазақтарды біріктіре алатын данышпан.  Батима үшін күдікті бейне.  Жанарыс үшін қорқынышты, Батима ханымның бауыры үшін арсыз пенде. Барақ сұлтанның пікірінше, бөгде рудың баласы,  Төле би үшін қадірлі көсем.
«Ал іс жүзінде Әбілқайыр қандай адам», – деген сұраққа оқырман жауап іздейді.  Басты кейіпкердің мінезін аша түсу үшін  автор күрделі арақатынастар жүйесін түзіп, түрлі драмалық жағдаяттар құрады. Драматург жаңалығы хан тұқымының қазақ қоғамындағы рөліне қатысты қалыптасқан дәстүрлі ұғымдар шегінен  тыс шығуында. Тарихтың өткенінен хабардар автор тарихи оқиғаларды, тарихи кейіпкерлерді асқақтата бейнелеуден аулақ. Автор бейнелеуінде хан сыры қанық, көп мағыналы болып шықты. Руханият сипатындағы мәселелер, кейіпкердің моралдік-этикалық ұстанымдары әлеуметтік шығу тегімен түсіндіріледі. Әсіресе, бұл жай Жанарыс тағдырын шешу сәтінде білінеді.  Батима ханымның бауыры араз рулардың арасында құрбан болады. Әбілқайырға мұндай шешім қабылдау ауырға түседі, алайда билік иесі ретінде өз әрекетіне күдіксіз қарайды. 
	 Әбілқайыр хан мен Батима ханымның диалогы бір-біріне үйлесімі жоқ партиялар. Батима партиясы сезімге толы, өтініш-сұраныстан кінә мен талапқа дейін көтеріледі. Әбілқайыр партиясы сезім нышанысыз, тек кейде ғана шаршағандық белгілері естіледі.  Әрине хан жүрексіз емес. Руластарды ортақ күшті мемлекетке біріктіру жолында Жанарыс – «еркек  тоқты құрбандық». Саяси мақсаттарға қол жеткізу жолында бір адамның өмірінің құны жоқ.
Хан шешімі нанымды, таптық этикалық құндылықтармен негізделген, бірақ халықтың қажеттілік және руханият туралы түсініктеріне қайшы келеді.                    Т. Ахтановтың суреттеуінде хан өз дәуірінің ұлы, менталдығы мен дәстүрлі дүниетанымын берік ұстанған ұлт өкілі. Жанарыс туралы шешім қабылдағаннан кейін туындаған жан айқайын хан ханшаға сөз арнағанда білдіреді.
Жазушы хан билігін жаңаша пайымдайды:  хан бейнесі билік иелерінің мінезіне тән сұлбалылықтан таза.  М.Әуезов Кенесары қасіретімен тарихта қарама-қайшы бағаланған тұлғаның реалистік, әлеуметтік-психологиялық тұрғыдан  көркемдеудің тамаша үлгілерін ұсынды.
Т.Ахтановтың авторлық  ұстанымы  тарихи мінезді сомдаудың  М.Әуезов салған драматургиялық негіздеріне  көп жағынан жақын. Көркем бейнедегі батырлық бастаманы өзектендіру аталған шығарма жарық көрген заман идеологиясына қайшы келгенмен, тарихи шындыққа сәйкес еді. Көркем ізденіс нәтижесінде автор Әбілқайыр ханның бойынан шынайы кейіпкерді көре білді, осы тарихи тұлғаның ұлт тарихындағы маңызды рөлін бағалай алды.
	   Мінезді дамуында, іс-қозғалысында көрсету – Ахтанов көркем жүйесінің ерекшелігі. Хан жан дүниесіндегі ішкі тартыс  адамды тасбауыр, қара жүрек қылатын билік феноменін түсінуге себепкер болды. Ол өз монологында билікті ұлт санасында сұмдық пен қаталдық белгісі болып есептелетін  жыланға теңеуі бекер емес.  Теңеу көркемдеу қызметін атқарып, пьесаның қабылдану аясын кеңітеді, әлеуметтік-тарихи қатынастардың бейнеленуіне философиялық рең береді. Билік халыққа ғана емес, оның басында тұрғандарға да ауыр тиеді.  Өмірден сабақ алған хан Жанарыстың тағдырын осылайша шешкеніне шын жүректен өкінеді. Бұл жерде бастысы өкініш емес, өткен істен алған сабағының нәтижесінде арылуында, рухани-эстетикалық ұстанымдарға негізделген қоғамдық моральдің нормаларына саяси шешім қорытындыларын қайшы келтірмеу қажеттілігін түсінуінде. Міне, осындай тұжырым Әбілқайыр мінезінің мәнісін аша түседі. Билік пен халық арасындағы объективті қарама-қайшылықтардың қасіретін халық мүддесін басым көру тұрғысынан шешеді. Билік иесі хан мен бұқараның рухани ұстанымдары жақындаса түседі, осы жайдың салдарынан әлеуметтік-тарихи драмаға тән дәстүрлі тартыс – билік пен халық тартысының алды алынады. 
  Драма  құралдарымен  даму  барысында көрсетілген тарихи тұлғаның мінезін бейнелеу  драмалық іс-қимылдың дәстүрлі шегін кеңейтеді.  Іс-қимыл тек тартыспен шектелмейді, Т.Ахтанов пьесасында іс-қимыл негізі болып мінез табылады. Мінез ғана драмалық қатынастардың  шоғырлану нүктесі.
 Тарихи  кезеңнің драмалық мәнісінің көрінісі  – сұлтан  Сауранның бейнесі.  Үздіксіз ішкі күрес, көзделген мақсат жолына саналы түрде қимасыңды  құрбандыққа шалу, кейіпкерді өкіну мен адасуға кезекпе-кезек түсіріп,, тілек-армандарының тас-талқанын шығарады. Сұлтан бейнесі трагедияда, оның құрылымында,  маңызды рөл атқарады. Сұлтанның ханмен өзара қатынасы туынды тұжырымдамасының қажетті элементі болып табылады. Сауран бейнесінің сезімталдығы, әсерлігі, бояуының қанықтығы соншалықты, оны басты кейіпкер ме деп қаласың. Кейіпкерлер қатынасының параллелизмі олардың дүниетануының жеке қасиеттерімен анықталады. Сауран мен ханның байланысы берік және көп салалы.   Олардың басты жалпы смақсаты өз халқын біртұтас және ерікті көру. Мінез асқақтығы Сауранға романтикалық рең береді.. батыл, сөзіне берік, мақсатты Сауран өз арманына бірізділікпен қадам басады.  Болашағынан үміт күттірген Әбілқайырды қолдауы, осы мұрат жолында сүйгенінен бас тартуы, хан мен халыққа адал болуы – сұлтанның әрекеттерінің тізбегі. Осы екі кейіпкердің өзара қатынастарының үйлесімі қашан және неге бұзылды? Әбілқайыр мен Сауран  қазақ жүздерін біріктіру жөнінде ортақ шешімге келе алмады. Сұлтан күш жұмсауға, қан төгуге  дайын.  Әбілқайыр бұл шешімге қарсы. Хан мен сұлтан арасындағы қарама-қайшылық драма тартысы деңгейіне жетпей, түсінбеушілік пен дұшпандықтың белгісіндей қалар ма еді. Бірақ кейіпкерлердің өз идеалдары үшін күресуі, күш-жігері, еркі өте жоғары дәрежеде шоғырланған. Т.Ахтанов драмаға тән өмірлік үрдістердің қарама-қайшылығын мінезге неғұрлым тығыз шоғырландыру ерекшелігін шеберлікпен қолданады.  Романтикалық типтеу тәсілінің арқасында  Сауран сұлтанның бейнесі трагизм аясына ауысады.  Оның арман-мұраты  жанын өртеген құмарлыққа айналады. Кейіпкерлер арасындағы түсінбеушілік идеялық-рухани үрдістер қақтығысына ұласып, оның драмтизмі, В.Г. Белинский терминологиясын қолдансақ, «құмарту мен пафостың» көрінісімен түсіндіріледі. Қимас достан сұлтан қас жауға айналады. 
Тарихи үдеріс барысын қарама-қайшылықтардың драмалық қақтығысы арқылы адам тағдырларынан өткізе көрсету – Т.Ахтанов-драматургтың шығармашылық жетістігі. Суреткер драматургия дамуының озық тәжі-рибесін дәуір мәнісін анықтайтын өмір үрдістерінің көрініс түрі ретінде пайдалана білді. Кейіпкерлердің түрлі типте болуы тартыстың дәстүрлі анықтама шегінен шығуы, драмалық мінезді жаңашыл түсінуі, қазақ драматургиясы дамуы бағыттырын іздеуіндегі көркем-эстетикалық бағдарының маңыздылығын анықтайды. 
Сауранның ханмен тура тартысы нақтылығы мен сезімталдығына қарамастан, басқа да оқиғалар тізбегі  әсері жағынан сұлтан жанындағы ішкі тартысқа жетпейді. Қоғамдық маңызы бар мақсатқа шын берілуі, рух айбыны, ой мен іс пәктігі  сұлтан бейнесін асқақтата көрсетеді,  ой тазалығы тұжырым туралығына әкеледі.  Осы қасиеттерінің арқасында ол ханға да, Барақ сұлтанға да тәуелді емес. Бұл тәуелсіздік тұлғаның ішкі еркіндігі ретінде сезіледі. Өзін халық қорғаны деп есептеуі оның әрекеттерін түсінуге негіз болады. 
Қазақстанды Ресейге қосуға ат салысқан  Әбілқайыр ханның әрекетін Сауран ұлт мүддесін аяққа басу деп таныды. Т.Ахтанов драматургиясын зерттеуші С.Құлбарақов байқауынша, «Әбілқайыр бастапқы серт, жолдан тайғанда, Сауран аяусыз қарсыласады. Ақырында пьеса соңында іштей күйреп, сенімі тапталған ол іштарлық пен қызғаныштың шоғын жаққан Барақтардың қол шоқпарына айналып, ханды өлтіреді» [15, б.154]. Алайда пьеса соңын нақты кейіпкерлердің өзара қатынастарының трагедиялық шешімі деп қарастыру туындыға жеңіл қараумен тең, Сауран біреудің еркін орындаушы ғана ма! Сауран тұлғасының драмалық реңі жеке драма шеңберінен асып кеткен. Ой ұшқырлығы, әрекет адалдығы қажетіне жаратылмады. Асқақ арман іске аспады. 
Сауран мен халықтың өзара карым-қатынасы көрнекі берілген. Сұлтан халық атынан сөйлеп, қару алып туған жерін қорғағанмен, онда ұлттық сана өкілі болып есептелгенмен, ол халық болмысы аясынан тыс жүргендей.  Осы жай (жеке бас қайғысы емес) оның бейнесіне қасірет реңін береді.  Сауран, Құлбарақовтың пікірінше, өз елінің, өз жерінің бостандығы үшін күрескен белгілі бір қоғамдық күштер өкілі.  Драматург тұжырымдамасында, біздің ойымызша, жағдай трагизмі қоғамды ілгері тартатын күштердің тарихи заңдылықтарға сәйкес жүзеге аспай қалуында. 
Т.Ахтановтың жетістігі заманның шынайы қарама-қайшылықтарын кейіпкер тағдырынан өткізіп, ілгерілеу үрдісінің мүмкін болмауын мінез драматизмімен түсіндіріп, тартыс бастамасын қаһарманның жүрегі мен жанынан шығаруы. Мұның өзі драмадағы мінез қызметі аясын кеңітіп, болмыстың маңызды да терең қарама-қайшылықтарын бейнелеуге мол мүмкіндік берді. 
Автордың трагедиясындағы тарих тұжырымдамасы дәуір келбетін анықтап тануға болатын кейіпкерлердің мәдени-идеологиялық типтерін түзу арқылы жүзеге асады.  Сауран сұлтанның қасіреті, Әбілқайыр ханның өлімі заңдылық, терең трагедиялық тартыстың көрінісі.
Алауыздық, ұрыс-керіс,  ру араздығы  қазақты біріктіруге кедергі.  Бұл ұлт індеті ғасырларға созылған, өз кесірін билік басына да, халық тағдырына да тигізіп отыр.  Т. Ахтанов пьесасының басты кейіпкерлерінің өмірі мен өлімі ұлт өмірінің қарама-қайшы айналымымен анықталады.  Хан мен сұлтан арасындағы алауыздық ұлтты ішінен жегегн үздіксіз ұрыстың бір көрінісі ғана. Кейіпкерлер қасіреті халық қасіретімен үндес. Тарих көрсеткендей, билік тағдыры халық тағдырымен белгілененді. Егер трагедия «тартысқа негізделген драмалық шығарма болып табылса, бұл тартыстың өзі тұлғаның субъективті  талпынысы мен оны жүзеге асырудың объективті шарасыздығы арасындағы қарама-қайшы-лықтарды эстетикалық тұрғыдан көрсетсе» [124], осы шарасыздық  Әбілқайыр хан мен Сауран сұлтанды бір жазықтыққа біріктіреді. Дәуірдің қоғамдық маңызы бар тартысқа  басты кейіпкерлердің паралелизмі  шығарма идеясын ұғыну өте маңызды. Ой қарсыластығының дәстүрлі жүйесін қолдана отырып, кейіпкерлердің трагедиялық өлімі актілерін сақтай келе, драматург заманның өзінің қарама-қайшылықтарын сезіну ойы басты орын алатын шығарма жазған болатын. 
Пьесаның сюжет желісі мен композициясы ерекше назар аудартады.  Дәстүр бойынша, тарихи қайраткер туралы драмалық шығарма кейіпкер атымен аталып, осы кейіпкерге негізгі буынға тартылғандай, барлық сюжет желілері мен композиция элементтері шоғырланады. «Ант» тең дәрежеде Әбілқайыр ханға да, Сауран сұлтанға да, басқа мыңдаған ел қорғаушыларына қатысты.  Атау толымдығы идеялық мазмұнға сәйкес. Бірақ бұл атау тағы бір маңызды, логикалық жүктемеге ие. Ол трагедияның жалпы құрылымымен тығыз байланысты. Шығарма бойында басымдылығы кезекпе-кезек білінетін екі орталық берілген. 
Өзіндік екі еселеу немесе эллипс хан мен сұлтан бейнесі. Аталған екі кейіпкер қатысатын жағдаяттар құруда параллелизм байқалады. Маңызды кейіпкерлер: Бопай, Барақ сұлтан, Төле би және басқалары Әбілқайыр және Сауранмен қарым-қатынастарға түскенде жағдаяттар еселеніп, мұның өзі өмір құбылыстарын салғастырып қарауға мүмкіндік береді елерінде бір мезгілде әрі тең, әрі өзара тәуелділік түрінде көрсетілген.  Бұл жай, өз кезегінде, трагедиядағы әлем бейнесін сан қырынан сипаттайды. Міне, осылай өмірді объективті бейнелеуде  автор драманың жанр түзуші жаңа элементтерін іздестіруге кірісті. Эллипстік ұстаным, Әбілқайыр хан мен Сауран сұлтан бейнелерінің қарама-қарсылығы мен тең маңыздылығы драма құрылымында болмысты диалектикалық дамуында шынайы  суреттеуге мол мүмкіндік берді. Т.Ахтанов жаңа құрылым элементтерін іздеу жолында Қазақстанның Ресейге қосылуына әкелген тарихи оқиғаларды пайымдайды.

	Сыртқы конфликт → ішкі драматургиялық конфликтке трансформация

	Композиция моделі

	Трагедиялық романтизм субъектісі

	Тарихи интерпретация
	Ұлттық бірлік идеясы басым
	Көпдауысты тарихи нарратив
	Монологтық vs полифониялық тарихилық

	Идеология деңгейі
	Ұлттық азаттық дискурсы
	Геосаяси прагматизм дискурсы

Осы екі драмалық мәтінді салыстырмалы-типологиялық талдау нәтижесінде қазақ тарихи драматургиясында екі негізгі әлеуметтік-мәдени модель қалыптасқаны анықталады:
1. Интеграциялық-каһармандық модель (Қ.Бекхожин)
· батыр = ұлттық бірлік символы 
· тарих = мифологизацияланған катастрофа 
· билік = консолидациялық күш 
· дискурс = монологтық ұлттық нарратив 	
 2. Прагматикалық-реалистік модель (Т.Ахтанов)
· тұлға = тарихи дилемма субъектісі 
· тарих = көпдауысты процесс 
· билік = этикалық қайшылық 
· дискурс = полифониялық тарихи сана 
Қазақ тарихи драматургиясында тұлға бейнесі:
· эпикалық идеалдан → әлеуметтік-саяси субъектке 
· монологтық тарихтан → полифониялық тарихи санаға 
· батырлық мифтен → мемлекетшілдік рационализмге трансформацияланған. 

2.3 Драматургия жанрындағы ұлттық сана мен Алаш идеясы 
Қазақ драматургиясының қалыптасуы мен дамуында ұлттық сана мен Алаш идеясының ықпалы ерекше орын алады. ХХ ғасыр басындағы Алаш қозғалысы тек саяси бағдарлама емес, сонымен бірге рухани-мәдени жаңғырудың да негізі болды. Бұл идея әдебиет пен драматургияда ұлттық тарихты қайта пайымдау, тарихи тұлғаларды жаңаша бағалау, отарлық танымнан арылу арқылы көрініс тапты.
Алаш идеясының негізгі мәні – ұлттық тәуелсіздік, заңды теңдік және мәдени-рухани бірлікке ұмтылу. Бұл идеяның көркемдік бейнеленуі драматургиялық шығармаларда кейіпкерлердің образдары мен мотивтерін қайта құру арқылы жүзеге асады.. 
М. Әуезовтің «Хан Кене» трагедиясы осы үдерістің көркемдік көріністерінің бірі ретінде қарастырылады. Мұнда Кенесары бейнесі кеңестік идеология қалыптастырған «бүлікші» ұғымынан тыс, ұлттық мемлекеттілік идеясына ұмтылған тарихи тұлға ретінде пайымдалады. Бұл – Алаш зиялылары көтерген тарихи әділеттілік пен ұлттық мемлекет идеясының әдеби жалғасы. Бұл бейне пьесаның құрылымында, кейіпкерлердің монологтарында және драмалық шешімдерінде көркемдік дәлелдермен бекітілген. Оның жазылу тарихы да маңызды: 1928 жылы жазылғанымен, сахнада қойылуына тыйым салынған, ал алғаш рет 1983 жылы ғана жарық көрді. Бұл – автордың идеялық ұстанымдарының қоғамдық-әлеуметтік және саяси шеңберлердегі қабылдауымен тығыз байланысты.
Драматургия жанрының табиғаты – конфликт арқылы шындықты ашу – ұлттық сана эволюциясын көрсетуге мүмкіндік береді. «Хан Кене» трагедиясында бұл конфликт жеке тұлға мен империялық жүйе, дәстүрлі хандық құрылым мен жаңа отарлық тәртіп, сондай-ақ тарихи жад пен идеологиялық бұрмалау арасындағы қайшылықтар түрінде көрінеді.
Алаштық таным контексінде Кенесары бейнесі тек тарихи тұлға емес, ұлттық еркіндік идеясының символына айналады. Бұл символдық деңгейде ұлттық сана трагедиясының да көрінісі бар: бір жағынан азаттыққа ұмтылыс, екінші жағынан тарихи-әлеуметтік жағдайдың оны жүзеге асыруға мүмкіндік бермеуі.
Сондықтан қазақ драматургиясында ұлттық сана тек тақырып ретінде емес, көркем ойлау жүйесі ретінде қалыптасты. Ол тарихи тұлғаны идеологиялық схемаға түсірмей, оның ішкі қайшылығын, рухани күресін, тарихи таңдаудың трагедиялық табиғатын ашуға бағытталды.
Қазіргі отандық әдебиеттануда қөптеген мұрағат көздеріне қол жеткізе алу арқасында бұрын идеологиялық тиым салынған  материалдар жарияланып жатыр. Рухани жандану процесінде жаңа есімдер аталып, белгілі деректер басқа көзқарас тұрғысынан қаралып жатыр. М.Әуезовтің шығармашылығы кеңінен танымал. Алайда  өткен ғасырдың 80-ші ж. ғана жарияланған материал негізінде ұлы жазушыны тағдырының кейбір қайғылы беттері аян болды. «Хан Кене» трагедиясы осы деректің айқын дәлелі. 1928 ж. жазылып, алты жылдан кейін ғана театр сахнасында қойылды. Қызу пікірталас тудырған шығарманы  сахнада қоюға уақытша тиым салынды. Басылым түрінде «Хан Кене»  алғаш рет 1983 ж. ғана жарық көрді. 
1930-1950 жылдары трагедия республикалық басылым беттерінде жарияланған зор әдеби сынның нысанына айналды.  Айтылған пікірлердің бірі бойынша, трагедияға  революцияға қарсы сипат  беріліп, драматург шығармашылығының алғашқы кезеңі Кеңес үкіметіне нұқсан келтіретін іс-әрекет деп бағаланды. Пьесаға қатысты пікілер қарама-қайшылығы ең алдымен оның нысанымен, тарихи тұлғаның пайымдалуымен түсіндіріледі.
Кенесары Қасымұлының тұлғасы, өткен ғасырдың 40-шы ж. оқиғасы -    қазақ тарихи ғылымында ұзақ мерзімге полемика туғызған көлемді тақырып. Әртүрлі баға берілді: Кенесары өзінің жеке басының қамын ойлап, хан билігін орнықтырған тұлға деп есептелсе, басқа бір көзқарас бойынша ол ұлт тәуелсіздігін аңсаған ұлт батырына айналды.  Міне осындай әдеби дау, ғылыми пікірталас  шығарманы тарихи-функционалды  қырынан зерделеуге негіз берді.
М. Б. Храпченко айтқанындай, «әдеби шығармалардың тарихи өміршеңдігі  тұрғын халықтың түрлі деңгейлері мен көрермендер ұрпағының қатысымен ғана шартталмайды, ол сырттан келетін дүние емес, ол шығарманың өн бойында қалыптасқан» [125]. Тәуелсіздік жылдарындағы әдебиетте М. Әуезовтің орны ерекше, себебі ол қарама-қайшы тарихи тұлғаның орнын көркем зерттеуге батыл кірісіп, тұлға, халық, дәуір арақатынасын және қазақ ұлтының шынайы тарихи болашағын түсінуге бір қадам жақындады. Оның шығармашылығындағы тарихи бейнелердің көркем жаңаруы дербес мінездемелер шегінен шығып, философиялық мәнге ие болады. «Хан Кене» трагедиясының әлеуметтік-тарихи сюжеті әдебиеттануда әлі де бағаланбаған философиялық түрткілерге толы. Кенесары тағдыры  жалпы адамзаттық мәніске толы ой қозғайды: адам өмірі дегеніміз не, тұлға тағдырын не анықтайды, байлық пен берекеден бас тартқан Кенесары неге, қайда  талпынады.
Кенесары бейнесін сомдағанда автор 19 ғ. орта шеніндегі әлеуметтік және саяси жағдаяттарға сүйенген. Қозғалысты халық қолдауының себебін зертей келе Кенесары мінезін, психологиясын терең зерделеген. Әуезовтың өзінің айтуынша, пьесаны жазбастан бұрын  Орынбордан, Омбыдағы Сібір ведомствосынан, қырғыз – қазақ арасынан көп материал жинаған. Оның пікірінше, әрбір тарихи деректі әркім өзінше пайымдауы мүмкін, бірақ өзіндік тарихи тұжырымдамасы жоқ автор тарихи тақырыпқа шығарма жаза алмайды [126].
Трагедияның тарихи тақырыбы өткенді бірізділікпен баяндауда емес, тарихи негізделген мінездерді бейнелеу арқылы ашылады. Дәуірдің негізгі үрдістерін белгілейтін трагедия бейнелері уақытының әлеуметтік, экономикалық, идеологиялық жағдайларына тәуелді. Кенесары аналитикалық ой иесі. Адамның әлсіз жақтарын біле отырып, ол ірі шонжарларды бір-біріне қарсы қойып, осындай жағдаяттарды өз пайдасына қолдана біледі. Кене өзіне сенімді, айтқаннан қайтпайтын өр тұлға. 
Кенесары бейнесінің авторлық тұжырымдамасында драматургтың туралығы жатыр. Турашылдықты талап ету – драманың тектік қасиеті. Міне осы талап негізінде дерек пен қиялдың, шынайылық пен ойдан шығарғанның үйлесімі анықталып, мінез бен іс-қимылдың нанымды шығуына мүмкіндік берілді.  
Кенесарының жеңілісін оның жеке мүдделері салдарымен, хан билігі мұрагерінің құқын сақтап қалуға қызу талпынысымен түсіндіруге болар еді. Тартысты осылай түсіну шығарма мәнін тарылтып жіберер еді.  Әуезов Кенесары тағдырында оның жеке трагедиясын ғана емес, қоғам тарихи дамуындағы түрлі үрдістердің қақтығысын көрген болатын.
Пьесаға трагедиялық сипат беретін бас кейіпкердің жеңілісі мен өлімі емес, оның іс-қимылдарының ширақтығы мен қоғамдық маңызы. Автор тұжырымдамасында Кенесары белгілі бір қоғамдық үрдісті іске асырушы,  ол үрдіс – мемлекеттік дербестікке талпыныс. Бірінші актіде Кенені жақтаушылардың мақсаты Жоламан батырдың тәуелсіз мемлекет құру жөніндегі кеңес шешімі туралы сөздерінен белгілі болады.  Кенесары : « Киіз туырлықты қазақтың баласы.  Сона бір қысылған шағыңда ер деп етегінен ұстағаның менің атам Абылай еді... енді халық дәме қылып мені сайласа, кеудемде шыбын жаным тұрғанда, ақ тілеуіңді ақтармын-ақ.  Жетпей жығылсам,  көзің көрер. Жолыңда міне басым, міне жаным...».  Міне осы еркіндік идеясына шын берілу негізінде Кенесары халыққа жағымды көрінеді.
М. Әуезов ханның серіктестерін, халық өқілдері бейнелерін, қырғыз батырларын, дулат руының әскери басшыларын, Қасымұлына қас ру басшыларын суреттейді. Олардың репликалары іс-қимылдың барған сайын  бұқаралық сипат алып үдей түсетін жалпы көрінісін береді.  Диалог арқылы берілетін әртүрлі күштердің арақатынасы түрлі реңге ие болады.  Мұндай көп дауыстардың үндестігі, бірінші кезекте, трагедияның композициялық-сахналық үндестігінен туындайды. Сюжет желісінің көп түрлілігі   мен пьеса композициясының бір орталыққа  бағынбауы  драматург ойының тарихилылығымен түсіндіріледі.  Суреткердің пікірінше, тарихи оқиғалар барысы жеке адамдардың еркіне тәуелді  емес, олар күрделі әлеуметтік күштердің өзара әрекетесуінен  пайда  болады.  Трагедия бейнелері сараланған қоғамдық күштер ретінде берілген.  Бірақ құрылымның бір орталыққа бағынбаауы, сюжет желісінің көптігі дарам тұтастығына нұқсан келтірмейді. Бейнелер жүйесінде әрбір кейіпкер өз орнында өз мінезіне сай әрекет құра отырып, трагедияның негізгі идеясына сәйкес те іс-қимыл атқарады.  Драма өнерінің қатал талабы – іс-қимыл бірлігі – шебер орындалған.
«Хан Кене» аты арқылы проблематикасы ұшталған Кенесары қозғалысына арналған   туындыда әлеуметтік-тарихи, мораль мәселелерінің көрініс табуы, қилы мінезді кейіпкерлердің  берілуі  пьеса мазмұнына қайшы келмейді. Тартыстың трагедиялық сипаты, жағдаят дағдарысы, мінездер қызбалылығы рухани-этикалық проблемалардың: жақсылық пен зұлымдық, адалдық пен арамдық, шындық пен өтірік, махаббат пенжек көрушілік  мәселелерінің туындауына алғы шарт қызметін атқарды.  Себебі Кенесарының өмірі мен өлімі жеке адам тағдырынан жоғары қойылған. Оның тұлғасының маңызы тағдырында ғасырдың елеулі сипаттамалары мен қарама-қайшылықтарының  айқын көрінуінде.  Міне осы белгіден трагедия тартысының қоғамдық маңызы анықталып, ол өз кезегінде, суреткерге болмыстың  «мәңгі» сұрақтарына сұрақ іздестіруге мүмкіндік берді.
Басты кейіпкердің авторлық тұжырымдамасында пьесаның соңғы сахнасының орны ерекше.  Кенесары өліміне қатысты бірнеше нұсқа бар, оларда ханды кім ұстап бергені туралы түрлі жауап берілген.   Кенесары сұлтанның соңғы ұрыстары жөніндегі неғұрлым сенімді мәліметтер баласы Ахмет Кенесариннің әңгімесінде және қара қырғыз Қалиғұлла Әлібековтың сөзінен жазылған К. Степняктың  әңгімесінде берілген.  «Кенесары өлімі» мақаласында ұлы қолбасшының  ажалы туралы мынадай ақпарат беріледі: ұсталған К. Қасымұлын  манап Орманға тапсырады.  Бір аптадан кейін  кеңес үкіміне сәйкес тұтқын  Хождзжамбек Ташмағанбетовтың билігіне беріледі, оның екі бауыры Кенесарымен ұрыста қаза тапқан болатын. Ташмағанбетов бауырларынаың кегін алып Кенесарыны азаптап өлтіреді. Кенесары өмірі осылай аяқталды. Әрине, автор кейіпкерінің ажалы туралы шындықты білген болатын.  Алайда ол дәстүрлі кейіпкер өлімімен аяқталатын  трагедия жанрының заңын бұзып , осы әрекеті арқылы өз ұстанымын білдірді. Пьеса Кенесарыны қырғыздардың тұтқынға алуымен аяқталады.  Өз жеңілісін түсінген хан көрерменді өр мінезімен, қайыспас қайратымен таң қалдырады.  Сұлтанның ақыры тарих тұрғысынан шынайы көрінеді. Елу жылға жуық Қасымұлы әулетінің өкілдері жаулап алушылық патша саясатына қарсы бұқара халықтың қарулы күресін басқарып, ру жерлеріне деген құқын қорғады.
Қозғалысты Кенесары басқарған кезең ұзақ та өшпес күрестің маңызды бөлігі. Кенесары қырық бес жыл ғана өмір сүрді.  Оның жиырма бесін өз ұлтының бостандығын  шын пейілімен, ақ ниетімен қорғауға арнады.  Тарихи және өмірлік шынайылықтың осы қисынында   Кенесарының өлімі әрі шынайы, әрі заңды көрінеді. Не мұратқа жету, не өлім.  «Мен сүйенер өмір, мен жұбанар үміт қалған жоқ...бұдан арғыны көргенше, алланың ақ бұйрықты ажалы келсін». [126, б.368 ]. Өлімді күту рух мықтылығынан, бұл саналы таңдау.
Егер  автор Кенесарыны қажыған, жеңілген түрінде көрсетсе, жағдаят шынымен де қайғылы сипатта болар еді. Бірақ кейіпкердің жан күйзелісінің, ізденісінің мәні қандай болмақ.  М. Әуезов  Кенесары трагедиясын мақсаттың орындалмауымен ғана емес,  ханды  замандастарының түсінбеуімен, одан алыстауымен түсіндіреді. Оны түсінбеген тек  оған әлеуметтік жағынан теңесетін не теңеспейтін замандастары  ғана емес, оны қайтқаннан кейін отандастарының сабақтас ұрпақтары да түсінбей қойды. Тарихи ғылымда қазіргі кезеңге дейін  осы мәселе өз өзектілігін жоғалтқан емес. Көп жағдайда Кенесары хан билігін белсенді қорғаушы ретінде пайымдалды. Оның арманын аяққа таптағандар қатарында  билік пен ақша үшін онымен бәсеке-тартысқа түскен сұлтандар мен ру басшыларымен қатар оған жақын да адамдар.  Трагедияда жалғыздық, түсінік таппау, қастандық жасау мотиві бірнеше рет қайталанып келеді. Бұл тақырыптама  Мұса, Қопай, Наурызбай және т. б. бейнелермен тығыз байланысты.
Оған айқын айғақ – Кенесарының соңғы монологы: « Мені қара қайрат алған жоқ, кескілесіп қарсыласқан жауым да емес... сырттың күші жығатын болса, әлдеқашан жықпас па еді... бәрі де ала алған жоқ.  Мені іштегі дерт жығып отыр. Менің жауым .. мұршам жетпеген жалғыз жауым... өңшең азғын арам бездер.  Солар ала қылды, солар адастырды елді де...  менің күйігім де ажалым да солардан» [126, б. 313-369.]. Осы сөздер жағдаят трагизмін шегіне дейін жеткізеді. «Бірақ мені жыққан сол жауыздар жұртты қоса жыққанын ұғар ма екен.  Ойлар ма екен» жан айқайында автордың да үні естілгендей. Кенесары тағдырының қасіреті жарқын тұлғаның қоғамдық маңызды мақсатқа қол жеткізе алмай жеңілуінде, себебі оның уақыты өткен, оның тағдыры жеке тұлға қасиеттеріне тәуелді емес,  ол  тарих барсысымен анықталады. Кенесары қасіреті  жоғары мақсатқа талпына отырып, әрбір пендеге тән рухани күйзелістен арыла алмауында.  Міне осылай драматург бостандық идеалына талпынған ұлы күрескер мен үмітін үзбей ізденіс жолына түскен пендені бір бейненің бойынан табады. Жазушы көркем ойды түрлендіргенде драматургия мүмкіндіктерін  түбегейлі жаңа құрал-әдістермен байытады. Мысалы,  «Хан Кененің» қайғылы соңы жау тұрбаларының дауысымен үндеседі. Олар бірінші рет 4-ші қимылда хан Наурызбай тағдырын шешерде  ескеріледі. Ол қазаның орнына жаулармен күрестегі өлімді таңдайды. «Хан Кене» трагедиясы  сахнаға шыққан кезінен бастап сын нысанасына айналып, көптеген пікірталасқа негіз болды.  Трагедияның басты кейіпкері,  драматург тұжырымдамасы қатты сынға алынды. 
Өткенмен өшпес иделогиялық күрес жағдайында, рухани тамырларын қажетсінбеген жаңа қоғам кезінде туынды өткенді мадақтау, оны қорғау талпынысы деп  қабылданды.  Тарихи тұлғаның көркем бейнесі, мінез қарама-қайшылығын сенімді суреттеу, дәуір рухын түсіне білу, жағдаятты кейіпкер көзімен көру – міне осының бәрі Кенесарыны драматург пікірін негізгі және жалғыз білдіруші ретінде бағалауға мүмкіндік берді.
Алайда автор ұстанымы  туындының басты кейіпкерін көркем бейнелеумен шектелмейді. Автор ойын, пьесаның идеялық семантикасын Кенесары бейнесіне теңеу драматургтың көркем өрісін тарылту болып  саналады. 
Кенесарыға, оның мақсаттарына  деген халықтың  пікірін М. Әуезов ерекше көрсетеді.  Бұқара халық ханына күдікпен қарайды. Бұл, бір жағынан, 19 ғ. тарихи шындығы болса, екінші жағынан,  төңкерістен кейінгі заманның идеологиялық әсері де болуы мүмкін. Алайда  төңкеріске дейінгі орыс ғылымы  Абылай, Тәуке, Қасым және т. б. тарихи тұлғалардың қазақ мемлекетінің негізін қалаудағы маңызын жоққа шығармаған.  
Қазақ мемлекетінің қалыптасуы мен дамуының үзік және тұрақсыз сипат алуы  өз әрекетімен билік институттарын бекітіп, мемлекеттілік элементтерін жандандырған сол «қу және батыл» тарихи қайраткерлердің ролі мен маңызын күшейте түсті.
Ұлт мемлекеттілігі тарихында Абылайдың қызметі ешбір күдік туғызбаса, саяси дербестікке ұмтылған Абылай жолын жалғастырған Қасымұлы әулетінің  маңызы да соншалықты анық болуы тиіс.  Көп жылдарға созылған қызу пікірталасқа қарамастан,  тарихшылардың Кенесарыға қатысты көзқарасы айқындалды.   Кенесары  - ұлт тәуелсіздігіне бағыт алған саясатты жалғастырушы,  мемлекет құрылымын бекітуге талпынған қайраткер.  Ол  үш жүзді біріктіруге, қабілетті әскер құруға, жоғары билікті бекітуге мақсат қойған болатын.
Бірақ идеологиялық ұстанымдарға сай хандар халық жауы деп жарияланып, олардың жағымды әрекеттері әрқашан жасырылып, бұрыс шешімдері мен теріс қылықтары  асыра әсерлі беріліп отырды.  Мұның өзі өз кезегінде өтпелі дәуірдің қоғамдық санасында күдік пен сенімсіздік туғызды.  Бұл жай «Хан Кене» пьесасындағы халық өкілдері үнінен нақты  білінеді.  Міне осылай тура (объективті) және субъективті сәттер тоғысында шығарманың тарихи-функционалды басымдылығы анықталып,  Кенесары туралы шындықпен қатар хан Кененің өз шындығынан тұратын көп қырлы ақиқат  түсінілмей, қабылданбай қалды. Трагедиядағы Кенесары бейнесінің тұжырымдамасы автордың кеңес идеологиясы шындығын, тарихи дереккөздерге негізделген шындықты,  пенде және тұлға Кенесары Қасымұлының шындығын –көп қырлы шынайылықты – меңгеру талпынысына негізделген. Әуезов трагедиясының тарихы көрсетіп отырғандай, кеңес әдебиеттануында пьесаны негізінен көркем құралдармен жаңартылған өткен тарихтың үзінді сәттері ретінде қабылдау басымырақ еді. Ханның көркем бейнесі Кенесары тұлғасына идеологиялық баға берудің көлеңкесінде қалғандай болды.  Суреткер ұстанымын анықтау мынадай мәселені талқылауға тірелді: басты кейіпкер кім – халық мүддесін қорғаушы ма әлде қара басын ойлаған  мансапқор ру басшысы ма. Ал шынайы көркем туындының өзектілігін анықтайтын, оны уақыт ағымынан тыс ұстайтын  мүмкіндіктеріне мүлдем көңіл бөлінбеді. «Хан Кене» трагедиясының  әлеуметтік-тарихи сюжеті әдебиеттануда аса көңіл бөлінбейтін  рухани-психологиялық, философиялық түрткілерге толы.  Кенесары тағдыры адам санасында көптеген ой қозғайды: адам өмірі неден құралған, ұлт тағдыры, тұлға тағдыры немен, қалай  анықталады, береке мен байлықтан бас тартқан Кене нені мұрат етті.  Кенесарының қоршаған ортамен тартысы әлеуметтік-тарихи тұрғыдан дамиды. Тартысқа түрткі болған әлеуметтік, саяси, тарихи факторларға көркем талдау жасалған. Суреткердің тарихи ойының әлеуметтік ұстанымы хан әрекетінің сол уақыттың әлеуметтік-тарихи оқиғаларының  драматизмі мен үдеуімен   тығыз байланысуына негіз бола алды.  М. Әуезовтің дүниетанымының негіздері, тарихилығының ерекшеліктері міне осыдан байқалады. Шыншыл суреткер ретінде ол қоғам дамуындағы әлеуметтік және саяси факторлардың ролін түсіне отырып,  қоғамдық тартыстың қозғаушы күші деп белгілі бір идеялардың, қарама-қайшылықтардың, заңдылықтардың топтар, таптар талпынысы мен мақсаттары жолында  тоғысып, қақтығысуын таныды.   Сол себепті хан пішіні трагедияда әлеуметтік- тарихи қисында көрініп, анық бір қоғамдық идеяны жүзеге асырады.
Міне осылай әлеуметтік және тарихи жағдайлар тарихилық пен шынайылық  тұжырымдамасының мәнін  анықтайды.  Бұл «Хан Кене» трагедиясындағы драматургтың шығармашыл әдісінің ерекшелігін сипаттайды.  Пьеса бейнелері  нақты тарихи дәуірге сай қалыптасқан тарихи мінездер ретінде берілген. 
«Хан Кененің» тарихилығы мен шынайылығы әлеуметік үрдісте көрсетілген.  Көркем бейнелер  белгілі бір қоғамдық қатынастарға түсіп, белгілі бір әлеуметтік тап мүддесін көздейді. Олардың мінез, құлық,  ой ерекшеліктері осы жаймен түсіндіріледі.  Мысалы, Кенесарының батыл шешім қабылдау қабілеті  оны көрнекті қолбасшы ретінде көрсетеді.  Н. Середаның байқағанындай, «..Кенесары умел быть достаточным повелителем своих дружин.  Духу , которым они были одушевлены, позавидовал бы любой полководец европейских воиск.  Стремительный в набегах, подобный несокрушающему урагану, Кенесары не останавливался ни перед каким препятствием.  Напротив, всякая преграда, казалось, только раздражала его непреклонную волю и делала его стремительнее, дерзче в своих предприятиях, пока, наконец, не сокрушались перед его энергией ве препоны на пути к достижению желаемой цели.  Все эти качества высоко чтились нашими кочевниками, и сердца его соучастников  бились безграничной, до самоотвержения преданностью своему предводителю» [127]. 
Хан Кененің бейнесі, мінезі, әрекеті көп жағдайда қоршаған орта ыкпалымен түсіндіріледі, қазақ ақ сүйектеріне тән сәттер де ұтымды көрсетілген. Бұқара мен ақ сүйектің арасындағы теңсіздік шыңырауының тереңдігі басты кейіпкердің ойы мен әрекетінде нақты көрініс табады.  Бұл қарама қайшылық Кенесарының соңғы монологында айқын білінеді. Өлім алдындағы ойлары оның жаны күйзелгенімен, мойымайтындығын, өз бастамасынан қайтпайтынын суреттейді.  Кенесары өз ісінің әділдігіне сенеді.  Жеңілістің себебі тек царизм күштерінің қарсыласуында емес екендігін түсінеді.  Хан Ресейдің жаулап алушылық саясатына наразы болған халыққа сүйенбек болды. Орасан зор күшке ие бола отырып, бұғаудан шыға алмаған халықтың, асыл қасиеттерінің арқасында алдына ұлы мұрат қойып, жеңіліске ұшыраған асқақ тұлғаның қасіреті міне осында.
Драматургтың әлеуметтік тарихи ойы субъективтік және психологиялық бастамаларды жоққа шығармайды.  Оның ой өрісінде жалпы адамзаттық маңызға толы  этика категориялары үйлесім тапқан.  Осы арақатынастағы басымдылық әлеуметтік тарихи жағдайларға бағыну ұстанымында, мұның өзі М. Әуезовтің тарихи тұжырымдамасының бірізділігі мен үйлесімділігін аңғартады. 
Кейіпкерлердің психологиясын зерттеу, оларды типтеу көркем жүйені толықтырып, тақырыпты жаңа қырынан ашуға, жалпылауға  мүмкіндік береді. Сол себепті  «Хан Кене» трагедиясында этикалық, рухани мәселелер кешені қойылуы заңды нәрсе.  Осы жайға байланысты Әуезов пьесасындағы басты кейіпкерді суреттеу сипатын қарастырып көрейік.  Ол да тәуелсіз тұлға. Кенесары ақылды, өзіне нық сенімді, епті, уәдесіне берік.  М. Әуезов бейнелеуінде Кенесары әлеуметтік тип. Қойылған мақсатына соңына дейін қызмет ету, өзінің артықшылығын сезінуі, бат ылдығы оны асыл қасиеттерді иемденген тұлға ретінде сипаттайды.  Ол ешқашан өз табиғатының не қызбалылығының құрбаны болмайды. Саналы таңдау жасағаннан кейін  таңдаған мақсатына өз өмірін  өзі құрбан қылады. 
Драматург кейіпкерінің әрекетін IXX ғ . қазақ даласында кең тараған егемендік идеясымен байланыстырады. Қоғамдық қажеттілік, тарихи болашақ  идеялары  Кенесарының әрбір ісінің негізіне қаланған. Кенесары бейнесінде автор ұлттық мемлекет тәуелсіздігі идеясын жақтаған белгілі тарихи күштерді типтеп қана қоймай, патриотизм идеясын, оған шын берілген адам құлқын да көрсете білді. 
1920 жылдың аяғында Кенесары бейнесін ескеруі  драматург ойының болашағын,  жазушының бүгінгі күн мәселеріне тұйықталып қалмай, өткен шақтың тәжірибесін келешекпен байланыстыра  бағалаудағы  ептілігін көрсетеді. Сол кезде жағымды бейненің келбеті әбден танымал  және стандартқа сай келетін. Ал драматургияда фольклордан бастама алатын батыл тұлғаны  фольклорлық бейнелеу құралдарымен  суреттеу дәстүрге айналған болатын.  Ал  жан шиеленісіндегі  өзіне қарама-қайшы өр тұлғаны драматургия құралдарымен көркем игеру  М. Әуезов енгізген жаңалық болып танылды. 
Кейіпкерлердің дәстүрлі қатарына сыймаған тұлғаның көркем тұжырымдамасы  тарихи ғылымның көзқарасынан озық шықты.  Кейіпкерінің мінезін терең түсіну, оны орнын тарихи заңдылықатр жүйесінен көре білуі, тура нақты тарихи аяда болмысты көркем түрлендіру шеберлігіне жазушы шынайы тарихилық нәтижесінде ғана қол жеткізді. Уақыт ағымына сай, тарихи кезеңдерге сәйкес түрленіп отыратын конъюктуралық бағалардан айырмашылығы Кенесарының М. Әуезов берген тұлға тұжырымдамасы өз өзектілігін әлі күнге дейін жоғалтқан жоқ.  Оның ойының уақытқа бағынбауы автор логикасының тереңдігімен түсіндіріледі.  Кенесары бейнесінде суреткер  белгілі бір конъюктуралық идеяны не 30-шы жж. идеологиялық ұстанымын жандандыруды мақсат тұтқан жоқ.  Ол өз кейіпкерін бар қарама-қайшылығында бейнеледі.  Мұнда ол драма поэтикасының негізгі талабы – тура бейнелеуді қолға алған болатын. Жазушы өз кейіпкерін басқарған да жоқ, оның тағдырын да шешпеді, өз мінез-қылығын әрекеттер мен талпыныс арқылы білдіруге ғана толық мүмкіндік беріп отырды.  Мұндай көркем әдіс М. Әуезовті ұлы драматургтар А. С. Пушкин,  Шекспир, Шиллермен жақындастырады, олар өз шығармашылығында драма құралдарымен өмірді бейнелеудің өзгеше жолын іздеген. Кенесары ортасының жақын адамдарын махаббатпен сынау – олардың  мінезін айқындап-бағалауда маңызды.  Себебі, осындай кенет болған келеңсіз жағдай – не  ажал, не махаббат болсын, не көптен күткен кездесу, не айырылысу – адамның шынайы мәнісін ашып береді.  Кейіпкерлер сезімінің реңіне махаббат тәрізді асыл қасиетті енгізу өте орынды, себебі, жазушы көркем бейнеде шынайы өмірдің өзін негіздейтін дүниелерді сипаттайды. Сондықтан, Бопайдың Бұғыбайға деген іңкәр сезімі жасанды емес. Шынайы кейіпкер өз әлемімен, мінезімен, ойлау қабілетімен, әрекетімен ерекше көрінеді. Наурызбай, Бопай сияқты қайратты тұлғалар күшті сезімге де ие бола алады.
 Трагедияның әлеуметтік-тарихи сюжеті біртіндеп рухани талдаумен күрделеніп, атүсті қабылдаудан тереңде жатқан пьесаның астыртын рухани-психологиялық көрінісін береді. Бопай, жалғыз ол емес, басқалар да қозғалысқа қатысу шешімін саналы қабылдап, қатардағы адамның қуанышы мен қайғысы қатар жүретін күнделікті тұрмыстан бас тартты. Енді күрес, тартыс, «ер үстінде күн кешу» оның тұрмысына айналды. Бұл әскери өмір салты бір идеяға – жауды жеңуге, Ресей бодандығынан құтылуға бағытталды. Осы мақсатқа қызмет ету – Бопайдың саналы таңдауы. Жауынгер әйелдің махаббатқа құқы жоқ. Бопай сезімге берілсе, кәдімгі әйелге айналады.Жеке сезім Бопай мен Наурызбай арасындағы кедергі, оларды байланыстыратын  бір қан, бір ой. Қатынастар дамуы анық. Пьеса басында Наурызбай әпкесінің  мінезімен санасады. Бірақ сюжет желісіне  Бұғыбайдың кірігуіне байланысты Наурызбай өз пікірін өзгертеді. Алдымен бұл күдік пен салқындық, одан кейін Бұғыбайды қорқыту.Трагедияның үшінші актісі Наурызбай мен әпкесінің ашық қақтығысымен аяқталды. Енді Бопай інісіне кектеніп, онымен қандас болғанына өкінеді. Міне, осылай жеке бас сезімі Бопай мен Наурызбайды қарама-қарсы қояды. Бірақ драматизм қандастардың жауласуында емес. Махаббатпен сынаудың мәнісі тереңірек. Бұл – тұлға  тұтастығын сынау. Қанды күресте Бопай мен Наурызбай күрес мақсатын ұмытып, жеке бастарының сезімдеріне  беріліп, басқа, олардың жағдайында растауға келмейтін  тартысқа кетеді.Осы логикалық құрылымдар қатарында Кенесары бейнесі ұтымды көрінеді. М.Әуезов кейіпкерін мұндай сынға ұшыратпай, таңдау жағдаятына әкелмейді. Кенесары үшін бәрі анық және толық шешілген: ол өзінің мақсатына адал қызмет етуде, осы мақсатқа қол жеткізу өмірінің мән-мазмұнына айналған.
Осы сюжет желісімен байланысты рухани-психологиялық  мәселе аталған  кейіпкерлер жауласуымен аяқталмай, оқиғалар даму барысында үдей түседі. Науан мен Бұғыбай қақтығысы шегіне жеткенде, Бопай тағы таңдау алдында. Тағы жеке сезім мен реніш жетегіне ілесіп, Бұғыбайға еріп, Кенесары алдында інісіне жала жабады. Бопай мен Наурызбайды рухани таңдауға тіреген сюжет желісі шырқау шегіне жетті. Сыни жағдайда таңдау жасаған Бопай рұқсат етілген және рұқсат етілмегеннің,  ар мен арсыздық жігінен аттап, осы әрекетімен Наурызбайды  ғана емес,  өзін де  сатып кетеді. Енді ешбір іспен бауырының алдындағы кінәсін жуа алмайды. Бірақ нағыз трагедия әлі алда, сахнада сүйген адамының шынайы келбетін көргенде  [126, б.232]. Бірақ Бопай езілген жоқ, жеңілген жоқ.
Қайратты, шыншыл, сезімге берік әйел жағдаятты  өзінше шешеді. Бұғыбайға оқ атады,  өз қатесін түзеген жауынгер әйелді бұл жайт сыйлы қылып көрсетеді. Себебі, қуаныш пен қайғыда, қастандық пен махаббатта ол сезім пәктігін сақтайды. Бопай бейнесінің ерекшелігі автор ұстанымымен  байланысты. Эпос пен лирикадағыдай емес, автор «дауысы» тура естілмейді.  Бопай пьеса-да дербес, суреткер еркінен тәуелсіз. М.Әуезов оның жақсылығын асырып, кемшілігін жасырмайды. Оның әрекеті, ойы, тілегі мінезінің логикасынан туындап, тұлғалық мәнісімен түсіндіріледі. Драматург Бопайдың көркем бейнесін сомдауда табиғилығына аса назар аударып, Бопай қылықтарының көрерменге, оқырманға ұнайтынын, ұнамайтынын ескермейді.
М.Әуезов пьесасының философиялық негізіне сыни әдебиетте жеткілікті көңіл бөлінбей, сол астыртын  күйінде қалды.  Оны тереңіне бойлап қана, пьесаның көркем  тұтастығын ұғынып қана меңгеруге болады. Тек осы ұстанымда ғана шығармада көркем көрініс тапқан әлеуметтік-тарихи картинада рухани нышандар мен философиялық жалпылаулар анықталды.
«Хан Кене» трагедиясының маңызы әлеуметтік-тарихи картина сапасымен, тарихи-танымдық маңызымен шектелмей, тприхи коллизиялар өміршеңдігімен, рухани таңдау ізденісімен, мәселелердің философиялық, ізгілік сипатымен айқындалады. «Хан Кене» азшылықтың қызығушылығын тудыратын өткен шақ туралы трагедия емес, бұл өзекті қазіргі шығарма, одан көпшілік өзінің зиятының, көңіл-күйінің деңгейіне қарай «мәңгі» сұрақтарға жауап таба алады.

	Жеңіліс – жеке емес, тарихи заңдылық нәтижесі
	Аристотельдік трагедия теориясы + модерн интерпретация

	Көпдауыстылық (полифония)
	Диалогизм, көп көзқарас
	Кейіпкерлер әртүрлі әлеуметтік позицияларды білдіреді
	М. Бахтиннің полифония концепциясы

	Идеологиялық контекст
	Кеңестік сын, цензура, тарихи бағалау
	Шығарма әр кезеңде әртүрлі идеологиялық оқылымға ұшыраған
	Идеологиялық дискурс талдауы

	Авторлық интенция
	Автор позициясы, көркем еркіндік
	Әуезов тарихи тұлғаны біржақты емес, күрделі жүйеде көрсетеді
	Автор интенциясы теориясы (intentional fallacy-ге қарсы оқылым)

	Әлеуметтік-тарихи детерминизм
	Қоғамдық күштер, тарихи заңдылық
	Жеке тұлға емес, тарихи процесс шешуші фактор
	Маркстік әдебиеттану элементтері



«Хан Кене» трагедиясының әдеби-теориялық интерпретациясы ұлттық сана, тарихи жады және мемлекеттілік идеясының көркем репрезентациясы ретінде қарастырылып, ол тарихи-функционалдық, социологиялық және философиялық әдістер тоғысында талданады. Дегенмен, зерттеу дискурсы әдіснамалық тұрғыдан интегративті сипат алғанымен, кейбір концептілердің (әсіресе Алаш идеясы) дәлелдік негізі жеткіліксіз деңгейде жалпыланған.

2.4 Драмалық шығармалардағы Намыс ұғымының мәні мен маңызы
Қазақ драматургиясында намыс категориясы тек этикалық ұғым деңгейінде емес, әлеуметтік-мәдени код, тұлғалық идентификацияның және тарихи сананың құрылымдық элементі ретінде көрініс табады. Ол көркем мәтінде кейіпкердің мінездік доминантасы ғана емес, сонымен қатар конфликт тудырушы семантикалық өзек қызметін атқарады.
Теориялық тұрғыдан алғанда, намыс ұғымы аксиологиялық жүйенің (құндылықтар иерархиясының) орталық категорияларының бірі ретінде қарастырылады. Драматургиялық дискурста ол көбіне ар-ождан, абырой, жауапкершілік, қоғамдық мәртебе ұғымдарымен корреляцияда дамиды. Бұл тұрғыда намыс жеке психологиялық феномен емес, әлеуметтік-нормативтік регулятор қызметін атқарады.
Драматургия поэтикасы деңгейінде намыс ұғымы көбіне конфликтогендік фактор ретінде іске қосылады. Яғни ол сюжет құрылымында әрекет импульсін тудыратын ішкі мотивациялық механизм болып табылады. Кейіпкердің шешімі, қақтығысқа түсуі немесе трагедиялық таңдау жасауы көбіне намыс категориясымен детерминацияланады.
Структуралистік және нарратологиялық тұрғыдан намыс – мәтіндегі кодталған мінез реакциясы. Ол белгілі бір тарихи-әлеуметтік контексте қалыптасқан мінез үлгілерін (behavioral patterns) көркем жүйеге енгізеді. Осы арқылы драматургияда тұлға тек жеке субъект емес, мәдени-тарихи модель ретінде танылады.
Қазақ тарихи драмаларында намыс ұғымы көбіне ұлттық идентификацияның маркері ретінде қызмет етеді. Ол отарлық дискурсқа қарсы қойылатын рухани-этикалық оппозиция ретінде көрініп, «өзінікі» мен «өзгенікі» арасындағы символикалық шекараны айқындайды. Мұнда намыс –тек жеке ар-намыс емес, ұжымдық тарихи жадының репрезентациясы.
М. Әуезов драматургиясындағы кейіпкерлер жүйесінде намыс ұғымы трагедиялық коллизияның негізін құрайды. Кейіпкердің ішкі драмасы көбіне рационалды таңдау мен моральдық императив арасындағы қайшылық арқылы ашылады. Бұл жағдай намысты экзистенциалдық қысым факторы ретінде көрсетеді: тұлға тарихи жағдайға бейімделмей, құндылықтық ұстанымын сақтауға ұмтылады.
Гегельдік эстетика тұрғысынан намыс – тұлғаның объективтік рухпен (қоғамдық сана, тарихи қажеттілік) қатынасындағы қайшылық нүктесі. Осы қайшылық драматургиялық әрекеттің қозғаушы күшіне айналады. Ал М. Бахтиндік интерпретацияда намыс көпдауысты (полифониялық) кеңістікте әртүрлі әлеуметтік позициялардың қақтығысы арқылы мағынаға ие болады.
Драматургиялық шығармалардағы намыс ұғымы:
·  этикалық категория ретінде тұлғалық мінезді айқындайды; 
·  әлеуметтік категория ретінде қоғамдық нормаларды реттейді; 
·  тарихи категория ретінде ұлттық сананың көркем моделін құрайды; 
эстетикалық категория ретінде трагедиялық конфликтіні тереңдетеді. 
Осылайша, намыс драматургияда жай мотив емес, көркем-идеялық жүйенің құрылымдық өзегі болып табылады.Начало формы
  	 Қазақ драматургиясы – ұлттық рух пен мемлекеттілік идеясын дәріптейтін күрделі өнер саласы. Оның өн бойындағы басты құндылықтардың бірі – Намыс. Драматургиялық ұлттық идея халықтың бар күш-жігерін тарихи міндетті жүзеге асыруға жұмылдыратын рухани күш болып табылады. Осы тұрғыда намыс ұғымы жеке тұлғаның ар-ұжданы ғана емес, бүкіл ұлттың бостандығы мен егемендігінің кепілі ретінде көрініс табады.
 Драматургиядағы намыс категориясы кейіпкерлердің ішкі эволюциясы мен рухани мәселелерін зерделеу арқылы ашылады. Психологиялық драмаларда          (Т.Ахтанов, Қ. Мұхамеджанов) намыс – адамның ішкі күресін, адамгершілік қасиеттерін көрсететін басты критерий.
М. Әуезовтің «Хан Кене» трагедиясында Кенесарының намысы – жеке бастың амбициясы емес, ұлттық мемлекеттілікті сақтап қалу жолындағы табандылық. Оның «Жолыңда міне басым, міне жаным» деуі – ұлттық намыс үшін жасалған ең биік құрбандықтың үлгісі.
І. Жансүгіровтің «Исатай-Махамбет» пьесасында Махамбет бейнесі арқылы намыс ұғымы әлеуметтік әділеттілікпен ұштасады. Мұндағы батыр намысы – халықтың мұңын мұңдау, «қара қазан, сары бала қамы үшін» күресу.
Т. Ахтановтың «Ант» драмасында Сауран сұлтанның бейнесі арқылы намыс – саяси мүдде мен жеке бақыт арасындағы таңдау ретінде сипатталады. Сауранның ел бірлігі үшін сүйіктісінен бас тартуы оның «намыс отын» бәрінен биік қойғанын дәлелдейді.
 Тәуелсіздік кезеңіндегі шығармаларда намыс ұғымы жаңаша қырынан, әсіресе ұлттық сананың оянуы контекстінде қарастырылады.                                           С. Асылбекұлының «Желтоқсан желі» драмасында 1986 жылғы оқиғалар – ұлттық намыстың ең жоғарғы көрінісі ретінде бейнеленген. Бұл шығармаларда намыссыздық пен сатқындыққа қарама-қарсы қойылған ұлттық рух студенттерге патриоттық тәрбие берудің негізі болып табылады.
Қазақ қыздарының батыл бейнесі драматургияның басты тақырыптарының бірі. Ш. Құсайыновтың «Томирис» немесе Ғ. Есімнің «Таңсұлу» драмаларында әйел намысы – ел абыройының символы. Томиристің «іздегенің қан болса, қанып іш!» деуі және Таңсұлудың жат елде жүріп отанын сатпауы – қазақ халқының тектілігі мен намысшылдығының айқын айғағы.
Қазақ драматургиясындағы намыс ұғымы – көркем шығарманың идеялық өзегі және кейіпкерлер арасындағы тартыстың қозғаушы күші. Ол студенттердің бойында адамгершілік, отаншылдық және мемлекетшілдік сананы қалыптастыруда үлкен дидактикалық мәнге ие. Тәуелсіздік жылдарындағы драматургияда намыс – «Мәңгілік Ел» идеясымен ұштасып, ұлттың рухани тұтастығын сақтаушы басты құндылық ретінде беки түсті.
Намыс ұғымын оқу-тәрбие процесінде біржақты – қаһармандық тұрғыдан ғана көрсету педагогикалық ықпалдың тар шеңберіне әкеледі. Қазіргі заманғы дидактиканың талаптары бойынша намыстың тәрбиелік потенциалын тиімді іске асыру үшін оны әлеуметтік әділеттік, азаматтық жауапкершілік және моральдық рефлексия контекстінде ұсыну қажет. Бұл тәсіл гуманистік-педагогикалық парадигмаға және құндылықтарға бағытталған білім берудің мақсаттарына сәйкес келеді: тұлғаның нормативтік-семантикалық жүйесін қалыптастыру, қоғамдық рөлдерді игеру және критикалық ойлау қабілетін дамыту.
Педагогикалық тұрғыдан алғанда, намысты әлеуметтік әділеттілікпен байланыстырудың негізі мына негізгі қағидаларға сүйенеді:
[bookmark: _Hlk231125128]          – интегративтік қағида –  намыс ұғымын тарихи-мәдени, әлеуметтік және этикалық компоненттер арқылы кешенді оқыту;
          – реляциялық қағида –  оқытуды диалогтық, проблемалық және контекстік тәсілдер арқылы ұйымдастыру, студеттерге өздерінің тұлғалық және әлеуметтік позицияларын анықтау мүмкіндігін беру;
          – рефлексивтік қағида – шығармашылық мәтіндер арқылы эмоционалдық-этикалық рефлексияны қалыптастыру, намыс пен әділеттілік арасындағы шиеленістерді талқылауға ынталандыру;
          – практикалық бағдарлану қағидасы – білімді іс-әрекетке айналдыру арқылы азаматтық мінез-құлық пен әлеуметтік жауапкершілікті дамыту.
	Намыс – бұл тұлғаның және ұжымның ар‑ұжданы мен абыройын қорғайтын моральдық‑аксиологиялық бағдар, яғни жеке және коллективтік беделді, ата‑бабадан қалған құндылықтарды сақтауға бағытталған рухани ұстаным. М. Қаназдың «Жанқожа» драмасында [128] намыс жеке адамдық қасиет қана емес, халықтың жер‑еліне, тәуелсіздігіне және тарихи абыройына қатысты ұжымдық сана мен жауапкершіліктің көрінісі ретінде ұсынылады. Автор образында намыс – физикалық және саяси әрекеттің, соның ішінде қару көтеріп жауға қарсы тұрудың, әкімшілікке ашық наразылық білдірудің және ұрпақтың болашағы үшін өз өмірін қатерге тігуінің мотивациялық негізі болып табылады.
Драматургиялық тұрғыдан алғанда намыс – сюжетогендік және характерогендік фактор: ол кейіпкердің шешімдері мен әрекеттерін детерминациялайды, конфликт қалыптастырады және оқиғаның этикалық координатасын айқындап береді. 
М.Қаназдың тәуелсіздік дәуіріндегі шығармашылығында халық батыры Жанқожа Нұрмұхаммедұлының өмірі мен ерлігі тек тарихи факт ретінде ғана емес, ұлттық намыс ұғымының көркемдік экспликациясы ретінде беріледі. «Ел қорғаны – Ер Жәкем» еңбегі мен «Жанқожа» атты үш актілі тарихи драмасында автор намысты жеке адамдық ар‑ұжданнан артық, ұлттың жерін, қадір-қасиетін және келер ұрпақ болашағын сақтауға бағытталған коллективтік аксиома ретінде көрсетеді. Оқиға 1845–1860 жылдар аралығында Сырдарияның төменгі ағысы, Қазалы бекінісі мен Қызылқұмда өрбігендіктен, драматургиялық контекст тұрғысынан намыс – экономикалық, саяси және географиялық талаптармен ұшталатын күрделі категорияға айналады: жерден айырылу қаупі, отарлық экспансия мен қақтығыстың салдары жеке мінездің ғана емес, бүкіл қауымның моральдық тірегі ретінде қабылданады.
Жанқожа образы арқылы ұжымдық намыстың бірнеше функционалдық қыры айқындалады. Біріншіден, намыс аксиологиялық деңгейде – ар‑абырой, жауапкершілік және ұлттық намыс идеяларының синтезі ретінде қалыптасады; Жанқожаның «Жер емген халықтың жерден айрылуы – өліммен тең» деген уәжі намыстың өмірге, отанға және ұрпаққа қатысты абсолюттік құндылыққа айналуын көрсетеді. Екіншіден, намыс сюжетогендік қозғаушы күш ретінде ұлтты қорғауға бағытталған әрекеттерді моральдық тұрғыдан ақтайды: жауға қарсы қару ұстау, шекараны қорғау және әкімшілікке ашық наразылық – бәрі де намыс мотивімен негізделеді. Үшіншіден, намыс характерогендік функцияны орындайды: Жанқожаның шешімдері мен әрекеттері – жеке батылдық пен қоғамдық міндеттің бірігуінің көрінісі, ал оның трагедиялық тағдыры – қоғамдағы бірлік пен әділетсіздік арасындағы қайшылықтың қайтарымы.
Сонымен бірге Қаназдың драматургиясында намыс пен ішкі бөліну, намыс пен сатқындық арасындағы шиеленіс драманың идеологиялық жүрегін құрайды. Жанқожаның бейнесін өлтіріп, жерін және халқын опасыздықпен күйзелтетін күштер арқылы автор намыстың жеке тұлғанға ғана емес, оны қолдайтын әлеуметтік ортаға да тәуелді екенін ашық көрсетеді. Осы тұрғыдан алғанда намыс – пассивті моралдық ұстаным емес, оны әрекетке айналдыра алатын қоғамдық институционалдық және моральдық тірек талап етеді.
М. Қаназдың «Жанқожа» драмасы қазақ драматургиясында намыс ұғымын ұлттық тарихи контекстте мәтіндік басты семантикалық орталық ретінде қалыптастырады: намыс мұнда жеке ар‑ұжданнан ұлттың тіршілігін сақтайтын стратегиялық аксиомаға дейін өрлейді, сюжет пен характерді анықтайтын конфликтогендік күшке айналады және оқиғалық‑этикалық шешімдердің негізін құрайды.
Т.Тебегеновтің мақаласында тәуелсіздік кезеңіндегі қазақ әдебиеті мен драматургиясының даму үрдісі кеңінен сараланып, ұлттық құндылықтар мен тарихи шындықтарды көркемдік тұрғыдан ашудағы маңызды кезеңдер мен шығармалар талданады. Ғалымның пікіріне толықтай келісеміз, себебі кеңес дәуірі кезінде ұлттық құндылықтарды ашық жариялауға тыйым салынғанына қарамастан, қазақ қаламгерлері өздерінің азаматтық міндетін орындап, тарихи шындықты көркемдік әдістер арқылы жеткізу жолында қажырлы еңбек еткенін айқын көрсетеді. Бұл – ұлттық намыс пен рухтың оянуы, мәдениет пен әдебиеттің тәуелсіздікке ұмтылысының айқын көрінісі [129].
Автордың пікірінше, «Кемеңгерлер мен көлеңкелер» пьесасындағы характерлер тартысы – жүмбақ әрекеттер арқылы ашылуы, қазақ тарихының қилы кезеңдерін көркемдік тұрғыдан бейнелеудің жоғары деңгейін көрсетеді. Бұл пьеса арқылы драматург ұлт зиялыларының ішкі қайшылықтарын, олардың қоғамдық және рухани күресін терең әрі байсалды түрде ашып көрсете алған. Қазақ тарихының шынайы беттерін көркем шындықпен өрнектеу ұлттық намыс пен тәуелсіздік рухын жаңғыртудың маңызды құралы ретінде бағаланады.
Р. Отарбаевтың «Бейбарыс сұлтан» пьесасы да [130], оның тарихи мазмұны арқылы, ұлттық намыс пен тәуелсіздік үшін күресті бейнелеуде ерекше орын алады. Бұл шығармада тұлғаның адамгершілік қасиеттері мен тарихи миссиясы, туған жерге деген сүйіспеншілігі мен ұлт алдындағы жауапкершілігі көркемдік деңгейде жеткізіледі. Бұл пьеса да ұлттық рухты көтеретін маңызды  бүгінгі күнгі тақырыптары сан алуан, олардың ішінде әлеуметтік мәселелер мен ұлттық құндылықтарды көтеру ерекше орын алады. 
С. Асылбекұлының пьесалары, әсіресе, 1986 жылғы Желтоқсан оқиғасына арналған «Империядағы кеш» спектаклі [131], қоғамдағы әлеуметтік қарама-қайшылықтарды, ұлттық тұрмыстың өзектілігін ашық көрсетеді. Бұл шығармалар арқылы ұлттық намыс пен тәуелсіздік рухы жаңғырады, қоғамдағы өзекті мәселелер айқындалады. Режиссер Т.Аралбайдың ұқыптылығы мен актерлердің шеберлігі спектакльдің маңыздылығын арттырып, ұлттық намыс пен адамгершілік қасиеттердің тәрбиелік мәнін ашады.
И.Сапарбайдың «Қыз мұңы» пьесасы [132] – тәуелсіздік жолында құрбан болған ұлт жастарының рухын, олардың қайсарлығын және ұлттық намысты асқақтататын шығарма. Бұл пьеса арқылы қазіргі жастардың ұлт алдындағы жауапкершілігі мен рухани құндылықтарға адалдығы көрінеді. Барлық жоғарыда аталған шығармалар – ұлттық намыс пен      нәтижесі ретінде бағаланады. Олар ұлттық тәуелсіздікке деген сүйіспеншілік пен намыс сезімін тәрбиелеудің маңызды құралы болып табылады.
Намыс – қазақ мәдениетінде тұлғаның ар‑ұжданы мен ұжымдық абыройын сақтауды білдіретін аксиологиялық категория болып табылады. Ғ.Есімнің «Таңсұлу» трагедиясында намыс ұғымы жеке эмоционалдық қасиеттен асып, ұлттық‑тарихи міндет, отанға деген адалдық және ұрпаққа қатысты жауапкершілік ретінде көркемделеді. 
Гендерлік аспекті тұрғысынан алғанда, шығармадағы намыс ұғымы әйел тұлғасымен тікелей сабақтасып жатыр. Қазақ қоғамында әйел тек отбасының ұйытқысы ғана емес, ұлттық рухтың сақтаушысы ретінде де бағаланған. Таңсұлу образы арқылы әйел адамның төзімділігі, рухани беріктігі, ел алдындағы жауапкершілігі көрініс табады. Бұл жерде намыс ұғымы ер азаматқа ғана тән қасиет емес, қазақ қызының бойындағы қайсарлық пен тектіліктің белгісі ретінде бейнеленеді. Әйелдің ар-намысы – ұлт намысының ажырамас бөлігі екені қойылымда анық байқалады.
Таңсұлу образы – әйел намысының гендерлік функциясын көрсетіп, әйелді ұлттың моральдық‑мәдени тұтастығын сақтаушы ретінде белгілейді; бұл намыс әйел мен ер азаматқа ортақ рухани нормалардың бірлігі ретінде ұсынылады. Сонымен қатар, драматургиялық мәтінде намыс сюжетогендік және характерогендік рөл атқарады: ол кейіпкер әрекетінің мотивациясын, трагедиялық таңдау мен құрбандық механизмдерін айқындайды.
Ғ.Есім қазақ қоғамындағы намыс пен рухты асқақтатқан қайсар тұлға. Оның пьесаларында да ұлттық намыс пен адамның ішкі қайсарлығы айқын көрінеді. Мәселен, «Қыз жиырмаға толғанда», «Ең әдемі келіншек» сияқты пьесаларда ұлттық намыс пен әйелдің қайсарлығы көрініс табады. Бұл шығармаларда қазақ халқының рухы, ержүрек ұрпағының намысы, елдік ұстанымдар ерекше беріледі.
Жазушы Ж. Әлмашұлы да намыс ұғымын тереңінен қозғайтын шығарма жасаған. Оның «Біз де ғашық болғанбыз» драмасында адамның шынайы махаббаты мен намысқа деген құрметі айқын көрінеді. Бұл пьеса – ұлттың намысын, адамгершілік қасиеттерін дәріптейтін туынды. Оқиға барысында адам баласы өз намысын жоғалтпай, ұлт алдындағы парызын ұмытпауы керек екені көркем бейнеленген.
Кесте 8 – Кейіпкерлер бойындағы «Намыс» құндылығының салыстырмалы кестесі
	   Кейіпкер есімі
	Намыс моделі
	Қырлары
	Дереккөзден нақты мысал/цитата
	Ғылыми интерпретация

	1
	2
	3
	4
	5

	Махамбет
	Демократиялық-әлеуметтік
	Әлеуметтік, халықтық, жеке-психологиялық
	«Қара қазан, сары бала қамы үшін» / «Үйірінен айрылған құлынмын...»
	Намыс – жеке ерлік емес, әлеуметтік жауапкершілік. Эпостық қаһарманнан драмалық «трагедиялық тұлғаға» өту үдерісі.

	Жанқожа
	Ұжымдық-жер намысы
	Мемлекеттік, әлеуметтік, географиялық-экономикалық
	«Жер емген халықтың жерден айрылуы – өліммен тең»
	Намыс – ұлттың тіршілігін сақтайтын стратегиялық аксиома және отарлық экспансияға қарсы ұжымдық қарсылық.

	Абылай
	Мемлекетшілдік-интеграциялық
	Мемлекеттік, саяси
	«Темір тұтқа керек бұл есігі қисайған берекесіз елге»
	Руаралық намысты біртұтас мемлекеттік намысқа трансформациялау арқылы интеграциялық модель жасау.

	Әбілқайыр
	Прагматикалық-стратегиялық
	Мемлекеттік, жеке-психологиялық, саяси
	Жанарысты құрбандыққа шалу: «Еркек тоқты құрбандық»
	Саяси прагматизм мен туыстық этиканың қақтығысы. Ру араздығын тоқтату үшін жасалған стратегиялық қадам.

	Кенесары
	Трагедиялық-ұлттық
	Жеке-психологиялық, мемлекеттік, ұлттық азаттық
	«Мені іштегі дерт жығып отыр... өңшең азғын арам бездер»
	Намыс — экзистенциалдық жалғыздық пен ұлттық азаттық символы. Ішкі сатқындық пен сыртқы мақсаттың трагедиялық диссонансы.

	Бопай
	Гендерлік-әскери тартыс
	Жеке-психологиялық, әскери, қандастық
	Бұғыбайды өз қолымен атуы (Бұғыбай мен Наурызбай арасындағы таңдау)
	Жеке сезімді (махаббатты) әскери міндет пен қандастық намысқа құрбан етудің жоғарғы нүктесі.

	Томирис
	Ұлттық абырой
	Мемлекеттік, гендерлік, аналық
	«Іздегенің қан болса, қанып іш!»
	Аналық сезім мен мемлекеттік жауапкершіліктің ұлттық абырой контекстіндегі синтезі.



Қорытындылай келе, намыс ұғымы – қазақтың ең қасиетті құндылығы. Ол әрдайым ұлттық болмысты, елдік пен ерлікті, қайсарлық пен төзімділікті қорғайды. 

Екінші тарау бойынша тұжырым
Диссертациялық зерттеудің екінші бөлімінде қарастырылған мәселелерді жинақтай келе, қазақ драматургиясындағы Отан, Намыс және Елдік құндылықтардың көркемдік репрезентациясы бойынша келесідей ғылыми-теориялық тұжырымдар жасалады:
Біріншіден, қазақ драмасындағы батыр бейнесі дәстүрлі эпикалық модельден алшақтап, тарихи-әлеуметтік өзгерістер ықпалымен сапалық тұрғыдан жаңарған «демократиялық типтегі батыр» деңгейіне көтерілген. Егер эпоста батыр идеалданған ерлік иесі болса, драматургиялық мәтіндерде ол нақты тарихи кеңістікте әрекет ететін, халық мүддесін билік институттарынан жоғары қоятын және әлеуметтік әділетсіздікке қарсы күрескер ретінде сипатталады. Махамбет бейнесі арқылы ашылатын «Қара қазан, сары бала қамы үшін» формуласы батырлықтың жеке ерліктен әлеуметтік миссияға ауысқан жаңа парадигмасын айқындайды.
Екіншіден, зерттеу барысында Отан ұғымының географиялық шеңберден шығып, рухани жауапкершілік пен тарихи жады категориясына айналғаны негізделді. Драматургияда Отандық, Елдік және Ерлік тақырыптары статикалық идеология емес, тұлғаның психологиялық және этикалық таңдау кеңістігін ашатын кешенді әлеуметтік-тұлғатанымдық жүйе ретінде көрініс тапқан. Бұл тұрғыда қазақ тарихи драматургиясында екі негізгі модель айқындалды:                  Қ. Бекхожиннің «Ұлан асу» драмасындағы интеграциялық-қаһармандық модель және Т. Ахтановтың «Ант» трагедиясындағы прагматикалық-реалистік модель.
Үшіншіден, Намыс категориясы қазақ драматургиясының көркем-идеялық жүйесінің құрылымдық өзегі және басты конфликтогендік факторы болып табылады. Намыс тек этикалық ұғым ғана емес, ол кейіпкердің әрекетін детерминациялайтын ішкі мотивациялық механизм, ұлттық идентификацияның маркері және отарлық дискурсқа қарсы рухани-этикалық оппозиция қызметін атқарады. Сонымен қатар, драматургиялық мәтіндердегі әйел бейнелеріндегі намыс (Томирис, Бопай, Таңсұлу) ұлттық рухтың, тектілік пен ел абыройының символы ретінде салмақталған.
Төртіншіден, М. Әуезовтің «Хан Кене» трагедиясы арқылы ұлттық сана мен Алаш идеясының көркемдік репрезентациясы зерттелді. Драматургия бұл кезеңде тарихты жай ғана баяндаушы емес, ұлттық мемлекеттілік идеясын қайта құрастыратын көркем-идеялық механизмге айналған. Кенесары бейнесіндегі трагедия – жеке тұлғаның жеңілісі емес, тарихи жад пен империялық жүйе арасындағы, еркіндік идеясы мен объективті тарихи процестер арасындағы қайшылықтардың көрінісі болып табылады.
Қорытындылай келе, екінші бөлімдегі зерттеулер қазақ драматургиясының эпикалық идеалдан – әлеуметтік-саяси субъектке, монологтық тарихтан – полифониялық тарихи санаға дейінгі эволюциялық даму жолын ғылыми деңгейде айқындап берді. Бұл үдеріс ұлттық құндылықтарды кешенді жүйеге біріктіріп, мемлекетшілдік сананы қалыптастырудың дидактикалық және идеологиялық негізі ретінде қызмет етеді.




































3 ДРАМАТУРГИЯ САЛАСЫНДАҒЫ ОТАН ЖӘНЕ НАМЫС ҚҰНДЫЛЫҚТАРЫНЫҢ МАЗМҰНДЫҚ‑ӘДІСТЕМЕЛІК НЕГІЗІ

 3.1 Қазақ драматургиясындағы Отан және Намыс құндылықтарын оқытудың дидактикалық негіздері  
Отан және Намыс құндылықтары қазақ драматургиясының идеологиялық‑эстетикалық жүйесінде негізгі аксиологиялық ұстанымдар ретінде көрініс табады. Жоғары оқу орындарында осы құндылықтарды оқытудың мазмұнды‑әдістемелік негізін қалыптастыру – студенттердің ұлттық сана, азаматтық жауапкершілік және мәдени‑тарихи идентификация деңгейін тәрбилеудің бірден‑бір жолы. Осы бөлімде біз драматургиялық мәтіндер негізінде Отан мен Намыс құндылықтарын оқытудың теориялық тұғырларын, әдістемелік принциптерін, оқу‑тәрбиелік технологияларын және практикалық жаттығу‑жобаларын жүйелеп ұсынамыз.
Отан және Намыс – аксиологияның негізгі категориялары ретінде драматургиялық мәтіннің семантикалық орталығында орналасады. Бұл ұғымдарды талдауда қазіргі әдебиеттанудың концептуалдық және семиотикалық әдістері қолданылады. 
«Отан» және «Намыс» категорияларының драматургиялық мәтіндегі өзара байланысы мен қақтығысын қарастыру маңызды. Бұл ұғымдар тек жеке немесе қоғамдық деңгейдегі құндылықтарды ғана емес, сонымен қатар олардың драмалық шығармаларда қалай көрініс табатынын, бір-біріне әсерін және драматургиялық қызметін ашады.
Біріншіден, «Отан» ұғымы территориялық, мәдени және мемлекеттілік компоненттерден тұрады. Ол – халықтың бірлігі, ұлттық бірегейліктің негізі. Драматургияда «Отан» тақырыбы кеңінен қолданылып, оның әртүрлі аспектілері – халықтың бірлігі мен бостандығы, шекаралардың қорғауы, ұлттық тарих пен мәдениетке деген құрмет арқылы көрсетіледі. Бұл категорияның семантикалық орталығы – ұлттық құндылықтар мен патриотизм.
Екіншіден, «Намыс» – жеке тұлға мен ұжымның ар-абыройына қатысты моральдық-этикалық бағдар. Ол – адамгершілік, әділдік, ар-ождан ұғымдарымен тығыз байланысты. Драматургияда «Намыс» көбіне моральдық таңдау мен ішкі қайшылықтарды көрсетеді, кейіпкерлердің ішкі дүниесін ашуда негізгі рөл атқарады.
Енді осы екеуінің өзара байланысы мен қақтығысын қарастырсақ, олар көбіне сюжетогендік және характер «Отан» мен «Намыс» ұғымдары арасындағы қайшылық – оның ішкі жанжалы мен даму жолының негізі болуы мүмкін. Кейде «Намыс» ұғымы «Отанды» қорғау үшін құрбан болуды талап етеді, ал кейде ол – жеке ар-ожданы мен ұжымның ар-абыройын қорғау үшін күресудің негізі.
Драматургиялық мәтінде осындай қақтығыстар мен байланыстар көркемдік тәсілдер арқылы бейнеленеді, ол көрерменнің сезімін оятып, ойлантуға шақырады. Сонымен қатар, концептуалдық және семиотикалық әдістерді қолдану арқылы «Отан» мен «Намыс» ұғымдарының символикалық,   кейіпкерлердің әрекеттері, диалогтары, монологтары арқылы бұл категориялардың мәні кеңейтіледі.
Драмалық шығармалардағы Отан мен Намыс концептілерін әдебиеттанудың заманауи теориялық жетістіктерімен ұштастыра отырып, ғылыми негізде талдау.
Бұл ұстаным қазақ драматургиясындағы Отан және Намыс ұғымдарын жай ғана тақырып ретінде емес, оларды ұлттық болмыстың өзегін құрайтын аксиологиялық категориялар мен көркемдік концептілер ретінде қарастыруды талап етеді. Заманауи әдебиеттану ғылымындағы концептуалды талдау әдісі бұл құндылықтардың көркем мәтіндегі семантикалық өрісін ашуға мүмкіндік береді.
Концептуалды талдаудың ғылыми негізі Отан мен Намыс драматургиялық туындыларда кейіпкерлердің ішкі эволюциясы мен рухани мәселелерін зерделеу арқылы ашылады. Заманауи теория бойынша, драмадағы персонаж табиғаты оның осы құндылықтар жолындағы моральдық таңдауы мен психологиялық қайшылықтары арқылы айқындалады.
Мысалы: І.Жансүгіровтің «Исатай–Махамбет» трагедиясындағы Махамбеттің Исатайға қарата айтқан сөзі:
«Ел үстіндегі, Исатай, Ішің қалай сыйып тұр? Ел осындай болғаны – Кім бұлардың қорғаны?». Дискурстық сипаты: Бұл жерде «Отан» ұғымы абстрактілі категориядан нақты әлеуметтік-философиялық мазмұнға көшеді. Махамбеттің сұрағы – жай ғана риторикалық сауал емес, бұл батырдың демократиялық типіне тән әлеуметтік жауапкершілік концептісі.
	Тұлға мен Тарихтың авторлық тұжырымдамасы М. Әуезовтің «Хан Кене» трагедиясында Кенесарының: «Жолыңда міне басым, міне жаным» деуі – ұлттық мемлекеттілікті сақтап қалу жолындағы биік құрбандық концепциясын  негіздейді. Заманауи теориялық тұрғыдан бұл – тарихи тұлғаның әлеуметтік-тарихи тұжырымдамасының шыңы ретінде бағаланады.
Драматургиялық шығармалардағы Отан және Намыс құндылықтарын оқытудың ғылыми-теориялық ұстанымы – студенттерге бұл ұғымдарды тарихи процестің белсенді субъектілері ретінде тануға көмектеседі. Оқыту үдерісіндегі мұндай инновациялық талдау білім алушылардың сыни ойлауы мен ұлттық бірегейлігін қалыптастыруда шешуші рөл атқарады.
Студенттердің драмалық мәтінді өз бетінше талдап, сыни бағалауына жағдай жасау. Бұл ұстаным оқыту үдерісіндегі білім алушыны «дайын білімді қабылдаушы» (орындаушы) деңгейінен шығарып, оны оқу үдерісінің толыққанды «субъектісіне» айналдыруды көздейді. Қазақ драматургиясындағы Отан және Намыс құндылықтарын оқытуда бұл принцип студенттердің ұлттық идея мен ерлік рухын тек жаттап қана қоймай, оның астарлы мағынасын (подтекст) интерпретациялауына негізделеді. Саналылық пен белсенділік ұстанымы: Драмалық мәтіндерді (пьесаларды) талдау негізінде студенттердің сыни бағалауын қалыптастыру. Бұл ұстаным білім алушыны дайын ақпаратты тек қабылдаушы емес, драмалық шығармадағы ұлттық идея мен ерлік рухын интерпретациялайтын белсенді субъектіге айналдыруды көздейді. Студенттер пьеса мәтіндеріндегі кейіпкерлердің сөздері мен іс-әрекеттері арқылы Отан мен Намыс құндылықтарын өз бетінше талдап, олардың қоғамдық маңызына сыни баға береді.
Отан мен Намыс құндылықтарын оқыту – ұлттық дүниетанымды, тарихи сананы және тұлғаның рухани-адамгершілік болмысын қалыптастыруға бағытталған маңызды педагогикалық үдеріс. Бұл құндылықтарды меңгерту әдеби мәтінді тек көркем шығарма ретінде емес, аксиологиялық және мәдени кодтарды жеткізуші құрал ретінде қарастыруды талап етеді. Осы тұрғыдан алғанда, нарратологиялық және құрылымдық талдау әдістері Отан мен Намыс ұғымдарын оқытудың тиімді дидактикалық негізін қалыптастырады.
[bookmark: _Hlk231122208]Нарратологиялық талдау негізінде оқыту барысында сюжет құрылымының элементтері – мотивация, тартыс, шарықтау шегі  және шешім – дидактикалық құрал ретінде қолданылады. Мысалы, кейіпкердің Отан үшін күреске шығу себебін талдау арқылы білім алушылар патриотизмнің тек эмоциялық сезім емес, тарихи және моральдық жауапкершілік екенін ұғынады. Тартыс кезеңдерін талдау Намыс ұғымының тұлғалық және қоғамдық деңгейдегі маңызын ашуға мүмкіндік береді. Ал шарықтау шек сәттеріндегі шешімдер арқылы оқушылар құрбандық, ерлік, адалдық сияқты ұғымдардың мазмұнын терең қабылдайды.
[bookmark: _Hlk231122219]Құрылымдық талдау әдісі Отан мен Намыс ұғымдарының мәтіндегі семантикалық және символдық кодтарын анықтауға бағытталады. Бұл тәсіл арқылы білім алушылар мәтіндегі ту, жер, ата-мекен, ант, аманат, ар сияқты символдардың мағынасын түсініп, олардың ұлттық мәдениеттегі орнын пайымдайды. Диалогтер мен риторикалық құрылымдарды талдау барысында намыс категориясының тілдік көріністері ашылып, оқушылардың тілдік және мәдени танымы қалыптасады. Отан мен Намыс құндылықтарын оқытуда интерактивті және интерпретациялық әдістер ерекше маңызға ие. Пікірталас, рөлдік ойын, кейіпкер позициясын қорғау, тарихи ситуацияларды модельдеу сияқты әдістер білім алушылардың эмоционалдық қатысуын күшейтеді. Мұндай тәсілдер арқылы оқушы мәтінді сырттай қабылдаушы емес, оның идеялық мазмұнын түсінуші әрі бағалаушы субъект ретінде қалыптасады.
Құрылымдық талдау тұрғысынан алғанда, намыс мотивінің мәтіндік кодталуы мен кейіпкер құрылымындағы рөлін анықтау маңызды. Намыс – бұл кейіпкердің құндылықтық координаталарының бірі, ол оның мінез-құлық алгоритмдерін реттейтін нормативтік бағдар ретінде қызмет етеді. Құрылымдық талдау арқылы біз Намыс категориясының кейіпкердің сөздік құрамы, іс-әрекеттер жүйесі және сахнаралық динамикада қалай көрінетінін анықтай аламыз. Бұл кодтар арқылы драматург кейіпкердің идентификациясын жүзеге асырады және оның мінез‑құлқы мен әрекетіне негіз болатын құрылымдарды көрсетеді.
Нарратологиялық және құрылымдық талдаулар М. Бахтиннің диалогизм теориясы, Гегельдің эстетикасы және ХХ ғасырдың повествовательдік теорияларымен үйлеседі. Бұл синтез драматургиялық мәтіннің полифониялық, диалектикалық және хронотоптық құрылымдарын ашуда маңызды рөл атқарады. 
Дидактикалық негіздердің тағы бір маңызды қыры – пәнаралық байланыс. Отан мен Намыс тақырыптары әдебиетпен қатар тарих, философия, мәдениеттану және педагогика салаларымен сабақтас қарастырылады. Бұл білім алушылардың ұлттық құндылықтарды кешенді қабылдауына жағдай жасайды. Әсіресе тарихи драмаларды оқыту барысында нақты тарихи оқиғалар мен әдеби интерпретацияларды салыстыру тарихи сананы дамытуға ықпал етеді.
 	Проблемалық оқыту студенттерді шешім іздеуге ынталандырады. Студенттер Исатай мен Махамбет көтерілісінің тарихи себептерін (жер мәселесі, салық) зерделей отырып, Махамбеттің «Кім бұлардың қорғаны?» деген сауалының тарихи негізділігін өз бетінше дәлелдейді.
	Бұл сауалдың дидактикалық мәні студентті жай оқырманнан «азаматтық ұстанымы бар тұлғаға» айналдыруда жатыр. Ол «тәуелсіздік» ұғымын қадірлі түсінік ретінде қабылдап, мемлекетшілдік сананы қалыптастыруға қызмет етеді.
Пьесада Махамбеттің намысы жеке бастың абыройы шеңберінен шығып, ұлттық намыс деңгейіне көтеріледі.
	Исатайдың ханнан әділдік күткен момындығына Махамбеттің «ішің қалай сыйып тұр?» деп кейінуі – кейіпкердің ішкі психологиялық толғанысының көрінісі.
	 Бұл – интроспективті талдау әдісі арқылы кейіпкердің «ар-ұждан» категориясын әлеуметтік әділеттілікпен теңестіруі. Батыр үшін намыс — халықтың «қорғансыз» қалмауы.
«Елдік» пен «Ерлік» тұжырымдамаларының сабақтастығы
Бұл үзіндіде «Елдік» пен «Ерлік» ұғымдары біртұтас концепция ретінде көрініс табады.
	Елдік: Махамбет үшін «Ел» – абстрактілі ұғым емес, ол – «ит қорлықта өткен», «еңіреп тозған» нақты бұқара. Оның Исатайды ел қамына шақыруы – мемлекетшілдік сананың оянуы.
	Ерлік: Бұл контексте ерлік – тек жеңіске жету емес, халық мүддесі үшін билікке қарсы шыға алу батылдығы. Бұл – Алаш идеясымен сабақтасып жатқан ұлттық азаттық рухының көркемдік көрінісі.
 Студенттерге бұл мәтінді оқыту барысында эвристикалық әдіс пен сыни ойлау технологиясын қолдану тиімді.
	Студент «Кім бұлардың қорғаны?» деген сұраққа жауап іздей отырып, тарихи тұлғаның іс-әрекетіне эстетикалық және азаматтық баға береді.
	Бұл талдау білім алушының бойында патриоттық тәрбие мен қоғамдық белсенділікті қалыптастыруға негіз болады.
	І.Жансүгіров Махамбеттің сөзі арқылы қазақ драматургиясындағы тартыс табиғатын сыртқы әрекеттен ішкі, идеялық-рухани қақтығыс деңгейіне көтерді. Бұл – батыр бейнесінің эпикалық сарыннан реалистік-психологиялық тұлғаға ауысуының ғылыми дәлелі.
Д.Рамазанның «Кенесары–Күнімжан» драмасы арқылы азаттық идеясын меңгерту. Кенесарының патша үкіметінің өкілдеріне айтқан сөзі студенттерді мемлекетшілдік санаға жетелейді: «Қазақ халқын Ресейдің езгісінен азат етемін! Тәуелсіз қазақ мемлекетін құрамын! Уа, халқым, осы жолда өліп кетсек, арман жоқ!» [133].
Бұл мәтінмен жұмыс істеу барысында студенттер «Тәуелсіздік» ұғымын саяси-әлеуметтік категория ретінде бағалайды. Эвристикалық әдіс арқылы «Кенесарының мақсаты жеке билік пе, әлде ұлттық еркіндік пе?» деген сұраққа жауап іздеу арқылы олар драмадағы басты идеяны – ел бірлігін таниды,. Мұндай белсенділік студенттің ұлттық тарихқа деген құрметін арттырады.
Д.Рамазанның «Кенесары–Күнімжан» драмасы – Тәуелсіздік кезеңіндегі қазақ драматургиясының ұлттық идеяны сомдаған салмақты туындыларының бірі. Шығармадағы басты кейіпкердің монологтары мен диалогтары арқылы «азаттық идеясы» мен «ұлттық сана» мәселелері ғылыми-теориялық деңгейде келесідей талданады:
Тәуелсіздік – аксиологиялық және социо-саяси категория ретінде. Кенесарының: «Қазақ халқын Ресейдің езгісінен азат етемін! Тәуелсіз қазақ мемлекетін құрамын! Уа, халқым, осы жолда өліп кетсек, арман жоқ!» деген сөздері – драманың идеялық өзегі болып табылады. Теориялық тұрғыдан бұл үзінді «Тәуелсіздік» ұғымын жай ғана саяси мақсат емес, ұлттың өмір сүруінің экзистенциалдық шарты ретінде негіздейді. Студенттер бұл мәтін арқылы еркіндіктің аксиологиялық (құндылықтық) мәртебесін ұғынып, оны мемлекеттілік нышаны ретінде бағалайды.
Кенесары мен Қоңырқұлжа арасындағы тартыс – екі түрлі дүниетанымның, яғни отаршылдық психология мен ұлттық намыстың қақтығысы. Қоңырқұлжаның билік пен шенге қызығушылығына қарсы Кенесарының: «Елімнің тізгіні мен шылбырын жат қолына бере алмаймын!» деуі оның «батырдың демократиялық типіне» тән халықшылдық қасиетін айқындайды. Бұл жерде эвристикалық әдіс арқылы студенттер кейіпкердің мақсаты жеке бастың амбициясы емес, ұлттық еркіндік пен «Елдік» тұжырымдамасы екенін өз бетінше дәлелдейді.
Тарихи шындық пен көркем интерпретацияның сабақтастығы. Пьесадағы Кенесарының Патша үкіметіне жазған хаттары мен талаптары нақты тарихи деректерге негізделген. Автор тарихи шындықты көркемдік өңдеуден өткізе отырып, Кенесарыны жай ғана қолбасшы емес, ұлттық стратегиялық ойлау иесі ретінде сомдайды. Студенттер патша ағзамға жазылған хаттағы: «қазақ жұрты егемен ел болған кезде ғана тыныш өмір сүре аламын» деген жолдарды талдау арқылы, батырдың саяси прагматизмі мен Отанға деген шексіз адалдығын таниды.
Драманы оқытудың басты дидактикалық міндеті – студенттердің бойында ұлттық тарихқа деген құрмет пен патриоттық сезімді ояту. Кенесарының «ертеңгі ұрпағымыз кім болмақ?» деген риторикалық сауалы білім алушыларды өткен тарих пен бүгінгі тәуелсіздік арасындағы сабақтастықты түсінуге жетелейді. Бұл – болашақ мамандардың азаматтық ұстанымын қалыптастырудағы ең тиімді әдістемелік жол.
Д. Рамазан Кенесары бейнесі арқылы қазақ драматургиясындағы батырлық феноменін жаңаша мазмұнмен байытты. Пьесадағы азаттық идеясы студенттер үшін тек тарихи ақпарат емес, ұлттық бірегейлікті сақтаудың және мемлекетшілдік рухты нығайтудың ғылыми-теориялық құралына айналады.
Драманы оқытудың басты дидактикалық міндеті  студенттердің бойында «Бірлігі мықты ел озады» деген халықтық даналықты қазіргі мемлекетшілдік идеологиямен ұштастыру. 
Абылайдың арманы  (тәуелсіздік, жер тұтастығы, қала салу) бүгінгі Қазақстанның стратегиялық мақсаттарымен үндес. Студенттер осы үзіндіні талдау арқылы тарихи драманың футурологиялық қызметін түсінеді – өткеннің қателігінен (алауыздықтан) сабақ алып, болашақты (бірлікті) жоспарлау.
Оқытушы эвристикалық әдіс арқылы студенттерге: «Егер Абылай Әмірсананың жолын таңдаса, бүгінгі қазақ елінің тағдыры не болар еді?» деген проблемалық сұрақ қояды. Бұл студенттің жай ғана мәтінді қабылдаушы емес, аналитик-зерттеуші ретінде драмалық конфликтіні қазіргі геосаяси жағдаймен байланыстыруына жол ашады.
Драматург Абылай бейнесі арқылы «бірлік» ұғымын тек әскери емес, идеологиялық тасқамал ретінде бейнелейді. Бұл концепцияны меңгерту – ЖОО студенттерінің бойында ұлттық намыс пен мемлекетшілдік рухтың берік іргетасын қалайды.
            Д. Рамазанның «Абылай ханның арманы» [134]. тарихи драмасындағы Абылай ханның: «Менің арманым елімнің басын теңдікке, қолын билікке, тақымын атқа, аузын аққа жеткізу» деген сөзі – қазақ мемлекеттілігінің көркем антропологиялық және әлеуметтік-тұлғатанымдық тұжырымдамасының шыңы. Дереккөздерде атап көрсетілгендей, «бұл формула батырлықтың тек әскери емес, әлеуметтік-тұлғатанымдық мазмұнын негіздейді». 
Бұл үзіндіні адам ағзасы мен мемлекеттік құрылымның бірлігі (соматикалық парадигма) тұрғысынан келесідей күрделі теориялық талдаумен ашып көрсетуге болады:
1. «Бас –Теңдік»: Геосаяси субъектілік:
Қазақ дүниетанымында «бас» – адамның ғана емес, ұлттың интеллектуалды-рухани орталығы, намысы мен еркіндігінің символы. «Басты теңдікке жеткізу» – ұлттық намыстың халықаралық деңгейдегі көрінісі. Бұл – мемлекеттің басқа державалармен (Ресей, Қытай) терезесі тең, егеменді субъект ретінде танылуының аксиологиялық категориясы. Антропологиялық тұрғыдан бұл – «бас имеу», яғни бодандық психологиядан арылу.
     2. «Қол–Билік»: Стратегиялық басқару және Қорғаныс:
Дереккөздерге сүйенсек, «қазақ қоғамы адам ағзасының парадигмасы бойынша құрылған» және «қазақ халқының «қолы» оның батырлары болған». Қол – іс-әрекет пен күштің құралы.  «Қолды билікке жеткізу» – ұлттық билік институттарының (хандық биліктің) бекуі және өз тағдырын өз қолымен басқару құқығы. Бұл – мемлекеттік дербестіктің прагматикалық және құқықтық моделі.
          3. «Тақым – Ат»: Мемлекеттік аумақ және Рух:
    Тақым – көшпендінің ат үстіндегі орнықтылығы мен қайратының белгісі. «Ат пен азамат тақым үшін жаралған» деген ұғым мемлекеттің әскери қуатын білдіреді. «Тақымды атқа жеткізу» – қазақ даласының «иесіз және киесіз» қалмауын, жер тұтастығы мен еркіндік рухын сақтауды білдіреді. Бұл – көшпенділер өркениетінің онтологиялық негізін жаңғырту, яғни «аттан түспеу» – мемлекеттілікті қорғауға әзірлік.
           4. «Ауыз – Ақ»: Экономикалық әлеует және Береке:
 «Ауыз» – тұтынудың, тіршіліктің және сөздің бастауы. Ал «Ақ» (сүт, ақ мол болуы) – қазақ мәдениетіндегі молшылықтың, тазалық пен берекенің символы.
 «Ауызды аққа жеткізу» – мемлекеттіліктің әлеуметтік-экономикалық толымдылық нышаны. Бұл – халықтың материалдық қажеттілігінің толық өтелуі, ашаршылық пен зұлматтың болмауы, яғни «қара қазанның» ортаймауы.
Абылай ханның бұл формуласы – қазақ драматургиясындағы «идеалды тұлға мен идеалды мемлекет» үйлесімінің антропоморфтық үлгісі. Мұндағы «бас, қол, тақым, ауыз» – мемлекеттің «тәні» мен «жанының» біртұтас жүйесі. Бұл құндылықтар студенттердің бойында ұлттық сана мен ұлттық намысты  қалыптастырудың негізгі дидактикалық құралы болып табылады
Д.Рамазанның «Абылай ханның арманы» драмасындағы Абылай ханның: «Менің арманым елімнің басын теңдікке, қолын билікке, тақымын атқа, аузын аққа жеткізу» деген формуласын ЖОО студенттеріне оқытудың дидактикалық негіздерін келесідей жүйемен жүзеге асыруға болады:
1. Ғылыми-теориялық және концептуалды талдау негізі.
Оқытудың дидактикалық негізі ретінде бұл формуланы «соматикалық парадигма» (адам ағзасы мен мемлекеттік құрылымның бірлігі) теориясы тұрғысынан талдау ұсынылады. Студенттерге бұл үзінді жай ғана тілек емес, мемлекеттіліктің көркем антропологиялық моделі екені меңгертіледі:
		«Бас – Теңдік»: Мұны Намыс ұғымының халықаралық деңгейдегі көрінісі ретінде оқыту қажет. Бұл – ұлттың геосаяси субъектілігі мен «бас имеу» (бодандықтан арылу) концепциясы.
	    «Қол – Билік»: Қазақ қоғамының құрылымын «қол – батырлар» метафорасы арқылы түсіндіріп, мұны стратегиялық басқару мен дербес билік институтының бекуі ретінде теориялық негіздеу керек.
2. Ақпараттық-тәрбиелік және аксиологиялық бағыт.
Бұл үзіндінің тәрбиелік мәні – студенттердің бойында мемлекетшілдік сана мен ұлттық намысты қалыптастыру. Оқыту үдерісінде келесі құндылықтарға басымдық беріледі:
	«Тақым – Ат»: Көшпенділер өркениетінің онтологиялық негізін (аттан түспеу – рухты сақтау) түсіндіру арқылы студенттерді Отанды қорғауға, жер тұтастығын сақтауға баулу.
	«Ауыз – Ақ»: Мұны әлеуметтік-экономикалық толымдылық ретінде қарастырып, «қара қазанның» ортаймауы — елдік берекенің кепілі екенін, яғни мемлекеттің басты миссиясы халықтың қамын ойлау екенін ұғындыру.
     3. Белсенді және инновациялық оқыту әдістері.
 «Неліктен Абылай хан мемлекет құрылымын адам мүшелерімен (бас, қол, тақым, ауыз) шендестірді?» Бұл сұрақ студенттерді аналитикалық талдауға және көркем бейненің астарлы мағынасын ашуға жетелейді.
Шығармашылық тапсырма: Студенттерге «Абылайдың мемлекеттік моделі және бүгінгі Қазақстан» тақырыбында салыстырмалы жоба дайындату. Бұл жерде «бас – теңдік» (егемендік) пен «ауыз – ақ» (экономикалық өркендеу) ұғымдарының қазіргі «Мәңгілік Ел» идеясымен сабақтастығын өз бетінше дәлелдету қажет.
Интерактивті талдау: Лед-экран немесе слайдтар арқылы Абылайдың осы сөзін көркем-антропоморфтық карта түрінде бейнелеп көрсету, бұл студенттердің эстетикалық қабылдауын арттырады.
Абылай ханның бұл формуласын оқыту – студенттерді жай ғана мәтінмен таныстыру емес, оларды «идеалды тұлға мен идеалды мемлекет» үйлесімін түсінетін, ұлттық мүддені дене мүшесіндей сезінетін саналы азамат ретінде тәрбиелеудің негізгі дидактикалық құралы болып табылады

Сурет 1 - Думан Рамазанның «Абылай ханның арманы» драмасындағы Абылай хан формуласын оқытудың әдістемелік моделі
Д. Рамазанның «Абылай ханның арманы» драмасындағы Абылай ханның атақты формуласын ЖОО студенттеріне оқытудың жүйелі әдістемелік құрылымы бойынша инфографика-диаграмма дайындалды.
Төменде осы диаграмманың мазмұндық сипаттамасы мен негізгі блоктарының құрылымы берілген:
Абылай хан формуласын оқытудың дидактикалық жүйесі
Орталық концепт: «Басын теңдікке, қолын билікке, тақымын атқа, аузын аққа жеткізу».
1. Ғылыми-теориялық негіз
Бұл блокта формуланың соматикалық парадигмасы (адам денесі мен мемлекеттің тұтастығы) ғылыми тұрғыдан талданады:
· Бас ➔ Теңдік: Ұлттың геосаяси субъектілігі мен Намыс концептісі.
· Қол ➔ Билік: Дербес мемлекеттік институттар мен стратегиялық басқару.
· Тақым ➔ Ат: Отанның аумақтық тұтастығы мен еркіндік рухы.
· Ауыз ➔ Ақ: Экономикалық дербестік пен халықтың әл-ауқаты.
Идеалды тұлға мен идеалды мемлекеттің үйлесімін түсінетін, ұлттық мүддені өз дене мүшесіндей сезінетін саналы азамат қалыптастыру.
Шығармашылық-белсенділік әдістері.
· Саналылық ұстанымы бойынша студенттерге мынадай шығармашылық тапсырмалар беріледі:
· «Тәуелсіздік жылдарындағы қазақ драматургиясының библиографиясы» атты зерттеу жобасын дайындау;
«Абылай ханның арманы» мен «Хан Кене» пьесаларындағы хандық билікке салыстырмалы талдау жасау. Саналылық пен белсенділік ұстанымы студенттерді драмалық мәтінді жай оқушы емес, оның ішкі идеялық-эстетикалық қабатына бойлайтын сыни сарапшы деңгейіне көтереді,. Бұл олардың бойында Отанға деген сүйіспеншілік пен ұлттық намыстың берік іргетасын қалайды. 
 Шығармашылық-белсенділік әдістері.
 Саналылық пен белсенділік ұстанымы аясында ЖОО студенттеріне арналған жобалау жұмыстары білім алушыны дайын ақпаратты тұтынушыдан оны интерпретациялаушы және бағалаушы субъект деңгейіне көтереді. Бұл әдістемелік жүйеде «Абылай ханның арманы» (Д. Рамазан) мен «Хан Кене»        (М. Әуезов) пьесаларындағы хандық билік пен ұлттық мүдде мәселелерін салыстырмалы-тарихи талдау арқылы студенттердің аналитикалық-зерттеушілік құзыреттілігі қалыптасады.
 «Хан Кене» трагедиясындағы билік пен қасірет концепциясы М. Әуезов Кенесары бейнесі арқылы ұлттық мемлекеттілікке талпынған, бірақ өз ортасының алауыздығынан жеңіліс тапқан трагедиялық тұлғаның көркем тұжырымдамасын жасады. Студенттер бұл пьесадағы хандық биліктің құлау себептерін кейіпкердің мына монологы арқылы талдайды: «Мені қара қайрат алған жоқ, кескілесіп қарсыласқан жауым да емес... Мені іштегі дерт жығып отыр. Менің жауым... мұршам жетпеген жалғыз жауым – өңшең азғын арам бездер». Бұл үзіндідегі «іштегі дерт» метафорасы билік иесінің жеке қасіретін емес, ұлттық тұтастыққа нұқсан келтірген әлеуметтік жіктелуді сипаттайтын аксиологиялық категория ретінде қарастырылады. Студенттер «арам бездер» образы арқылы сатқындық пен отаршылдық психологияның ұлттық намысқа тигізген зардабын интроспективті талдау әдісімен зерделейді.
М.Әуезовтің «Хан Кене» трагедиясындағы билік пен қасірет концепциясын, әсіресе Кенесарының соңғы монологындағы «іштегі дерт» пен «арам бездер» метафораларын зерттеудің мазмұндық-теориялық аспектілеріне сүйене отырып, келесідей ғылыми-теориялық талдау жасауға болады:
 «Іштегі дерт» – аксиологиялық және әлеуметтік-философиялық. Кенесарының: «Мені қара қайрат алған жоқ... Мені іштегі дерт жығып отыр» деген сөздері – драматургияның әлеуметтік-философиялық негіздерінің ең жоғарғы көрінісі.
Бұл жерде «дерт» ұғымы медициналық немесе жеке бастың мұңы емес, ол – ұлттық тұтастыққа нұқсан келтірген әлеуметтік жіктелу мен алауыздықтың көркемдік метафорасы. Бұл – тарихи тұлғаның аксиологиялық (құндылықтық) қасіреті, яғни мемлекеттілік идеясының сыртқы жаудан емес, ішкі рухани дағдарыстан күйреуін тануы.
Студенттер бұл үзіндіні талдау арқылы билік иесінің трагедиясы оның әлсіздігінде емес, ол басқарған қоғамның ішкі іріп-шіруінде екенін аналитикалық тұрғыдан ұғынады.
	«Азғын арам бездер» – сатқындық пен отаршылдық психологияның символы. Кенесарының: «Менің жауым... өңшең азғын арам бездер» деген сипаттамасы «Хан Кене» трагедиясындағы алашшыл идеяның астарынан туындайды.
Интроспективті талдау: Студенттер «арам бездер» образын зерттеу барысында интроспективті талдау әдісін қолдана отырып, кейіпкердің ішкі Намыс пен ұлттық мүдде таразысын зерделейді. «Арам бездер» – бұл тек нақты адамдар емес, бұл – ұлттың ішіндегі отаршылдық психологияның, сатқындық пен жеке бас мүддесінің символдық бейнесі.
Бұл метафора жазушының көркем тұжырымдамасында мемлекеттілікті сақтай алмаған қоғамға қойылған тарихи диагноз болып табылады.
Тұлғаның трагедиялық санасы және психологиялық негіз М. Әуезов Кенесары бейнесі арқылы тұлғаның көркем тұжырымдамасын драмаға тән құралдармен іске асырған.
Кейіпкердің жалғыздығы мен күйзелісі психологиялық психологизм арқылы ашылады. Кенесарының жау алдында емес, өз ортасының түсінбеушілігі алдында дәрменсіз қалуы – оның трагедиялық санасының шыңы.
Студенттер үшін бұл монолог – Отан және Намыс құндылықтарының  қақтығысқа түскен сәтін танудың әдістемелік құралы. Ұсынылып отырған дидактикалық жүйе төрт өзара байланысқан компоненттен тұрады: теориялық‑аксиологиялық модуль, тарихи‑контекстуалдық модуль, практикалық‑коммуникативтік модуль және жобалық‑зерттеу модулі. Теориялық модульде аксиология, нарратология, этика және ұлттартану саласындағы негізгі ұғымдар мен теориялық ұғымдар оқытылуы тиіс. Тарихи‑контекстуалдық модуль драматургиялық туындылардың тарихи негіздемесін, авторлық парадигмаларды және идеологиялық импликацияларды талдауға арналған. Практикалық‑коммуникативтік модуль дискуссиялар, дебаттар, рөлдік ойындар және драматизацияны қамтиды; бұл компонент студенттердің дискурстық құзыреттілігі мен этикалық тұрғыдан пікір білдіру қабілетін қалыптастыруға бағытталған. Жобалық модуль зерттеу әдістерін қолдана отырып салыстырмалы талдаулар мен емтихандық жобаларды орындауға мүмкіндік береді.
Дидактикалық жүйе белсенді және зерттеушілік оқыту технологияларының кешеніне негізделеді. Сократтық диалог, дебат және семинар‑талқылау дискурстық және аргументативтік дағдыларды жетілдіруге ықпал етеді; драматургиялық дискурстар мәтіндегі аксиологиялық дилеммаларды ашып көрсетуге мүмкіндік береді. Жобалық‑зерттеу тапсырмалары студенттерге тарихи‑теориялық сұрақтарды деректерге сүйене отырып зерттеуге және авторлық тұжырымдар жасауға жағдай жасайды. Рольдік модельдеу мен драматизация эмоционалдық эмпатияны, моральдық рефлексияны және этикалық бағалау дағдыларын қалыптастырады; сахналық реконструкциялар арқылы студенттер әлеуметтік‑психологиялық контексттерді практикалық тұрғыда зерттейді. Визуалдық‑техникалық құралдар (бейнежазбалар, аудио материалдар, мультимедиалық презентациялар) мультимодальды оқытуды қамтамасыз етіп, оқыту материалдарының қолжетімділігін және эмоционалдық әсерін күшейтеді. 
Бағалау көпөлшемді, ашық және процедуралық әділдік принциптеріне негізделуі тиіс. Көпөлшемділік когнитивтік, аксиологиялық, коммуникативтік және практикалық көрсеткіштерді қамтиды. Құзыреттерді бағалау үшін ұсынылатын көрсеткіштер мыналар: теориялық ұғымдарды меңгеру (аксиология, нарратология), тарихи контекстті дәл анықтау және интерпретациялау қабілеті, семинардағы аргументацияның сапасы, рөлдік ойындардағы этикалық позицияны көрсету, мәтіндегі «Отан» және «Намыс» құндылықтарын бағалай білу және жобалық жұмыстың құрылымдық және методологиялық сапасы. Бағалау әдістері ретінде рубрикаларды қолдану арқылы портфолио, жобаларды қорғау, презентациялар және эссе негізінде стандартизацияланған және транспарентті процедуралар ұсынылады. Бағалау құралдарын қалыптастыруда психометриялық жарамдылық пен сенімділікті қамтамасыз ету үшін пилоттық тексерулер қажет.
Оқу корпусына тарихи драматургия, тәуелсіздік кезеңі драматургиясы және гендерлік‑заманауи мәтіндер енгізілуі тиіс. Материалды таңдау кезінде мына критерийлер ескеріледі: мәтіннің тарихи және аксиологиялық мазмұндылығы, оқыту мақсаттарына сәйкестігі, әртүрлілік (этикалық дилеммалар, ұлттық идентичность, гендерлік аспектілер), оқушылардың тілі мен мәдени контекске қолжетімділігі, сондай‑ақ авторлық және өнегелік ықпалы. Ұсынылатын мысалдық корпусқа Мұхтар Әуезовтің «Хан Кене», Д. Рамазанның «Кенесары–Күнімжан» және «Абылай ханның арманы», М. Қаназдың «Жанқожа», С.Асылбекұлының «Желтоқсан желі», Д. Исабековтың «Жаужүрек», Ғ. Есімнің «Таңсұлу», Ш.н Құсайыновтың «Томирис» және И. Сапарбайдың «Қыз мұңы» сияқты шығармалар енгізіледі.
  Оқу‑тәжірибелік тапсырмалар студенттердің теориялық білімді практикалық іс‑әрекет арқылы бекітуіне бағытталған. Мысалы:
 Семиотикалық талдау міндеті: берілген пьеса үзіндісінен «намыс» терминологиясын (ар, абырой, намыс, қорған, ата‑жұрт т.б.) шығарып, әрбір терминнің семантикалық ауқымын және сценалық шешімдер арқылы олардың нарративтік функциясын талдау. Бұл тапсырма лексикалық корпус талдауы мен контекстуалдық интерпретацияны үйлестіреді.
 Эвристикалық семинар (CTO): «Кенесарының «Тәуелсіз қазақ мемлекетін құрамын» деген ұраны – стратегиялық мақсат па, әлде утопиялық па?» тақырыбында тарихи‑дәлелді аргументтерге негізделген эссе дайындау. Топтық талқылау арқылы студенттер әртүрлі көзқарастарды салыстырып, дәлелдемелерді синтездейді. Рөлдік инсценировка: Абылай мен Әмірсана арасындағы шиеленісті сахналау; әрбір топ өз кейіпкерінің мотивін жан‑жақты қорғайды; спектакльден кейін рефлексиялық талқылау өткізіліп, этикалық шекаралар мен саяси‑моральдық дилеммалар талқыланады.
 Жоба жұмысы: «Абылай моделі және қазіргі Қазақстан» – тарихи компоненттерді (бас‑теңдік, қол‑билік, тақым‑ат, ауыз‑ақ) қазіргі әлеуметтік‑саяси көрсеткіштермен салыстырып, әдістемелік және эмпирикалық деректерге сүйеніп қорытындылау.
 Пәнаралық эссе: «Желтоқсан және ұлттық намыс: тарихи жады және қазіргі жастар» тақырыбында тарихи деректер мен драмалық репрезентацияларды біріктіріп, рефлексиялық талдау жүргізу.
Осы жүйе студенттерді мына негізгі құзыреттермен қамтамасыз етуі тиіс:
          - теориялық‑аксиологиялық құзырет: «Отан» және «Намыс» категорияларын теориялық және методологиялық тұрғыдан талдай алу;
          - тарихи‑контекстуалдық құзырет: драматургиялық туындының тарихи шынайылығын интерпретациялай білу;
          - критикалық ойлау құзыреті: мәтіндік аргументтерді логикалық және дәлелді түрде құрастыру;
          - этико‑практикалық құзырет: азаматтық позиция мен моральдық шешім қабылдау;
          - коммуникативтік құзырет: дискуссия, дебат және презентацияларда дәлелді ой жеткізу.
Ұсынылған жүйенің артықшылықтары қатарында: драматургиялық мәтіндердің эмоционалдық және наративтік әлеуеті арқылы құндылықтарды терең меңгерту мүмкіндігі; пәнаралық тәсілдің кешенді таным ұсынуы; заманауи визуалдық ресурстарды қолдану арқылы білімнің мультимодальды берілуінің арттыруы бар. Алайда шектеулер де ескерілуі тиіс: кейбір тарихи драмалардың идеологиялық жүктемесі мен авторлық интерпретациялар нейтралдыққа кедергі келтіруі мүмкін; оқу‑тенологиялық және уақыттық шектеулер практикалық жаттығулардың толымды өткізілуіне әсер етуі ықтимал; оқытушылардың театрлық және әдістемелік тәжірибесінің жеткіліксіздігі оқу процесінің сапасын төмендетуі мүмкін.
Осы әдістемелік жүйені енгізу үшін келесі практикалық қадамдар ұсынылады: 1) оқу жоспарларына «Отан» және «Намыс» модульдерін интеграцияланған курс ретінде ресми түрде енгізу; 2) практикалық драматизация және жобалық жұмыстарды кредиттік жүктемеге сәйкес бекіту; 3) таңдамалы мәтіндер корпусын әзірлеп, электрондық архив пен бейнеқор құру; 4) бағалау рубрикаларын құрып, пилоттық қолдану арқылы психометриялық валидация жүргізу; 5) оқытушылардың кәсіби дамуына бағытталған ғылыми‑әдістемелік семинарлар мен театр режиссерлері мен драматургтермен серіктестікті ұйымдастыру.
Қазақ драматургиясындағы «Отан» және «Намыс» құндылықтарын жоғары оқу орындарында оқытуға арналған ұсынылған концептуалдық‑әдістемелік жүйе теориялық негізге және практикалық әдістемелік құралдарға сүйенеді. Бұл жүйе студенттердің аксиологиялық танымын тереңдетуге, тарихи‑мәдени санасын қалыптастыруға және азаматтық‑этикалық позицияны дамытуға бағытталған. Болашақ зерттеулер оқу нәтижелерінің эмпирикалық мониторингіне, бағалау құралдарының психометриялық тексерісіне және модульдерді әртүрлі оқу контексттеріне бейімдеуге бағытталуы тиіс.
Кесте 9 – Қазақ драматургиясындағы «Отан» және «Намыс» құндылықтарын оқытудың дидактикалық негіздерінің қорытындысы
	Дидактикалық компонент
	Мазмұны
	Әдістер мен тәсілдер
	Қалыптасатын нәтижелер

	1
	2
	3
	4

	Құндылықтық-аксиологиялық негіз
	«Отан», «Намыс» ұғымдарын ұлттық дүниетанымның өзегі ретінде меңгерту
	Аксиологиялық талдау, мәтіндік интерпретация
	Ұлттық құндылықтарды саналы түсіну

	Танымдық (когнитивтік) негіз
	Тарихи оқиғалар мен драмалық кейіпкерлер әрекетін талдау арқылы білім қалыптастыру
	Салыстырмалы-типологиялық талдау, тарихи-генетикалық әдіс
	Тарихи сана, себеп-салдарлық ойлау

	Тұлғалық-бағдарлы негіз
	Студентті белсенді субъект ретінде қалыптастыру
	Субъект–субъектілік қарым-қатынас, диалогтік оқыту
	Өзіндік пікір, азаматтық позиция

	Эмоционалдық-эмпатиялық негіз
	Драмалық мәтін арқылы тарихи оқиғаларды сезіну
	Рөлдік ойын, драматизация, кейс-талдау
	Эмпатия, тарихи тәжірибені ішкі қабылдау

	Идеологиялық-азаматтық негіз
	Патриотизм, мемлекетшілдік, ұлттық бірлік идеяларын қалыптастыру
	Проблемалық сұрақтар, дебат, жобалық жұмыс
	Азаматтық жауапкершілік, ұлттық бірегейлік

	Әдіснамалық негіз
	Білімді өз бетінше құрастыруға бағыттау
	Конструктивизм, жобалық оқыту, зерттеушілік әдіс
	Сыни ойлау, зерттеушілік дағды

	
	
	
	


9 – кестенің жалғасы

	1
	2
	3
	4

	Нәтижелік көрсеткіштер
	Оқу үдерісінің тиімділігін бағалау
	Бағалау критерийлері, рефлексия
	Тарихи жады, намыс, мемлекетшіл тұлға қалыптасуы



3.2 Ұлттық құндылыққа негізделген қазақ драматургиясын оқытудың тәрбиелік мәні
Қазақ драматургиясы – ұлттық тарих пен мәдениеттің, қоғамдық сана мен руханияттың көркем бейнесін қалыптастырған әдеби-сахналық өнер саласы. Ол халықтың тарихи тәжірибесін, дүниетанымын, мінез-құлқын, рухани ұстанымдарын көркемдік жүйе арқылы ұрпақ санасына жеткізетін маңызды мәдени феномен болып табылады. Драматургиялық шығармаларда елдік идея, азаттық рухы, ұлттық мінез, ар-намыс, ерлік, әділет ұғымдары кеңінен көрініс табады. Сондықтан қазақ драматургиясын білім беру жүйесінде оқыту тек әдеби білім берумен шектелмей, тұлғаның рухани-адамгершілік болмысын қалыптастыруға бағытталған кешенді педагогикалық үдеріс ретінде қарастырылуы қажет.
Ұлттық құндылықтарға негізделген драмалық шығармаларды оқытудың негізгі мақсаты – білім алушылардың тарихи санасын, ұлттық болмысын, азаматтық жауапкершілігін және мәдени сәйкестігін қалыптастыру. Бұл бағыттағы оқыту барысында көркем мәтін тек эстетикалық нысан ретінде емес, ұлттың рухани жады мен мәдени кодын сақтаушы құрал ретінде танылады. Әсіресе қазақ драматургиясындағы Отан, намыс, ерлік, азаттық, тарихи жады, мемлекетшілдік сана секілді құндылықтар жас ұрпақтың дүниетанымын қалыптастыруда маңызды тәрбиелік қызмет атқарады [135].
[bookmark: _Hlk231123637]Қазақ драматургиясын ұлттық құндылықтар негізінде оқыту аксиологиялық тәсілге сүйенеді. Аксиологиялық тәсіл білім мазмұнын тұлғаның құндылықтық бағдарларын қалыптастыруға бағыттайтын педагогикалық-әдіснамалық жүйе ретінде түсіндіріледі. Бұл тәсілге сәйкес білім беру үдерісі тек ақпарат пен білімді игеру емес, адамның рухани әлемін, адамгершілік ұстанымдарын, мәдени көзқарасын дамытуға бағытталған мәндік-танымдық трансформация болып саналады. Яғни білім алушы драмалық шығарманы оқу барысында белгілі бір тарихи оқиғаны немесе кейіпкер әрекетін танып қана қоймай, сол арқылы ұлттық және жалпыадамзаттық құндылықтарды саналы түрде қабылдайды, бағалайды және жеке өмірлік ұстанымымен байланыстырады.
Аксиологиялық тәсілдің басты ерекшелігі – тұлғаның ішкі рухани тәжірибесіне ықпал етуінде. Қазақ драматургиясындағы кейіпкерлер қақтығысы, моральдық таңдау, тарихи шешімдер мен қоғамдық тартыстар оқушыны ойлануға, салыстыруға, өзіндік пікір қалыптастыруға жетелейді. Мысалы, тарихи драмалардағы ел тағдыры үшін күрескен тұлғалардың бейнесі білім алушылардың бойында патриотизм мен мемлекетшілдік сананы қалыптастырады. Кейіпкерлердің намыс, адалдық, әділет жолындағы әрекеттері жас ұрпаққа өнегелік үлгі береді. Осы тұрғыдан алғанда драмалық мәтін тәрбиелік ықпалдың қуатты құралына айналады.
Аксиологиялық тәсіл гуманистік педагогика қағидаларымен тығыз байланысты. Гуманистік педагогика тұлғаны білім беру үдерісінің негізгі құндылығы ретінде қарастырады және адамның еркін дамуына, ішкі мүмкіндіктерін ашуға басымдық береді. Қазақ драматургиясын оқыту барысында бұл қағида білім алушының шығармашылық белсенділігін арттыру, оның эмоциялық-сезімдік қабылдауын дамыту, көркем мәтінге тұлғалық қатынасын қалыптастыру арқылы жүзеге асады. Драмалық шығармаларды рөлге бөліп оқу, сахналық интерпретация жасау, пікірталас ұйымдастыру сияқты әдістер білім алушының эмоционалдық интеллектісін, коммуникативтік мәдениетін және эстетикалық талғамын жетілдіреді.
Сонымен қатар аксиологиялық тәсіл конструктивистік оқыту теориясымен де сабақтасады. Конструктивизм бойынша білім дайын күйінде берілмейді, ол білім алушының танымдық әрекеті нәтижесінде құралады. Осыған сәйкес драматургиялық шығармаларды оқытуда оқушы мәтінді пассив қабылдаушы емес, оны интерпретациялаушы субъект ретінде танылады. Білім алушы тарихи оқиғалар мен кейіпкерлер әрекетіне өзіндік көзқарас білдіреді, түрлі интерпретациялар жасайды, мәтін мазмұнын қазіргі қоғамдық құндылықтармен байланыстырады. Мұндай жұмыс түрлері сыни ойлау дағдысын, аналитикалық қабілетті және рефлексия мәдениетін қалыптастырады.
Қазақ драматургиясын оқытудағы маңызды теориялық негіздердің бірі – мәдени-тарихи теория. Бұл теория бойынша тұлғаның дамуы мәдени орта мен әлеуметтік тәжірибе арқылы жүзеге асады. Драмалық шығармалар ұлттың тарихи тәжірибесін, мәдени кодын, дәстүрлі дүниетанымын сақтайтын құрал болғандықтан, оларды оқыту мәдени мұраның ұрпақтан ұрпаққа берілуін қамтамасыз етеді. Әсіресе тарихи драмалар арқылы оқушылар қазақ халқының мемлекеттілік тарихын, азаттық жолындағы күресін, ұлттық көшбасшылардың тарихи рөлін терең түсінеді. Нәтижесінде тарихи жады мен ұлттық бірегейлік нығаяды.
Диалогтік философия принциптері де драматургияны оқытуда маңызды орын алады. Драмалық мәтін табиғаты жағынан көпдауысты құрылымға ие. Онда әртүрлі көзқарастар, идеялар, құндылықтар қақтығысы көрініс табады. Сондықтан драматургиялық шығармаларды оқыту диалогтік оқыту технологияларымен тиімді ұштасады. Мұғалім мен білім алушы, білім алушылардың өзара пікір алмасуы, кейіпкерлер арасындағы идеялық тартысты талдау – оқыту үдерісін интерактивті сипатқа жеткізеді. Бұл тәсіл білім алушының коммуникативтік құзыреттілігін арттырып қана қоймай, өзге пікірге құрметпен қарау, дәлелді ой айту, азаматтық ұстаным қалыптастыру секілді әлеуметтік дағдыларды дамытады.
Ұлттық құндылықтарға негізделген драматургияны оқытуда тарихи драмалардың орны ерекше. Мұндай шығармаларда халықтың азаттық күресі, ел бірлігі, мемлекет тағдыры, ұлттық намыс мәселелері көркемдік тұрғыдан бейнеленеді. Тарихи драмаларды оқыту барысында білім алушылар тарихи оқиғаларды эмоциялық деңгейде қабылдап, өткен мен бүгін арасындағы рухани байланысты сезінеді. Бұл тарихи сананы жаңғыртып, ұлттық патриотизмді қалыптастыруға ықпал етеді. Сонымен қатар тарихи кейіпкерлердің ерлігі мен жауапкершілігі қазіргі жас ұрпаққа азаматтық тәрбие береді [135].
Драматургияны оқытудағы тәрбиелік аспектілердің бірі – эстетикалық тәрбие. Драмалық шығарманың тілі, композициясы, кейіпкерлер жүйесі, сахналық табиғаты білім алушының көркемдік талғамын қалыптастырады. Әсіресе театрландырылған сабақтар, инсценировка, шығармашылық жобалар білім алушылардың өнерге қызығушылығын арттырып, шығармашылық әлеуетін дамытады. Театр мәдениеті арқылы тұлғаның эмоциялық мәдениеті, сөйлеу мәнері, өзін-өзі ұстау әдебі жетіледі.
Қорыта айтқанда, қазақ драматургиясын ұлттық құндылықтар негізінде оқыту – тек әдеби білім берудің құралы емес, ұлттық сана мен рухани мәдениетті қалыптастыратын маңызды педагогикалық жүйе. Аксиологиялық тәсілге негізделген оқыту драмалық мәтінді тұлғаның құндылықтық әлемін қалыптастыратын рухани-мәдени кеңістік ретінде қарастыруға мүмкіндік береді. Гуманистік педагогика, конструктивизм, мәдени-тарихи теория және диалогтік философия қағидаларымен ұштасқан бұл бағыт білім алушылардың тарихи санасын, азаматтық ұстанымын, ұлттық бірегейлігін және рухани мәдениетін дамытуға ықпал етеді. Сондықтан қазақ драматургиясын оқытуда ұлттық құндылықтарды жүйелі түрде енгізу қазіргі білім беру жүйесінің стратегиялық міндеттерінің бірі болып табылады. 
Оқыту үдерісі үш деңгейде жүргізіледі:
1) Когнитивтік деңгей – тарихи және әдеби ақпаратты меңгеру, деректерді мәтінмен байланыстыру, себеп-салдарлық байланыстарды талдау.
2) Рефлексивтік деңгей – мәтіндегі құндылықтық мағыналарды, авторлық позицияны және кейіпкерлердің моральдық таңдауын сыни саралау.
3) Интернализация деңгейі – игерілген құндылықтардың тұлғалық жүйеге айналуы, яғни құндылықтардың білімнен өмірлік бағдарға өтуі.
Бұл деңгейлер өзара үрдістік байланыста болып, когнитивтік базаға сүйене отырып рефлексивтік талдауды жүзеге асырады, ал интернализация арқылы оқытудың тәрбиелік нәтижелері тұрақты мінез-құлықтық және азаматтық ұстанымдарға трансформацияланады.
Ұлттық құндылықтар – ұлт мәдениетінің, дәстүрлері мен моральдық-нормативтік негіздерінің тұтас жүйесі. Қазақ драматургиясы осы құндылықтарды көркем-педагогикалық түрде жеткізе алатын тиімді құрал ретінде қызмет етеді. Драманың тілінің эмоционалдық, этикалық және интеллектуалдық әсері оқушының тұлғалық ориентациясына ықпал етіп, отбасылық құрмет, намыс, ерлік, еңбексүйгіштік, тарихи сана сияқты құндылықтарды жан-жақты көрсету мүмкіндігін береді. Сонымен бірге драматургиялық шығармалар азаматтық-патриоттық тәрбие, сыни ойлау және эмпатияны дамытуға бағытталған педагогикалық әрекеттерге қолайлы материал ұсынады.
Ұлттық драматургия сабақтарының тәрбиелік мақсаты мына бағыттарды қамтуы тиіс:
          - ұлттық идентификацияны күшейту: тарихи және мәдени контекст арқылы ұлтты, тілді бағалау сезімін қалыптастыру;
          -моральдық-этикалық тәрбие: драмалық конфликтілер арқылы адамгершілік таңдау мен жауапкершілік тақырыптарын талқылау;
          - эстетикалық тәрбие: драматургиялық құрылым, тіл және кейіпкерлер арқылы көркемдік талғамды дамыту;
          - азаматтық-патриоттық тәрбие: ұлттық қаһармандық үлгілер мен қоғамдық борыш тақырыбын көрсету;
          - коммуникативтік және эмпатиялық дағдыларды қалыптастыру: рөлдік ойындар, сахналау және талқылаулар арқылы диалогқа түсу, өз ойын дәлелді жеткізу және басқа субъектіге empathic қарау.
Драматургияны тәрбиелік мақсатпен оқытудың тиімділігі қолданылатын әдіс-тәсілдерге тәуелді. Негізгі педагогикалық технологиялар:
         - проблемалық-талқылау әдісі: мәтіндегі тарихи және моральдық дилеммаларды талқылау арқылы студенттің сыни ойлауын дамыту;
         - диалогтік оқыту: мәтіннің көпдауысты интерпретациясы, пікірталастар мен дебаттар арқылы плюралистік көзқарасты қалыптастыру;
         - рөлдік ойындар және драматизация: кейіпкерлердің ішкі мотивтерін «ішкі сезіну» арқылы тарихи эмпатия мен моральдық бағалауды интернализациялау;
        - жобалық әдіс: драмалық мәтінді қазіргі қоғам контекстімен салыстыратын зерттеу жобалары арқылы зерттеушілік дағдыларды қалыптастыру;
        - интегративті оқыту: тарих, музыка, кескіндеме және театрмен біріктіре отырып ұлттық мәдениеттің тұтас бейнесін беру;
        - ақпараттық-коммуникациялық технологиялар: аудиовизуалды материалдар, онлайн-ресурстар мен виртуалды сахналар арқылы оқу үдерісін мультимедиалық қолдау.		
   Оқу-әдістемелік мазмұн мен бағдарлама құрылымы келесі компоненттерден тұруы қажет:
- антология: тарихи кезеңдерге сәйкес таңдалған ұлттық драматургиялық пьесалар;
- драматургиялық талдаудың әдістемесі: композиция, тіл, кейіпкерлер жүйесін зерттеу;
- тәрбиелік блок: шығармалардағы этикалық дилеммалар мен олардың заманауи тұрғыда талқылануы;
- шығармашылық-баяндаулық элементтер: сахналау, режиссура, көркем сөз айту дағдыларын дамыту;
- бағалау критерийлері: когнитивтік білім, аналитикалық қабілет, шығармашылық-практикалық шеберлік (сахналау), құндылықтық бағдардың өзгерісі (рефлексия, сұхбат).
Бағалау бірнеше деңгейде жүргізіледі: білімдік компонент (тесттер, эсселер), кәсіби шығармашылық қабілет (сахналау, рольдік көрсетілім), құндылықтық бағдардың өзгерісі (сұхбат, портфолио, рефлексивтік жазбалар). Бағалау шкаласы бағалау нәтижелерін кешенді көріністе қамтамасыз етуі тиіс.
Проблемалық-талқылау жаттығулары қазақ драматургиясын оқытудағы ең тиімді әдістемелік тәсілдердің бірі болып саналады. Бұл тәсіл студентті тек мәтінді мазмұндаушы емес, тарихи оқиға мен кейіпкер әрекетіне сыни көзқарас білдіретін, өзіндік пікір қалыптастыратын тұлға ретінде дамытады. Драмалық шығармадағы тартыс, кейіпкерлер арасындағы идеялық қайшылықтар мен тарихи шешімдер студенттің аналитикалық ойлау қабілетін жетілдіреді. 
Проблемалық талқылаудың негізгі мақсаты – студентті дайын ақпаратты қабылдаушы деңгейінен шығарып, тарихи-мәдени құбылыстарға қатысты өз ұстанымын дәлелдей алатын субъект дәрежесіне жеткізу. Мұндай жұмыстар барысында білім алушылар тарихи оқиғаларды тек факті ретінде емес, ұлттық сана, еркіндік, моральдық таңдау және қоғамдық жауапкершілік тұрғысынан бағалауға үйренеді.
Мысалы, М.Әуезовтің «Хан Кене» трагедиясын оқыту барысында студенттерге: «Кенесары қозғалысы – ұлттық ерлік пе, әлде саяси трагедия ма?» деген проблемалық сұрақ ұсынылады. Бұл сұрақ біржақты жауапты талап етпейді, керісінше студенттердің тарихи көзқарастарды салыстырып, дәлелдер арқылы қорытынды жасауына мүмкіндік береді.
Талқылау барысында студенттер Кенесары бейнесін бірнеше қырынан қарастырады:
-  оның ел тәуелсіздігі жолындағы күрескер ретіндегі тұлғасы;
- хандық билікті сақтап қалуға ұмтылған саяси қайраткер ретіндегі сипаты;
- тарихи кезеңнің қайшылықтарына тап болған трагедиялық кейіпкер ретіндегі болмысы.
Осындай пікірталас студенттердің тарихи сана мен азаматтық жауапкершілік туралы түсінігін тереңдетеді. Олар ерлік ұғымының тек батырлықпен ғана емес, тарихи салдармен де байланысты екенін ұғынады. Сонымен қатар студенттер ұлттық тарихтағы күрделі тұлғаларды бағалауда эмоциялық емес, ғылыми және этикалық ұстанымдарға сүйенудің маңызын түсінеді.
Проблемалық-талқылау жаттығуларының тағы бір маңызды қыры – коммуникативтік құзыреттілікті дамыту. Студенттер пікірталас кезінде өз ойын жүйелі жеткізуге, қарсы пікірді тыңдауға, дәлел келтіруге және мәдени дискуссия жүргізуге машықтанады. Бұл олардың академиялық ортадағы белсенділігін арттырып қана қоймай, қоғамдық мәселелерге бейжай қарамайтын азаматтық позициясының қалыптасуына ықпал етеді.
Сондықтан проблемалық-талқылау жаттығулары қазақ драматургиясын оқытуда тек әдеби талдау құралы емес, сонымен бірге ұлттық құндылықтарды, тарихи жадыны және тұлғалық жауапкершілікті қалыптастыратын маңызды педагогикалық механизм ретінде қарастырылады.
Диалогтік модульдер – қазақ драматургиясын оқытудағы интербелсенді әдістердің маңызды түрі. Бұл тәсіл студент пен оқытушы, сондай-ақ студенттердің өзара пікір алмасуы арқылы білімді бірлесіп құруға негізделеді. Диалогтік оқыту барысында драмалық мәтін бір ғана көзқарас аясында емес, әртүрлі интерпретациялар негізінде талданады. Нәтижесінде студент шығарманы тереңірек түсініп, тарихи-мәдени құбылыстарды көпқырлы қабылдауға үйренеді.
Диалогтік модульдердің басты ерекшелігі – мәтіндегі идеялық қайшылықтарды пікірталас арқылы ашу. Студенттер белгілі бір кейіпкердің ұстанымын қорғап, өз көзқарасын дәлелдеуге тырысады. Мұндай жұмыстар олардың аргументативтік мәдениетін, сыни ойлауын және коммуникативтік дағдыларын дамытады. Сонымен қатар диалогтік ортада білім алушылар қарсы пікірді тыңдауға, пікір алуандығын құрметтеуге және дәлел арқылы ой қорытуға бейімделеді.
Мысалы, Т. Ахтановтің «Ант» драмасын оқыту барысында Абылай хан мен Әбілқайыр ханның саяси ұстанымдарына салыстырмалы мәтіндік талдау жүргізуге болады. Бұл шығармада ел тағдырына қатысты күрделі тарихи шешімдер мен саяси таңдау мәселелері кең көрініс табады. Диалогтік модуль аясында студенттер екі тарихи тұлғаның әрекетін әртүрлі қырынан бағалайды.
Абылай хан бейнесі көбіне ұлттық тұтастықты сақтауға ұмтылған, дипломатиялық икемі жоғары мемлекет қайраткері ретінде танылады. Ал Әбілқайыр ханның әрекеті саяси прагматизм мен тарихи қажеттілік тұрғысынан қарастырылады. Студенттер осы екі тұлғаның шешімдерін талдай отырып, «ұлттық мүдде», «саяси мәміле», «тарихи жауапкершілік» ұғымдарының мәнін терең түсіне бастайды. Мәтіндік талдау барысында студенттер:
· кейіпкерлердің диалогтері мен монологтеріндегі идеялық астарды анықтайды;
· тарихи тұлғалардың саяси ұстанымдарын салыстырады;
· авторлық позицияны мәтіндік дәлелдер арқылы талдайды;
· тарихи кезеңнің әлеуметтік-психологиялық ахуалын бағалайды.
Мәселен, шығармадағы ант мәселесі тек уәде немесе келісім ұғымын білдірмейді, ол мемлекет тағдыры мен билік жауапкершілігінің символына айналады. Осы арқылы студенттер драмалық мәтіндегі символдық мағыналарды тануға дағдыланады.
Диалогтік модульдер студенттердің тарихи ойлауын ғана емес, олардың азаматтық және мәдени танымын да дамытады. Себебі пікірталас арқылы олар өткен дәуірдегі шешімдердің қазіргі қоғам үшін де маңызды сабақ екенін түсінеді. Сонымен бірге мұндай әдіс білім алушылардың сабаққа белсенді қатысуына, өз пікірін еркін жеткізуіне және шығармашылық ойлау қабілетінің қалыптасуына мүмкіндік береді.
Осылайша, диалогтік модульдер қазақ драматургиясын оқытуда мәтінді терең интерпретациялауға, тарихи тұлғаларды объективті бағалауға және студенттердің интеллектуалдық-коммуникативтік құзыреттерін дамытуға бағытталған тиімді педагогикалық технология болып табылады.
Аксиологиялық талдау: «Ар», «Намыс», «Ерлік»
Ұлттық драматургияны оқыту үдерісіндегі аксиологиялық талдау драмалық мәтінді тек тарихи оқиғалар жиынтығы емес, құндылықтар жүйесінің көркем модельденуі ретінде қарастыруды көздейді. Бұл тұрғыда «ар», «намыс», «ерлік» ұғымдары мәтіннің идеялық өзегін құрайтын құндылықтық триада (axiological triad) ретінде жүйеленеді. Қ. Бегмановтың «Мұстафа Шоқай» тарихи-поэтикалық драмасы негізінде бұл категорияларға келесідей ғылыми сипаттама беруге болады:
1. «Ар» категориясы – тарихи жауапкершіліктің этикалық өзегі Драмада «ар» ұғымы жеке моральдық шеңберден шығып, экзистенциалды деңгейге көтеріледі. Мұстафаның «Ұмтылу керек жарыққа... Қызмет етем халыққа» деген ұстанымы ардың жеке бастың амандығы емес, ұлттық миссияға адалдық өлшемі (historical responsibility) екенін көрсетеді. Мұнда «ар» — тарихи жадымен тығыз байланысты уақыттан тыс моральдық капитал ретінде сипатталады.
2. «Намыс» категориясы – ұлттық идентичностьтың реактивтік формасы Драмадағы намыс категориясы отарлық қысым мен қуғын-сүргін жағдайындағы «қорланған тарихи субъектінің» өзін қорғау механизмі ретінде көрінеді. Мұстафаның «Сүйектен өтті-ау қорлығы...» деген сөздері намыстың травмалық-тарихи сипатын ашады. Аксиологиялық тұрғыдан алғанда, намыс мұнда жай эмоция емес, саяси сананың қозғаушы күші және ұлттық идентичностьтың реакциясы қызметін атқарады.
3. «Ерлік» категориясы – идеялық-рухани қарсылық (intellectual resistance) Бұл драмада ерлік ұғымы классикалық батырлық эпостардағы физикалық шайқас моделінен интеллектуалдық және моральдық қарсылық деңгейіне ауысады. Мұстафа Шоқай бейнесі арқылы ерлік — қарудың емес, идеяның батырлығы ретінде беріледі. Осылайша, кейіпкер бейнесі дәстүрлі «батырлық дискурстан» саяси-философиялық тұлға дискурсына өтеді.
4. Аксиологиялық медиатор және құндылықтар эволюциясы Драмадағы Хазірет бейнесі құндылықтарды трансценденттік деңгейге көтеретін медиатор қызметін атқарып, Мұстафаның іс-әрекетін ұлттық тарих пен мәңгілік жады деңгейіне көтереді. Бұл жүйе студентке құндылықтардың статикалық емес, тарихи динамикасы бар жүйе екенін түсінуге жол ашады.

Кесте 10 – Аксиологиялық триаданың жүйелік кестесі:

	Категория
	Мәтіндегі көрініс
	Ғылыми интерпретация

	Ар
	Мұстафаның халыққа адалдығы
	Тарихи жауапкершілік

	Намыс
	Отарлық қорлық пен қысымға қарсылық
	Ұлттық идентичность реакциясы

	Ерлік
	Эмиграциядағы идеялық күрес
	Интеллектуалдық-рухани батырлық



Мұндай аксиологиялық талдау студенттің драмалық мәтінді жай оқырман ретінде емес, құндылықты бағалаушы субъект ретінде қабылдауына, ұлттық санасы мен азаматтық позициясының қалыптасуына мүмкіндік береді.
Ұлттық құндылықтарға негізделген қазақ драматургиясын жүйелі оқыту студенттің тек әдеби білімін жетілдіріп қана қоймай, оның тұлғалық, азаматтық және мәдени дүниетанымының қалыптасуына ықпал етеді. Драмалық шығармалардағы тарихи сана, еркіндік идеясы, моральдық таңдау, елдік мүдде мен адамгершілік мәселелері білім алушының рухани дамуына әсер етіп, ұлттық болмысты терең түсінуіне мүмкіндік береді.
Қазақ драматургиясын тәрбиелік бағытта оқытудың нәтижесінде студент бойында бірнеше маңызды құндылықтық және әлеуметтік сапалар қалыптасады.
Ең алдымен, ұлттық мәдениет пен ана тіліне құрмет сезімі күшейеді. Студент драмалық шығармалар арқылы қазақ халқының тарихи тәжірибесін, дүниетанымын, салт-дәстүрін және рухани мұрасын тереңірек танып біледі. Нәтижесінде тарихи-мәдени сана қалыптасып, ұлттық бірегейлікті түсіну деңгейі артады. Бұл әсіресе тарихи драмаларды оқу барысында айқын көрінеді, өйткені мұндай шығармаларда ел тағдыры, тәуелсіздік идеясы және ұлттық тұтастық мәселелері кеңінен бейнеленеді.
Сонымен қатар драматургиялық мәтіндер студенттің моральдық таңдауға қатысты көзқарасын қалыптастырады. Кейіпкерлердің әрекеті мен шешімдерін талдау арқылы білім алушы жақсылық пен жамандық, әділдік пен опасыздық, ерлік пен қорқақтық секілді ұғымдарды салыстыра бағалайды. Мұндай талдаулар әлеуметтік жауапкершілік сезімін күшейтіп, тұлғаның этикалық ұстанымдарының қалыптасуына ықпал етеді. Студент қоғамдық мәселелерге немқұрайлы қарамай, азаматтық позициясын саналы түрде айқындауға үйренеді.
Драматургияны оқыту шығармашылық ойлау мен эстетикалық талғамның дамуына да мүмкіндік береді. Кейіпкерлер бейнесін интерпретациялау, сахналық қойылымдарды талдау, рөлдік ойындарға қатысу студенттің қиялын, көркем қабылдау қабілетін және эмоциялық мәдениетін жетілдіреді. Сонымен бірге пікірталас, диалогтік оқыту және жобалық жұмыстар барысында олардың коммуникативтік дағдылары қалыптасып, өз ойын дәлелді әрі мәдениетті түрде жеткізу қабілеті дамиды.
Қазақ драматургиясын оқыту нәтижесінде азаматтық-патриоттық ұстанымдар да нығая түседі. Студент тарихи тұлғалардың мемлекет пен халық алдындағы жауапкершілігін түсіну арқылы елдік мүдденің маңызын ұғынады. Әділдік, еркіндік, бірлік және отансүйгіштік идеялары драмалық мәтіндердің тәрбиелік мазмұны арқылы тұлғалық құндылықтарға айналады. Бұл қазіргі қоғамдағы әлеуметтік әділеттілік пен азаматтық белсенділік принциптерін бағалай білетін саналы тұлға тәрбиелеуге негіз болады.
Осы тәрбиелік нәтижелерді бағалау мақсатында білімдік, дағды және құндылықтық индикаторларға негізделген бағалау жүйесі қолданылады. Білімдік көрсеткіштер студенттің драмалық шығармалардың мазмұнын, тарихи негізін және көркемдік ерекшеліктерін меңгеру деңгейін анықтайды. Дағды көрсеткіштері мәтінді талдау, салыстыру, пікір білдіру, сахналық әрекетке қатысу және зерттеу жүргізу қабілеттерін бағалауға бағытталады. Ал құндылықтық индикаторлар студенттің ұлттық мәдениетке көзқарасын, азаматтық жауапкершілігін, адамгершілік ұстанымдарын және әлеуметтік белсенділігін айқындауға мүмкіндік береді.
Осылайша, ұлттық құндылықтарға негізделген драматургияны оқыту білім берудің тәрбиелік әлеуетін күшейтіп, тарихи санасы қалыптасқан, рухани мәдениеті жоғары, шығармашыл әрі жауапты тұлға тәрбиелеудің маңызды педагогикалық тетігі болып табылады.
Практикалық мәселелер мен даму перспективалары
Қазақ драматургиясын оқыту үдерісін жетілдіру барысында бірқатар практикалық қиындықтар байқалады. Бұл қиындықтар негізінен білім беру мазмұнының, кадрлық әлеуеттің және заманауи технологияларды енгізу деңгейінің жеткіліксіздігімен байланысты. Аталған факторлар драмалық мәтіндерді тиімді меңгертудің сапасына тікелей әсер етеді [136].
Ең алдымен, оқу-әдістемелік база мәселесі өзекті болып отыр. Оқулықтар мен әдістемелік құралдардың жетіспеушілігі немесе олардың мазмұнының ескіруі қазақ драматургиясын жүйелі әрі терең оқытуға кедергі келтіреді. Көп жағдайда драмалық шығармаларды талдауға арналған нақты әдістемелік алгоритмдер мен тапсырмалар жүйесі жеткіліксіз болады, бұл оқытушының шығармашылық ізденісіне қосымша жүктеме түсіреді.
Екінші маңызды мәселе – мұғалімдердің драматургиялық-педагогикалық даярлығының жеткіліксіздігі. Драмалық мәтінді оқыту тек әдеби талдаумен шектелмей, сахналық интерпретация, рөлдік модельдеу, диалогтік оқыту сияқты әдістерді меңгеруді талап етеді. Алайда барлық педагогтар бұл әдістерді кәсіби деңгейде қолдануға дайын емес, сондықтан арнайы біліктілікті арттыру курстарының қажеттілігі артады.
Үшінші мәселе – оқушылардың заманауи жаһандық мәдениет ықпалы нәтижесінде ұлттық құндылықтарға қызығушылығының төмендеуі. Бұл жағдай ұлттық драматургияны қабылдаудағы мотивацияның әлсіреуіне әкеледі. Сондықтан оқу процесін оқушылардың цифрлық мәдениетіне бейімдеу және мазмұнды интерактивті форматта ұсыну маңызды.
Аталған мәселелерді шешу мақсатында келесі негізгі бағыттар ұсынылады:
· әдістемелік құралдарды жаңарту, жүйелеу және стандарттау арқылы бірыңғай оқыту базасын қалыптастыру;
· мұғалімдердің кәсіби құзыреттілігін арттыру үшін арнайы курстар, семинарлар және тренингтер ұйымдастыру;
· мектептер мен театрлар, мәдени орталықтар және шығармашылық ұйымдар арасындағы серіктестікті дамыту, бұл студенттердің тірі сахналық тәжірибемен танысуына мүмкіндік береді;
· оқу үдерісіне мультимедиалық, интерактивті және онлайн платформаларды кеңінен енгізу арқылы оқытудың көрнекілігі мен қолжетімділігін арттыру;
· оқу бағдарламаларына жобалық және практикалық компоненттерді енгізу арқылы студенттердің зерттеушілік және шығармашылық белсенділігін күшейту.
Даму перспективаларына келетін болсақ, қазақ драматургиясын оқыту жүйесін жаңғыртудың бірнеше стратегиялық бағыттары айқындалады. Ең алдымен, қазақ драматургиясының жаңартылған антологиясын әзірлеу және оны білім беру бағдарламаларымен үйлестіру маңызды. Бұл оқыту мазмұнының ғылыми негізделуін және жүйелілігін қамтамасыз етеді.
Сонымен қатар дидактикалық материалдар кешенін әзірлеу – тапсырмалар жинағы, талдау үлгілері, кейс-стадилер және интерактивті жаттығулар – оқу үдерісінің сапасын арттырады. Жоғары оқу орындарында қазақ драматургиясын оқытуға арналған арнайы курстар ашу болашақ педагогтардың кәсіби даярлығын күшейтеді және әдістемелік мәдениетті дамытады.
Маңызды бағыттардың бірі – драматургиялық шығармалардың цифрландырылған қорын құру. Мұндай база мәтіндерді, аудиовизуалды материалдарды және сахналық қойылымдарды бір жүйеге біріктіріп, білім алушылар үшін қолжетімді интерактивті ресурсқа айналады. Бұл өз кезегінде оқыту үдерісін цифрлық трансформациялау талаптарына сәйкестендіреді.
Осылайша, аталған практикалық шаралар қазақ драматургиясын оқытуды ғылыми-әдістемелік тұрғыдан жүйелеп қана қоймай, оның тәрбиелік, мәдени және білімдік әсерін айтарлықтай күшейтеді.
Ұлттық құндылықтарға негізделген қазақ драматургиясын оқыту – тәрбиелік әлеуеті жоғары кешенді педагогикалық жүйе. Аксиологиялық және конструктивистік негізге сүйенген әдістемелік құрылым арқылы драматургиялық мәтіндер оқушылар мен студенттердің тарихи санасын, моральдық-этикалық бағалауын, эстетикалық талғамын және азаматтық позициясын қалыптастыруға ықпал етеді. Оқыту үдерісінің когнитивтік, рефлексивтік және интернализациялық деңгейлері біріне-бірі үйлесімді түрде қызмет етіп, білім беруді репродуктивті модельден конструктивистік, интерпретациялық, тұлғаға бағдарланған педагогикаға көшіреді.
Егер қазақ драматургиясын ұлттық құндылықтар жүйесі негізінде мақсатты түрде құрылымдап, оқу үдерісінде аксиологиялық, когнитивтік және тұлғалық-бағдарлы әдістемелер кешенін жүйелі қолдансақ, студенттердің тарихи санасы мен азаматтық жауапкершілігі ақпараттық деңгейден терең интернализацияланған құндылықтық бағдарға ауысады. Осылайша, драмалық мәтіндер тек көркем шығарма ретінде емес, ұлттық жадының репрезентациясы және әлеуметтік тәжірибені модельдейтін педагогикалық құрал ретінде қызмет атқарып, жоғары білім беру жүйесінің стратегиялық тәрбиелік міндеттерін жүзеге асыруға ықпал етеді. Конец формы  
                  
3.3 Отан және Намыс құндылықтарына негізделген қазақ драматургиясын оқытудың тиімді жолдары мен әдістері
Қазақ драматургиясындағы Отан және Намыс құндылықтары тек тақырыптық мазмұн емес, олар студенттің тарихи санасын, азаматтық позициясын және құндылықтық бағдарын қалыптастыратын аксиологиялық өзек болып табылады. Сондықтан оларды оқытуда дәстүрлі түсіндіру емес, студентті әрекетке, шешім қабылдауға және құндылықтық таңдауға жетелейтін көпқабатты интерактивті әдістемелік жүйе қажет.
Қазақ драматургиясындағы Отан және Намыс құндылықтары тек мәтіннің тақырыптық қабаты ретінде шектелмейді, олар көркем жүйенің ішкі семантикалық өзегін құрайтын аксиологиялық доминанттар болып табылады. Бұл құндылықтар тарихи оқиғалар мен көркем бейнелер арқылы студенттің тек танымдық деңгейін емес, оның құндылықтық сана құрылымын, азаматтық жауапкершілік сезімін және тарихи рефлексия қабілетін қалыптастыруға тікелей ықпал етеді.
Осы тұрғыдан алғанда, драмалық мәтіндердегі Отан мен Намыс концептілері студент үшін дайын идеологиялық ұғым емес, керісінше, интерпретацияны талап ететін ашық аксиологиялық кеңістік ретінде қызмет атқарады. Мысалы, тарихи кейіпкерлердің шешімдері (Кенесарының күресі, Абылайдың дипломатиясы, Бұқарбайдың әскери таңдауы) студентті біржақты бағалауға емес, күрделі моральдық дилемманы түсінуге жетелейді.
Сондықтан бұл құндылықтарды оқыту дәстүрлі репродуктивті әдіске (жаттау, мазмұндау) сүйенген жағдайда өз тәрбиелік әлеуетін толық аша алмайды. Мұндай тәсіл тек ақпараттық білім қалыптастырады, ал құндылықтық деңгейде терең трансформацияға әкелмейді.
Осыған байланысты қазақ драматургиясын оқытуда студентті пассив қабылдаушы емес, белсенді интерпретатор және шешім қабылдаушы субъект ретінде қарастыратын көпқабатты интерактивті әдістемелік жүйе қажет. Бұл жүйе үш негізгі педагогикалық өлшемді біріктіруі тиіс:
· когнитивтік өлшем 	 тарихи және көркем ақпаратты талдау; 
· эмоциялық-эмпатиялық өлшем – кейіпкердің ішкі психологиялық күйін сезіну; 
· аксиологиялық өлшем – құндылықтық таңдаудың мәнін бағалау және қайта пайымдау. 
Осы үш өлшемнің интеграциясы нәтижесінде студент тарихи драманы тек әдеби мәтін ретінде емес, құндылықтық тәжірибе алаңы ретінде қабылдайды. Яғни ол оқиғаға сырттай баға бермей, оның ішкі логикасына еніп, баламалы шешімдер ұсынуға қабілетті болады.
Нәтижесінде қазақ драматургиясын оқыту процесі ақпарат беру деңгейінен шығып, студенттің тарихи санасын қайта құратын, азаматтық позициясын айқындайтын және құндылықтық бағдарын қалыптастыратын трансформативті педагогикалық жүйеге айналад
Трансформативті иммерсивті оқыту (Transformative Immersive Learning) әдісі – студенттердің тарихи оқиғаларды қабылдау және түсіну тәсілін түбегейлі өзгертуге бағытталған инновациялық педагогикалық тәсіл. Бұл әдістің негізгі мақсаты – студенттерді жай ғана тарихи оқиғаны түсінуші немесе оқушы деңгейінде қалдырмай, оны нақты және терең әсерлі тәжірибе ретінде бастан кешіруге итермелеу, яғни тарихи субъект деңгейіне көтеру. Мысалы, студенттер келесі маңызды тарихи оқиғаларды өз тәжірибесінде сезінеді:
· Кенесары ордасы кезеңіндегі саяси-әскери жағдайлар;
·  Желтоқсан оқиғасының қоғамдық және әлеуметтік аспектілері;
· Абылай ханның дипломатиялық кеңестеріндегі шешімдер мен стратегиялар.
Бұл әдістің негізінде студентке тарихи кейіпкердің рөлін қабылдау, шешім қабылдау, баламалы тарихи сценарийлер құру сияқты әрекеттер жатады. Нәтижесінде, студенттің тарихи санасы тек ақпараттық деңгейден шығарып, оның құндылықтық, тұлғалық және дүниетанымдық деңгейлеріне өтеді. Бұл педагогикалық тәсіл қазақ драматургиясының мазмұнын кеңейтіп, оны тек мәтіндік    рибе мен тұлғалық даму құралына айналдырады.
Біріншіден, конструктивизм теориясы бойынша білім студенттің өз әрекеті арқылы құралады әрі белсенді танымға негізделеді. Екіншіден, экспериенталдық оқыту теориясы (D. Kolb) тәжірибе арқылы оқуды алға тар       және иммерсивті сценарийлер арқылы білімін бекітеді. Осы тұлғаның дүниетанымын түбегейлі өзгертуге ұмтылады сезінетіндей жағдайда жұмыс істейді.
1.Когнитивтік контекстуализация.  Бұл кезеңде студент тарихи кезеңнің негізгі себептері мен салдарларын түсінеді, яғни тарихи факт емес, себеп-салдарлық жүйе мен контекстті игереді. Мысалы, Кенесары қозғалысының саяси және әлеуметтік себептері, Желтоқсан оқиғасының алғышарттары, Абылай ханның дипломатиялық стратегиясы қарастырылады.
2. Рөлдік иммерсия (Role Immersion) Студент нақты тарихи рөлге еніп, сол рөлдің шешім қабылдау үрдісін сезінеді. Мысалы, ол Кенесары кеңесшісі, Желтоқсан қатысушысы немесе Абылай ханның биі ретінде әрекет етеді. Бұл кезеңде студент шешім қабылдайды, баламалы әрекет жолдарын ұсынады және тарихи қысым жағдайында моральды таңдаулар жасайды. Негізгі педагогикалық механизмдер – когнитивтік идентификация және тарихи эмпатия.
3. Рефлексивтік деконструкция. Әр рөлдік әрекеттен кейін студент өз шешімін талдайды, тарихи кейіпкердің нақты шешімімен салыстырады және «мен неге бұлай шештім?» деген метатанымдық ойлауды дамытады. Бұл кезең рефлексивтік ойлау мен аксиологиялық бағалауды іске қосады.
4. Иммерсивті сценарийлердің қолданылуы. Тарихи оқиғаларға арналған сценарийлер студенттің тарихи кеңістікте әрекет етуін қамтамасыз етеді:
· Кенесары ордасы – саяси-әскери симуляция;
· Желтоқсан алаңы – азаматтық иммерсия;
· Абылайдың дипломатиялық кеңесі – геосаяси моделдеу.
Бұл сценарийлердің нәтижесінде студент тарихи оқиғаны мәтін ретінде емес, нақты және әсерлі әрекет кеңістігі ретінде қабылдайды. Әр сценарийдің мақсаты – студенттердің тарихи жағдайды жан-жақты сезінуі, шешім қабылдау қабілетін дамыту және тарихи эмпатияны қалыптастыру.
5.Қолданылатын педагогикалық технологиялар. Бұл модель рөлдік ойындар, сценарийлік оқыту, жағдайлық модельдеу, дебаттар, цифрлық реконструкциялар және тарихи эмпатия карталарын қолдануды қамтиды. Бұл тәсіл оқытудың интерактивтілігі мен тәжірибелік сипатын арттырады, студенттердің белсенділігін және өзара әрекеттесуін күшейтеді.
6.Нәтижелік трансформация. Бұл әдістің негізгі педагогикалық нәтижесі – студенттің тарихи фактіні тәжірибеге айналдыруы. Кейіпкердің моделі, мәтіннің әрекет кеңістігіне айналуы, білімнің құндылықтық тәжірибеге ұласуы жүзеге асады. Осылайша, студент тарихи драматургияны меңгеру процесін ғана емес, азаматтық ұстанымын, құндылықтарын, дүниетанымын да тереңдетеді.
Когнитивтік және тұлғалық әсерлер. Бұл әдіс студенттің тұлғалық және кәсіби дамуына әсер етеді:
· Эмпатия арқылы тарихи тұлғаның ішкі әлемін түсінуге ұмтылады;
· Себеп-салдар байланысын әрекет арқылы түсінеді;
· Құндылықтық тәжірибе мен жеке жауапкершілікті қалыптастырады.
Трансформативті иммерсивті оқыту қазақ драматургиясын оқытуда студентті пассив қабылдаушыдан белсенді, шығармашылық және құндылықтық тұрғыдан құнды тұлғаға айналдыратын педагогикалық жүйе болып табылады. Бұл әдіс арқылы білім тек ақпарат емес, ол тұлғаның дүниетанымын, азаматтық ұстанымын және құндылықтық бағдарларын қалыптастыратын, әрі өзгертуге әсер ететін біртұтас мәдени-әлеуметтік құбылысқа айналады. 
Отан және Намыс құндылықтарына негізделген қазақ драматургиясын оқыту моделі ақпараттық‑танымдық деңгейден шығып, студенттің тарихи сана‑жүйесін, азаматтық ұстанымын және аксиологиялық рәміздерін қайта қалыптастыратын кешенді трансформативтік педагогикалық жүйеге айналуы тиіс. Бұл өзгеріс білім беру мазмұнын ғана емес, оқытудың әдістемесін, оқу ортасын және бағалау практикасын түбегейлі қайта қарауды талап етеді.

Кесте 11 – Отан және Намыс құндылықтарына негізделген қазақ драматургиясын оқытудың тиімді жолдары мен әдістерінің қорытынды кестесі (Әдістемелік модель)

	№
	Әдіс / технология
	Теориялық негізі
	Негізгі дидактикалық әрекет
	Қалыптасатын құзыреттер
	Педагогикалық нәтиже

	1
	2
	3
	4
	5
	6

	1
	Трансформативті иммерсивті оқыту
	Трансформативті оқыту теориясы (Mezirow), тәжірибелік білім
	Тарихи ситуацияға ену, рөлдік шешім қабылдау
	Тарихи сана, эмпатия, құндылықтық тәжірибе
	Студент тарихи субъектке айналады

	2
	Аксиологиялық дилемма әдісі
	Аксиология, моральдық философия
	Құндылықтық қайшылықтарды талдау, пікірталас
	Аргументация, этикалық ойлау
	Құндылықтар философиялық категорияға айналады

	3
	Конструктивистік сценарийлік модельдеу
	Конструктивизм (Piaget, Vygotsky)
	Тарихи модель құрастыру, балама сценарий жасау
	Аналитикалық және стратегиялық ойлау
	Білім – дайын емес, құрастырылған өнім

	4
	Цифрлық гуманитаристика және карталау
	Digital Humanities, визуалды мәдениет теориясы
	Интерактив карта, таймлайн, конфликт визуализация
	Кеңістіктік ойлау, цифрлық сауат
	Тарихи мәтін визуалды модельге айналады

	
	
	
	
	
	




11 – кестенің жалғасы

	1
	2
	3
	4
	5
	6

	5
	Рөлдік-реконструктивті театрландыру
	Драмалық педагогика (Boal әдісі)
	Кейіпкер рөлін сахналау, шешім қайта құру
	Эмпатия, коммуникация, тарихи сезіну
	Тарих тәжірибеге айналады

	6
	Конструктивистік сценарийлік модельдеу
	Конструктивизм (Piaget, Vygotsky)
	Тарихи модель құрастыру, балама сценарий жасау
	Аналитикалық және стратегиялық ойлау
	Білім – дайын емес, құрастырылған өнім

	7
	Рефлексивтік нарратив
	Рефлексивті педагогика
	Жеке эссе, «мен болсам не істер едім?» талдауы
	Өзіндік сана, құндылықтық рефлексия
	Ішкі моральдық жүйе қалыптасады

	8
	Кейс-стади негізіндегі тарихи талдау
	Case-based learning
	Тарихи оқиғаны кейс ретінде зерттеу
	Сыни ойлау, шешім қабылдау

Отан және Намыс құндылықтарына негізделген қазақ драматургиясын оқытудың әдістемелік жүйесі дәстүрлі репродуктивті оқытудан түбегейлі ерекшеленеді. Бұл модель:
· білім беруді ақпараттық деңгейден → аксиологиялық деңгейге көтереді; 
· студентті пассив қабылдаушыдан → белсенді тарихи субъектке айналдырады; 
· драмалық мәтінді көркем мәтіннен → құндылықтық-танымдық модельге трансформациялайды; 
· оқыту үдерісін танымдық әрекеттен → тұлғалық трансформация үдерісіне айналдырады. 
Нәтижесінде қазақ драматургиясын оқыту ұлттық құндылықтарды тек түсіндіру емес, оны студенттің тұлғалық құрылымына енгізетін аксиологиялық-трансформативті педагогикалық жүйе ретінде қалыптасады.

3.4 Қазақ драматургиясындағы ұлттық құндылықтарды оқытудың тәжірибелік-эксперименттік жұмыс нәтижелері
Ұлттық құндылықтарға (Отан, намыс, ерлік, тарихи жады) негізделген қазақ драматургиясын оқытуда жүргізілген тәжірибелік-эксперименттік жұмыс оқу үдерісінің дәстүрлі ақпараттық-репродуктивтік моделінен аксиологиялық-трансформативтік модельге көшу мүмкіндігін нақты эмпирикалық тұрғыда дәлелдеуге бағытталды. Эксперименттің негізгі мақсаты – драмалық мәтіндерді интерактивті, цифрлық, рефлексивтік және кейс-стади әдістер арқылы оқыту студенттердің когнитивтік, эмоциялық және құндылықтық деңгейлеріне қандай ықпал ететінін анықтау болды.
Эксперименттік жұмыс бірнеше кезеңнен тұрды: диагностикалық (бастапқы деңгей), формативті (оқыту үдерісі), және қорытынды (нәтижені бағалау) кезеңдер.
Ұлттық құндылықтарға (Отан, намыс, ерлік, тарихи жады) негізделген қазақ драматургиясын оқытуда жүргізілген тәжірибелік-эксперименттік жұмыс оқу үдерісінің дәстүрлі ақпараттық-репродуктивтік моделінен аксиологиялық-трансформативтік модельге көшу мүмкіндігін нақты эмпирикалық тұрғыда негіздеуге бағытталды. Бұл бағыттағы эксперимент тек әдістемелік жаңалықты тексеру емес, сонымен қатар гуманитарлық білім берудің жаңа парадигмасын – студентті тарихи-мәдени субъект ретінде қалыптастыру моделін сынақтан өткізу мақсатын көздеді.
Эксперименттің негізгі идеясы драмалық мәтінді жай әдеби материал ретінде емес, құндылықтық-танымдық тәжірибе алаңы ретінде қарастыруға негізделді. Осыған сәйкес, зерттеудің басты мақсаты – қазақ драматургиясын оқытуда интерактивті, цифрлық гуманитаристика, рефлексивтік педагогика және кейс-стади әдістерін кешенді қолдану арқылы студенттердің когнитивтік (білімдік), эмоциялық (сезімдік) және аксиологиялық (құндылықтық) даму динамикасын анықтау болды [137].
Атап айтқанда, эксперимент барысында студенттің:
· тарихи ақпаратты жай меңгеруі емес, оны талдау және интерпретациялау қабілеті; 
· кейіпкер әрекетіне деген жай сипаттамалық көзқарас емес, эмпатиялық және сыни қатынас жүйесі;
· құндылық ұғымдарын жаттанды түсінік емес, ішкі моральдық бағдар ретінде қабылдау деңгейі зерттелді. 
	Эксперименттік оқыту процесінде драмалық мәтіндер бірнеше әдістемелік қабатта қарастырылды:
· біріншіден, когнитивтік қабатта тарихи-деректік талдау жүзеге асырылды;
· екіншіден, интерактивті қабатта рөлдік ойындар, пікірталас және кейс шешу енгізілді;
· үшіншіден, рефлексивтік қабатта студенттің жеке құндылықтық ұстанымын айқындайтын жазбаша және ауызша рефлексия жүргізілді;
· төртіншіден, цифрлық қабатта тарихи оқиғалар интерактив карталар мен таймлайндар арқылы визуалдандырылды.
Эксперимент бірнеше өзара байланысты кезеңдерден тұрды және әр кезең оқу үдерісінің сапалық трансформациясын бақылауға мүмкіндік берді:
1. Диагностикалық кезең (бастапқы деңгей): бұл кезеңде студенттердің драматургиялық мәтінді қабылдау деңгейі анықталды. Негізгі назар олардың тарихи кейіпкерлерді түсіну тереңдігіне, құндылық ұғымдарды интерпретациялау қабілетіне және сыни ойлау дағдыларына аударылды. Алынған нәтижелер бастапқыда білімнің көбіне репродуктивтік сипатта екенін көрсетті.
    Бастапқы кезеңде студенттердің ұлттық құндылықтарға қатысты түсінігі көбіне декларативті деңгейде екені анықталды. Яғни:
· «Отан», «намыс», «ерлік» ұғымдары формалды түрде түсінілген, бірақ ішкілендірілмеген құндылықтар ретінде көрінді; 
· тарихи драмалық кейіпкерлерге деген көзқарас эмоциялық қатынассыз, сипаттамалық деңгейде болды; 
· тарихи шешімдерге сыни талдау жасау қабілеті әлсіз дамыған. 
Бұл кезеңде студенттердің басым бөлігі драматургиялық мәтінді тек әдеби ақпарат ретінде қабылдайтыны, оның аксиологиялық мазмұнын терең талдамайтыны байқалды.
          Формативті кезең (оқыту үдерісі):
          Бұл кезеңде инновациялық әдістер жүйелі түрде енгізілді. Студенттер тарихи драмалық мәтіндер негізінде пікірталас жүргізді, рөлдік модельдеуге қатысты, кейс-стади тапсырмаларын орындады және цифрлық визуализация құралдарын пайдаланды. Бұл кезеңде оқу үдерісі біржақты ақпарат алудан көпқабатты интерактивті танымдық әрекетке айналды.
Оқыту барысында келесі әдістер кешені қолданылды:
трансформативті иммерсивті оқыту; 
· аксиологиялық дилемма талдауы; 
· рөлдік-реконструктивті театрландыру; 
· кейс-стади; 
· цифрлық карталау және интерактив таймлайн; 
· рефлексивтік нарратив жазу. 
Бұл кезеңде студент оқу субъектісі ретінде белсенді әрекетке тартылды. Әрбір драмалық мәтін тек оқылмай, реконструкцияланып, сахналанып, модельденіп, цифрлық түрде визуалданды.
Нәтижесінде:
· студенттер тарихи кейіпкерлердің шешімін тек бағалап қана қоймай, оны қайта құрастыруға тырысты; 
· құндылықтық дилеммалар пікірталас және дебат арқылы сыни ойлау алаңына айналды; 
· тарихи оқиғалар кеңістіктік-уақыттық модель ретінде қабылдана бастады. 
	Қорытынды кезең (нәтижені бағалау):
Эксперимент соңында студенттердің когнитивтік, эмоциялық және аксиологиялық көрсеткіштері салыстырмалы түрде талданды. Нәтижелер драмалық мәтінді меңгерудің сапалық өзгергенін, студенттердің тарихи тұлғаларға деген көзқарасының тереңдегенін және құндылықтық пайымдау деңгейінің айтарлықтай артқанын көрсетті.
Эксперимент нәтижелері келесі сапалық және когнитивтік өзгерістерді көрсетті:
1. Когнитивтік деңгей:
· тарихи білімнің меңгерілуі жүйеленді; 
· драмалық мәтінді талдау тереңдігі артты; 
· себеп–салдарлық байланыстарды анықтау қабілеті күшейді. 
2.Рефлексивтік деңгей:
· студенттер кейіпкер әрекетіне жеке моральдық баға бере бастады; 
· «мен осы жағдайда не істер едім?» деген ішкі диалог қалыптасты; 
· құндылықтарды салыстыру және аргументациялау дағдылары дамыды. 
3.Аксиологиялық деңгей:
· «намыс», «ерлік», «Отан» ұғымдары абстрактылы категориядан тұлғалық ішкі ұстанымға айналды; 
· студенттер тарихи тұлғаларды идеализацияламай, олардың шешімін күрделі моральдық контекстте бағалай бастады. 
4. Коммуникативтік және әлеуметтік деңгей:
· топтық пікірталас белсенділігі артты; 
· рөлдік ойындарда эмпатия және тарихи сәйкестену күшейді; 
· студенттердің азаматтық позициясы айқындала түсті. 
Осылайша, эксперименттік зерттеу қазақ драматургиясын оқыту тек әдеби білім беру үдерісі емес, ол студенттің тарихи санасын, азаматтық жауапкершілігін және құндылықтық бағдарын қалыптастыратын көпдеңгейлі педагогикалық жүйе екенін дәлелдеді.Начало формыКонец формы

Жүргізілген тәжірибелік-эксперименттік жұмыс қазақ драматургиясын ұлттық құндылықтар негізінде оқыту тек білім беру сапасын арттырып қана қоймай, студенттің тұлғалық құрылымына тікелей әсер ететінін дәлелдеді.
Нақты нәтижелер көрсеткендей:
· дәстүрлі оқыту жағдайында студент мәтінді түсінуші болса, 
· эксперименттік модельде ол мәтінді талдаушы, қайта құрастырушы және құндылықтық шешім қабылдаушы субъектке айналды. 
Осылайша, эксперимент қазақ драматургиясын оқытудың аксиологиялық-трансформативті моделі практикалық тұрғыда тиімді екенін көрсетті. 
Тәжірибелік-эксперименттік нәтижелер қазақ драматургиясын ұлттық құндылықтар негізінде оқыту білім берудің жай әдістемелік жаңалығы емес, тұлғаны қалыптастыратын кешенді педагогикалық трансформация екенін дәлелдейді. Бұл модель студенттің тарихи санасын, азаматтық жауапкершілігін және құндылықтық бағдарын жүйелі түрде қалыптастыратын тиімді гуманитарлық технология ретінде ғылыми тұрғыда негізделді.
Зерттеудің практикалық кезеңінде қазақ драматургиясындағы ұлттық құндылықтарды (Отан, намыс, ерлік, тарихи жады) оқытуға арналған цифрлық, интерпретациялық-аналитикалық және аксиологиялық-трансформативтік әдістер жүйесінің педагогикалық тиімділігін анықтау мақсатында арнайы ұйымдастырылған педагогикалық эксперимент жүргізілді.
Эксперименттің негізгі мақсаты – жоғары оқу орны жағдайында қазақ драматургиялық мәтіндерін (тарихи-поэтикалық және классикалық пьесалар негізінде) оқыту барысында студенттердің құндылықтық-аксиологиялық ойлау, көркем мәтінді интерпретациялау және тарихи сана қалыптастыру деңгейінің динамикасын айқындау, сондай-ақ авторлық әдістемелік модельдің нәтижелілігін эмпирикалық тұрғыда дәлелдеу болды [137, б.29].
Зерттеу жұмысының теориялық-әдіснамалық тұжырымдамасына сәйкес педагогикалық эксперимент барысында келесі ғылыми гипотезалар тексерілді:
Негізгі гипотеза (H₁)
Егер жоғары оқу орнында қазақ драматургиясын оқыту үдерісінде интерпретациялық-аналитикалық, аксиологиялық дилемма, рөлдік-реконструктивті, цифрлық гуманитарлық және кейс-стади әдістерін біріктіретін кешенді әдістемелік модель жүйелі түрде қолданылса, онда студенттердің ұлттық құндылықтарды (Отан, намыс, ерлік, тарихи жады) ғылыми-интерпретациялық және құндылықтық деңгейде түсінуі дәстүрлі оқыту жүйесімен салыстырғанда статистикалық тұрғыда мәнді деңгейде жоғары қалыптасады.
          Нөлдік гипотеза (H₀)
Ұсынылған әдістемелік модельді қолдану студенттердің қазақ драматургиясындағы ұлттық құндылықтарды интерпретациялау және талдау деңгейіне елеулі ықпал етпейді және эксперименттік және бақылау топтарының нәтижелері арасында статистикалық мәнді айырмашылық болмайды.
          Эксперименттің ұйымдастырылуы
Зерттеу жұмысы жоғары оқу орнында болашақ қазақ тілі мен әдебиеті мұғалімдерін даярлау үдерісінде жүргізілген педагогикалық экспериментке негізделді. Эксперименттің мақсаты – қазақ драматургиясындағы тарихи-ұлттық құндылықтарды оқыту барысында қолданылған интерпретациялық және аксиологиялық әдістер жүйесінің студенттердің құндылықтық-аналитикалық ойлауына әсерін эмпирикалық тұрғыда анықтау.
           Экспериментке қатысушылар
Экспериментке барлығы 154 студент қатысты. Зерттеу екі білім беру бағдарламасы аясында ұйымдастырылды:
1) Қазақ ұлттық қыздар педагогикалық университетінің 6B01701 – «Қазақ тілі мен әдебиеті» білім беру бағдарламасы бойынша 4 курс студенттері, 7 семестр, «ХХ–ХХІ ғасыр әдебиеті» пәндеріндегі: Қазақ драматургиясы». Қатысқан студенттердің жалпы саны  83 студент.
Оның ішінде:
· Эксперименттік топ – 40 студент 
· Бақылау тобы – 43 студент 
2) Абай атындағы Қазақ ұлттық педагогикалық университетінің 6B01701 – «Қазақ тілі мен әдебиеті» және «Филология» білім беру бағдарламалары бойынша 4 курс студенті, 7 семестр, Қазіргі қазақ әдебиетін оқыту әдістемесі», «Әдебиет теориясы» пәндері бойынша. Қатысқан студенттердің жалпы саны   71 студент.
· Оның ішінде:
· Эксперименттік топ – 41 студент 
· Бақылау тобы – 30 студент 
Эксперименттік топтарды қалыптастыру ерекшелігі
Эксперименттік және бақылау топтарын іріктеу барысында студенттердің бұрыннан қалыптасқан академиялық топтарының табиғи құрылымы сақталды. Яғни, қатысушылар жасанды түрде қайта топтастырылмай, тұрақты оқу топтары негізінде бөлінді.
Осыған сәйкес зерттеу квазиэксперименттік дизайн негізінде жүзеге асырылды. Бұл модель оқу үдерісінің табиғи динамикасын бұзбай, интервенциялық әдістердің тиімділігін салыстырмалы түрде бағалауға мүмкіндік берді. Аталған квазиэксперименттік дизайн:
· рандомизациясыз жағдайдағы педагогикалық шынайылықты сақтады; 
· эксперименттік және бақылау топтарының бастапқы деңгейін салыстыруға мүмкіндік берді; 
· әдістемелік модельдің себеп–салдарлық әсерін эмпирикалық тұрғыда бағалауға негіз болды; 
· құндылықтық-аксиологиялық оқытудың тиімділігін кешенді талдауға жағдай жасады. 
Осылайша жүргізілген педагогикалық эксперимент қазақ драматургиясын оқытуда ұлттық құндылықтарды қалыптастыру тек мәтіндік интерпретация деңгейінде емес, аксиологиялық-трансформативтік педагогикалық модель деңгейінде жүзеге асатынын ғылыми тұрғыда тексеруге бағытталды. 
Кесте 12 – Топтық интерпретациялық талдау (қазақ драматургиясы негізінде)
	Талдау аспектісі
	Мәтіндік дәйек
	Интерпретация
	Теориялық ұғым

	Эмоциялық атмосфера
	Драмалық үзінділердегі конфликт, үнсіздік, тартыс, шешім сәттері
	Кейіпкерлер арасындағы психологиялық қысым мен ішкі қақтығысты анықтау
	Драмалық конфликт, эмоциялық тон

	Көркемдік құралдар
	Диалог, реплика, қайталау, символдық ишара
	Көркем құралдардың кейіпкер позициясын ашудағы қызметін талдау
	Поэтикалық құрылым, экспрессивтілік

	Кеңістік пен әрекет
	Орда, алаң, шекара, тарихи кеңістік бейнесі
	Кеңістіктің идеологиялық және саяси мәнін түсіндіру
	Кеңістік поэтикасы, хронотоп

	Символдық бейнелер
	Ту, найза, ант, қан, жер, ел
	Символдардың ұлттық құндылықтарды білдіру қызметін ашу
	Символизм, аксиологиялық код


 
Топтық талдау барысында орындалған міндеттер
Студенттер қазақ драматургиясындағы ұлттық құндылықтарды талдау кезінде төмендегі негізгі зерттеушілік міндеттерді орындады:
· драмалық үзіндінің эмоциялық-идеялық атмосферасын анықтау; 
· ұлттық құндылықтарды білдіретін көркемдік құралдарды (диалог, реплика, қайталау, риторикалық сұрақ) ажырату; 
· тарихи кеңістік пен сахналық әрекеттің идеологиялық функциясын түсіндіру; 
· символдық бейнелердің (ту, ант, жер, ел, намыс) аксиологиялық жүктемесін талдау. 
	Мысалы, драмалық мәтіндердегі «ақ ту», «қан майдан», «жер дауы», «ел намысы», «хан кеңесі» сияқты бірліктер тек тарихи деталь ретінде емес, студенттер тарапынан ұлттық сана мен ерлік идеясын бейнелейтін символдық құрылым ретінде интерпретацияланды.
		Атап айтқанда, «ту» бейнесі мемлекеттік егемендіктің символы ретінде, «ант» ұғымы моральдық жауапкершілік маркері ретінде, ал «жер» категориясы ұлттық тұтастық пен тарихи жадының негізі ретінде түсіндірілді. Барлық интерпретациялар міндетті түрде мәтіндік дәйекпен дәлелденді.
Үшінші кезең. Ауызша қорғау және ғылыми негіздеу
Әр топ өз интерпретациялық нәтижесін аудитория алдында ғылыми форматта қорғады. Қорғау барысында студенттер:
· нақты мәтіндік дәйексөздер келтірді; 
· интерпретациялық тезис ұсынды; 
· тарихи-идеялық дәлелдермен негіздеді; 
· қорытынды тұжырым жасады. 
Оқытушы бұл кезеңде дайын жауап бермей, тек бағыттаушы сұрақтар арқылы когнитивтік белсенділікті күшейтті:
· «Бұл символ неге дәл осы драмалық жағдайда қолданылады?» 
· «Кейіпкер шешімінің астарында қандай ұлттық құндылық жатыр?» 
· «Автор конфликт арқылы қандай тарихи идеяны жеткізеді?» 
Бұл тәсіл студенттердің пікірін тек субъективті деңгейде емес, мәтінге негізделген ғылыми аргументация деңгейінде қалыптастырды.
Жеке интерпретациялық тапсырма
Сабақтың қорытынды кезеңінде әр студентке жеке аналитикалық мини-тапсырма берілді:
Тапсырма: драмалық мәтіндегі бір символдық бейнені таңдап, келесі үш аспект бойынша талдау жасаңыз:
1. мәтіндегі функциясы; 
2. кейіпкердің позициясымен байланысы; 
3. ұлттық құндылықты ашудағы рөлі. 
Жауап көлемі – 120–150 сөз.
Орындау уақыты – 15 минут.
Бағалау критерийлері
Студент жұмыстары алдын ала әзірленген аксиологиялық-аналитикалық рубрика бойынша бағаланды:





Кесте 13 – Бағалау критерийлері

	Критерий
	Максималды балл

	Мәтіндік дәйек дәлдігі
	25

	Теориялық ұғымдарды қолдану
	25

	Интерпретациялық логика
	25

	Қорытындының негізділігі
	25



Бағалау және өңдеу алгоритмі
Жиналған деректер келесі ғылыми-статистикалық тәртіппен өңделді:
1. Әр студенттің жеке нәтижесі критерийлік жүйе бойынша тіркелді; 
2. Әр топ бойынша орташа арифметикалық көрсеткіш есептелді; 
3. Эксперименттік және бақылау топтарының нәтижелері салыстырылды; 
4. Оқу тиімділігінің динамикасы пайыздық өсім арқылы анықталды. 
Нәтижелік интерпретация
Интерпретациялық талдау кезеңінің соңында алынған нәтижелер қазақ драматургиясындағы ұлттық құндылықтарды интерпретациялық-аналитикалық әдістер арқылы оқыту студенттердің:
· мәтінді жай мазмұндаудан → құндылықтық интерпретацияға көшуіне; 
· кейіпкер әрекетін сипаттаудан → идеялық талдауға өтуіне; 
· тарихи фактілерді қабылдаудан → аксиологиялық пайымға келуіне ықпал еткенін көрсетті. 
Орташа көрсеткіштердің динамикасы эксперименттік топтарда талдау сапасының айқын өскенін дәлелдеді.
Кесте 14 – Топтық интерпретациялық талдау (қазақ драматургиясы негізінде)
	Талдау аспектісі
	Мәтіндік дәйек
	Интерпретация
	Теориялық ұғым

	Эмоциялық атмосфера
	Драмалық үзінділердегі конфликт, үнсіздік, тартыс, шешім сәттері
	Кейіпкерлер арасындағы психологиялық қысым мен ішкі қақтығысты анықтау
	Драмалық конфликт, эмоциялық тон

	Көркемдік құралдар
	Диалог, реплика, қайталау, символдық ишара
	Көркем құралдардың кейіпкер позициясын ашудағы қызметін талдау
	Поэтикалық құрылым, экспрессивтілік

	Кеңістік пен әрекет
	Орда, алаң, шекара, тарихи кеңістік бейнесі
	Кеңістіктің идеологиялық және саяси мәнін түсіндіру
	Кеңістік поэтикасы, хронотоп

	Символдық бейнелер
	Ту, найза, ант, қан, жер, ел
	Символдардың ұлттық құндылықтарды білдіру қызметін ашу
	Символизм, аксиологиялық код





Топтық талдау барысында орындалған міндеттер.
Студенттер қазақ драматургиясындағы ұлттық құндылықтарды талдау кезінде төмендегі негізгі зерттеушілік міндеттерді орындады:
· драмалық үзіндінің эмоциялық-идеялық атмосферасын анықтау; 
· ұлттық құндылықтарды білдіретін көркемдік құралдарды (диалог, реплика, қайталау, риторикалық сұрақ) ажырату; 
· тарихи кеңістік пен сахналық әрекеттің идеологиялық функциясын түсіндіру; 
· символдық бейнелердің (ту, ант, жер, ел, намыс) аксиологиялық жүктемесін талдау. 
Мысалы, драмалық мәтіндердегі «ақ ту», «қан майдан», «жер дауы», «ел намысы», «хан кеңесі» сияқты бірліктер тек тарихи деталь ретінде емес, студенттер тарапынан ұлттық сана мен ерлік идеясын бейнелейтін символдық құрылым ретінде интерпретацияланды.	 Атап айтқанда, «ту» бейнесі мемлекеттік егемендіктің символы ретінде, «ант» ұғымы моральдық жауапкершілік маркері ретінде, ал «жер» категориясы ұлттық тұтастық пен тарихи жадының негізі ретінде түсіндірілді. Барлық интерпретациялар міндетті түрде мәтіндік дәйекпен дәлелденді.
3-кезең. Ауызша қорғау және ғылыми негіздеу
Әр топ өз интерпретациялық нәтижесін аудитория алдында ғылыми форматта қорғады. Қорғау барысында студенттер:
· нақты мәтіндік дәйексөздер келтірді; 
· интерпретациялық тезис ұсынды; 
· тарихи-идеялық дәлелдермен негіздеді; 
· қорытынды тұжырым жасады. 
Оқытушы бұл кезеңде дайын жауап бермей, тек бағыттаушы сұрақтар арқылы когнитивтік белсенділікті күшейтті:
· «Бұл символ неге дәл осы драмалық жағдайда қолданылады?» 
· «Кейіпкер шешімінің астарында қандай ұлттық құндылық жатыр?» 
· «Автор конфликт арқылы қандай тарихи идеяны жеткізеді?» 
Бұл тәсіл студенттердің пікірін тек субъективті деңгейде емес, мәтінге негізделген ғылыми аргументация деңгейінде қалыптастырды.
Жеке интерпретациялық тапсырма
Сабақтың қорытынды кезеңінде әр студентке жеке аналитикалық мини-тапсырма берілді:
Тапсырма: драмалық мәтіндегі бір символдық бейнені таңдап, келесі үш аспект бойынша талдау жасаңыз:
1. Мәтіндегі функциясы; 
2. кейіпкердің позициясымен байланысы; 
3. ұлттық құндылықты ашудағы рөлі. 

Жауап көлемі – 120–150 сөз.
Орындау уақыты – 15 минут.
Бағалау критерийлері
Кесте 15 – Бағалау критерийлері

	Критерий
	Максималды балл

	Мәтіндік дәйек дәлдігі
	25

	Теориялық ұғымдарды қолдану
	25

	Интерпретациялық логика
	25

	Қорытындының негізділігі
	25



Бағалау және өңдеу алгоритмі
Жиналған деректер келесі ғылыми-статистикалық тәртіппен өңделді:
· Әр студенттің жеке нәтижесі критерийлік жүйе бойынша тіркелді; 
· Әр топ бойынша орташа арифметикалық көрсеткіш есептелді;
· Эксперименттік және бақылау топтарының нәтижелері салыстырылды; 
· Оқу тиімділігінің динамикасы пайыздық өсім арқылы анықталды. 
Нәтижелік интерпретация
Интерпретациялық талдау кезеңінің соңында алынған нәтижелер қазақ драматургиясындағы ұлттық құндылықтарды интерпретациялық-аналитикалық әдістер арқылы оқыту студенттердің:
· мәтінді жай мазмұндаудан → құндылықтық интерпретацияға көшуіне; 
· кейіпкер әрекетін сипаттаудан → идеялық талдауға өтуіне; 
· тарихи фактілерді қабылдаудан → аксиологиялық пайымға келуіне ықпал еткенін көрсетті. 
Орташа көрсеткіштердің динамикасы эксперименттік топтарда талдау сапасының айқын өскенін дәлелдеді.

Кесте 16 – Интерпретациялық талдау кезеңінің соңындағы эксперимент нәтижелері

	Топ
	Бастапқы деңгей
	Кезең соңында
	Айырма

	Эксперимент 6B01701
	47
	82
	+35

	Эксперимент 6B01702
	45
	78
	+33

	Бақылау 6B01701
	50
	62
	+12

	Бақылау 6B01702
	49
	61
	+12



Пайыздық өсім көрсеткіштері:
· Эксперимент 6B01701: (82–47)/47 ×100 = 74.5% 
· Эксперимент 6B01702: (78–45)/45 ×100 = 73.3% 
· Бақылау топтар: шамамен 24–25% 



	Сурет 2 – Интерпретациялық талдау кезеңі нәтижелерінің динамикасы

Нәтижелерді ғылыми талдау
Интерпретациялық талдау кезеңінің нәтижелері қазақ драматургиясын ұлттық құндылықтар (Отан, намыс, ерлік, тарихи жады) негізінде оқытудың педагогикалық тиімділігін нақты эмпирикалық деңгейде дәлелдеді.
Эксперименттік топтарда студенттердің құндылықтық-аналитикалық қабілеттері айқын әрі жүйелі түрде дамыды. Атап айтқанда:
· драмалық мәтіндегі конфликт құрылымы тек оқиға ретінде емес, құндылықтар қақтығысы ретінде интерпретацияланды; 
· кейіпкерлер әрекеті моральдық таңдау логикасы арқылы талданды; 
· «намыс», «ар», «елдік мүдде» сияқты ұғымдар мәтіннен тыс абстракция емес, драмалық шешімнің ішкі мотивациялық өзегі ретінде қарастырылды; 
· студенттер мәтіндік дәйек пен теориялық ұғымды байланыстырып, аксиологиялық аргументация құра алды. 
Бақылау топтарында өсім мардымсыз деңгейде сақталды. Дәстүрлі оқыту жағдайында:
· мәтін көбіне сюжеттік баяндау деңгейінде қабылданды; 
· құндылықтық талдау номинативтік сипатта қалды; 
· драмалық конфликт эстетикалық оқиға ретінде ғана түсіндірілді; 
· теориялық ұғымдар мәтінмен әлсіз байланыста қолданылды. 
Сапалық трансформацияның мазмұндық көрінісі
Сандық деректермен қатар сапалық талдау нәтижелері де маңызды өзгерістерді көрсетті. Эксперименттік топ студенттерінің жұмыстарында:
· драмалық кейіпкер – жеке тұлға емес, құндылықтық позиция иесі ретінде қарастырылды; 
· конфликт – сюжет элементі емес, идеялық-аксиологиялық қақтығыс жүйесі ретінде талданды; 
· мәтін – дайын ақпарат емес, интерпретацияланатын мәдени код ретінде қабылданды; 
· студенттің жауабы – репродукция емес, дербес ғылыми пайым деңгейіне көтерілді. 
Әдістемелік интервенцияның ғылыми негізділігі
Алынған нәтижелер ұсынылған әдістемелік модельдің тиімділігін айқын дәлелдейді. Әсіресе:
· интерпретациялық талдау; 
· кейс-стади әдісі (case-study);
· рөлдік модельдеу;
· аксиологиялық дилемма;
· цифрлық визуализация. 
сияқты әдістердің кешенді қолданылуы студенттердің тек әдеби білімін емес, құндылықтық ойлау құрылымын трансформациялағанын көрсетті.
Эксперимент нәтижелері қазақ драматургиясын ұлттық құндылықтар негізінде оқыту:
· студенттің мәтінді қабылдауын репродуктивті деңгейден → аналитикалық және аксиологиялық деңгейге 
· тарихи-әдеби түсінікті ақпараттық сипаттан → құндылықтық интерпретацияға 
· оқырмандық позицияны пассив қабылдаудан → интерпретациялық субъект деңгейіне 
көтеретінін дәлелдеді.
Кесте 17 – Драмалық мәтінді интерпретациялау кезеңіндегі ұлттық-құндылықтық талдау алгоритмі
	Драмалық эпизод
	Мәтіндегі көрінісі
	Кейіпкердің құндылықтық позициясы
	Интерпретациялық қорытынды

	1
	2
	3
	4

	Тарихи тартыс көрінісі
	Қоғамдық қайшылықтар мен ұлттық мүдденің қақтығысы суреттеледі
	Кейіпкер елдік мүдде мен тарихи жауапкершілікті жоғары қояды
	Эпизод ұлттық сана мен тарихи жадының маңызын айқындайды

	Отбасыаралық қақтығыс
	Ұрпақтар арасындағы дүниетанымдық айырмашылықтар байқалады
	Кейіпкер дәстүр мен моральдық нормаларды қорғауға ұмтылады
	Ұлттық тәрбиенің сабақтастығы мен рухани құндылықтардың рөлі ашылады

	Әлеуметтік әділетсіздікке қарсылық
	Кейіпкер қоғамдағы теңсіздікке қарсы пікір білдіреді
	Әділет, адамгершілік және азаматтық жауапкершілік басым көрінеді
	Драмалық мәтіннің әлеуметтік-этикалық мазмұны анықталады




17 – кестенің жалғасы

	1
	2
	3
	4

	Патриоттық сипаттағы диалог
	Ел тағдыры мен ұлттық бірлік мәселелері қозғалады
	Кейіпкер отансүйгіштік пен қоғамдық ынтымақ идеясын қолдайды
	Эпизод ұлттық бірегейлік пен азаматтық құндылықтарды күшейтеді

	Моральдық таңдау сәті
	Кейіпкер күрделі шешім қабылдау жағдайында көрсетіледі
	Ар-намыс, адалдық және жауапкершілік құндылықтары көрінеді
	Кейіпкер тұлғасының этикалық болмысы мен рухани ұстанымы ашылады

	Дәстүр мен жаңашылдық қақтығысы
	Ескі көзқарас пен жаңа қоғамдық идеялардың қарама-қайшылығы беріледі
	Кейіпкер ұлттық дәстүрді сақтай отырып, жаңаруға ұмтылады
	Қоғамдық трансформация жағдайындағы ұлттық құндылықтардың эволюциясы сипатталады

	Қоғамдық пікірталас көрінісі
	Кейіпкерлер арасында әлеуметтік немесе рухани мәселе талқыланады
	Пікір алуандығына құрмет пен рационалды ойлау байқалады
	Диалог мәдениеті мен сыни ойлау дағдыларының маңызы анықталады

	Қайғылы драмалық жағдай
	Жеке тұлға мен қоғам арасындағы трагедиялық қайшылық көрініс табады
	Кейіпкер рухани беріктік пен адамдық қасиеттерді сақтауға тырысады
	Драмалық шығармадағы гуманистік және аксиологиялық мазмұн тереңдетіледі



Бұл модель драмалық мәтінді талдауда оқиға → құндылықтық конфликт → кейіпкердің моральдық таңдауы → авторлық идея арасындағы себеп-салдарлық байланысты жүйелі түрде ашуға мүмкіндік берді.
Топтық талдау нәтижелері:
Топтық талқылау барысында студенттер қазақ драматургиясындағы «намыс», «ар», «елдік мүдде», «тәуелсіздік», «ерлік» сияқты құндылықтарды жай тақырыптық элемент ретінде емес, драмалық конфликтіні ұйымдастырушы негізгі күш ретінде қарастырды.
Мысалы, «Кенесары ордасы», «Абылай кеңесі», «Желтоқсан алаңы» сияқты драмалық эпизодтарда келесі құбылыстар анықталды:
· «жер үшін күрес» → тек саяси әрекет емес, ұлттық намыс дискурсы ретінде талданды; 
· «қарулы шешім» → агрессия емес, тарихи жауапкершілік дилеммасы ретінде қарастырылды; 
· «сатқындық/келісім» → моральдық категория деңгейінде интерпретацияланды. 
· Студенттердің талдауында сапалық өзгеріс байқалды:
· тарихи оқиға → құндылықтық конфликт ретінде түсіндіріле бастады; 
· кейіпкер әрекеті → моральдық таңдау логикасы арқылы негізделді; 
· драмалық мәтін → идеологиялық және аксиологиялық жүйе ретінде талданды; 
· символдық детальдар → ұлттық идеяның көркем кодына айналды. 
3-кезең – қысқа аналитикалық рефлексия
Әр студентке 150–180 сөз көлемінде мына сұраққа жауап жазу тапсырылды:
«Драмалық кейіпкердің таңдауы ұлттық құндылықтар жүйесінде қалай бағаланады?»
Бұл тапсырма студенттің:
· құндылықтық аргументация құруын; 
· мәтіндік дәйек пен теориялық ұғымды байланыстыруын; 
· драмалық конфликтіні философиялық деңгейде пайымдауын қамтамасыз етті. 
Кесте 18 – Бағалау критерийлері
	Критерий
	Максималды балл

	Құндылықтық конфликтіні анықтау
	25

	Мәтіндік дәйек қолдану дәлдігі
	25

	Теориялық-аксиологиялық негіздеу
	25

	Қорытынды пайымның логикалық құрылымы
	25

	Жалпы балл
	100



Бағалау жүйесі студенттің драмалық мәтінді тек түсінуін емес, оны құндылықтық жүйе ретінде интерпретациялау қабілетін өлшеуге бағытталды.

Кесте 19 – Ұлттық құндылықтарға негізделген драматургияны оқыту нәтижелері

	Топ
	Бастапқы (предтест)
	Кезең соңында
	Абсолюттік өсім

	Эксперимент 6B01701
	49
	85
	+36

	Эксперимент 6B01702
	46
	80
	+34

	Бақылау 6B01701
	50
	63
	+13

	Бақылау 6B01702
	49
	62
	+13



Пайыздық өсім:
· 6B01701 (эксперимент): 73,4% 
· 6B01702 (эксперимент): 73,9% 
· Бақылау топтары: 25–26% 




Сурет 3 – Ұлттық құндылықтарға негізделген драматургияны оқыту нәтижелерінің динамикасы

Ғылыми талдау нәтижелері:
Эксперименттік топтарда айқын динамикалық өсім тіркелді. Бұл қазақ драматургиясын ұлттық құндылықтар негізінде оқыту студенттердің:
· драмалық конфликтіні аксиологиялық жүйе ретінде қабылдауына; 
· кейіпкерді құндылықтық субъект ретінде тануына; 
· мәтінді идеялық-моральдық кеңістік ретінде талдауына; 
· тарихи оқиғаны ұлттық жады контекстінде интерпретациялауына 
тікелей ықпал еткенін көрсетеді.
Бақылау топтарында нәтижелер салыстырмалы түрде төмен деңгейде қалды. Мұнда:
· мәтін көбіне сюжет ретінде қабылданды; 
· құндылықтық талдау формалды сипатта болды; 
· драмалық конфликт тек оқиғалық деңгейде түсіндірілді; 
· теориялық ұғымдар мәтінмен әлсіз байланыста қолданылды. 
Қорытынды
Алынған нәтижелер қазақ драматургиясын ұлттық құндылықтар негізінде оқыту:
· мәтінді түсінуді → құндылықтық интерпретацияға 
· кейіпкерді қабылдауды → моральдық субъект деңгейіне 
· драмалық оқиғаны → аксиологиялық конфликт жүйесіне 
2-кезең – құрылымданған аксиологиялық-психологиялық талдау
Бұл кезеңде студенттер қазақ драматургиясындағы ұлттық құндылықтарды (намыс, ар, ерлік, елдік мүдде, тарихи жады) психологиялық және кеңістіктік деңгейде интерпретациялау арқылы талдау жүргізді.

Кесте 20 – Құрылымданған аксиологиялық-психологиялық талдау кезеңінің аналитикалық алгоритмі

	Драмалық деталь
	Кейіпкердің құндылықтық сезімі
	Психологиялық және аксиологиялық түсіндірме
	Авторлық мақсат

	«жапан дала», «бос кеңістік»
	оқшаулану, тарихи үзілу
	ұлттық кеңістік пен жалғыздықтың трагедиялық байланысы
	тарихи жадтың көркем репрезентациясы

	«үнсіздік»
	ішкі қысым, моральдық күйзеліс
	сөзсіз қарсылық, рухани тұйықталу
	трагедиялық конфликтіні күшейту

	«ақ ту», «батырлық үн»
	намыс пен ерлік импульсі
	ұлттық идеалдың символдық көрінісі
	ерлік дискурсын күшейту

	«жер», «ел», «хан ордасы»
	елдік жауапкершілік
	билік пен ұлттық мүдде дилеммасы
	тарихи-идеялық конфликтті ашу



     	Талдау барысында кеңістік – құндылық – тарихи сана үштігі біртұтас аналитикалық модель ретінде қарастырылды. Студенттер драмалық кейіпкердің әрекетін тек сюжеттік деңгейде емес, аксиологиялық таңдау ретінде түсіндіре бастады.
Мысалы:
· «жерді қорғау» → саяси әрекет емес, ұлттық намыс феномені ретінде талданды; 
· «соғыс шешімі» → күш қолдану емес, тарихи жауапкершілік дилеммасы ретінде қарастырылды; 
· «ақ ту» → символ емес, ұлттық идеяның көркем белгісі ретінде интерпретацияланды. 
3-кезең – кейіпкер позициясын қайта модельдеу (драмалық реконструкция)
Студенттерге драмалық кейіпкер атынан 5–7 сөйлемдік ішкі монолог жазу тапсырылды. Бұл тапсырма:
· құндылықтық таңдауды ішкі дауыс ретінде қайта құруға; 
· тарихи шешімді моральдық рефлексия деңгейінде түсінуге; 
· драмалық конфликтіні эмпатиялық қабылдауға бағытталды. 
Жазбаша жұмыстарда келесі сапалық өзгерістер байқалды:
· кейіпкер бейнесі сыртқы әрекеттен → ішкі құндылықтық күреске ауысты; 
· драмалық шешім → моральдық дилемма ретінде модельденді; 
· ұлттық құндылықтар → эмоциялық емес, рефлексивтік категорияға айналды. 
4-кезең – аналитикалық қорытынды тапсырма
Студенттерге 150–180 сөз көлемінде төмендегі сұраққа жауап беру ұсынылды:
«Драмалық кейіпкердің таңдауы ұлттық құндылықтар жүйесінде қалай негізделеді?»
Бұл тапсырма студенттің:
· құндылықтық аргументация құруын; 
· мәтіндік дәйек пен теориялық ұғымды байланыстыруын; 
· драмалық конфликтіні ғылыми-аксиологиялық деңгейде түсіндіруін қамтамасыз етті. 
 Кесте 21 – Бағалау критерийлері
	Критерий
	Максималды балл

	Құндылықтық конфликтіні анықтау
	25

	Мәтіндік дәйекпен негіздеу
	25

	Аксиологиялық терминдерді қолдану
	25

	Интерпретация логикасы
	25


       Бағалау жүйесі студенттердің драмалық мәтінді тек түсіндіру емес, оны құндылықтық жүйе ретінде интерпретациялау қабілетін анықтауға бағытталды.
Кесте 22 – Ұлттық құндылықтарға негізделген драматургияны оқыту нәтижелері
	Топ
	Бастапқы (предтест)
	Кезең соңында
	Абсолюттік өсім

	Эксперимент 6B01701
	48
	86
	+38

	Эксперимент 6B01702
	46
	81
	+35

	Бақылау 6B01701
	50
	64
	+14

	Бақылау 6B01702
	49
	62
	+13



Пайыздық өсім:
1.6B01701 (эксперимент): 79,1% 
2. 6B01702 (эксперимент): 76,0% 
3.Бақылау топтары: 26–28% 



Сурет 4 - Ұлттық құндылықтарға негізделген драматургияны оқыту нәтижелерінің динамикасы
Нәтижелерді ғылыми талдау:
Эксперименттік топтарда айқын сапалық және сандық ілгерілеу байқалды. Бұл қазақ драматургиясын ұлттық құндылықтар негізінде оқыту студенттердің:
· драмалық мәтінді аксиологиялық конфликт жүйесі ретінде қабылдауына; 
· кейіпкерді құндылықтық субъект ретінде тануына; 
· тарихи оқиғаны ұлттық жады феномені ретінде интерпретациялауына; 
· драмалық шешімді моральдық таңдау деңгейінде түсіндіруіне 
тікелей ықпал еткенін дәлелдейді.
Бақылау топтарында өзгеріс шектеулі сипатта қалды. Мұнда:
· мәтін сюжеттік деңгейде қабылданды; 
· құндылықтық интерпретация формалды болды; 
· драмалық конфликт эмоционалдық деңгейден аспады; 
· теориялық ұғымдар функционалды қолданылмады. 
Қорытынды
Алынған нәтижелер қазақ драматургиясын ұлттық құндылықтар негізінде оқыту:
· мәтінді → аксиологиялық жүйе 
· кейіпкерді → моральдық субъект 
· драмалық конфликтіні → құндылықтық қақтығыс моделі 
ретінде қайта құрастыратынын дәлелдеді.

Кесте 23 – Метамәтіндік талдау кезеңінің нәтижелері (Қазақ драматургиясын оқыту контекстінде)

	Топ
	Бастапқы деңгей
	Кезең соңында
	Абсолюттік өсім
	Пайыздық өсім

	Эксперимент 6B01701
	51
	87
	+36
	70,6%

	Эксперимент 6B01702
	48
	80
	+32
	66,7%

	Бақылау 6B01701
	52
	65
	+13
	25,0%

	Бақылау 6B01702
	50
	62
	+12
	24,0%



         Метамәтіндік талдау кезеңінің нәтижелері қазақ драматургиясындағы ұлттық құндылықтарды (Отан, намыс, ерлік, тарихи жады) интерпретациялық және құрылымдық деңгейде меңгерудің айқын динамикасын көрсетті. 
Эксперименттік топтарда көрсеткіштердің айтарлықтай өсуі драмалық мәтінді тек мазмұндық деңгейде емес, оның композициялық, поэтикалық және идеологиялық құрылымдары арқылы түсіну дағдыларының қалыптасқанын дәлелдейді.






Сурет 5  – Метамәтіндік талдау кезеңі нәтижелерінің динамикасы

Бастапқы кезеңде студенттер драмалық мәтінді негізінен сюжет пен оқиға желісі тұрғысынан қабылдап, композициялық құрылым элементтерін (экспозиция, шиеленіс, кульминация, шешім) формалды түрде ғана ажыратты. Авторлық позиция көбіне дайын ақпарат ретінде беріліп, баяндау стратегиясы мен көркем құрылым арасындағы байланыс ашылмады.
Қалыптастырушы кезең соңында эксперименттік топ студенттерінің жауаптарында сапалық өзгеріс байқалды: драмалық мәтін тұтас құрылымдық жүйе ретінде қарастырылып, әр көріністің идеологиялық жүктемесі анықталды, уақыт пен кеңістік категориялары (хронотоп) ұлттық құндылықтарды жеткізудің көркем механизмі ретінде түсіндірілді. Сонымен қатар, символдық қайталаулар мен драмалық конфликт құрылымы кейіпкердің құндылықтық таңдауларымен тікелей байланыста талданды.
Бақылау топтарында көрсеткіштердің өсуі шектеулі деңгейде қалды. Бұл топтарда мәтін құрылымын талдау көбіне сипаттамалық сипатта қалып, драмалық поэтика мен идеялық мазмұн арасындағы терең байланыстар ашылмады.
Сапалық талдау нәтижелері эксперименттік әдістеменің тиімділігін нақтылай түсті. Студенттер:
· драмалық мәтінді «оқиға» емес, «құрылымдық-идеялық жүйе» ретінде қабылдады; 
· композициялық элементтерді құндылықтық мазмұнмен байланыстырды; 
· авторлық позицияны мәтін ішіндегі құрылымдық сигналдар арқылы негіздей алды; 
· ұлттық құндылықтардың (намыс, ерлік, Отан) драмалық дискурста қалай кодталатынын түсіндірді. 
Жалпы алғанда, метамәтіндік талдау әдісі қазақ драматургиясын оқытуда студенттердің құрылымдық-аналитикалық ойлауын күшейтіп, мәтінді көпдеңгейлі семиотикалық жүйе ретінде қабылдау қабілетін қалыптастырды. Бұл тәсіл драмалық шығармаларды оқытуды мазмұндық интерпретация деңгейінен құрылымдық-ғылыми талдау деңгейіне көтеруге мүмкіндік берді.
Начало формы
Қазақ драматургиясындағы ұлттық құндылықтардың оқытудың тәжірибелік-эксперименттік жұмыс нәтижелері
Эксперименттің қорытынды кезеңінде барлық топтарда посттест ұйымдастырылып, оның құрылымы предтестпен әдіснамалық сәйкестікте құрылды. Бұл тәсіл қазақ драматургиясындағы ұлттық құндылықтарды (Отан, намыс, ерлік, тарихи жады) меңгерудің динамикасын объективті салыстыруға мүмкіндік берді және интервенциялық әдістердің нақты әсерін эмпирикалық тұрғыда айқындауға жағдай жасады.
Посттест тапсырмалары ұлттық құндылықтар көрініс тапқан драмалық мәтіндер негізінде құрастырылып, төрт негізгі аналитикалық құзыретті тексеруге бағытталды:
– құндылықтық интерпретация;
– тарихи-мәдени контексті анықтау;
– кейіпкердің моральдық таңдауын талдау;
– драмалық конфликт құрылымын түсіндіру.
Бағалау жазбаша форматта жүргізіліп, барлық студенттерге бірдей уақыт берілді және қосымша ақпарат көздерін пайдалануға шектеу қойылды. Бұл нәтижелердің валидтілігін қамтамасыз етті.
Бағалау төрт негізгі критерий бойынша 100 балдық жүйеде жүргізілді: мәтіндік дәлелді қолдану, теориялық ұғымдарды пайдалану, интерпретация логикасы және құндылықтық тұжырым сапасы. Әр критерий 25 баллдық шкаламен өлшенді.

Кесте 24 – Қазақ драматургиясын оқытудағы посттест нәтижелері

	Топ
	Предтест
	Посттест
	Абсолюттік өсім
	Пайыздық өсім

	Эксперимент 6B01701
	48
	86
	+38
	79,2%

	Эксперимент 6B01702
	46
	79
	+33
	71,7%

	Бақылау 6B01701
	50
	63
	+13
	26,0%

	Бақылау 6B01702
	49
	61
	+12
	24,5%



6B01701 эксперименттік тобында көрсеткіш 48 балдан 86 балға дейін өсіп (+38 балл; 79,2%), ал 6B01702 тобында 46 балдан 79 балға дейін көтерілді (+33 балл; 71,7%). Бақылау топтарында өсім шамамен +12–13 балл деңгейінде қалып, 24–26% аралығында ғана өзгерді.

[image: ]

Сурет 6 – Қазақ драматургиясын оқытудағы посттест нәтижелерінің динамикасы

Эксперименттік топтардағы орташа пайыздық өсім 75,5% құрап, бақылау топтарымен салыстырғанда 50 пайыздық пункттен жоғары айырмашылық байқалды. Бұл деректер ұсынылған әдістемелік модельдің қазақ драматургиясындағы ұлттық құндылықтарды меңгертуде жоғары тиімділік көрсеткенін дәлелдейді.
Қалыптастырушы кезең нәтижелерінің жинақталуы
Қалыптастырушы кезеңде қолданылған интерпретациялық-аналитикалық әдістер кешені (интерпретациялық талдау, тарихи-контекстуалды түсіндіру, психологиялық интерпретация, кейс-стади және драмалық талдау) эксперименттік топтарда драмалық мәтінді көпқабатты құндылықтық құрылым ретінде қабылдау қабілетін қалыптастырды.
Сандық және сапалық деректердің салыстырмалы талдауы нәтижесінде келесі тенденциялар анықталды:
· драмалық мәтін мазмұн ретінде емес, құндылықтық жүйе ретінде қарастырыла бастады; 
· «намыс», «ерлік», «Отан» ұғымдары дайын анықтама емес, интерпретациялық категорияға айналды; 
· кейіпкер әрекеті моральдық таңдау контекстінде талданды; 
· драмалық конфликт құрылымы идеологиялық және құндылықтық деңгейде түсіндірілді. 
Бақылау топтарында дәстүрлі түсіндірмелі оқыту басым болып, құндылықтарды талдау көбіне декларативті сипатта қалды.
          Интегралды қорытынды
Жалпы алғанда, посттест нәтижелері қазақ драматургиясын оқытуда ұсынылған аксиологиялық-интерпретациялық әдістемелік модельдің жоғары педагогикалық тиімділігін эмпирикалық тұрғыда дәлелдеді. Эксперимент нәтижелері студенттердің тек мәтінді түсіну деңгейін емес, ұлттық құндылықтарды ғылыми-аналитикалық және рефлексивтік деңгейде интерпретациялау қабілетін қалыптастырғанын көрсетті.
Бұл әдістемелік жүйе қазақ драматургиясын оқытуды ақпараттық деңгейден құндылықтық-аналитикалық және трансформативтік білім беру моделіне көтеруге мүмкіндік берді.       
          Интерпретациялық тұрғыдан алғанда, эксперименттік топтардың жоғары нәтижесі ұлттық құндылықтарды қазақ драматургиясы мәтіндері арқылы оқытуда қолданылған кешенді әдістемелік модельдің тиімділігін дәлелдейді. Атап айтқанда, ұлттық құндылықтарды интерпретациялық, тарихи-мәдени және аксиологиялық талдау арқылы меңгерту студенттердің мәтінді тек мазмұндық деңгейде емес, терең мағыналық-идеялық жүйе ретінде қабылдауына ықпал етті. 
          Бақылау топтарында байқалған салыстырмалы төмен динамика дәстүрлі түсіндірмелі-репродуктивті оқыту тәсілінің аналитикалық және интерпретациялық құзыреттілікті дамытуға шектеулі әсер ететінін көрсетті. Мұнда студенттердің жауаптары көбіне мазмұндау деңгейінде қалып, ұлттық құндылықтарды көркем мәтін құрылымымен байланыстыра талдау әлсіз дамығаны анықталды.
         Сандық нәтижелер ұлттық құндылықтарды оқытуда қолданылған әдістемелік жүйенің келесі бағыттарда тиімділігін көрсетті: драмалық мәтіндегі аксиологиялық мазмұнды анықтау, кейіпкер әрекетін ұлттық менталитетпен байланыстыру, символдық детальдарды мәдени код ретінде түсіндіру және авторлық позицияны ұлттық дүниетаныммен сабақтастыру.
Кесте 25 – Қазақ драматургиясындағы ұлттық құндылықтарды оқыту кезеңінің нәтижелері
	Топ
	Бастапқы
	Кезең соңында
	Абсолюттік өсім
	Пайыздық өсім

	Эксперимент 6B01701
	48
	85
	+37
	77.1%

	Эксперимент 6B01702
	46
	79
	+33
	71.7%

	Бақылау 6B01701
	50
	62
	+12
	24.0%

	Бақылау 6B01702
	49
	61
	+12
	24.4%



Эксперименттік 6B01701 тобында көрсеткіш 48 балдан 85 балға дейін өсіп (+37 балл; 77,1%), 6B01702 тобында 46 балдан 79 балға дейін көтерілді (+33 балл; 71,7%). Бақылау топтарында өсім +12 балл шамасында қалып, пайыздық көрсеткіш 24% деңгейінде тұрақтады. Орташа есеппен эксперименттік топтардағы өсім 74–75% аралығын құрап, бақылау топтарымен салыстырғанда айқын айырмашылық байқалды.



Сурет 7 –  Қазақ драматургиясындағы ұлттық құндылықтарды оқыту кезеңі нәтижелерінің динамикасы
        Сандық және сапалық нәтижелерді талдау
        Алынған нәтижелер қазақ драматургиясындағы ұлттық құндылықтарды интерпретациялық-аналитикалық әдістер арқылы оқыту студенттердің әдеби-танымдық құзыреттілігін айтарлықтай арттыратынын дәлелдеді. Эксперименттік топтарда ұлттық құндылықтар тек тақырыптық элемент ретінде емес, драмалық мәтіннің құрылымдық және идеялық өзегі ретінде қарастырыла бастады.
Студенттердің талдауларында келесі сапалық өзгерістер анықталды:
· ұлттық құндылықтарды сипаттаудан интерпретациялық түсіндіруге көшу; 
· кейіпкер әрекетін ұлттық менталитетпен байланыстыра негіздеу; 
· драмалық конфликтіні аксиологиялық қайшылық ретінде пайымдау; 
· символдық детальдарды мәдени код ретінде тану; 
· авторлық позицияны ұлттық идея контекстінде талдау. 
Бақылау топтарында керісінше, мәтін көбіне оқиға желісі ретінде қабылданып, ұлттық құндылықтар декларативті түрде аталып қана отырды. Интерпретациялық тереңдік пен теориялық аппаратты қолдану деңгейі төмен болды.
        Бағдарламааралық салыстырмалы талдау
         6B01701 білім беру бағдарламасының студенттері драмалық мәтінді аксиологиялық және құрылымдық тұрғыдан талдауда жоғары нәтиже көрсетті. Бұл олардың теориялық дайындық деңгейінің салыстырмалы түрде жүйелі екенін аңғартады. Ал 6B01702 тобында да оң динамика байқалғанымен, интерпретациялық тереңдік пен мәдени-символдық талдау деңгейі біршама төмендеу болды.
       Жүргізілген педагогикалық эксперимент қазақ драматургиясындағы ұлттық құндылықтарды оқытуға арналған интерпретациялық-аналитикалық модельдің тиімділігін эмпирикалық түрде дәлелдеді. Орташа +35 баллдық өсім ұсынылған әдістемелік жүйенің студенттердің әдеби-аналитикалық құзыреттілігін дамытуда жоғары педагогикалық әсерге ие екенін көрсетті.
       Эксперимент нәтижелері нөлдік гипотезаны жоққа шығарып, негізгі гипотезаның расталғанын дәлелдеді: ұлттық құндылықтарды кешенді интерпретациялық әдістер арқылы оқыту студенттердің мәтінді терең түсіну, мәдени-тарихи пайым жасау және ғылыми аргументация құру қабілетін айтарлықтай арттырады.
        Ұсынылған әдістемелік модельдің ғылыми жаңалығы – қазақ драматургиясындағы ұлттық құндылықтарды аксиологиялық, тарихи-контекстуалды және интерпретациялық деңгейде кешенді талдау жүйесін енгізуінде. Практикалық маңызы – бұл модельдің жоғары оқу орындарында әдебиет пәндерін оқытуда және болашақ филолог-мамандарды даярлауда тиімді қолданылу мүмкіндігінде.  

Үшінші тарау бойынша тұжырым
Диссертацияның «Драматургия саласындағы Отан және Намыс құндылықтарының мазмұндық-әдістемелік негізі»  атты үшінші тарауы бойынша жүргізілген кешенді зерттеу жұмыстарын жинақтай келе, келесідей ауқымды әрі мазмұнды қорытынды тұжырымдар ұсынылады:
Қазақ драматургиясында көрініс табатын Отан және Намыс құндылықтары тек көркемдік мазмұнды құрайтын әдеби категориялар ғана емес, драмалық шығармалардың идеялық-концептуалдық жүйесін ұйымдастыратын және ұлттық дүниетанымның аксиологиялық негіздерін айқындайтын іргелі рухани феномендер ретінде қарастырылды. Зерттеу нәтижесінде бұл ұғымдардың қазақ тарихи және әлеуметтік драмаларындағы қызметі жан-жақты сараланып, олардың көркем мәтін құрылымындағы орны мен мәні ғылыми тұрғыдан жүйеленді.
Атап айтқанда, «Отан» категориясы драмалық туындыларда белгілі бір географиялық кеңістік ғана емес, халықтың тарихи жадысын, мәдени мұрасын, ұлттық бірегейлігін және мемлекеттік тұтастығын біріктіретін көпқырлы рухани-мәдени құндылық ретінде танылды. Драматургиялық шығармаларда Отан ұғымы кейіпкерлердің азаматтық ұстанымдарын, ел тағдырына деген жауапкершілігін, ұлт болашағына қатысты көзқарастарын айқындайтын маңызды идеялық бағдар қызметін атқаратыны анықталды.
 «Намыс» құндылығы тұлғаның ішкі рухани әлемін, ар-ожданын, моральдық ұстанымдарын және ұлттық абыройды қорғауға бағытталған этикалық өлшем ретінде сипатталды. Зерттеу барысында намыс ұғымының кейіпкердің әрекет мотивтерін айқындауда, оның тұлғалық қасиеттерін ашуда, сондай-ақ қоғамдық және тарихи жағдайлармен байланысты моральдық таңдауларын негіздеуде шешуші рөл атқаратыны дәлелденді. Намыс категориясының жеке адамның қадір-қасиеті мен ұлттық мүдденің тоғысқан тұсында көрініс тауып, драмалық тартыстың ішкі психологиялық механизмдерін қалыптастыратыны анықталды.
Драматургиялық шығармаларды оқытудың тәрбиелік әлеуеті мен әдіснамалық негіздері аксиологиялық, конструктивистік және мәдени-тарихи теориялар тұрғысынан жаңа сапалық деңгейде қарастырылды. Оқыту үдерісі білім алушының бойында құндылықтарды қалыптастырудың үш сатылы моделі (когнитивтік –  ақпаратты меңгеру, рефлексивтік –  сыни саралау, интернализация –  құндылықты ішкі ұстанымға айналдыру) арқылы жүзеге асырылып, студентті пассив оқырманнан драмалық мәтінді өз бетінше интерпретациялайтын белсенді субъектіге айналдырудың педагогикалық тетіктері негізделді.
 Отан және Намыс құндылықтарын меңгертудің инновациялық әдістемелік моделі әзірленіп, оның практикалық тиімділігі нақты шығармалар негізінде көрсетілді. Атап айтқанда, Д. Рамазанның «Абылай ханның арманы» драмасы арқылы ұлттық болмыс  пен тұлға бірлігін сипаттайтын «соматикалық парадигма» (бас-теңдік, қол-билік, тақым-ат, ауыз-ақ), сондай-ақ М. Әуезовтің «Хан Кене» және І.Жансүгіровтің «Исатай-Махамбет» туындылары негізіндегі интроспективті талдау және трансформативті иммерсивті оқыту технологиялары студенттердің тарихи санасын жаңғыртудың негізгі құралы ретінде ұсынылды.
Жүргізілген тәжірибелік-эксперименттік жұмыстардың нәтижелері (154 студенттің қатысуымен) ұсынылған әдістемелік жүйенің жоғары нәтижелілігін эмпирикалық тұрғыда толықтай растады. Статистикалық мәліметтер көрсеткендей, аксиологиялық-трансформативті модель қолданылған эксперименттік топтарда студенттердің ұлттық құндылықтарды талдау және қабылдау деңгейінің орташа пайыздық өсімі 74–79%-ды құраса, дәстүрлі оқыту әдістері сақталған бақылау топтарында бұл көрсеткіш небәрі 24–26% деңгейінде қалды.
Үшінші тарауда негізделген әдістемелік алгоритм қазақ драматургиясын оқытуды жай ғана әдеби білім беру деңгейінен ақпараттық-танымдық және құндылықтық трансформациялау деңгейіне көтеруге мүмкіндік береді. Бұл жүйе болашақ мамандардың бойында Отан мен Намыс құндылықтарын ұлттық рух пен азаматтық жауапкершіліктің берік іргетасы ретінде қалыптастырудың стратегиялық маңызды педагогикалық тетігі болып табылады.














ҚОРЫТЫНДЫ
  Қазіргі жаһандану дәуірінде ұлттық бірегейлікті сақтап қалу және болашақ ұрпақтың бойында отансүйгіштік қасиеттерді қалыптастыру –  басым бағыттардың бірі болып табылады. Бұл тұрғыда қазақ драматургиясы халықтың рухын көтеріп, ұлттық құндылықтар мен елдік мүддені қорғайтын қуатты идеологиялық құрал қызметін атқарады. 
Диссертациялық жұмыста қазақ драматургиясының тарихи-теориялық даму ерекшеліктері сараланып, Отан және Намыс құндылықтарының сюжет пен кейіпкер жүйесін қалыптастырудағы рөлі және олардың ұлттық болмысты айқындайтын әлеуметтік-мәдени код ретіндегі мазмұны ғылыми негізде айқындалды. 
Зерттеу барысында қазақ драматургиясының генезисі халық ауыз әдебиетінің мифологиялық, эпикалық және шешендік дәстүрлерімен тығыз байланысты екені дәлелденді. Аталған дәстүрлер драмалық поэтиканың негізгі құрылымдық элементтері –  диалог, тартыс және кейіпкер мінезін сомдау жүйесінің қалыптасуына іргетас болған. Отан және Намыс ұғымдары жай ғана тақырыптық деңгейде қалмай, ұлттың тарихи-мәдени өзіндік санасын, мемлекетшілдік ойлау жүйесін және рухани тұтастығын айқындайтын базалық аксиологиялық құрылым ретінде бағаланды.
Қазақ драматургиясындағы Отан және Намыс құндылықтарының көркемдік табиғаты мен оларды жоғары оқу орындарында оқытудың әдістемелік жүйесі кешенді түрде қарастырылды. Жүргізілген ғылыми-теориялық талдаулар мен тәжірибелік жұмыс нәтижелері келесідей іргелі тұжырымдарға негіз болды:
Бірінші бөлім бойынша (Теориялық-әдіснамалық негіздер):
1. Қазақ драматургиясы фольклорлық-эпикалық дәстүрлерден бастау алып, ХХ ғасыр басында кәсіби жанр ретінде қалыптасты. Отан және Намыс ұғымдары драматургиялық мәтінде жай ғана тақырыптық қабат емес, кейіпкердің ішкі «Менін» айқындайтын негізгі психологиялық детерминанттар қызметін атқарады.
2. Психологиялық негіздерді талдау барысында интроспекция (өзін-өзі бақылау) және трагедиялық сана ұғымдарының маңызы айқындалды. Намыс бұл жерде кейіпкердің экзистенциалдық таңдауын анықтайтын моральдық императив ретінде көрінеді. Әлеуметтік-философиялық контексте Отан феномені географиялық шекаралармен ғана өлшенетін кеңістік ретінде емес, тұлғаның рухани тұрақтылығын қамтамасыз ететін аксиологиялық тірек және оның дүниетанымдық ұстанымдары мен өмірлік мұраттарын айқындайтын стратегиялық құндылық ретінде сипатталады.
Екінші бөлім бойынша (Тақырыптық жіктелім мен тұлғатаным):
1. Драмалық шығармаларда батыр бейнесі эпикалық мифтен әлеуметтік-саяси субъектіге трансформацияланған. Махамбет пен Исатай бейнелері арқылы батырдың демократиялық типі негізделді: ол жеке даңқ үшін емес, «қара қазан, сары бала қамы» – яғни ұжымдық жауапкершілік үшін күреседі.
2. М. Әуезовтің «Хан Кене» трагедиясындағы «іштегі дерт» концептісі ұлттық алауыздыққа қойылған әлеуметтік-психологиялық диагноз ретінде талданып, Алаш идеясының көркемдік көрінісі екендігі дәлелденді.
3. Д. Рамазанның тарихи драмаларындағы Абылай ханның «соматикалық парадигмасы» (бас – теңдік, қол – билік, тақым – ат, ауыз – ақ) идеалды мемлекет пен тұлғаның біртұтас моделі ретінде ғылыми айналымға енгізілді.
Үшінші бөлім бойынша (Әдістемелік негіздер мен эксперимент нәтижелері):
1. ЖОО студенттеріне Отан және Намыс құндылықтарын оқытудың дидактикалық негізі ретінде «субъект-субъектілік» қарым-қатынас пен Сыни тұрғыдан ойлау (СТО) технологиясы алынды . Бұл студенттің дайын ақпаратты тұтынушыдан оны интерпретациялаушы сарапшы деңгейіне көтерілуін қамтамасыз етті.
2. Оқытудың тиімді жолдары ретінде эвристикалық сұрақтар, лингвистикалық эксперимент (гиперболизациялау) және зерттеу жобалары (библиография жасау, салыстырмалы талдау) ұсынылды. Мұндай белсенді әдістер студенттердің бойында мемлекетшілдік сана мен ұлттық патриотизмнің берік іргетасын қалады.
3. Тәжірибелік-эксперименттік жұмыстардың нәтижелері (анықтау және бақылау кезеңдері) көрсеткендей, драмалық шығармаларды құндылықтық аспектіде оқыту студенттердің тарихи жадын жаңғыртып, олардың рухани-адамгершілік деңгейін 35-40%-ға арттыруға мүмкіндік берді.
Зерттеудің маңызды жаңалығы ретінде қазақ драматургиясындағы батыр бейнесінің эпикалық идеалдан сапалық тұрғыдан жаңарған «демократиялық типке» трансформациялануы негізделді. Махамбет пен Исатай бейнелері арқылы батырлықтың жеке ерлік категориясынан әлеуметтік жауапкершілік пен ұжымдық намыс (халық мүддесі) деңгейіне көтерілуі, кейіпкердің ішкі психологиялық тартысы мен трагедиялық санасы арқылы күрделенуі айқындалды. Махамбеттің «Қара қазан, сары бала қамы үшін» формуласы батырлықтың жаңа әлеуметтік миссиясын айқындайтын концепция ретінде танылды.
М. Әуезовтің «Хан Кене» трагедиясындағы «іштегі дерт» концептісі ұлттық алауыздық пен сатқындыққа қойылған әлеуметтік-психологиялық диагноз ретінде зерделенді. Д. Рамазанның тарихи драмаларындағы Абылай ханның «соматикалық парадигмасы» (бас – теңдік, қол – билік, тақым – ат, ауыз – ақ) мемлекеттің «тәні» мен «жанының» бірлігін көрсететін идеалды тұлға мен мемлекет үйлесімінің антропоморфтық үлгісі ретінде сипатталды.
ЖОО студенттеріне қазақ драматургиясындағы ұлттық құндылықтарды оқытудың дидактикалық негізі ретінде «субъект-субъектілік» қарым-қатынас пен конструктивистік оқыту теориясы алынды. Оқыту үдерісі үш деңгейде (когнитивтік, рефлексивтік және интернализациялық) жүргізіліп, студентті пассив оқырманнан белсенді интерпретаторға айналдырудың педагогикалық тетіктері жасалды.
Зерттеуде Трансформативті иммерсивті оқыту (Transformative Immersive Learning) әдісі ұсынылды. Бұл әдіс студенттерді тарихи оқиғаны жай ғана түсінушіден, оны нақты тәжірибе ретінде бастан кешіруші тарихи субъект деңгейіне көтереді. Сондай-ақ, аксиологиялық дилемма, рөлдік-реконструктивті театрландыру, цифрлық карталау және кейс-стади технологиялары Отан мен Намыс құндылықтарын меңгертудің ең тиімді жолдары ретінде ғылыми негізделді.
154 студенттің қатысуымен жүргізілген педагогикалық эксперимент ұсынылған әдістемелік модельдің жоғары тиімділігін көрсетті. Эксперименттік топтарда студенттердің ұлттық құндылықтарды ғылыми-аналитикалық және рефлексивтік деңгейде интерпретациялау қабілетінің орташа пайыздық өсімі 74–79%-ды құрады, ал дәстүрлі әдіспен оқыған бақылау топтарында бұл көрсеткіш 24–26% деңгейінде қалды. Бұл нәтижелер драмалық мәтіндерді аксиологиялық-трансформативті модель негізінде оқыту студенттердің тарихи санасы мен азаматтық жауапкершілігін қалыптастыруда шешуші рөл атқаратынын эмпирикалық тұрғыда дәлелдеді.
Диссертациялық жұмыс аясында қазақ драматургиясындағы Отан және Намыс құндылықтары алғаш рет көркемдік эволюция мен мазмұндық-теориялық аспектілер тұрғысынан жүйелі сараланды. «Намыс» категориясының драмалық мәтін өзегі және ұлттық мемлекеттілік идеясын айқындайтын әлеуметтік-мәдени код ретіндегі рөлі дәлелденді. Зерттеу нәтижелері ЖОО-дағы әдебиет пәндерінің мазмұнын байытуға, болашақ филологтар мен педагогтардың кәсіби құзыреттілігін арттыруға және жастардың құндылықтық бағдарын қалыптастыруға бағытталған практикалық ұсыныстармен толықтырылды.
Қорыта атйқанда,  қазақ драматургиясындағы Отан және Намыс құндылықтары – ұлттық бірегейлікті сақтайтын басты рухани тетік. Бұл құндылықтарды ЖОО-да жүйелі әрі инновациялық әдістермен оқыту – Тәуелсіз Қазақстанның интеллектуалды, намысты және отансүйгіш тұлғасын қалыптастырудың негізгі кепілі болып табылады.

ҚОСЫМША Б

Ғылыми зерттеу жұмысының нәтижесін оқу үдерісіне ендіру туралы АКТ


[image: C:\Users\User\Downloads\WhatsApp Image 2026-06-11 at 10.30.02.jpeg]
Сурет 2 - Интерпретациялық талдау кезеңі нәтижелерінің динамикасы


Бастапқы деңгей	1	Эксперимент 6B01701	1	Эксперимент 6B01702	Бақылау 6B01701	Бақылау 6B01702	Пайыздық өсім көрсеткіштері:	-          Эксперимент 6B01701: (82–47)/47 ×100 = 74.5% 	-          Эксперимент 6B01702: (78–45)/45 ×100 = 73.3% 	-          Бақылау топтар: шамамен 24–25% 	2	47	2	45	50	49	Кезең соңында	1	Эксперимент 6B01701	1	Эксперимент 6B01702	Бақылау 6B01701	Бақылау 6B01702	Пайыздық өсім көрсеткіштері:	-          Эксперимент 6B01701: (82–47)/47 ×100 = 74.5% 	-          Эксперимент 6B01702: (78–45)/45 ×100 = 73.3% 	-          Бақылау топтар: шамамен 24–25% 	3	82	3	78	62	61	Айырма	1	Эксперимент 6B01701	1	Эксперимент 6B01702	Бақылау 6B01701	Бақылау 6B01702	Пайыздық өсім көрсеткіштері:	-          Эксперимент 6B01701: (82–47)/47 ×100 = 74.5% 	-          Эксперимент 6B01702: (78–45)/45 ×100 = 73.3% 	-          Бақылау топтар: шамамен 24–25% 	4	35	4	33	12	12	



Сурет 3 - Ұлттық құндылықтарға негізделген драматургияның оқыту нәтижелерінің динамикасы   

Топ	Эксперимент 6B01701	Эксперимент 6B01702	Бақылау 6B01701	Бақылау 6B01702	Пайыздық өсім:	6B01701 (эксперимент): 73,4% 	6B01702 (эксперимент): 73,9% 	Бақылау топтары: 25–26% 	0	49	46	50	49	Топ	Эксперимент 6B01701	Эксперимент 6B01702	Бақылау 6B01701	Бақылау 6B01702	Пайыздық өсім:	6B01701 (эксперимент): 73,4% 	6B01702 (эксперимент): 73,9% 	Бақылау топтары: 25–26% 	0	85	80	63	62	Топ	Эксперимент 6B01701	Эксперимент 6B01702	Бақылау 6B01701	Бақылау 6B01702	Пайыздық өсім:	6B01701 (эксперимент): 73,4% 	6B01702 (эксперимент): 73,9% 	Бақылау топтары: 25–26% 	0	36	34	13	13	Топ	Эксперимент 6B01701	Эксперимент 6B01702	Бақылау 6B01701	Бақылау 6B01702	Пайыздық өсім:	6B01701 (эксперимент): 73,4% 	6B01702 (эксперимент): 73,9% 	Бақылау топтары: 25–26% 	Топ	Эксперимент 6B01701	Эксперимент 6B01702	Бақылау 6B01701	Бақылау 6B01702	Пайыздық өсім:	6B01701 (эксперимент): 73,4% 	6B01702 (эксперимент): 73,9% 	Бақылау топтары: 25–26% 	



Сурет 4 -  Ұлттық құндылықтарға негізделген драматургияның оқыту нәтижелерінің динамикасы 

Бастапқы (предтест)	Эксперимент 6B01701	Эксперимент 6B01702	Бақылау 6B01701	Бақылау 6B01702	Пайыздық өсім:	1.6B01701 (эксперимент): 79,1% 	2. 6B01702 (эксперимент): 76,0% 	3.Бақылау топтары: 26–28% 	48	46	50	49	Кезең соңында	Эксперимент 6B01701	Эксперимент 6B01702	Бақылау 6B01701	Бақылау 6B01702	Пайыздық өсім:	1.6B01701 (эксперимент): 79,1% 	2. 6B01702 (эксперимент): 76,0% 	3.Бақылау топтары: 26–28% 	86	81	64	62	Абсолюттік өсім	Эксперимент 6B01701	Эксперимент 6B01702	Бақылау 6B01701	Бақылау 6B01702	Пайыздық өсім:	1.6B01701 (эксперимент): 79,1% 	2. 6B01702 (эксперимент): 76,0% 	3.Бақылау топтары: 26–28% 	38	35	14	13	Эксперимент 6B01701	Эксперимент 6B01702	Бақылау 6B01701	Бақылау 6B01702	Пайыздық өсім:	1.6B01701 (эксперимент): 79,1% 	2. 6B01702 (эксперимент): 76,0% 	3.Бақылау топтары: 26–28% 	



Сурет 5  - Метамәтінді талдау кезеңі нәтижелерінің динамикасы

Эксперимент 6B01701	Бастапқы деңгей	Кезең соңында	Абсолюттік өсім	Пайыздық өсім	51	87	36	0.70599999999999996	Эксперимент 6B01702	Бастапқы деңгей	Кезең соңында	Абсолюттік өсім	Пайыздық өсім	48	80	32	0.66700000000000004	Бақылау 6B01701	Бастапқы деңгей	Кезең соңында	Абсолюттік өсім	Пайыздық өсім	52	65	13	0.25	Бақылау 6B01702	Бастапқы деңгей	Кезең соңында	Абсолюттік өсім	Пайыздық өсім	50	62	12	0.24	



Сурет 7 - Қазақ драматургиясындағы ұлттық құндылықтарды оқыту кезеңі нәтижелерінің динамикасы  

Бастапқы	Эксперимент 6B01701	Эксперимент 6B01702	Бақылау 6B01701	Бақылау 6B01702	48	46	50	49	Кезең соңында	Эксперимент 6B01701	Эксперимент 6B01702	Бақылау 6B01701	Бақылау 6B01702	85	79	62	61	Абсолюттік өсім	Эксперимент 6B01701	Эксперимент 6B01702	Бақылау 6B01701	Бақылау 6B01702	37	33	12	12	Пайыздық өсім	Эксперимент 6B01701	Эксперимент 6B01702	Бақылау 6B01701	Бақылау 6B01702	0	0	0	0	

«8D011700-Kasak Tini men onebueri» Ginim Gepy Garnapramach! Goiibiiua isenynri
BekGenGerosa Kasema Acamosmamsi — «Kasax JpamMatyprusichiyarkl OTan kome Hambic
KYHABLIBIKTAPBINEIN. MasMyHAbI-a1icTemMenik acnektinepiy (KOO cryzentrepine apuatran)
TaKbIpBIOBIEAArE] PhD JOKTOP/IBIK AMCCepTAHACHIHBIH 3epTTeY HITHIAENICPIH OKY yaepiciue
€Hrisy Typanbl. 2024-2025 oky bubinbg Gapbichinaa Kasak YITTBIK KbI3/ap TIeJaroruKanbix
yHuBepenterinin  Duwrosorus  wEcTHTyTR, Kazak  omeGueri kadenpachibin - Gasackiuna
ToKIpHGETiK-OKCIIePUMEHTTIK TYDFBIA icke ackpLLTb, 3eprTey AyMsich «6B01701-Kasak Tini
MeH 21e6ueTi» Ginim Gepy GariapramackEbm 4-Kxype, 7-ceMecTp cTyjleHTTepivMen Kyprisinii.
DKCIEPUMERTKe exi 0Ky TOOBI KATHICTHI: OHBIH Gipi — Gaxbuiay ToGkI, eximmrici — skcnepument
To0BI petinae Genrinen.

1.9knepunren Gapsicaiaa «XX-XXI racsip aneGueri» nominin 5 kpemr Komexineri oky-
KyMbic Oarzapliamacema (cumrabyc) «XX rachlp Gachmuarsl Kasax oneGHETIHIH TapuxX#-
ameymerTiK Herisjepin, «Anam aneGHeTi KoHe YATTHIK WIeR», «TIOCTMOZCPHHIM KoHe sKana
ancdn Garbrrrapy, «XXI Fachip ofeSHeTiNferi WITTHIK KyHABUTHIKTADY aTIH opic aoHe
PAKTHKATEIK CabaKraplsIn TAKBIPBIITAPBI SHrisinin, oKy yaepicinze KoIaHbIEL

2.6B01701-Kasax Titi men apeGueri Gimim Gepy Garzapaamachiisin 4-Kype cTynentrepine
«XX-XXI rachip az1eGeti» naniuin OKy-7icTeMeriK Keimlenine CTyeHTTepiH GiniviR Gaxsuiay
Makcatsinga Nol,2 apanbix Gakpuiay xeHe eMTHXAH CypakTaphl JAaibIHIaibim, OKy yzepicine
enrizi.

Ochi axr Bex6enberosa K.A. aipreren «Kasax apavaryprisesmars: Oran sote Hambic
KYHIIBUIBIKTAPBIIEIN. MASMYHBIK-OLICTMeAIK acnextinepin (KOO cTyseHTTepine apuairar)
ATTH JOKTOPIBIK 3EPTTCY HYMBICHIBIN HaTWKenepi 2024-2025 OKy KLUIBUILI ToKipHOCIK-
OKCHIEPUMEHTTIK Ke3eHIH/e COTTI JKy3ere achIPRUIBIIL, OJBPIBI THUTHIMU-AICTEMEIK TYprbiia
THIMIITITE JoeseHrenin pacTaibl.

«Kasak anefietin kadeapacss BEB kombacumics:
PhD, Kaybii, npodeccop w.a. M Baaraoacsa H.C.

«8D01701 ~ Kazax tiai men anefueri» 5
BBb 10KkTopanTe! Bekbenberosa K.A.

2024-2025 oxy xbuabinaa «8D011700 — Kasak Tini MeH ajlebueTi» MaManirs! GoiiLmima
PhD noxropant BexGenberosa Kassina AcanoBHarbiH «Kasak apaMatyprusichinaars Otan jkone
Hambic  KYHIBUIBIKTAPBIHBIH  MasMyH/bIK-aicTemenik  acmektinepi (KOO  crynentrepine
APHAIFEAI)) JHCCEPTAKMATIBIK AKYMBIC! AACHIA KYDTI3LITEH 3epTTey HATHKETEPE (JKCIEpHMEHT
KyMbicTaphi) AGail arhiiarsl Kasax WITTEK MEARrOTHKATHK yHuBepcwTeTi Mmnonoris
(akyabrerinin 4 Kype CTyIGHTTEpiHe apHaiFaH OKy yrepicise eHrisinai. Jxcrepument
ymbicsina «Kasak Tini me a1eGuerin, «@unonornsy Giniv Gepy Garaapnamachisbin 71 eTyacnTi
KaThICTBI.

Dxenepumen aschlga  OKy  ydepicime  emrisiiren M

epHatiap  Kasak
Apamarypruscpizarsr Otan Men Hambic KyHABUIBIKTAPBIHBIN KOPIHICiH 3epesieyre, paMaibik
TYbIHABIIAPALl KYHABUIBIKTHIK Garap Herisisiae OKBITYIBIH THIMI dicTeMenik TeTikTepin
QHDBIKTAYFa, CTYACHTTCPAIH MATPHOTTHIK JYHHCTAHBIMBI MCH @3aMATTHIK  YCTAHBIMBIH
KaUIBUITACTBIDYFa apHAIFaH TanchipManap JKykecin naiijananyra Garsrrranisl. CoHbIMEH Katap
oxebu MoTingepal Tanday KOHE MHTEPHpeTalisiay OaphiChlHAA YITTHIK KyHABUILIKTAPIkL!
MEHIepTYiH HOTHKel TICIAAepi KOMAHBLIBIN, NPAKTHKAIBIK cafaKTap MEH CTYIEHTTEpiH
e3inziK skymbictapbina (COXK) aprasran anictemenik Matepuangap Gipizaenipinin, xkyieneni.

Dxcnepumentrik kymbic «Kasipri kasak oaebuerin OKbITy djicTemeci», «Oaebuer
Teopusice, «Kasipri kasak a1eGueti» nowsepi GOibIHIIA CeMUHAP KOHE IIPAKTHKANEIK cabaKTap
asichia Kyprizia.

Ocat akr BekGenGerona KA. asipieren «Kasak apavatyprusiceinarsi Otan xone Hambic
KYHTBUTHIKTADHIHEH  MasMyRIEK-aicTemenik acnextizepin (KOO cTyjenTrepine apHanran)
ATTI JIOKTOPIBIK 3€PTTEY HKYMbIChIHBIH HATHKENEPi 2024-2025 OKy KBUILIHBIH Ta)ipubenix-
IKCHICPUMEHTTIK Ke3eHile KYprisiin, HoTmienepi GolbIHIIA CTYACHTTEPIK KOpKeM MaTiHAl
TanAay AQrAbUIaphl, YITTHIK KYHIBUIBIKTApTa JCreH KOIKapachl KoHE NaTpHOTTHIK CaHa-cesimi
AHTap/ILIKTARA ApTKAHbI DAl Ka bl

